
aşa şi să mă întrebi dacă aş fi făcut altfel. 

- Unde sunt? Locuiesc aici? Poate că de aceea erau cărți pentru 
copii în birou. Poate că acele două mici siluete strălucitoare din gră- 
dină... Poate că ei erau. 

— Nu, nu locuiesc aici, spuse ea, prea tăios. Sunt în altă parte — 
foarte departe. 

M-am gândit la vorbele ei, apoi mi-am înclinat capul. 

- Copiii spiriduşi cresc diferit? Dacă părinţii lor au fost omo- 
râți în urmă cu aproape cincizeci de ani, e puţin probabil să mai fie 
copii mici. 

- O, unii cresc la fel ca voi şi se pot reproduce la fel de des ca 
iepurii, dar sunt alţii - ca mine, ca Marea Zână - care rareori pot 
face copii. Cei care se nasc îmbătrânesc ceva mai lent. Toţi am fost 
şocaţi când sora mea a născut un al doilea copil, doar cinci ani mai 
târziu, iar cel mai mare nici nu va ajunge la maturitate până la vârsta 
de şaptezeci şi cinci de ani. Dar aceştia sunt foarte rari - toţi copiii 
noştri sunt aşa — şi mult mai dragi nouă decât pietrele prețioase 
sau aurul. 

Strânse din dinţi suficient de tare încât să știu că era tot ce aveam 
să aflu de la ea. 

- Nu am vrut să pun la îndoială dăruirea ta pentru ei, am spus 
eu în şoaptă. 

Pentru că nu a răspuns, am adăugat: 

- Înţeleg ce vrei să zici, că faci totul pentru ei. 

Alis îşi țuguie buzele, dar spuse: 

- Data viitoare când nebunul de Lucien îţi mai oferă sfaturi 
despre cum să prinzi un Suriel, vino la mine. Pui morţi de găină, pe 
naiba! Tot ce trebuie să faci este să îi oferi o mantie nouă şi o ai la 
picioarele tale. 


Hp 


Până să intru în sala de mese, m-am oprit din tremurat și m-am 
încălzit puţin. Fie că era sau nu Marele Lord al Prythianului, nu 
avea să mă intimideze - nu după cele trăite astăzi. 

Lucien şi Tamlin mă aşteptau deja la masă. 

- Bună seara, am spus eu, mergând spre scaunul meu obișnuit. 

Lucien îşi înclină capul, uşor mirat, iar eu am dat subtil din cap 
când m-am aşezat. Secretul lui încă era în siguranță, deşi merita 
să fie bătut pentru că mă trimisese atât de nepregătită să prind 
un Suriel. 

Lucien se aplecă puţin în scaun. 

- Am auzit că voi doi ați avut o după-amiază destul de emoţio- 
nantă. Aş fi vrut să fiu acolo, să vă ajut. 

O scuză ascunsă, rostită cu jumătate de gură, dar eu mi-am 
înclinat din nou capul, uşor, către el. 

- Ei bine, încă arăţi minunat, fără a ţine seama de după-amiaza 
infernală, spuse cu o delicateţe puţin forţată. 

Am pufnit. În viaţa mea nu arătasem niciodată minunat. 

- Credeam că spiriduşii nu pot minţi. 

Tamlin se înecă cu vinul, dar Lucien rânji, întinzându-și acea 
cicatrice mare şi urâtă. 

- Cine ţi-a spus asta? 

- Toată lumea o ştie, am răspuns eu, umplându-mi farfuria şi 
începând să pun sub semnul întrebării tot ce îmi spuseseră până 
atunci, fiecare declaraţie pe care o acceptasem ca pe un pur adevăr. 

Lucien se lăsă pe spătarul scaunului, zâmbind cu încântarea 
unei feline. 

— Bineînţeles că putem minţi. Considerăm minciuna o artă. Am 
minţit când le-am spus muritorilor din Antichitate că nu putem 
minţi. Cum altfel am fi putut să-i facem să aibă din nou încredere în 
noi şi să ne facă voia? 

Gura mea deveni o linie subțire. Spunea adevărul, deoarece, dacă 
minţea... Logica acestui fapt mă derută. 

- Fierul? am reuşit eu să întreb. 

— Nu are niciun efect. Doar frasinul, după cum bine ştii. 

Faţa mi se încălzi. Crezusem tot ce îmi spuseseră. Poate că și Suriel 
minţise azi, în legătură cu acea lungă explicaţie despre politica tă- 
râmului spiriduşilor. Despre faptul că trebuia să rămân cu Marele 
Lord și că totul avea să fie bine, într-un sfârşit. 

M-am uitat la Tamlin. Marele Lord. Asta nu era o minciună — sim- 
team în oase acest adevăr. Chiar dacă nu se purta ca nemiloşii Mari 
Lorzi din legende, care sacrificaseră fecioare şi omorâseră oameni 
după bunul plac. Nu, Tamlin era... exact ca bogăţiile şi confortul 


164 SARAH J. MAAS 


Prythianului, pe care le descriau acei fanatici Copii ai celor Binecu- 
vântaţi, cu ochi de vițel. 

- Chiar dacă Lucien a dezvăluit unele dintre secretele noastre 
cele mai bine păzite, spuse Tamlin, mârâind spre interlocutorul lui 
când rosti ultimul cuvânt, niciodată nu am folosit împotriva ta in- 
formațiile greşite pe care le ai. 

Privirea lui o întâlni pe a mea. 

- Niciodată nu te-am minţit intenționat. 

Am reuşit să dau din cap și am luat o gură mare de apă. Am 
mâncat în linişte, prea ocupată să încerc să descifrez fiecare cuvânt 
auzit fără să vreau de când sosisem aici, încât nu mi-am dat seama 
când Lucien se ridică de la masă înainte de desert. Am fost lăsată 
singură cu cea mai periculoasă ființă pe care o întâlnisem vreodată. 

Pereţii camerei se strânseră în jurul meu. 

- Te simţi... mai bine? 

Deşi îşi sprijinea bărbia într-un pumn, îngrijorarea - şi poate 
surpriza faptului că era îngrijorat — îi strălucea în ochi. 

Am înghiţit în sec. 

- Dacă nu voi mai întâlni vreodată un naga, mă voi considera 
norocoasă. 

— Ce căutai în pădurea vestică? 

Adevăr sau minciună, minciună sau adevăr... ambele. 

- Am auzit cândva o legendă despre o creatură care îţi răspunde 
la întrebări, dacă o prinzi. 

Tamlin tresări când ghearele îi ieșiră, tăindu-i faţa. Rănile i se 
închiseră însă imediat, pe pielea aurie curgându-i doar o dâră de 
sânge, pe care o şterse cu mâneca. 

— Ai fost să prinzi un Suriel. 

- Am prins un Suriel, l-am corectat eu. 

— Şi ţi-a spus ce voiai să ştii? 

Nu eram sigură dacă respira. 

— Am fost întrerupți de naga înainte de a-mi spune ceva important. 

Îşi strânse buzele. 

— Aș ţipa, dar cred că ziua de azi a fost o pedeapsă suficientă. 

Scutură din cap. 

- Chiar l-ai prins pe Suriel. O fată din specia umană! 

Făcând abstracţie de mine şi de tot ce se întâmplase după-amiază, 
m-am strâmbat. 

— Se presupune că e greu? 

Chicoti, apoi scoase ceva din buzunar. 

— Ei bine, dacă sunt norocos, nu va trebui să prind un Suriel ca 
să aflu ce este asta. 

Îmi arătă lista mea mototolită cu cuvinte. 

Inima mi se prăvăli în stomac. 

— Este... nu puteam să mă gândesc la o minciună potrivită — totul 
era absurd. 

- Neobişnuit? Coadă? Căsăpi? Conflagraţie? citi el lista. 

Mi-a venit să mă ghemuiesc şi să mor. Cuvinte pe care nu le-am 
recunoscut din carte - cuvinte care păreau atât de simple, atât de 
absurd de uşoare, acum că le rostea cu voce tare. 

— Este un poem despre cum să mă omori şi să îmi arzi corpul? 

Am simţit un nod în gât şi a trebuit să-mi strâng pumnii, ca să 
nu-mi ascund faţa în spatele lor. 

- Noapte bună, am spus eu, aproape şoptit, şi m-am ridicat, cu 
genunchii tremurând. 

Când am ajuns lângă ușă, îmi vorbi din nou. 

— Îi iubeşti foarte mult, nu-i aşa? 

M-am întors pe jumătate spre el. Ochii lui verzi îi întâlniră pe ai 
mei când se ridică de pe scaun şi veni spre mine. Se opri la o distanță 
onorabilă. 

Încă ţinea strâns în mână lista de cuvinte stâlcite. 

- Mă întreb dacă familia ta ştie asta, murmură el, că tot ce ai făcut 
nu a avut legătură cu promisiunea făcută mamei tale sau cu tine, ci 
cu ei. 

Nu am spus nimic, neavând încredere în voce să-mi ascundă 
ruşinea. 

Ştiu - ştiu că atunci când am spus-o mai devreme nu a sunat 
bine, dar aș putea să te ajut să scrii... 

— Lasă-mă în pace, i-am zis eu. 

Aproape că am ieșit din cameră când am dat peste cineva - peste 
el. Am făcut un pas înapoi. Uitasem cât de rapid era. 

- Nu te insult. 

Vocea lui calmă făcu totul să sune mai rău. 

- Nu am nevoie de ajutorul tău. 

- Evident că nu, spuse el, zâmbind pe jumătate. 

Dar zâmbetul îi dispăru. 

- Un om care poate dobori un spiridușş în blană de lup, care l-a 
prins pe Suriel și a ucis doi naga de unul singur... 

Se sufocă de râs şi îşi scutură capul. Lumina focului dansă pe 
masca lui. 

- Sunt proşti. Proşti să nu vadă asta. 

Se strâmbă, dar în ochii lui nu se citi răutate. 

- Poftim, spuse, întinzându-mi lista de cuvinte. 

Am băgat-o în buzunar. M-am întors, dar el mă apucă uşor de braţ. 

— Ai renunţat la foarte multe pentru ei. 

Îşi ridică şi cealaltă mână, de parcă ar fi vrut să-mi mângâie 
obrazul. M-am pregătit să mă atingă, dar îşi cobori mâna înainte 
să o facă. 

— Ştii măcar să râzi? 

Mi-am smucit mâna, incapabilă să-mi opresc cuvintele mâni- 
oase. La naiba cu Marele Lord! 

- Nu vreau mila ta. 

Ochii lui de jad erau atât de strălucitori, încât mă hipnotizau. 

- Dar un prieten? 

- Spiriduşii pot să fie prieteni cu muritorii? 

- Acum cinci sute de ani, mulţi spiriduși erau prieteni cu muri- 
torii într-atât, încât să meargă la război în numele lor. 

- Poftim? 

Nu mai auzisem asta niciodată, iar lucrul acesta nu era repre- 
zentat în acea pictură murală din birou. 

Ridică din umeri. 

— Cum crezi că armatele oamenilor au supravieţuit atât de mult 
şi au făcut atâtea stricăciuni până când specia mea a acceptat chiar 
şi să încheie un tratat? Doar cu arme din frasin? Au existat spiriduşi 
care au luptat şi murit de partea oamenilor, pentru libertatea lor, şi 
care au suferit când singura soluţie a fost să ne separăm. 

— Ai fost unul dintre ei? 

— Atunci eram un copil, prea tânăr ca să înţeleg ce se întâmpla 
sau să mi se spună, măcar, zise el. 

Un copil. Ceea ce însemna că ar fi trebuit să aibă peste... 

- Dar, dacă aş fi avut vârsta potrivită, aș fi fost unul dintre ei. 
Împotriva sclaviei, împotriva tiraniei, mi-aş fi înfruntat bucuros 
moartea, indiferent de libertatea cui aș fi apărat-o. 

Nu eram sigură că aş fi procedat la fel. Prioritatea mea ar fi fost 
să-mi protejez familia — şi aş fi ales orice tabără ar fi putut să o ţină 
în mai multă siguranță. Până acum, nu mă gândisem la asta ca la 
o slăbiciune. 

- Dacă te ajută cu ceva, spuse Tamlin, familia ta ştie că eşti în 
siguranță. Nu-şi amintesc bestia care a dat buzna în casa lor şi cred 
că o mătuşă îndepărtată și foarte bogată te-a chemat să o ajuţi, de- 
oarece este pe patul de moarte. Ştiu că eşti în viaţă, hrănită şi îngri- 
jită. Ştiu şi că au existat zvonuri despre o... ameninţare din Prythian 
şi sunt pregătiţi să fugă dacă apare vreunul dintre semnele care pre- 
vestesc prăbuşirea zidului. 

- Tu... tu le-ai modificat amintirile? 

Am făcut un pas înapoi. Aroganța spiriduşilor, o asemenea aro- 
ganță încât să ne modifice mințile, să ne implanteze gânduri de 
parcă nu ar fi fost o violare... 

- Le-am vrăjit amintirile — am pus un văl peste ele. M-am temut 
că tatăl tău ar putea să vină după tine sau să convingă niște săteni să 
traverseze zidul împreună cu el, încălcând şi mai mult Tratatul. 

Și ar fi murit oricum cu toţii, imediat ce ar fi dat de puca, Bogge 
sau naga. O liniște îmi acoperi mintea, până când am devenit atât 
de extenuată, încât nu am mai putut gândi, până când nu am mai 
reuşit să mă abţin să spun: 

- Nu îl cunoşti. Tata nu s-ar fi deranjat să o facă. 

Tamlin se uită la mine pentru mult timp. 

- Ba da, ar fi făcut-o. 

Dar nu ar fi făcut-o - nu cu acel genunchi sucit, pe care l-ar fi 
folosit drept scuză. În acel moment, mi-am dat seama că iluzia cre- 
ată de puca dispăruse. 

Hrăniţi, îngrijiţi şi în siguranţă — fuseseră avertizați despre boală, 
fie că înțeleseseră acel avertisment, fie că nu. Privirea lui era sinceră. 
Mersese mai departe decât aș fi bănuit, pentru a-mi domoli grijile. 

- Chiar i-ai avertizat despre posibila amenințare? 

Fl dădu serios din cap. 

- Nu un avertisment direct, ci unul ţesut în vraja memoriei lor — 
împreună cu un ordin de a fugi la primul semn că nu este în re- 
gulă ceva. 

Aroganţă de spiriduş, dar... dar făcuse mai mult decât aş fi putut 
face eu. Familia mea ar fi putut să-mi nesocotească scrisoarea cu 
totul. Dacă aș fi ştiut că avea aceste abilităţi, poate că i-aş fi cerut 
Marelui Lord să le vrăjească amintirile, dacă nu ar fi făcut-o chiar el. 

Chiar nu aveam de ce să mă îngrijorez, în afară de faptul că pro- 
babil mă uitaseră mai curând decât mă aşteptam. Nu puteam să-i 
învinovăţesc. Îmi ţinusem promisiunea, îmi dusesem sarcina la bun 
sfârşit... Ce mai aveam de făcut? 

Lumina focului dansă pe masca lui, încălzind aurul şi făcând 
smaraldele să strălucească, în varii culori şi nuanţe cărora nu le ştiam 
numele, pe care voiam să le cataloghez şi să le unesc. Culori pe care 
nu aveam niciun motiv să nu le studiez acum. 

— Să pictez, am spus eu, abia suflând. 

Fl îşi înclină capul, iar eu am înghiţit, îndreptându-mi umerii. 

— Dacă... dacă nu cer prea mult, aş vrea niște vopsea. Și pensule. 

Tamlin clipi. 

— Îţi place arta? Îţi place să pictezi? 

Cuvintele lui stângace nu erau neplăcute. Fură suficiente încât 
să spun: 

- Da. Nu, nu pictez frumos, dar, dacă nu este un deranj prea 
mare... Voi picta afară, ca să nu fac mizerie, dar... 

— Afară, în casă, pe acoperiş... pictează oriunde vrei. Nu-mi pasă, 
spuse el. Dar dacă îţi trebuie vopsea şi pensule, vei avea nevoie şi de 
hârtie şi pânză. 

- Pot să lucrez — să ajut pe la bucătărie sau în grădină — să plătesc 
pentru ele. 

- Mai mult i-ai încurca. Va dura câteva zile să fac rost de ele, dar 
vopseaua, pensulele, pânzele și spațiul sunt ale tale. Lucrează ori- 
unde vrei. Casa asta este şi aşa prea curată. 

- Mulţumesc, vorbesc serios, cu adevărat. Mulţumesc. 

- Desigur, zise calm. 

M-am întors, dar el vorbi din nou: 

- Ai văzut galeria? 

Am întrebat, pe nerăsuflate: 

- Există o galerie în casa asta? 

Rânji. Marele Lord al Regatului Primăverii rânji cu adevărat. 

- Am închis-o când am moştenit acest loc. 

Când moştenise titlul pe care nu părea încântat să îl păstreze. 

— Părea o pierdere de timp ca servitorii să o păstreze curată. 

Bineînţeles că da, pentru un războinic instruit. 

- Mâine voi fi ocupat, iar galeria trebuie curățată, deci... continuă 
el. Poimâine... lasă-mă să ţi-o arăt poimâine. 

Îşi frecă gâtul, roşind puţin în obraji - mai energic şi emotiv 
decât îl văzusem până acum. 

- Te rog, îmi va face plăcere. 

Și l-am crezut. 

Am dat prosteşte din cap. Dacă picturile de pe hol erau superbe, 
atunci cele alese pentru galerie trebuie că depășeau imaginaţia mea 
de om. 

- Mi-ar plăcea foarte mult. 

Încă îmi zâmbea larg, fără reținere şi fără să ezite. Isaac nu îmi 
zâmbise niciodată în felul acesta. Isaac nu mă făcuse niciodată să 
îmi pierd suflul, nici măcar pentru o clipă. 

Am plecat destul de uimită, apucând hârtia mototolită din bu- 
zunar, de parcă gestul m-ar fi împiedicat să zâmbesc. 


CAPITOLUL 
[7 


M-am trezit tresărind în mijlocul nopții, gâfâind. Visasem țăcă- 
nitul degetelor osoase ale lui Suriel, rânjetele creaturilor naga şi o 
femeie, palidă şi fără față, care-mi zgâria gâtul cu unghiile roşii ca 
sângele, sfâşiindu-mă puţin câte puţin. Mă tot întreba cum mă 
cheamă, dar, de fiecare dată când încercam să vorbesc, sângele îmi 
bolborosea prin rănile superficiale de pe gât, înecându-mă. 

Mi-am trecut mâinile prin părul ud de transpiraţie. Când mi-am 
revenit din gâfâit, un altfel de sunet umplu aerul, strecurându-se înă- 
untru pe sub uşă, din holul de la intrare. Strigăte şi tipetele cuiva. 

M-am ridicat imediat din pat. Strigătele nu erau agresive, ci, mai 
degrabă, poruncitoare, pretențioasă. Ţipetele, însă... 

Deschizând brusc uşa, fiecare fir de păr de pe corp mi se ridică. 
Poate că aş fi rămas pe loc sau m-aș fi ascuns de frică, dar mai auzi- 
sem țipete ca acela, în pădurea de acasă, când nu omoram prada din 
prima încercare, iar animalele sufereau. Nu puteam suporta aşa 
ceva. Trebuia să ştiu ce se întâmpla. 

Am ajuns în capul scării principale la timp pentru a vedea uşile 
de la intrare ale conacului deschizându-se cu o lovitură şi pe Tamlin 
dând buzna, cu spiriduşul care ţipa pe umărul lui. Spiriduşul era 
aproape la fel de mare ca Tamlin şi, totuşi, Marele Lord îl ducea de 
parcă ar fi fost un sac de cereale. Părea a fi o altă specie de spiriduş, 

mai neînsemnat, cu pielea albastră, membre mari, urechi ascuțite 
şi păr lung, brunet. Chiar și din vârful scărilor, vedeam sângele 
care şiroia pe spatele spiriduşului - sânge de la cioturile negre care 
îi ieşeau din omoplaţi. Sângele care acum îi uda tunica verde a lui 
Tamlin, cu pete strălucitoare. Unul dintre cuţitele de la centură 
îi lipsea. 

Lucien dădu buzna în foaierul de la parter în momentul în care 
Tamlin strigă: 

- Massa - goleşte-o! 

Lucien împinse vazele cu flori de pe masa lungă aflată în mij- 
Jocul holului. Ori Tamlin nu gândea clar, ori îi era frică să piardă 
minute în plus ducându-l la infirmerie. Sunetul de sticlă spartă mă 
făcu să mă mișc; m-am aflat la jumătate scării înainte ca Tamlin să-l 
pună pe spiriduşul care ţipa cu faţa în jos, pe masă. Acesta nu purta 
mască; nu avea cu ce să ascundă agonia care îi contorsiona trăsătu- 
rile lungi şi nepământene. 

- Cercetașii l-au găsit aruncat chiar peste graniţă, îi explică 
Tamlin lui Lucien, dar îşi îndreptă privirea spre mine. 

Mă avertiza, dar am mai coborât o treaptă. 

— Este din Regatul Verii. 

- La naiba, spuse Lucien, examinând rănile. 

- Aripile mele, spuse sufocat spiriduşul, holbându-se în gol cu 
ochii lui negri şi lucioşi. Ea mi-a luat aripile. 

Din nou, acea „ea“ care le bântuia existența. Cine era? Dacă nu 
conducea Regatul Primăverii, atunci, poate, conducea un alt regat. 
Tamlin făcu un semn cu mâna, iar apa fierbinte şi bandaje apărură, 
pur şi simplu, pe masă. Gura mi se uscă, dar am ajuns la baza scă- 
rilor şi m-am îndreptat spre masă şi spre moartea care plutea cu 
siguranţă în acest hol. 

- Mi-a luat aripile, spuse spiriduşul, tremurând puternic. Mi-a 
luat aripile, repetă el, strângând marginea mesei cu degetele sale sub- 
tiri şi albastre. 

Tamlin murmură un sunet delicat — delicat într-un fel pe care 
nu-l mai auzisem - şi luă o cârpă, ca să o înmoaie în apă. M-am aşe- 
zat în partea opusă lui şi am rămas fără aer când am văzut rănile. 

Oricine ar fi fost „ea“, nu îi luase aripile. I le smulsese. 

Sângele şiroia din cioturile catifelate şi negre de pe spatele spiri- 
dușului. Rănile erau zimţate — cartilajul şi țesutul erau rupte şi ară- 
tau ca nişte tăieturi neregulate. De parcă i-ar fi retezat aripile puţin 
câte puţin. 

- Mi-a luat aripile, spuse spiridușşul din nou, cu vocea spartă. 

Tremurând şi intrând în stare de șoc, venele din aur pur - irizate, 
ca un fluture albastru, îi sclipiră prin piele. 

- Stai nemișcat, îi ordonă Tamlin, storcând cârpa. Vei sângera 
mai mult. 

- N-n-nu, zise spiriduşul şi începu să se întoarcă pe spate, înde- 
părtându-se de Tamlin, de durerea pe care o simţea, cu siguranţă, 
atunci când cârpa îi atingea rănile deschise ale cioturilor. 

Din instinct, din milă sau din disperare, poate, i-am apucat bra- 
tele şi l-am împins înapoi, ţinându-l pe masă cât de blând am putut. 
EI se zvârcoli destul de tare şi trebui să mă concentrez doar asupra 
lui. Pielea îi era netedă ca o catifea şi alunecoasă, o textură pe care 
nu aş fi putut niciodată să o pictez, nici dacă aș fi avut la dispoziţie 
o veşnicie ca să exersez. L-am ţinut însă cu forța, strângând din 
dinţi şi dorindu-mi să se oprească. M-am uitat la Lucien, dar cu- 
loarea îi părăsise chipul — lăsând în urmă doar o neplăcută nuanţă 
alb-verzuie. 

— Lucien, spuse Tamlin - un ordin calm. 

Lucien continuă însă să se holbeze la spatele distrus al spiri- 
duşului şi la cioturi cu ochiul lui din metal, care se mărea şi se mic- 
şora. Făcu un pas înapoi. Şi încă unul. Apoi, vomită într-un ghiveci 
de flori, înainte de a fugi din cameră. 

Spiriduşul se răsuci din nou, iar eu l-am ţinut strâns, cu mâinile 
tremurânde din cauza efortului. Rănile trebuie că îl slăbiseră mult, 
dacă puteam să-l ţin pe loc. 

- Te rog, i-am spus eu. Te rog, nu te mai mișca. 

- Mi-a luat aripile, suspină spiriduşul. Ea mi le-a luat. 

- Ştiu, am murmurat, simțind durerea în degete. Știu. 

Tamlin atinse cârpa de unul din cioturi, iar spiriduşul ţipă atât 
de tare, încât simțurile mi se stinseră, făcându-mă să mă retrag, clă- 
tinându-mă. Încercă să se ridice, dar brațele îi cedară şi se prăbuși 
din nou, cu fața în jos. 

Sângele şiroi — atât de repede şi de strălucitor, încât îmi luă o clipă 
să-mi dau seama că o astfel de rană necesita un bandaj de com- 
presie — şi că spiriduşul pierduse până acum prea mult sânge pentru 
ca bandajul să mai schimbe ceva. Curgea pe spatele lui şi pe masă 
şi apoi către margine şi pic-pic-picura pe podea, aproape de picioa- 
rele mele. 

L-am văzut pe Tamlin uitându-se la mine. 

— Sângele nu se coagulează, spuse el printre dinți, în timp ce spi- 
ridușşul gâfâia. 

- Nu poţi face o vrajă? l-am întrebat eu, vrând să-i pot smulge 
masca de pe chip, ca să-i văd expresia feţei. 

Tamlin înghiţi cu greu. 

- Nu. Nu pentru o rană mare. Puteam cândva, dar nu mai pot 
acum. 

Spiridușul de pe masă scânci, gâfâind mai lent. 

- Mi-a luat aripile, şopti el. 

Ochii verzi ai lui Tamlin licăriră şi atunci mi-am dat seama că 
acel spiriduş avea să moară. Moartea nu doar că plutea în acel hol; 
număra ultimele bătăi ale inimii spiriduşului. 

L-am luat pe spiriduş de o mână. Pielea era aproape întărită şi, 
poate mai mult din reflex decât din altă cauză, degetele lui lungi le 
înfășurară pe ale mele, acoperindu-le cu totul. 

- Mi-a luat aripile, spuse el din nou, tremurând mai puţin. 

Am dat la o parte părul lung de pe fața pe jumătate întoarsă a 
spiriduşului, dezvăluind un nas micuţ şi o gură plină de dinţi ascu- 
titi. Mă privi cu ochii lui negri, implorând stăruitor. 

— Va fi bine, i-am spus şi am sperat că nu-mi simţea minciunile 
în acelaşi fel în care o făcea Suriel. 

I-am mângâiat părul moale, a cărui textură era ca o noapte li- 
chidă - încă una pe care nu aveam să o pot picta niciodată, dar pe 
care aș fi încercat să o redau, poate pentru totdeauna. 

— Va fi bine. 

Spiriduşul închise ochii şi mă strânse de mână. 

Ceva cald îmi atinse picioarele şi nu trebui să mă uit în jos ca 
să-i văd sângele băltind în jurul meu. 

— Aripile mele, şopti spiriduşul. 

- Le voi recupera. 

Spiriduşul se luptă să-şi deschidă ochii. 

— Juri? 

- Da, am răspuns eu. 

Era prima promisiune mincinoasă pe care o făcusem vreodată — 
și m-am urât pentru asta. Spiridușul reuşi să schițeze un zâmbet şi 
închise din nou ochii. Buzele îmi tremurară. Mi-am dorit să-i fi spus 
altceva, să-i fi oferit ceva în locul acelei promisiuni goale. Tamlin 
începu însă să vorbească, iar eu mi-am ridicat privirea, văzând cum 
îl ia pe spiriduș de cealaltă mână. 

- Zeii să te mântuiască, spuse el, recitând cuvintele unei rugă- 
ciuni probabil mai vechi decât tărâmul oamenilor. Zeița Mamă să te 
adăpostească. Să treci dincolo de porţi şi să simţi mirosul acelui 
tărâm nemuritor al abundenței. Unde nu există răutate și durere. 

Vocea lui Tamlin oscilă, dar reuşi să termine. 

- Du-te şi pășeşte în eternitate. 

Spiridușul oftă pentru ultima dată, iar mâna lui se lăsă moale 
într-a mea. Cu toate acestea, nu i-am dat drumul și am continuat 
să-i mângâi părul, chiar şi când Tamlin își retrase mâna şi se înde- 
părtă câţiva paşi de masă. 

Am simțit că Tamlin mă privea, dar nu aveam de gând să renunţ, 
deoarece nu ştiam cât dura ca sufletul să iasă din corp. Am stat în 
balta de sânge până când mi s-a făcut frig, ţinându-i mâna subțire 

şi mângâindu-i părul, întrebându-mă dacă știa că îl mințisem când 
îi jurasem că urma să își recapete aripile, întrebându-mă dacă, în 
Jocul în care plecase acum, le primise înapoi. 

Undeva în casă, un ceas anunţă ora, iar eu am simțit mâna lui 
Tamlin pe umărul meu. 

- A murit. Lasă-l. 

Am privit cu atenţie fața spiriduşului - nepământeană, neome- 
nească. Cine era atât de crud încât să-l rănească aşa? 

- Feyre, spuse Tamlin, strângându-mă de umăr. 

Am strecurat părul spiriduşului după urechea lui ascuţită, do- 
rindu-mi să-i fi ştiut numele, şi i-am dat drumul mâinii. 

Tamlin mă conduse la etaj, amândoi nebăgând în seamă petele 
de sânge lăsate în urmă sau partea din față a cămăşii mele de noapte, 
îmbibată de sânge. Cu toate acestea, m-am oprit în capul scărilor, 
eliberându-mă din strânsoarea lui, şi m-am uitat la masa din holul 
de la parter. 

- Nu putem să-l lăsăm acolo, am spus eu, coborând o treaptă. 

Tamlin mă prinse de cot. 

— Știu, zise el, lipsit de vlagă şi obosit. Am vrut mai întâi să te 
conduc la etaj. Înainte de a-l îngropa. 

— Vreau să merg cu tine. 

- Noaptea este prea periculos ca să... 

- Pot să-mi păstrez... 

— Nu, spuse el, cu ochii verzi licărindu-i. 

M-am îndreptat de spate, dar el oftă, coborându-și umerii. 

- Trebuie să fac asta. Singur. 

Îşi ţinu capul plecat şi umerii curbați spre interior. Fără gheare şi 
fără colți — nu se putea face nimic împotriva acestui duşman, împo- 
triva acestui destin. Nu avea cu cine să se lupte. Aşadar am dat din 
cap, deoarece şi eu aş fi vrut să fiu singură, şi m-am întors spre dor- 
mitorul meu. Tamlin rămase în capul scărilor. 

— Feyre, spuse el atât de încet, încât trebui să mă întorc din nou 
spre el. De ce? 

Îşi înclină capul într-o parte. 

- În mod normal, îți displace specia noastră. Şi, după ce s-a în- 
tâmplat cu Andras... 

Chiar şi în holul întunecat, umbrele se vedeau în ochii lui, de 
obicei strălucitori. 

- Deci, de ce? 

Am făcut un pas spre el, tălpile mele acoperite cu sânge lipin- 
du-se de covor. Am privit în josul scărilor, spre locul în care se 
vedea corpul întins al spiridușului şi cioturile aripilor sale. 

- Pentru că nu aş vrea să mor singură, am spus eu, iar vocea îmi 
tremură privindu-l din nou pe Tamlin, forțându-mă să-l privesc în 
ochi. Pentru că aş vrea ca şi pe mine să mă țină cineva de mână până 
la sfârşit şi puţin după aceea. Om sau spiriduş, oricine asta merită. 

Am înghiţit cu greu, gâtul fiindu-mi dureros de strâmt. 

— Regret ce i-am făcut lui Andras, am rostit eu, atât de gâtuit încât 
abia m-am auzit. Regret că am avut o asemenea ură în inimă. Mi-aş 
dori să repar răul făcut şi... Îmi pare rău. Îmi pare foarte rău. 

Nu-mi aminteam ultima dată când vorbisem aşa cuiva - asta 
dacă o făcusem vreodată. El însă încuviinţă şi se întoarse, iar eu 
m-am întrebat dacă ar fi trebuit să spun mai multe, dacă ar fi tre- 
buit să îngenunchez şi să-i cer iertare. Dacă era atât de îndurerat și 
se simţea atât de vinovat față de un străin, atunci, față de Andras... 
Până să apuc să vorbesc, el coborâse deja treptele. 

L-am urmărit - i-am urmărit fiecare mişcare, muşchii vizibili 
prin acea tunică îmbibată cu sânge, am urmărit acea povară invizi- 
bilă care îi încovoia umerii. Nu mă privi când ridică trupul distrus 
şi îl cără spre uşile grădinii - dincolo de câmpul meu vizual. M-am 
dus la fereastra din capătul scărilor și l-am urmărit pe Tamlin 
ducând spiridușul prin grădina luminată de lună şi prin câmpiile 
care se întindeau dincolo de aceasta. Nu privi în urmă nici măcar 
o dată. 


CAPITOLUL 
18 


A doua zi, până când am luat masa, m-am spălat şi m-am îmbră- 
cat, sângele spiriduşului fusese curățat. Nu m-am grăbit, iar în jurul 
prânzului am ajuns în capătul de sus al scărilor, examinând holul de 
la intrare, de la parter. Doar ca să mă asigur că nu mai era acolo. 

Eram hotărâtă să-l găsesc pe Tamlin și să-i explic, cu adevărat, 
cât de rău îmi părea pentru ceea ce-i făcusem lui Andras. Dacă tre- 
buia să stau aici, cu el, puteam măcar să încerc să repar răul făcut. 
Am aruncat o privire pe fereastra din spatele meu, a cărei privelişte 
era atât de întinsă, încât vedeam chiar şi oglinda de apă de dincolo 
de grădină. 

Apa era foarte calmă, iar cerul vibrant şi norii mari şi pufoşi 
de deasupra se reflectau perfect. Mi se păru nepotrivit să întreb de 
obiecte după noaptea trecută, dar poate... poate de îndată ce acele 
culori şi pensule soseau, aş fi putut să mă aventurez până la iaz, ca 
să-l imortalizez. 

Aş fi privit în continuare acea pată de culoare, lumina și textura, 
dacă Tamlin şi Lucien nu ar fi apărut dintr-o altă aripă a conacului, 
discutând despre vreo patrulă de la graniță sau despre orice altceva. 
Tăcură când am coborât scările, iar Lucien ieşi pe uşa din față, fără 
să-mi spună măcar bună dimineaţa - îmi făcu un semn cu mâna, 
indiferent. Nu era un gest răutăcios, dar, în mod clar, nu avea nicio 


Regatul Spinilor şi al Trandafirilor 179 


intenţie să se alăture conversaţiei pe care Tamlin și cu mine urma să 
o purtăm. 

Am aruncat o privire în jur, sperând să văd vreo culoare din cele 
promise, dar Tam arătă spre uşile deschise de la intrare, prin care 
ieşise Lucien. Prin acestea, am văzut ambii noştri cai, înşeuați și 
așteptând. Lucien se urca deja în şaua celui de-al treilea cal. M-am 
întors către Tamlin. 

Rămâi lângă el: va avea grijă de mine şi lucrurile se vor îndrepta. 
Bine. Puteam face asta. 

- Unde mergem? am mormăit eu cu jumătate de gură. 

— Instrumentele tale vor sosi abia mâine, iar galeria a fost cu- 
rățată şi întâlnirea mea a fost amânată. 

Era incoerent? 

- M-am gândit să facem o plimbare — fără să omorâm ceva sau 
să ne facem griji în privința creaturilor naga. 

Chiar dacă îmi vorbi zâmbind pe jumătate, întristarea i se citea 
în ochi. Într-adevăr, avusesem parte de destule morţi în ultimele 
două zile. Destul cu omorâtul spiriduşilor. Cu omorâtul oricăror 
alte ființe. Nu avea nicio armă la centură sau în dreptul șoldului, dar 
mânerul unui cuţit îi străluci la gheată. 

Unde îl îngropase pe acel spiriduş? Un Mare Lord săpase un 
mormânt pentru un străin. Poate că nu aș fi crezut dacă mi s-ar fi 
spus, dacă nu mi-ar fi oferit un adăpost în loc să mă omoare. 

- Încotro? l-am întrebat. 

Îmi zâmbi, fără să-mi răspundă. 


Ea 


Nu am reușit să-mi găsesc cuvintele în momentul în care am 
ajuns — şi am ştiut că nu aș fi putut să-i redau frumuseţea, chiar dacă 
aş fi încercat să-l pictez. Nu era doar cel mai frumos loc în care fuse- 
sem vreodată sau care mă umplea de dor şi bucurie, ci părea pur şi 

simplu... perfect. Ca şi când culorile, luminile şi texturile lumii se 
uniseră pentru a forma un loc fără cusur — o adevărată părticică de 
frumuseţe. După seara precedentă, mă aflam exact unde trebuia. 

Ne-am aşezat pe o movilă înverzită, care se ridica deasupra unui 
luminiş cu stejari atât de mari şi de înalți, încât ar fi putut fi stâlpii 
şi turlele unui castel antic. Sclipirile smocurilor pufului de păpădie 
pluteau pe lângă noi, iar pământul era acoperit cu brânduşe care se 
Jlegănau, ghiocei şi zambile. Am ajuns acolo la o oră sau două după 
prânz, dar lumina era puternică şi aurie. 

Deşi eram doar noi trei, aş fi putut jura că auzeam cântece. Mi-am 
cuprins genunchii și m-am delectat privind vâlceaua. 

- Am adus o pătură, spuse Tamlin. 

M-am uitat peste umăr şi l-am văzut făcându-mi semn din bărbie 
spre pătura purpurie pe care o întinseseră la câțiva metri distanță. 
Lucien se aşeză, întinzându-se. Tamlin rămase în picioare, aşteptând 
să-i răspund. 

Am scuturat din cap şi am privit înainte, trecându-mi mâna prin 
iarba moale ca puful, catalogându-i culoarea şi textura. Nu mai pi- 
păisem o astfel de iarbă, și cu siguranță nu aveam să stric această 
experiență stând pe o pătură. 

În spatele meu am auzit nişte șoapte grăbite şi, până să mă întorc 
să mă uit, Tamlin se așezase lângă mine. Maxilarul îi era destul de 
încordat, aşa că am privit înainte. 

- Ce este locul acesta? l-am întrebat, trecându-mi iar degetele 
prin iarbă. 

Din colţul ochiului, am zărit albul zâmbetului lui Tamlin, care 
era doar o siluetă aurie, strălucitoare. 

- O vâlcea. 

În spatele nostru, Lucien pufni. 

- Îţi place? mă întrebă Tamlin în grabă. 

Verdele ochilor lui se potrivea cu iarba dintre degetele mele, iar 
scânteile de culoarea ambrei erau ca razele de soare care treceau 

printre copaci. Chiar şi masca lui, ciudată și străină, părea să se potri- 
vească în peisaj — de parcă acest loc fusese făcut doar pentru el. Mi-l 
puteam imagina în forma lui de bestie, ghemuit în iarbă, moțăind. 

- Poftim? am întrebat eu. 

Uitasem ce mă întrebase. 

- Îţi place? repetă el, iar buzele lui schițară un zâmbet. 

Am respirat anevoie şi am privit din nou vâlceaua. 

- Da. 

EI chicoti. 

- Doar atât? Da? 

— Ai vrea să fac plecăciuni de recunoştinţă pentru că m-ai adus 
aici, Mare Lord? 

- Ah. Suriel nu ţi-a spus nimic important, nu-i aşa? 

Zâmbetul lui îmi stârni curajul. 

- Mi-a spus că-ţi place să fii mângâiat și că, dacă sunt o fată is- 
teață, aș putea să te dresez, cu bunătăți. 

Tamlin îşi ridică fruntea spre cer şi izbucni în râs. Fără să vreau, 
am râs şi eu încet. 

- M-ai luat prin surprindere, spuse Lucien în spatele meu. Ai 
făcut o glumă, Feyre. 

M-am întors pentru a-i arunca un zâmbet rece. 

- Nu vrei să ştii ce a spus Suriel despre tine. 

M-am încruntat, iar Lucien își ridică mâinile în semn de înfrângere. 

- Aş plăti bani buni ca să aud ce crede Suriel despre Lucien, spu- 
se Tamlin. 

Se auzi pocnetul unui dop, urmat de sunetele lui Lucien care goli 
conţinutul sticlei, mormăind şi chicotind: 

— Auzi, să te mângâie. 

Cu o privire încă amuzată, Tamlin mă prinse de cot şi mă ridică 
în picioare. 

- Haide, spuse el, făcându-mi semn din cap spre poalele dealului, 
către micul râu care curgea la baza acestuia. Vreau să-ţi arăt ceva. 

M-am ridicat, dar Lucien a rămas așezat pe pătură, întinzând sti- 
cla de vin în semn de salut. Luă o gură, după care se așeză pe spate 
şi privi coroanele verzi. 

Fiecare mișcare a lui Tamlin era precisă și eficientă, picioarele 
lui musculoase mâncând pământul în timp ce mergeam printre 
copacii înalți, sărind peste mici pâraie şi urcând dealuri abrupte. 
Ne-am oprit în vârful unei movile, iar mâinile îmi căzură, moi, pe 
lângă corp. Acolo, în poiana înconjurată de copaci înalți, se afla un 
iaz scânteietor. Chiar şi de la distanţă, mi-am dat seama că nu era 
apă, ci altceva mult mai rar și infinit mai preţios. 

Tamlin mă prinse de încheietura mâinii şi mă trase spre poalele 
dealului, zgâriindu-mi uşor pielea cu degetele-i bătătorite. Îmi dădu 
drumul ca să sară mai uşor peste rădăcina unui copac, dintr-o sin- 
gură mișcare, și se îndreptă spre marginea apei. Puteam doar să scrâș- 
nesc din dinţi în timp ce îl urmam, şovăitoare, împiedicându-mă 
de rădăcini. 

Se aplecă lângă iaz şi își umplu palma. Îşi înclină mâna, lăsând 
apa să cadă. 

- Uită-te! 

Scânteierea argintie a apei care se scurse din mâna lui făcu apa 
iazului să unduiască şi să strălucească în culori diferite, şi... 

- Arată ca lumina stelelor, am spus eu. 

Fl izbucni în râs, umplându-și şi golindu-și mâna din nou. M-am 
uitat uimită la apa scânteietoare. 

- Chiar este lumina stelelor. 

- Imposibil, am spus eu, luptându-mă cu impulsul de a mai face 
un pas către apă. 

- Acesta este Prythian. Conform legendelor voastre, nimic nu 
este imposibil. 

- Cum? am întrebat eu, continuând să privesc iazul - argintiul, 
dar şi albastrul, roșul, rozul şi galbenul care sclipeau în adâncuri, lu- 
minozitatea acestuia... 

- Nu ştiu, nu am întrebat niciodată şi nimeni nu mi-a explicat 
vreodată. 

Când nu am reușit să-mi desprind privirea, râse, distrăgându-mi 
atenţia — doar ca să-l văd descheindu-şi tunica. 

- Sari în apă, îmi zise el, iar invitaţia îi licări în ochi. 

Să înotăm, dezbrăcaţi, doar noi. Cu un Mare Lord. Am scuturat 
din cap, retrăgându-mă un pas. Degetele lui se opriră în dreptul 
celui de-al doilea nasture de la guler. 

- Nu vrei să ştii cum este? 

Nu ştiam la ce se referea: cum era să înot în lumina stelelor sau 
să înot cu el? 

- Eu... nu. 

- Bine. 

Îşi lăsă tunica descheiată. Pe dedesubt i se vedeau muşchii, aco- 
periţi de pielea aurie. 

- De ce aici? l-am întrebat eu, luându-mi privirea de la pieptul lui. 

- Când eram copil, acesta era locul meu preferat de vânătoare. 

- Când se întâmpla asta? nu m-am putut abţine să nu întreb. 

Îmi aruncă o privire. 

- Acum foarte mult timp. 

O spuse atât de încet, încât m-am ruşinat. Într-adevăr, trebuie să 
fi fost acum foarte mult timp, dacă în vremea Războiului era copil. 

Ei bine, dacă tot începusem, am îndrăznit să-l întreb: 

- Lucien este în regulă? După noaptea trecută, vreau să spun. 

Păruse la fel de meschin şi lipsit de respect, dar vomitase la vede- 
rea spiridușului muribund. 

- Nu... a reacționat bine. 

Tamlin ridică din umeri, dar îmi răspunse cu blândețe: 

- Lucien... Lucien a îndurat lucruri care au făcut ca evenimentul 
de noaptea trecută să fie... dificil de suportat. Nu mă refer doar la 
cicatricea de la ochiul lui, deşi sunt sigur că seara trecută i-a amintit 
şi de asta. 

Tamlin își frecă gâtul, apoi îmi întâlni privirea. În ochi și în con- 
turul maxilarului i se citea o povară străveche. 

- Lucien este fiul cel mai mic al Marelui Lord al Regatului 
Toamnei. 

M-am îndreptat de spate. 

- Cel mai mic din cei şapte fraţi. Regatul Toamnei este... foarte 
crud. Frumos, dar fraţii lui se percep ca nişte contracandidaţi, deoa- 
rece cel mai puternic dintre ei va moşteni titlul, nu cel mai în vârstă. 
În Prythian e peste tot la fel, în fiecare Regat. Lui Lucien nu i-a păsat 
niciodată de acest lucru, nu s-a aşteptat să fie încoronat ca Mare 
Lord, aşa că şi-a petrecut tinereţea făcând tot ce nu ar fi trebuit să 
facă fiul unui Mare Lord: a hoinărit prin regate, s-a împrietenit cu 
fiii celorlalți Mari Lorzi — rostind aceste vorbe, o scânteie licări în 
ochii săi — şi şi-a petrecut timpul cu femei care nu erau nici pe de- 
parte din nobilimea Regatului Toamnei. 

Tamlin se opri pentru o clipă, iar eu aproape că am simţit durerea 
când spuse: 

- Lucien s-a îndrăgostit de o zână pe care tatăl lui a considerat-o 
foarte nepotrivită pentru cineva din neamul lui. Lucien a spus că 
nu-i pasă că nu era de sânge nobil, că era sigur că această uniune 
urma să aibă loc în curând, că se va căsători cu ea şi că va lăsa re- 
gatul tatălui şi fraților săi intriganți. 

Oftă gâtuit. 

— Tatăl lui a omorât-o. A executat-o în faţa lui Lucien, în timp ce 
doi dintre fraţii lui mai mari l-au ţinut şi l-au obligat să se uite. 

Stomacul mi se întoarse pe dos, iar eu mi-am apăsat pieptul cu 
mâna. Nu puteam să-mi imaginez, nu puteam să înţeleg o ase- 
menea pierdere. 

- Lucien a plecat. Şi-a blestemat tatăl, a abandonat titlul şi Regatul 
Toamnei și a plecat. Şi, fără un titlu care să-l protejeze, fraţii lui s-au 
gândit să elimine încă un pretendent la coroana de Mare Lord. Trei 
dintre ei s-au dus să-l omoare; doar unul s-a întors. 

- Lucien... i-a omorât? 

- F] a omorât unul, spuse Tamlin. Eu l-am omorât pe celălalt, de- 
oarece au intrat pe teritoriul meu, iar eu eram Mare Lord și puteam 
face tot ce doream cu intrușii care amenințau pacea de pe pămân- 
turile mele. O declaraţie brutală şi rece. L-am revendicat pe Lucien 
ca pe unul dintre ai mei — l-am numit emisar, deoarece s-a priceput 
dintotdeauna să le vorbească oamenilor, în vreme ce mie... mi se 
pare ceva dificil. De atunci, a rămas aici. 

- În calitate de emisar pentru celelalte curți, am început eu, a 
mai avut de-a face cu tatăl lui? Sau cu fraţii săi? 

- Da. Tatăl lui nu şi-a cerut niciodată scuze, iar fraţii săi se tem 
prea mult de mine ca să riște să-l rănească. 

Cuvintele nu exprimau o aroganță, ci adevărul rece. 

- Dar el nu a uitat niciodată ce i-au făcut zânei sau ce au încercat 
să-i facă fraţii lui. Chiar dacă pretinde că a uitat. 

Și nu prea era o scuză pentru tot ce îmi spusese sau îmi făcuse 
Lucien, dar... Acum înţelegeam. Înțelegeam zidurile şi barierele pe 
care, fără îndoială, le ridicase în jurul lui. Pieptul mi se strânse, prea 
mic să cuprindă durerea care prindea viață în mine. Am privit iazul 
luminilor strălucitoare ale stelelor şi am oftat adânc. Trebuia să 
schimb subiectul. 

- Ce s-ar întâmpla dacă aş bea apa? 

Tamlin se încordă puţin, apoi se relaxă, de parcă s-ar fi bucurat 
să scape de acea veche supărare. 

- Legenda pretinde că ai fi fericită până la ultima suflare. Poate 
că amândoi avem nevoie de un pahar, adăugă el. 

- Nu cred că mi-ar ajunge tot iazul, am spus, iar Tamlin râse. 

- Două glume într-o zi - un miracol trimis de zei, rosti el. 

Am schițat un zâmbet. Se apropie cu un pas, de parcă ar fi lăsat 
în urmă acea întunecată şi tristă pată a celor petrecute lui Lucien, 
iar lumina stelelor dansă în ochii lui când mă întrebă: 

- Ce ţi-ar trebui ca să fii fericită? 


186 SARAH J. MAAS 


M-am îmbujorat până în vârful urechilor. 

- N... nu ştiu. 

Era adevărat - nu mă gândisem deloc la ce însemna asta, în afară 
de a le mărita pe surorile mele, de a avea suficientă mâncare pentru 
mine şi tatăl meu şi timp pentru a învăţa să pictez. 

- Hmm, spuse el, fără să se îndepărteze. Ce zici de sunetul zam- 
bilelor? Sau de o fundă din raze de soare? Sau de o ghirlandă din 
lumina lunii? 

Rânji răutăcios. 

Era, într-adevăr, Marele Lord al Prythianului, dar „Marele Lord 
al Nebuniei ar fi fost titlul care i s-ar fi potrivit mai bine. Iar el ştia — 
ştia că aveam să-l refuz, că faptul că eram singură cu el îmi ținea 
treze toate simţurile. 

Nu. Nu aveam să-i dau satisfacția de a mă stânjeni. Destul mă 
ruşinasem în ultima vreme... mă săturasem de acea fată închisă 
într-o platoşă din gheaţă şi amărăciune. Aşadar, i-am zâmbit, dân- 
du-mi silinţa să pretind că stomacul nu mi se întorcea pe dos. 

- Mi-ar face mare plăcere să înotăm. 

Nu mi-am permis să anticipez. Și m-am simţit foarte mândră că 
degetele nu mi-au tremurat când mi-am scos ghetele, mi-am des- 
cheiat tunica şi pantalonii, şi când le-am aruncat pe iarbă. Lenjeria 
mea intimă era destul de decentă încât să nu arate prea multe, dar, 
stând pe malul înverzit, tot l-am privit în ochi. Aerul era cald și 
liniştit, iar o briză ușoară îmi sărută abdomenul gol. 

Încet, foarte încet, mă măsură. De parcă mi-ar fi studiat fiecare 
centimetru de piele, fiecare rotunjime. Și, în ciuda lenjeriei mele de 
culoarea fildeșului, mă dezbrăcă din priviri. 

Ochii ni se întâlniră şi îmi zâmbi uşor, înainte de a-şi scoate hai- 
nele. Nasture cu nasture. Aş fi putut jura că strălucirea din ochi îi 
devenise una suficient de flămândă şi de sălbatică, încât să trebu- 
jască să privesc în altă parte. 

Înainte de a intra în apă, mi-am permis să-i zăresc pieptul larg, bra- 
tele musculoase și picioarele puternice. Nu avea constituţia lui Isaac, 

al cărui corp nu semăna cu al unui bărbat în toată firea. Nu - corpul 
falnic al lui Tamlin fusese șlefuit în secole de luptă şi brutalitate. 

Lichidul era minunat de cald, iar eu m-am scufundat destul de 
mult încât să înot puţin și să dau din picioare pe loc. Nu era apă, 
era ceva mai fin şi mai dens. Şi nu era nici ulei, ci era ceva mai lim- 
pede, mai puţin vâscos. Ca şi când aş fi fost înfășurată într-o mătase 
caldă. Fiind atât de preocupată să mă bucur de substanţa argintie 
care-mi trecea printre degete, nu l-am observat până când nu a 
venit lângă mine. 

— Cine te-a învăţat să înoţi? întrebă el şi se scufundă. 

Când ieși la suprafață, rânji, iar fire strălucitoare de lumină ste- 
lară se prelinseră de-a lungul marginilor măştii lui. 

Nu m-am scufundat, neştiind dacă glumise în legătură cu apa 
care m-ar fi făcut fericită, dacă aș fi băut-o. 

- Când aveam doisprezece ani, i-am văzut pe copiii din sat îno- 
tând într-un lac şi mi-am dat singură seama cum se face. 

Fusese cea mai îngrozitoare experiență din viața mea şi înghi- 
țisem jumătate de lac învățând să înot, dar înțelesesem principiul, 
reuşisem să-mi înving panica şi groaza şi să am încredere în mine. 
Părea o abilitate vitală să ştiu să înot - una care, într-o zi, ar fi putut 
face diferenţa dintre viață şi moarte. Cu toate acestea, nu mă aștep- 
tasem niciodată la aşa ceva. 

Se scufundă din nou şi, când ieși la suprafață, își trecu o mână 
prin părul auriu. 

- Cum şi-a pierdut tatăl tău averea? 

- De unde ai aflat asta? 

Tamlin pufni. 

— Nu cred că ţăranii au dicţia ta. 

O parte din mine fu tentată să născocească un comentariu despre 
snobism, dar... ei bine, avea dreptate, iar eu nu-l puteam învinovăți 
pentru că era un fin observator. 

— Tatălui meu i se spunea Prinţul Comercianţilor, am spus eu 
deschis, călcând apa mătăsoasă și ciudată. 

Nu trebuia să depun niciun efort — era atât de caldă și atât de 
uşoară, încât mi se părea că pluteam în aer, că fiecare durere pe care 
o simţeam dispărea. 

— Acel titlu, pe care l-a moştenit de la tatăl său, care, la rândul lui, 
l-a moştenit de la străbunicul meu, era o minciună. Era doar un 
nume bun, care masca trei generaţii de datornici. Ani de zile, tata a 
încercat să găsească o cale de a scăpa de acele datorii și, când a găsit 
ocazia să le plătească, a profitat fără să ţină cont de riscuri. 

Am înghiţit. 

- În urmă cu opt ani, a încărcat toată averea pe trei nave care 
navigau spre Bharat, în căutare de mirodenii şi haine scumpe. 

Tamlin se încruntă. 

- Într-adevăr, riscant. Apele acelea sunt o capcană mortală, dacă 
nu urmezi o rută ocolitoare. 

— Ei bine, el nu a mers pe ocolite. Ar fi durat prea mult, iar credi- 
torii noștri îi respirau în ceafă. Așadar, şi-a asumat riscul de a trimite 
navele direct spre Bharat. Dar n-au ajuns niciodată pe acele ţărmuri. 

Mi-am băgat din nou părul în apă, alungând amintirea feţei 
tatălui meu în ziua în care am aflat despre naufragiu. 

- Când navele s-au scufundat, creditorii s-au învârtit în jurul lui 
ca lupii. L-au distrus, până când tot ce a mai rămas din el a fost un 
nume compromis şi câteva monede din aur, care putea cumpăra casa 
aceea. Aveam unsprezece ani. Tatăl meu... După acest eveniment a 
încetat, pur și simplu, să mai încerce. 

Nu am reușit să îi povestesc şi finalul urât - când celălalt creditor 
venise cu bătăușii lui, ca să-i distrugă piciorul tatălui meu. 

— Atunci ai început să vânezi? 

- Nu, cu toate că ne-am mutat, dar a durat cam trei ani până când 
am rămas fără niciun ban, am spus eu. Am început să vânez la pai- 
sprezece ani. 

Ochii îi sclipiră - nici urmă de acel luptător obligat să accepte 
povara unui Mare Lord. 

— Şi, iată-te acum. Ce altceva ai mai învăţat de una singură? 

Poate din cauza iazului fermecat sau poate datorită interesului 
real din spatele întrebării i-am zâmbit și i-am povestit despre anii 
petrecuţi în pădure. 


HH 


Obosită, dar surprinzător de mulțumită de cele câteva ore petre- 
cute înotând, mâncând și trândăvind în vâlcea, în acea după-amiază, 
l-am privit pe Lucien pe drumul de întoarcere către conac. Traver- 
sam o pajişte întinsă, cu iarbă nouă de primăvară, când mă surprinse 
uitându-mă la el pentru a zecea oară, iar eu mi-am adunat curajul 
în momentul în care l-am părăsit pe Tamlin. 

Ochiul lui metalic mă privi cu atenţie, celălalt rămânând circum- 
spect, dezinteresat. 

- Da? 

Cuvântul fu suficient cât să mă convingă să nu întreb nimic des- 
pre trecutul lui. Şi eu aş fi urât mila. Iar el nu mă cunoştea - nu 
destul de bine încât să nu mă dispreţuiască dacă aș fi pomenit ceva, 
Chiar dacă faptul că îi cunoșteam trecutul mă apăsa, mă făcea să 
sufăr pentru el. 

Am așteptat până ce Tamlin ne lăsă mult în urmă, până când 
auzul lui de Mare Lord nu ar mai fi interceptat niciunul dintre cu- 
vintele mele. 

- Nu am reușit să-ți mulțumesc pentru sfatul dat în privinţa lui 
Suriel. 

Lucien se încordă. 

- Poftim? 

Am privit înainte, la felul uşor în care Tamlin călărea, la calul 
deloc deranjat de greutatea puternicului călăreț. 

- Dacă încă îţi dorești să mor, am spus în şoaptă, va trebui să te 
străduieşti mai mult. 

Lucien oftă. 

- Nu asta am intenționat. 

I-am aruncat o privire lungă. 

— Nu aş fi vărsat nicio lacrimă, adăugă el. 

Ştiam că era adevărat. 

- Dar ceea ce ți s-a întâmplat... 

- Am glumit, i-am zis eu şi am schițat un zâmbet. 

— Nu se poate să mă ierţi atât de ușor pentru că te-am pus în pericol. 

- Nu. Şi o parte din mine ar vrea să te bată pentru că nu m-ai 
avertizat în legătură cu Suriel. Dar înţeleg: sunt un om, care ţi-a omo- 
rât prietenul şi care acum locuieşte în casa ta şi trebuie să ai de-a face 
cu mine. Înţeleg, i-am repetat. 

Tăcu destul de mult, iar eu am crezut că avea să-mi răspundă. Toc- 
mai în momentul în care eram pe cale să mă îndepărtez, îmi vorbi. 

- Tam mi-a spus că ai tras prima săgeată ca să-i salvezi viața lui 
Suriel. Nu pe a ta. 

- Mi s-a părut cea mai bună alegere. 

Mă privi, cu mai multă admiraţie decât oricând. 

- Cunosc mult prea mulţi Mari Lorzi şi spiriduşi mai neînsem- 
naţi care nu ar fi văzut așa lucrurile — sau care nu s-ar fi deranjat. 

Întinse mâna spre ceva din dreptul coastelor şi îl aruncă spre 
mine. Trebui să mă lupt să rămân în șa, încercând să îl prind - un 
cuţit de vânătoare cu pietre preţioase. L-am prins. 

- Te-am auzit țipând, spuse el cât studiam lama din mâinile mele. 

Nu mai ţinusem niciunul atât de bine lucrat, atât de bine echilibrat. 

— Şi am ezitat. Nu mult, dar am ezitat înainte de a veni în fugă. 
Chiar dacă Tam a ajuns acolo la timp, tot mi-am încălcat promisiu- 
nea în acele secunde în care am aşteptat. Făcu un semn, din bărbie, 
spre cuţit. 

— Este al tău. Să nu mi-l înfigi în spate, te rog. 


CAPITOLUL 
[9 


În dimineaţa următoare, vopseaua şi proviziile apărură de ori- 
unde le scoseseră Tamlin sau servitorii, dar înainte ca Tamlin să mă 
lase să le văd, mă conduse prin toate coridoarele, până când am 
ajuns într-o aripă în care nu mai pătrunsesem niciodată, nici măcar 
în explorările mele nocturne. Pardoseala din marmură strălucea atât 
de tare, încât trebuie că fusese spălată de curând, iar acea briză cu 
parfum de trandafiri intra prin ferestrele deschise. Toate acestea, 
făcuse toate astea pentru mine. De parcă mi-ar fi păsat de pânze de 
păianjen sau de praf. 

Când se opri în faţa uşilor din lemn, zâmbetul pe care îl schiță fu 
suficient cât să mă facă să spun, fără să gândesc: 

- De ce, de ce ai făcut asta? 

Zâmbetul dispăru. 

— A trecut multă vreme de când aceste lucruri au fost apreciate 
de cineva. Îmi place să le văd folosite din nou. 

Mai ales când sângele şi moartea invadaseră fiecare aspect al vie- 
tii sale. 

Deschise ușile galeriei, iar respirația mi se tăie. 

Pardoseala galbenă din lemn strălucea de curăţenie, lumina pu- 
ternică se revărsa prin ferestre. Camera era goală, cu excepția câtorva 
scaune mari şi a câtorva bănci pentru a privi... 

Abia am sesizat că am intrat în galeria lungă, ridicându-mi pri- 
virea spre tablouri cu o mână în jurul gâtului. 

Atât de multe şi atât de diferite şi, cu toate acestea, aranjate ca să 
se potrivească fără cusur... O multitudine de viziuni, de fragmente 
şi de unghiuri ale lumii. Peisaje, portrete, naturi moarte... fiecare, o 
poveste şi o experienţă, fiecare, o voce care striga, șoptea sau cânta 
despre cum fusese acel moment, acel sentiment, fiecare, un strigăt 
în vidul timpului că fuseseră aici, că existaseră. Unele fuseseră pic- 
tate prin ochi ca ai mei, de artiști care văzuseră în culori şi forme pe 
care le înțelegeam. Unele aveau culori pe care nu le luasem în consi- 
derare; acestea ofereau o viziune asupra lumii care îmi spunea că 
fuseseră realizate de altfel de ochi. O poartă spre mintea unei crea- 
turi foarte diferite față de mine şi, totuşi... şi totuşi i-am privit lucra- 
rea şi am înţeles, am simțit şi mi-a păsat. 

- N-am ştiut, spuse Tamlin din spatele meu, că oamenii sunt în 
stare să... 

Se opri când m-am întors, iar mâna pe care mi-o pusesem la gât 
cobori spre piept, unde inima îmi bătea cu putere şi durere şi cu o 
smerenie copleşitoare - cu smerenie în fața acelei opere splendide 
de artă. 

Rămase în picioare lângă uşi, cu fruntea înclinată în felul lui 
animalic, fără cuvinte. 

Mi-am şters obrajii umezi. 

- Este... 

Perfect, minunat, dincolo de imaginaţia mea nu erau vorbele care 
să exprime ceea ce voiam să spun. Mi-am ţinut mâna peste piept, în 
dreptul inimii. 

- Mulţumesc, am rostit. 

Asta fu tot ce am putut să-i spun - ca să-i arăt ce însemnau aceste 
tablouri — şi faptul că îmi era permis să intru în acea cameră. 

- Poţi veni aici oricând vrei. 

I-am zâmbit, abia reuşind să-mi stăpânesc bucuria din inimă. 
Zâmbetul lui fu nesigur, dar strălucitor, apoi mă lăsă să admir ga- 
leria în linişte. 

Am stat acolo ore întregi - am rămas până când m-am îmbătat 
cu artă, până am amețit de foame și am rătăcit afară pentru a găsi 
ceva de mâncare. 

După masa de prânz, Alis îmi arătă o cameră goală de la primul 
etaj, în care se aflau o masă plină cu pânze de diferite mărimi, pen- 
sule ale căror mânere din lemn galben străluceau în lumina per- 
fectă şi clară, şi culori — atât de multe culori, în afară de cele patru 
de bază la care sperasem, încât respiraţia mi se tăie din nou. 

Și, după ce Alis plecă şi liniştea se instală în camera mea, care 
mă aştepta... 

Am început să pictez. 


Hp 


Săptămânile trecură. Am pictat şi-am tot pictat, în mare parte 
lucruri inutile și îngrozitoare. 

Nu am lăsat pe nimeni să-mi vadă tablourile, indiferent de cât 
de mult insistă Tamlin și de cât de mult rânji Lucien uitându-se la 
hainele mele pătate de vopsea; niciodată satisfăcută de faptul că 
munca mea nu se potrivea cu imaginile care îmi ardeau în minte. 
Pictam adesea de la răsărit până la apus, câteodată în acea cameră, 
alteori afară, în grădină. Zilele nu se mai deosebeau unele de altele. 
Ocazional, luam o pauză ca să explorez pământurile Regatului 
Primăverii împreună cu Tamlin pe post de ghid, întorcându-mă cu 
idei noi, care mă făceau să sar din pat în dimineaţa următoare și să 
desenez sau să mâzgălesc scenele sau culorile, așa cum le văzusem. 

Erau însă şi zile când Tamlin era chemat să înfrunte cea mai 
nouă amenințare de la graniţă și nici măcar pictatul nu mă putea 
distrage până când se întorcea, acoperit de sânge care nu era al lui, 

câteodată în formă de bestie, câteodată ca Mare Lord. Nu îmi dădea 
niciodată detalii, iar eu nu mă gândeam să i le cer; faptul că se 
întorcea în siguranță era suficient. 

În jurul conacului nu se vedea nici urmă de creaturi naga sau 
Bogge, însă nu m-am apropiat de pădurile vestice, chiar dacă le pic- 
tam destul de des, din memorie. Şi, cu toate că visele mele continuau 
să fie chinuite de morțile la care asistasem, de cele pe care le cau- 
zasem şi de acea femeie palidă şi oribilă care mă sfâşia în bucăţi — 
toate acestea supravegheate de o umbră pe care nu reușeam să o 
zăresc — treptat, am încetat să mă mai îngrozesc. 

„Rămâi cu Marele Lord. Vei fi în siguranţă.“ Așa am și făcut. 

Regatul Primăverii era un tărâm al dealurilor verzi, al pădurilor 
luxuriante şi al lacurilor adânci şi limpezi. Magia nu doar că exista 
în dâmburi şi gropi, ci creștea acolo. Ori de câte ori încercam să 
o pictez, nu reușeam niciodată să o imortalizez, să o surprind. Așa 
că, uneori, îndrăzneam să-l pictez pe Marele Lord, care călărea ală- 
turi de mine când hoinăream pe pământurile lui, în zilele libere, pe 
Marele Lord, căruia eram bucuroasă să îi vorbesc sau alături de care 
să-mi petrec orele într-o tăcere confortabilă. 

Probabil că liniştea magiei îmi întuneca gândurile; nu m-am 
mai gândit la familia mea până când nu am trecut de gardul viu de 
dincolo de zid într-o dimineaţă, căutând un nou loc în care să pic- 
tez. O briză dinspre sud, proaspătă şi calmă, îmi zbârli părul. Primă- 
vara cobora acum în lumea muritorilor. 

Cum de trecuse atât de mult timp? Familia mea, vrăjită, îngrijită 
şi în siguranță, încă nu ştia unde eram. Lumea muritorilor... îşi relu- 
ase traiul, de parcă eu nu aş fi existat. Şoapta unei vieţi mizerabile — 
dispărută, neamintită de nimeni dintre cunoscuţii mei sau de cei la 
care ţineam. 

În acea zi, nici nu am pictat şi nici nu am călărit alături de Tamlin. 
În schimb, am stat în fața pânzei albe, fără nicio culoare în minte. 

Acasă, nimeni nu avea să îşi aducă aminte de mine - pentru ei, 
eram moartă. lar Tamlin mă lăsase să-i uit. Poate că şi culorile 

fuseseră o amăgire, un mod de a mă împiedica să-mi mai fac griji 
pentru ei, de a nu mai fi o pacoste dorindu-mi să-i văd. Sau poate 
că ei îmi distrăgeau atenţia de la orice se întâmpla cu boala și ţinu- 
tul Prythian. Am încetat să-mi mai pun întrebări, așa cum îmi or- 
donase Suriel — ca un om prost, inutil şi ascultător. 

Fu nevoie de o voinţă fără margini ca să rezist în timpul cinei. 
Tamlin și Lucien îmi observară starea de spirit și continuară să 
discute între ei. Acest lucru nu ajută cu nimic furiei mele crescânde 
şi, după ce am mâncat pe săturate, am mers prin grădină sub lumina 
lunii şi m-am pierdut în labirintul din gard viu şi printre straturile 
de flori. 

Nu-mi păsa încotro mă îndreptam. După un timp, m-am oprit 
în grădina cu trandafiri. Lumina lunii păta petalele roşii cu un pur- 
puriu închis, lăsând o strălucire argintie pe florile albe. 

— Tatăl meu a aranjat ca grădina asta să fie creată pentru mama, 
spuse Tamlin, din spatele meu. 

Nu m-am deranjat să mă întorc cu faţa spre el. Când se opri 
lângă mine, mi-am înfipt unghiile în palme. 

— A fost un dar de împerechere. 

Am privit florile, fără să văd nimic. Probabil că florile pe care le 
pictasem pe masa de acasă se fărâmaseră sau dispăruseră până 
acum. Poate chiar Nesta le răzuise. 

Ungbhiile îmi înţepară pielea palmelor. Fie că Tamlin avea grijă 
de ei sau nu, fie vrăjindu-le sau nu amintirile, fusesem... ștearsă din 
vieţile lor. Uitată. Îl lăsasem să mă şteargă. Îmi oferise culori, spaţiu 
şi timp să exersez; îmi arătase iazuri cu lumină stelară şi curcubeie 
selenare şi peşti care puteau merge pe uscat. Îmi salvase viaţa ca 
un cavaler descins dintr-o legendă, iar eu acceptasem totul, ca pe 
vinul spiriduşilor. Nu eram mai bună decât Copiii fanatici ai celor 
Binecuvântați. 

În întuneric, masca lui era de culoarea bronzului, iar smaral- 
dele străluceau. 

- Pari... supărată. 

M-am îndreptat către cea mai apropiată tufă de trandafiri şi am 
rupt unul, înțepându-mă cu spinii. Nu am luat în seamă durerea, 
căldura sângelui care picura. Nu aș fi putut niciodată să-l pictez cu 
adevărat - nu l-aș fi redat niciodată aşa cum o făcuseră acei artiști, 
în tablourile din galerie. Nu aveam să pictez niciodată mica grădină 
a lui Elain din afara casei aşa cum mi-o aminteam, chiar dacă fami- 
lia mea nu-şi aducea aminte de mine. 

Nu mă mustră pentru că luasem unul dintre trandafirii părinţilor 
lui — părinţi care erau la fel de absenţi ca ai mei, dar care probabil se 
iubiseră şi care îl iubiseră mai mult decât mă iubiseră ai mei. O fa- 
milie care s-ar fi oferit să plece în locul lui, dacă cineva ar fi venit 
să-l fure. 

Degetele mă înțepară şi mă durură, dar am continuat să țin 
trandafirul în mână când i-am spus şoptit: 

— Nu ştiu de ce îmi este atât de ruşine pentru că i-am părăsit. De 
ce mi se pare atât de egoist şi de îngrozitor să pictez. Nu ar trebui... 
nu ar trebui să mă simt așa, nu? Ştiu că nu ar trebui să o fac, dar nu 
mă pot abţine. 

Trandafirul atârna moale între degetele mele. 

— Toți acei ani, tot ce am făcut pentru ei... Iar ei nu au încercat să 
te oprească să mă iei. Aceasta era imensa durere care mă rupea în 
două dacă mă gândeam prea mult la asemenea lucruri. 

— Nu ştiu de ce m-am așteptat ca ei... de ce am crezut că iluzia 
creaturii puca era reală în acea seară. Nu ştiu de ce mă obosesc să 
mă mai gândesc la asta. Sau să-mi mai pese. 

Fl tăcu destul de multă vreme, așa că am adăugat: 

- În comparaţie cu tine, cu graniţele şi magia care s-a diminuat, 
cred totuşi că autocompătimirea este absurdă. 

- Dacă te întristează, spuse el cu o blândeţe care îmi mângâie 
oasele, atunci nu cred că este deloc absurd. 

- De ce? 

O întrebare directă, după care am aruncat trandafirul în tufe. 

Mă luă de mâini. Degetele lui bătătorite, puternice şi solide, îmi 
ridicară cu blândeţe mâna sângerândă spre gura lui, iar el îmi sărută 
palma. De parcă gestul însuși ar fi fost un răspuns suficient. 

I-am simţit pe piele buzele moi și respiraţia caldă, iar genunchii 
îmi cedară când îmi sărută și cealaltă mână. O sărută cu grijă, într-un 
fel care făcu să-mi pulseze căldura în inimă, între picioare. 

Când se retrase, sângele meu străluci pe gura lui. Mi-am privit 
mâinile pe care încă le ţinea într-ale sale şi am văzut că rănile dispă- 
ruseră. M-am uitat din nou la fața lui, la masca sa aurită, la albul 
pielii sale, la roșul buzelor acoperite cu sânge, în timp ce murmură: 

- Să nu te simţi prost nicio clipă pentru că faci tot ceea ce te 
bucură. 

Se apropie, eliberându-mi o mână, ca să-mi pună după ureche 
trandafirul pe care îl rupsesem. Nu știam cum ajunsese în mâna lui 
sau unde dispăruseră spinii. 

Nu m-am putut abţine să nu insist: 

- De ce, de ce să faci toate acestea? 

Se aplecă mai aproape, atât de aproape, încât trebui să-mi las 
capul pe spate ca să-l văd. 

- Deoarece bucuria ta omenească mă fascinează — felul în care 
trăieşti evenimentele, în timpul vieţii tale, atât de sălbatic, de pro- 
fund şi deodată, este... încântător. Mă atrage, chiar dacă ştiu că nu 
ar trebui, chiar şi când încerc să nu mă las fermecat. 

Pentru că eram un om și aveam să îmbătrânesc - când se apropie 
şi mai mult, nu mi-am permis să mă gândesc prea departe. Încet, de 
parcă mi-ar fi dat timp să mă retrag, îmi atinse obrazul cu buzele. 
Erau moi, calde şi înduioşător de blânde. Abia dacă mă mângâie, 
inainte de a se îndepărta. Nu mă mai mişcasem din clipa în care 
gura lui îmi atinsese pielea. 

- Într-o zi — într-o zi, toate lucrurile îşi vor găsi un răspuns, şopti 
el, dându-mi drumul mâinii şi îndepărtându-se. Dar nu înainte de 
momentul potrivit. Nu înainte de a fi sigur. 

În întuneric, tonul lui fu suficient pentru a-mi da seama că în 
ochii lui se citea amărăciunea. 

Plecă, iar eu am luat o gură de aer, realizând că îmi ținusem 
respiraţia. 

Abia după ce a plecat am înțeles că tânjeam după căldura şi apro- 
pierea lui. 


e 3 


Chinul obositor a ceea ce recunoscusem, a ceea ce... se schim- 
base între noi mă făcu să mă furişez după micul dejun, căutând 
adăpostul pădurii pentru a lua o gură de aer curat — şi pentru a stu- 
dia lumina şi culorile. Mi-am adus arcul, săgețile şi cuțitul de vână- 
toare incrustat cu pietre preţioase pe care mi-l dăduse Lucien. Mai 
bine să fiu înarmată decât prinsă cu mâna goală. 

M-am strecurat printre copaci şi tufe, nu mai mult de o oră, îna- 
inte să simt o prezenţă în spatele meu - care se apropia tot mai mult, 
făcând animalele să-şi caute adăpost. Am zâmbit în sinea mea şi, 
douăzeci de minute mai târziu, m-am așezat pe creanga unui ulm 
şi am aşteptat. 

Tufele foşniră - nu mai mult ca la o adiere de vânt, dar ştiam la 
ce să mă aştept, cunoşteam semnele. 

Un trosnet şi un răget de furie răsunară peste câmpuri, împrăş- 
tiind păsările. 

Am coborât din copac şi am mers în poieniță, apoi mi-am încru- 
cişat braţele şi mi-am ridicat privirea spre Marele Lord, care atârna 
cu picioarele în sus, în laţul pe care îl întinsesem. 

Când m-am apropiat, chiar şi cu susul în jos, el îmi zâmbi leneș. 

- Om crud. 

- Asta se întâmplă când urmăreşti pe cineva. 

EI chicoti, iar eu m-am apropiat suficient cât să îndrăznesc să-mi 
trec un deget prin părul lui auriu, care se legăna chiar deasupra feţei 

mele, admirându-i multitudinea de culori - nuanţe de galben, 
maro şi auriu. Ştiam că, probabil, îmi auzea inima bătând cu pu- 
tere. Îşi înclină însă capul spre mine, o invitaţie tăcută, iar eu mi-am 
trecut degetele prin părul lui - cu blândeţe, cu grijă. El toarse, sune- 
tul vuind prin degetele, braţele, picioarele şi inima mea. M-am între- 
bat cum s-ar fi simţit acel sunet, dacă s-ar fi lipit de mine. M-am 
îndepărtat. 

Se răsuci în sus cu o mişcare puternică şi lină şi tăie cu o singură 
gheară planta agățătoare pe care o folosisem ca sfoară. Am luat o 
gură de aer pentru a ţipa, dar se roti în cădere, aterizând lin în 
picioare. Îmi era imposibil să uit vreodată ce era şi ce putea să facă. 
Păși spre mine, continuând să zâmbească. 

— Te simţi mai bine astăzi? 

Am mormăit un răspuns neutru. 

- Bun, spuse el, fie ignorându-mi răspunsul, fie ascunzând faptul 
că era amuzat. Dar, ca să fiu sigur, am vrut să-ţi dau asta, adăugă el, 
scoțând un teanc de hârtii din tunică şi întinzându-le. 

Privind cele trei bucăţi de hârtie, mi-am muşcat buza. Era o 
serie de... poezii de cinci rânduri. În total, erau opt, iar eu am înce- 
put să transpir în faţa cuvintelor pe care nu le-am recunoscut. Avea 
să-mi ia toată ziua să-mi dau seama ce însemnau. 

- Înainte să fugi sau să începi să tipi... spuse el, ocolindu-mă 
pentru a se uita peste umărul meu. 

Dacă aş fi îndrăznit, m-aș fi sprijinit de pieptul lui. Respirația lui 
îmi încălzi gâtul și pavilionul urechii. 

Îşi drese vocea şi citi primul poem: 


A fost odată o femeie foarte frumoasă, 
Curajoasă și puţin neobişnuită, 

Care avea puțini prieteni. 

Însă ea îi refuza 

Pe toți bărbaţii care stăteau la coadă. 

Sprâncenele mi se ridicară atât de sus, încât am crezut că-mi vor 
atinge linia părului şi m-am întors, clipind la el, respirațiile noastre 
împletindu-se când el termină de citit poezia cu un zâmbet. 

Fără să aştepte răspunsul meu, Tamlin luă hârtia şi făcu un pas 
în spate, pentru a citi a doua poezie, care nu era la fel de politicoasă 
ca prima. M-am înroşit până să o citească pe cea de-a treia. Tamlin 
se opri înainte de a o citi pe a patra, apoi îmi înmână hârtiile. 

— Ultimul cuvânt din a doua şi a patra strofă a fiecărui poem, 
spuse el, făcând un semn din bărbie spre hârtiile din mâinile mele. 

Neobişnuită. Coadă. M-am uitat la al doilea poem. Omorând. 
Conflagraţie. 

- Acestea sunt... am început eu. 

— Lista ta de cuvinte a fost prea bună ca să ratez ocazia. Și nu este 
deloc potrivită pentru poezii de dragoste. 

Când mi-am ridicat sprânceana, cercetându-l în tăcere, el spuse: 

- Desfăşuram concursuri - pentru cine putea să scrie cea mai 
obscenă epigramă - când eram cu banda de război a tatălui meu, 
lângă graniță. Nu-mi place în mod deosebit să pierd, aşa că m-am 
hotărât să devin cel mai bun. 

Nu ştiam cum de îşi amintise acea listă lungă pe care o întoc- 
misem - nu am vrut să ştiu. Simţind că eram pe cale să scot o săgeată 
şi să trag în el, Tamlin luă hârtiile şi citi al patrulea poem, cel mai 
obscen şi mai groaznic dintre toate. 

Când termină, mi-am înclinat capul pe spate şi am răcnit, râsul 
meu auzindu-se ca lumina soarelui care sparge gheaţa întărită de 
vreme. 


Hp 


Încă zâmbeam când am ieşit din zăvoi şi ne-am îndreptat spre 
dealurile ondulate, urmând calea şerpuită înapoi spre conac. 

— Ai spus... în acea seară, în grădina cu trandafiri... 

Mi-am supt dinţii pentru o clipă. 

— Ai spus că tatăl tău a plantat-o pentru împerechere - nu pen- 
tru nuntă? 

- Marii Lorzi se căsătoresc, de cele mai multe ori, spuse el, pie- 
lea-i aurie aburind puţin. Şi, dacă sunt binecuvântaţi, îşi găsesc 
partenerul. Egalul lor, perechea lor în toate privinţele. Marii Lorzi 
se căsătoresc fără nicio legătură de împerechere, dar, dacă îţi găseşti 
perechea, legătura este atât de profundă, încât căsătoria este... ne- 
semnificativă, prin comparaţie. 

Nu am avut curaj să întreb dacă spiriduşii avuseseră vreodată 
legături de împerechere cu oamenii, dar, în schimb, am îndrăznit 
să-l întreb: 

- Unde sunt părinţii tăi? Ce s-a întâmplat cu ei? 

Mușchiul maxilarului i se încordă, iar eu am regretat întrebarea 
din cauza durerii care scânteia în ochii lui. 

- Tatăl meu... 

Ghearele îi străluciră în dreptul încheieturilor de la degete, dar 
nu ieşiră mai mult. Cu siguranță pusesem întrebarea greşită - fuse- 
sem prea curioasă, deşi eram îndreptăţită. 

— Tatăl meu era la fel de rău ca tatăl lui Lucien. Mai rău. Cei doi 
frați ai mei mai mari erau exact ca el. Ei aveau sclavi — toți, iar fraţii 
mei... Eu eram tânăr când s-a încheiat Tratatul, dar îmi amintesc 
încă ce obișnuiau frații mei să... 

Se opri. 

- M-a marcat — destul de mult încât atunci când te-am văzut pe 
tine, când ţi-am văzut casa, nu am putut - nu mi-am permis să fiu 
ca ei. Nu v-aş fi făcut niciun rău ţie şi familiei tale, nu v-aş fi supus 
mofturilor spiriduşilor. 

Sclavi — aici existaseră sclavi. Nu voiam să ştiu - nu le căutasem 
urmele, nici chiar după cinci sute de ani. Pentru lumea lui, pentru 
cea mai mare parte a oamenilor săi, eram puțin mai bună ca un 
sclav. De aceea îmi oferise portița de scăpare, de aceea îmi oferise 
libertatea de a trăi oriunde aş fi vrut în Prythian. 

- Mulţumesc, i-am spus eu. 

Fl ridică din umeri, de parcă asta i-ar fi alungat bunătatea, po- 
vara vinei care încă îi apăsa pe umeri. 

Şi mama ta? am întrebat eu. 

Tamlin oftă. 

- Mama mea l-a iubit profund pe tata. Prea mult, poate, dar erau 
împerecheaţi, şi... Chiar dacă vedea ce tiran era, nu spunea nimic rău 
despre el. Nu m-am aşteptat niciodată - nu am vrut niciodată — titlul 
tatălui meu. Frații mei nu m-ar fi lăsat să trec de adolescență, dacă 
ar fi bănuit că îl voiam. Aşadar, când am fost destul de mare, m-am 
alăturat companiei de război a tatălui meu şi am fost instruit în aşa 
fel încât, cândva, să-l pot servi pe tatăl meu sau pe oricare dintre 
fraţii mei care ar fi moştenit titlul. 

Îşi îndoi mâinile, de parcă ar fi văzut ghearele de dedesubt. 

— Din tinereţe mi-am dat seama că a mă lupta şi a ucide erau cam 
singurele lucruri la care mă pricepeam. 

- Mă îndoiesc de asta, am spus eu încet. 

El îmi zâmbi, crispat. 

— O, pot cânta la vioară, dar fiii Marilor Lorzi nu devin menestrei. 
Aşa că m-am antrenat şi am luptat pentru tatăl meu împotriva oricui 
mi-a spus să lupt, şi aş fi fost fericit să las intrigile fraţilor mei. Puterea 
mea a continuat însă să crească şi nu am putut să o ascund - nu 
printre ai noştri. 

Scutură din cap. 

- Din fericire sau nefericire... toţi au fost omorâţi de Marele Lord 
al unui regat rival. Eu am fost cruțat, din nu ştiu ce motiv, sau dato- 
rită norocului dăruit de zei. Mama şi cu mine i-am jelit. Ceilalți... 

Ridică din umeri, prea încordat. 

— Fraţii mei nu ar fi încercat să mă salveze de o soartă ca a ta. 

Mi-am ridicat privirea spre el. O lume atât de dură și de brutală — 
în care familiile se omorau între ele pentru putere şi răzbunare, din 
cauza duşmăniei şi a dorinţei de a deţine controlul. Poate genero- 
zitatea şi bunătatea lui erau o reacție împotriva acelor lucruri — 

poate că, văzându-mă pe mine, se văzuse pus în situaţia de a se uita 
într-un fel de oglindă. 

- Îmi pare rău pentru mama ta, i-am spus eu, părerea de rău 
fiind tot ce-i puteam oferi, tot ce îmi putuse oferi şi el mie, odată. 

El schiţă un zâmbet. 

- Deci, aşa ai devenit Mare Lord. 

— Mulţi dintre Marii Lorzi sunt instruiți încă de la naștere în 
ceea ce priveşte manierele, legile şi strategiile de război. Când mi-a 
revenit titlul, a fost o... tranziţie grea. Mulţi dintre curtenii tatălui 
meu au preferat să plece în alte regate decât să mârâie la ei un răz- 
boinic-bestie. 

Nesta îmi spusese cândva că eram „o bestie pe jumătate domes- 
ticită”. Am făcut un efort să nu îl iau de mână, să nu vin spre el şi 
să-i spun că am înţeles. În schimb, i-am zis doar atât: 

— Atunci, sunt nişte idioţi. Ai protejat aceste pământuri de boală, 
când se pare că toţi ceilalți nu s-au descurcat la fel de bine. Sunt niş- 
te idioţi, am spus din nou. 

Întunericul licări însă în ochii lui Tamlin, iar umerii lui îmi părură 
puțin căzuţi. Înainte să-l pot întreba ce nu era în regulă, am ieşit din 
pădurice, în faţa unei întinderi de dealuri şi coline care şerpuiau îna- 
inte. La distanţă, în vârful multora dintre acestea erau nişte spiriduşi 
mascaţi, care făceau ceea ce păreau a fi focuri neaprinse. 

- Ce sunt acelea? am întrebat şovăitor. 

- Pregătesc focuri de tabără pentru Calanmai. Este peste două zile. 

- Pentru ce? 

- Noaptea Focurilor? 

Am scuturat din cap. 

— Nu avem sărbători pe tărâmul oamenilor. Nu după ce voi... ai 
voştri au plecat. În unele locuri, este interzis. Noi nici măcar nu 
ne amintim numele zeilor voştri. Ce sărbătoreşte Cala... Noaptea 
Focurilor? 

EI îşi frecă gâtul. 

— Este un ritual de primăvară. Aprindem focuri şi... magia pe 
care o creăm regenerează pământul pentru tot restul anului. 

- Cum creaţi magia? 

— Este un ritual. Dar este specific spiriduşilor. 

Îşi încordă maxilarul şi continuă să meargă, îndepărtându-se de 
focurile neaprinse. 

— S-ar putea să vezi mai mulţi spiriduși prin preajmă ca de obicei, 
spiriduşi din acest regat şi din alte teritorii, care sunt liberi să treacă 
granița în acea seară. 

— Am crezut că boala i-a alungat pe mulţi dintre ei. 

— Aşa este, dar unii vor fi aici. Să ai grijă... să te fereşti de toţi. Vei 
fi în siguranţă în casă, dar, dacă te întâlneşti cu unul dintre ei îna- 
inte de aprinderea focurilor, la apusul soarelui de peste două zile, 
nu-l lua în seamă. 

- Nu sunt invitată la ritualul vostru? 

- Nu. Nu eşti. 

Îşi strânse pumnul şi îl relaxă, din nou şi din nou, de parcă ar fi 
încercat să-şi stăpânească ghearele. 

Indiferent de cât de mult am încercat să-i uit spusele, am simţit 
un gol în piept. 

Am mers spre casă într-o tăcere încordată pe care nu o mai îndu- 
rasem de câteva săptămâni. Apoi, Tamlin se încordă în clipa în care 
am intrat în grădină. Nu din cauza mea sau a conversaţiei noastre 
incomode. Era linişte, acea groaznică tăcere care, de obicei, însemna 
că unul dintre spiriduşii meschini se afla în apropiere. Tamlin îşi 
arătă dinţii, cu un mârâit slab, şi se uită la mine. 

— Ascunde-te şi, indiferent de ce auzi, să nu ieşi. 

După aceea, dispăru. 

Singură, am privit în ambele părţi ale potecii pietruite, ca o 
proastă. Dacă într-adevăr era ceva acolo, aş fi fost prinsă în câmp 
deschis. Poate că era ruşinos să nu merg în ajutorul lui, dar el era 
Marele Lord. Nu aş fi făcut decât să-l încurc. 

M-am ascuns în spatele gardului viu, apoi i-am auzit apropiin- 
du-se pe Tamlin şi... pe Lucien. Am înjurat în tăcere şi am înțepenit. 
Poate că aș fi putut să mă strecor şi să traversez câmpurile, spre graj- 
duri. Dacă ar fi fost ceva în neregulă, grajdurile nu doar că mi-ar fi 
oferit un adăpost, ci şi un cal pe care să pot fugi. Era cât pe ce să ajung 
la iarba înaltă, la câţiva paşi dincolo de marginea grădinii, când mâ- 
râitul lui Tamlin răsună prin aer, de cealaltă parte a gardului viu. 

M-am întors - doar cât să-i văd prin frunzişul des. „Ascunde-te;, 
îmi spusese el. Dacă m-aş fi mişcat acum, cu siguranță m-ar fi văzut. 

— Ştiu ce zi este, spuse Tamlin, dar nu lui Lucien. 

Cei doi stăteau, mai degrabă, cu faţa spre... nimic. Spre cineva 
care nu era acolo. Cineva invizibil. Aș fi crezut că îmi joacă o festă, 
dacă nu aș fi auzit răspunsul unei voci joase, imateriale. 

- Comportamentul tău neschimbat atrage multă atenţie la curte, 
spuse vocea profundă şi şuierătoare. 

În ciuda căldurii zilei, mă trecu un fior. 

- Ea a început să se întrebe de ce nu ai renunţat încă. Şi de ce 
patru naga au fost omorâţi, în urmă cu foarte puţin timp. 

- Tamlin nu este ca toţi ceilalți proşti, izbucni Lucien, cu umerii 
traşi înapoi pentru a se ridica la înălțimea lui, mai pregătit de luptă 
decât îl văzusem până atunci. 

Nu era de mirare că avea toate acele arme în camera lui. 

- Dacă ea aşteaptă capete plecate, atunci este mai idioată decât 
am crezut. 

Vocea şuieră, iar zgomotul îmi îngheță sângele în vene. 

— Vorbeşti atât de urât despre cea care vă ţine soarta în mâini? 
Cu un singur cuvânt, ar putea distruge această proprietate jalnică. 
Nu a fost mulțumită când a auzit că ţi-ai trimis războinicii. 

Vocea părea acum întoarsă către Tamlin. 

- Dar, cum nu s-a întâmplat nimic, a ales să nu ia în seamă 
acest fapt. 

Marele Lord mârâi pe un ton grav, dar rosti calm: 

- Spune-i că m-am săturat să adun gunoiul pe care îl aruncă la 
granițele mele. 

Vocea chicoti, auzindu-se ca nisipul mişcător. 

— Ea îi eliberează ca pe niște daruri — şi ca pe un memento a ce 
se va întâmpla dacă te va prinde că încerci să încalci termenii... 

— Nu îi încalcă, mârâi Lucien. Acum, pleacă. Ne-am săturat de 
neamul vostru care roieşte pe la graniţe - nu vrem să ne pângăriți şi 
casa. La drept vorbind, staţi dracului departe de peșteră. Nu este un 
drum obişnuit pentru gunoaiele de teapa ta, ca să treceţi pe acolo 
oricând doriți. 

Tamlin mârâi, încuviințând. 

Creatura invizibilă râse din nou, un sunet foarte groaznic şi urât. 

- Deşi ai o inimă din piatră, Tamlin, spuse creatura, iar Tamlin 
înțepeni, cu siguranță ea găzduiește foarte multă frică. 

Vocea scăzu într-o şoaptă. 

- Nu-ţi face griji, Mare Lord. 

Rosti titlul ca pe o glumă. 

- Curând, totul va fi bine. 

- Să arzi în iad, răspunse Lucien în locul lui Tamlin, iar creatura 
râse din nou, înainte ca fâlfâitul unor aripi din piele să vuiască și un 
vânt murdar să îmi înţepe fața. Apoi, totul se linişti. 

După o clipă, amândoi oftară adânc. Am închis ochii, având şi 
eu nevoie să-mi calmez respiraţia, dar nişte mâini mari mă prinseră 
de umeri, iar eu am ţipat. 

- A plecat, spuse Tamlin, dându-mi drumul. A fost nevoie de 
toată voința mea ca să nu mă sprijin pe gardul viu. 

- Ce ai auzit? întrebă Lucien, venind de după colț, cu mâinile 
încrucişate. 

I-am privit chipul lui Tamlin, dar am văzut că era atât de alb de 
mânie - mânios pe acea creatură - încât m-am simţit nevoită să mă 
uit din nou la Lucien. 

- Nimic - eu... ei bine, nimic din care să înțeleg ceva, am spus 
eu, şi era adevărat. 

Nimic din toate astea nu avea sens. Nu mă puteam opri din tre- 
murat. Ceva din acea voce smulsese căldura din mine. 

— Cine... ce era aceea? 

Tamlin începu să meargă, pietrişul frământându-se sub ghe- 
tele lui. 

- În Prythian există anumiţi spiriduşi care au inspirat legendele 
de care voi, oamenii, vă temeţi atât de mult. Unii, ca acela, sunt mi- 
turi întrupate. 

În acea voce şuierată am auzit ţipetele victimelor omeneşti, ru- 
găminţile fecioarelor ale căror piepturi fuseseră despicate pe alta- 
rele de sacrificiu. Menţionarea unei „curți“, diferită, se pare, de cea 
a lui Tamlin - ea era cea care îi omorâse pe părinţii lui Tamlin? 
O Mare Zână, poate, în locul unui Lord. Luând în considerare cât 
de nemiloşi erau Marii Lorzi cu propriile familii, probabil că erau 
de coşmar pentru inamicii lor. Şi, dacă urma să aibă loc un război 
între curţi, dacă boala îl slăbise deja pe Tamlin... 

- Dacă Attorul a văzut-o... spuse Lucien, aruncând o privire 
imprejur. 

— Nu a văzut-o, mârâi Tamlin peste umăr, apoi se uită la mine, 
încă palid de furie, cu buzele strânse. Ne vedem la cină. 

Înţelegând că trebuia să plec şi dorindu-mi să ajung în dormi- 
tor şi să încui ușa, m-am întors încet spre casă, gândindu-mă la cine 
era ea, cea care îi făcea pe Tamlin şi Lucien atât de nervoși şi care îi 
dădea ordine acelei creaturi, ca mesager al ei. 

Briza de primăvară îmi şopti că nu voiam să ştiu. 


CAPITOLUL 
20 


După o cină încordată, în timpul căreia Tamlin abia dacă ne 
vorbi lui Lucien şi mie, am aprins toate lumânările din camera mea 
pentru a alunga umbrele. 

Nu am ieşit afară a doua zi, iar când m-am aşezat să pictez, ce se 
ivi pe pânza mea fu o creatură înaltă, scheletică, având aripi imense 
din piele şi urechi de liliac. Botul îi era deschis într-un răget, dezvă- 
luind mai multe rânduri de coli în timp ce se pregătea să zboare. 
Pictându-l, aş fi putut jura că simţeam mirosul respirației care duh- 
nea a hoit şi aerul de sub aripi, care şoptea promisiunea morții. 

Produsul finit fu atât de înfiorător, încât a trebuit să pun deoparte 
tabloul, în partea din spate a camerei, şi am plecat să o conving pe 
Alis să mă lase să ajut la prepararea mâncării din bucătărie, pentru 
Noaptea Focurilor. Aş fi făcut orice doar ca să evit să ies în grădină, 
unde ar fi putut să apară Attorul. 

Ziua Nopţii Focurilor - Calanmai, o numise Tamlin - sosi, 
iar eu nu i-am văzut pe Tamlin sau pe Lucien toată ziua. Când 
după-amiaza se transformă în amurg, m-am trezit din nou în prin- 
cipala aripă a casei. Niciunul dintre servitorii cu fețe de păsări nu 
era de găsit. În bucătărie nu era nici personalul, nici mâncarea pe 
care o preparaseră timp de două zile. Se auzi sunetul tobelor. 

Ritmul venea de foarte departe - de dincolo de grădină, de din- 
colo de domeniul de vânătoare, de pădurea care se întindea în spa- 
tele acestuia. Erau profunde, ademenitoare. O singură bătaie trezea 
două chemări, drept răspuns. Era o chemare. 

Am rămas lângă uşile grădinii, aruncând o privire asupra pro- 
prietăţii, în vreme ce văzduhul se acoperea cu nuanţe de roşu şi 
portocaliu. La distanţă, pe dealurile dinspre pădure, câteva focuri 
licăreau, nori de fum negru se uneau pe cerul rubiniu - focurile nea- 
prinse pe care le văzusem în urmă cu două zile. Mi-am amintit că 
nu era invitată. Neinvitată la petrecerea care-i făcuse pe toţi spiri- 
duşii din bucătărie să chicotească şi să râdă între ei. 

Sunetul tobelor se auzi mai repede, mai tare. Deşi mă obişnu- 
isem cu izul magiei, mirosul metalic în creştere, mai intens decât îl 
simțisem până acum, îmi înțepă nasul. Am făcut un pas în faţă, apoi 
m-am oprit, apucând tocul uşii. Ar fi trebuit să mă întorc în casă. În 
spatele meu, soarele care apunea păta dalele albe și negre ale pardo- 
selii din hol cu o nuanţă de portocaliu sclipitor, iar umbra-mi alun- 
gită părea să pulseze în ritmul tobelor. 

Până şi grădina în care, de obicei, răsuna bâzâitul orchestrei loca- 
tarilor, se liniştise la auzul tobelor. Un şnur... un șnur legat de abdo- 
menul meu mă trăgea spre acele dealuri, ordonându-mi să merg şi 
să ascult tobele spiriduşilor... 

Poate că, dacă Tamlin nu ar fi apărut în hol, m-aş fi dus. 

Nu purta cămașă, ci doar centura, de-a curmezișul pieptului 
musculos. Mânerul sabiei strălucea auriu în lumina soarelui care 
apunea, iar capetele împănate ale săgeţilor, pătate cu roşu, îi ieșeau 
deasupra umerilor largi. L-am fixat cu privirea, iar el se uită la mine. 
Războinicul întruchipat. 

- Unde pleci? am reuşit să întreb. 

- Este Calanmai, spuse el hotărât. Trebuie să plec. 

Făcu semn din bărbie spre focuri şi tobe. 

- Ce să faci? l-am întrebat, uitându-mă la arcul din mâna lui. 

Inima îmi răsuna în ritmul tobelor de afară, pulsând mai sălbatic. 

Pe sub masca aurită, ochii îi erau umbriţi. 

- În calitate de Mare Lord, trebuie să particip la Marele Ritual. 

— Ce este Marele... 

- Du-te în camera ta, mârâi el, privind spre focuri. Încuie uşile, 
pune un laţ, fă ce ştii. 

- De ce? am vrut eu să aflu. 

Vocea Attorului îmi şerpui printre amintiri. El spusese ceva des- 
pre un ritual specific spiriduşilor — ce naiba era asta? Judecând după 
arme, trebuie că era brutal şi violent - mai ales dacă înfăţişarea de 
bestie a lui Tamlin nu era o armă suficientă. 

- Fă cum ţi-am spus. 

Caninii începură să i se lungească. Inima îmi bătu mai repede. 

— Să nu ieşi până dimineaţă. 

Ritmul tobelor se simţi mai puternic, mai rapid, iar muşchii gâtu- 
lui lui Tamlin tremurară, de parcă nemișcarea le-ar fi cauzat durere. 

— Pleci la luptă? am şoptit, iar el a râs zgomotos. 

Ridică mâna de parcă ar fi vrut să-mi atingă braţul, dar o cobori 
înainte ca degetele să atingă materialul tunicii mele. 

— Feyre, să rămâi în camera ta. 

- Dar eu... 

- Te rog. 

Înainte să-i pot cere să se răzgândească şi să mă ia cu el, plecă în 
fugă. Când sări treptele spre grădină, vioi şi rapid ca un cerb, muş- 
chii puternici ai spatelui i se mişcară. Dispăru în câteva secunde. 


Hp 


Am făcut așa cum îmi ordonase, deşi, la puţin timp după aceea, 
mi-am dat seama că mă încuiasem în cameră fără să fi luat cina. 
Din cauza bătăilor neîncetate de tobă şi a nenumăratelor focuri de 
tabără care se iveau de-a lungul dealurilor îndepărtate, nu am putut 
să nu mă plimb încolo şi-ncoace prin cameră, privind afară, spre 
flăcările care ardeau la distanţă. 


Regatul Spinilor şi al Trandafirilor 211 


Rămâi în camera ta. 

O voce sălbatică şi rea îmi şopti însă altceva printre bătăile de 
tobe. „Du-te“, îmi spuse vocea, îndemnându-mă. „Du-te şi te uită.“ 

Înainte de ora zece, nu am mai putut suporta. Am urmat sune- 
tul tobelor. 

Grajdurile erau goale, dar Tamlin mă învățase în aceste ultime 
săptămâni cum să călăresc fără şa, iar iapa mea albă o luă curând la 
trap. Nu fu nevoie să o ghidez — urmă şi ea ademenirea tobelor şi 
urcă prima colină. 

Fumul şi magia pluteau în aer dense. Ascunsă de mantia mea cu 
glugă, am privit uimită în timp ce mă apropiam de primul foc imens 
de tabără, aflat în vârful dealului. Pe acolo se învârteau sute de Mari 
Lorzi, dar, în afară de măştile diferite pe care le purtau, nu am reuşit 
să observ alte trăsături. De unde veniseră, unde locuiau, dacă apar- 
țineau de Regatul Primăverii, dar nu stăteau la conac? Când am 
încercat să mă uit mai atent la detaliile chipurilor lor, totul a devenit 
o pată de culoare. Erau mai solizi când îi vedeam cu coada ochiului, 
dar când mă întorceam cu faţa spre ei, vedeam umbre şi culori care 
se roteau. 

La mijloc era o magie - un fel de vrajă aruncată asupra mea, me- 
nită să mă împiedice să-i văd bine, așa cum fusese vrăjită şi familia 
mea. M-aș fi înfuriat şi m-aş fi gândit să mă întorc la conac dacă 
tobele nu mi-ar fi răsunat prin oase şi dacă acea voce sălbatică nu 
m-ar fi chemat. 

Am descălecat, dar am rămas lângă iapă, făcându-mi loc prin mul- 
time cu trăsăturile mele umane şi acuzatoare ascunse de umbrele 
glugii. M-am rugat ca fumul şi nenumăratele miresme ale diverșilor 
Mari Lorzi și spiriduși să fie suficiente încât să-mi acopere mirosul de 
om, dar, înaintând, am verificat dacă aveam la şold cele două cutite. 

Cu toate că toboşarii cântau lângă foc, spiriduşii se adunară într-o 
vale dintre dealurile din apropiere. Mi-am legat calul de un smochin 
singuratic aflat în vârful unei coline şi i-am urmat, savurând ritmul 

pulsator al tobelor care răsuna prin pământ şi prin tălpile mele. Ni- 
meni nu se uită de două ori în direcţia mea. 

Aproape că am alunecat pe malul abrupt ajungând în vale. În- 
tr-un capăt, gura unei peşteri se deschidea în coasta domoală a 
dealului. Exteriorul acesteia fusese împodobit cu flori, crengi şi 
frunze, iar eu am zărit porțiunea de început a unei pardoseli aco- 
perite cu blană, chiar dincolo de intrarea în peşteră. Interiorul nu 
se vedea deoarece, de la intrare, camera urmărea o curbă, dar lu- 
mina focului dansa pe pereți. 

Ce se întâmpla în peșteră — sau ce era pe cale să se întâmple — era 
centrul atenţiei spiriduşilor fantomatici, care se aliniau de fiecare 
parte a cărării lungi ce ducea într-acolo. Cărarea şerpuia în valea 
dintre dealuri, iar Marii Lorzi se legănau pe loc, mişcându-se în rit- 
mul tobelor, ale căror bătăi îmi răsunau în stomac. 

I-am privit legănându-se, apoi m-am mişcat pe loc. Asta îmi fu- 
sese interzis să fac? Părea un lucru inofensiv. Am scrutat zona lumi- 
nată de foc, încercând să văd prin vălul de fum și întuneric. Nu am 
zărit nimic interesant, şi niciunul dintre spiridușii mascaţi nu mă 
băgă în seamă. Rămăseseră pe potecă, sporindu-şi numărul cu fie- 
care minut. Ceva avea să se întâmple cu siguranță - orice ar fi fost, 
era Marele Ritual. 

M-am întors pe coasta dealului şi am stat lângă marginea focului 
de tabără din apropierea copacilor, privind spiriduşii. Eram pe cale 
să-mi adun curajul să întreb un spiriduş mai neînsemnat, care era 
în trecere - un servitor cu mască de pasăre, ca Alis — ce fel de ritual 
urma să aibă loc, când cineva mă apucă de braț şi mă răsuci. 

Am clipit în faţa celor trei străini, încremenind când le-am văzut 
chipurile ascuţite — fără măşti. Arătau ca nişte Mari Lorzi, dar erau 
oarecum diferiți de aceştia, ceva mai înalţi şi mai slabi decât Tamlin 
sau decât Lucien, iar ochii lor, de un negru infinit, erau mai răi. Aşa- 
dar, erau Spiriduşi. 

Cel care mă ţinea de braţ îmi zâmbi de sus, dezvăluindu-şi dinţii 
puțin ascuţiţi. 

- O femeie din specia omenească, murmură el, măsurându-mă 
din priviri. Nu am mai văzut una ca tine de ceva timp. 

Am încercat să-mi smucesc mâna, dar el îmi tinu ferm cotul. 

- Ce vrei? l-am întrebat calm şi rece. 

Cei doi spiriduşi care îl flancau îmi zâmbiră, iar unul din ei mă 
apucă de celălalt braţ tocmai când voiam să iau cuțitul. 

— Vrem doar să ne distrăm de Noaptea Focurilor, spuse unul din 
ei, întinzând o mână, prea lungă și palidă, pentru a-mi aranja o şu- 
viţă de păr. 

Mi-am ferit capul şi am încercat să-i evit atingerea, dar nu re- 
nunță. Niciunul dintre spiriduşii din apropierea focului de tabără 
nu reacționă - nimeni nu se deranjă să se uite. 

Dacă aş fi strigat după ajutor, mi-ar fi răspuns careva? Mi-ar fi 
răspuns Tamlin? Nu aveam cum să fiu atât de norocoasă din nou - 
probabil că îmi folosisem cu naga porția de noroc alocată. 

Mi-am tras mâinile cu putere. Prinsoarea lor mă strânse până 
când mă duru şi îmi ţinură mâinile departe de cuțite. Cei trei se 
apropiară, luându-mă de lângă ceilalți. Am privit împrejur, căutând 
un aliat. Erau tot mai mulți spiridușşi fără mască. Cei trei chicotiră, 
pe un ton scăzut şi sâsâit care îmi traversă corpul. Nu-mi dădusem 
seama de cât de departe stăteam de toți ceilalți — de cât de mult mă 
apropiasem de marginea pădurii. 

- Lasă-mă în pace, am spus, mai tare și mai mânioasă decât m-aş 
fi aşteptat, având în vedere că genunchii începeau să-mi tremure. 

- O declaraţie curajoasă pentru un om, de Calanmai, rosti cel 
care mă ținea de brațul stâng. 

Focul nu se reflecta în ochii lui. Era ca şi când ar fi absorbit lu- 
mina. M-am gândit la naga, ale căror corpuri oribile se potriveau cu 
inimile lor putrede. Cumva, aceşti spiriduşi frumoşi şi eterici erau 
mult mai răi. 

- Ne vom distra după încheierea Ritualului, nu-i aşa? O bucu- 
rie — ce bucurie! — să găsești o femeie din specia omenească aici. 

I-am arătat dinţii. 

- Ia-ți mâinile de pe mine, am rostit destul de tare încât să audă 
toată lumea. 

Unul dintre ei își coborî mâna pe lângă mine, degetele lui osoase 
împungându-mi coastele şi şoldurile. M-am smucit înapoi, doar ca 
să mă lovesc de cel de-al treilea, care își împleti degetele lungi prin 
părul meu şi strânse puternic. Nimeni nu se uită; nimeni nu remarcă. 

- Încetează, am spus eu gâtuit când începură să mă îmbrâncească 
spre linia copacilor, spre întuneric. 

I-am împins şi i-am lovit; nu făcură altceva decât să şuiere. Unul 
dintre ei mă împinse, iar eu m-am împiedicat, scăpând din prin- 
soarea lor. Pământul se adânci sub mine și m-am întins după cuțite, 
dar nişte mâini solide mă apucară de sub umeri înainte de a le putea 
scoate sau de a cădea în iarbă. 

Mâinile erau puternice - mari şi calde. Deloc asemănătoare cu 
degetele ascuţite şi osoase ale celor trei spiriduşi, care tăcură când 
acel cineva care mă prinsese cu blândeţe mă ridică în picioare. 

— Aici erai. Te-am căutat, zise vocea joasă şi senzuală a unui băr- 
bat, pe care nu o mai auzisem niciodată. 

Am continuat să-i privesc pe cei trei spiriduşi, adunându-mi 
puterile ca să fug în clipa în care bărbatul din spatele meu păși lângă 
mine şi mă cuprinse de umeri cu o mână. 

Cei trei spiriduşi neînsemnaţi se albiră la față, mărindu-şi 
ochii negri. 

- Mulţumesc pentru că aţi găsit-o pentru mine, le spuse salva- 
torul meu, calm şi elegant. Bucuraţi-vă de Ritual. 

Ultimele cuvinte fură destul de înțepătoare, iar spiriduşii încre- 
meniră. Fără niciun alt comentariu, fugiră înapoi spre focurile 
de tabără. 

Am ieşit din adăpostul oferit de braţul salvatorului meu şi m-am 
întors pentru a-i mulțumi. 

În fața mea se afla cel mai frumos bărbat pe care-l văzusem 
vreodată. 

Străinul radia eleganță şi calm. Fără îndoială, era un Mare Lord. 
Părul lui negru și scurt strălucea precum penele corbului, contrastând 
cu pielea-i palidă şi ochii de un albastru atât de profund, încât erau 
violet, chiar şi în lumina focului. Când mă privi, îmi zâmbi amuzat. 

Pentru o clipă, am tăcut amândoi. „Mulţumesc“ nu părea cuvân- 
tul potrivit pentru ce făcuse pentru mine, dar felul în care stătea, 
complet nemișcat, şi noaptea care parcă se aduna în jurul lui mă 
făcură să ezit să vorbesc — mă făcură să vreau să fug în direcţia opusă. 

Nici el nu purta mască. Atunci, însemna că era din alt regat. 

O jumătate de zâmbet se undui pe buzele lui senzuale. 

- Ce caută aici o femeie muritoare, în Noaptea Focurilor? 

Vocea lui, ca torsul unui iubit, mă înfioră, mângâindu-mi fiecare 
mușchi, os şi nerv. 

Am făcut un pas înapoi. 

- Prietenii mei m-au adus. 

Ritmul bătăilor de tobe era în creştere, către un punct culminant 
pe care nu îl înțelegeam. Trecuse foarte mult timp de când nu mai 
văzusem o față nemascată care să arate ca a unui om, chiar dacă vag. 
Hainele lui, complet negre şi fin lucrate, erau destul de mulate pe 
corpul lui încât am înţeles cât de minunat era, de parcă ar fi fost 
creat din noaptea însăşi. 

— Şi cine sunt prietenii tăi? 

Continuă să îmi zâmbească - un prădător care îşi evalua prada. 

- Două doamne, am minţit din nou. 

— Cum le cheamă? 

Făcu încă un pas, băgându-şi mâinile în buzunar. M-am retras 
încă puţin, în tăcere. Scăpasem de trei monștri ca să dau peste ceva 
mai rău? 

Chicoti în clipa în care faptul că nu aveam să-i răspund deveni 
evident. 

— Cu plăcere, spuse el. Pentru că te-am salvat. 

Aroganţa lui mă enerva, dar m-am mai retras un pas. Eram des- 
tul de aproape de focul de tabără, de acea mică vale în care spiriduşii 
se adunaseră, încât să fi reuşit să ajung, dacă aş fi fugit. Poate cuiva 
avea să i se facă milă de mine — poate că Lucien sau Alis erau acolo. 

— Ciudat lucru ca un muritor să fie prieten cu doi spiriduși, 
spuse el gânditor şi începu să se învârtă în jurul meu. 

Aş fi putut să jur că fuioare de noapte înstelată pluteau în urma 
lui. Oamenii nu se tem de noi, de obicei? Şi tu, la drept vorbind, nu 
trebuia să rămâi de partea ta de zid? 

Mă temeam de el, dar nu voiam să-şi dea seama. 

- Ne cunoaștem de o viaţă. Nu am avut de ce să mă tem de ei. 

Se opri pentru a mă studia. Stătea acum între mine şi focul de 
tabără - şi calea mea de evadare. 

— Şi, cu toate acestea, te-au adus la Marele Ritual şi te-au abandonat. 

- S-au dus să ia nişte gustări, am spus, iar el a zâmbit mai larg. 

Vorbele mele mă dăduseră de gol. Zărisem servitorii ducând 
mâncarea, dar... poate că nu acolo. 

Îmi mai zâmbi o clipă. Nu mai văzusem niciodată pe nimeni atât 
de chipeş - și nu auzisem niciodată atât de multe semnale de alarmă 
răsunându-mi în minte din această cauză. 

- Mă tem că gustările sunt foarte departe, spuse el, venind acum 
mai aproape. S-ar putea să treacă o vreme până când se vor întoarce. 
Între timp, pot să te însoțesc undeva? 

Îşi scoase o mână din buzunar, pentru a-mi oferi braţul. 

Reuşise să îi sperie pe toţi acei spiriduşi fără să ridice un deget. 

- Nu, am spus eu, cu limba groasă şi grea. 

EI îşi flutură mâna spre vale - către tobe. 

- Atunci, bucură-te de Ritual. Încearcă să nu intri în bucluc. 

Ochii îi străluciră într-un fel care îmi sugeră că a nu intra în 
bucluc însemna să stau foarte departe de el. Dar aveam foarte multe 
întrebări — şi, cu toate că ar fi putut fi cel mai mare risc pe care mi-l 
asumasem vreodată, am spus, fără să gândesc: 

- Aşadar, nu eşti din Regatul Primăverii? 

Fl se întoarse spre mine, cu mişcări rafinate, însoţite de o putere 
mortală, dar eu am rămas locului când îmi zâmbi leneş. 

— Ți se pare că sunt din Regatul Primăverii? 

Rosti cuvintele cu o aroganță specifică nemuritorilor. Râse în 
barbă. 

- Nu, nu fac parte din nobilul Regat al Primăverii. Şi mă bucur 
pentru asta. 

Gesticulă spre faţa lui, pe care ar fi trebuit să poarte o mască. 

Ar fi trebuit să plec, ar fi trebuit să tac. 

— Atunci, de ce eşti aici? 

Ochii remarcabili ai bărbatului părură să strălucească - destul 
de mortal, încât am făcut un pas înapoi. 

- Deoarece, în această seară, toți monștrii au fost eliberaţi din 
cuşti, indiferent de regatul din care fac parte. Așadar, până la răsă- 
ritul soarelui, pot să hoinăresc pe unde vreau. 

Alte ghicitori şi întrebări fără răspuns. Îmi ajunsese, mai ales 
când zâmbetul lui deveni rece şi crud. 

- Bucură-te de Ritual, i-am repetat, cât de curajos am putut. 

M-am grăbit înapoi spre vale, prea conştientă de faptul că îi în- 
torceam spatele. Eram recunoscătoare să mă pierd în mulțime, 
mergând de-a lungul potecii, spre peşteră, încă așteptând să se 
întâmple ceva. 

Când m-am oprit din tremurat, m-am uitat împrejur la spiriduşii 
adunați. Cei mai mulți dintre ei purtau măşti, dar erau şi câțiva, ca 
acel străin periculos şi acei trei spiriduşi îngrozitori, care nu aveau 
deloc măşti. Erau spiriduşi care fie nu aparțineau niciunui regat, fie 
erau membri ai altor regate. Nu puteam să îi deosebesc. Cercetând 
atent mulțimea, ochii mei îi întâlniră pe cei ai unui spiriduş mascat, 
aflat dincolo de potecă. Unul era roșiatic și strălucea la fel de intens 
ca părul lui roşu. Celălalt era... metalic. Am clipit amândoi în același 
timp, apoi ochii lui se măriră. Dispăru fără urmă şi, o secundă mai 
târziu, cineva mă apucă de cot şi mă trase din mulțime. 

— Ai înnebunit? ţipă Lucien la mine, acoperind tobele. 

Era palid la față ca o fantomă. 

— Ce cauţi aici? 

Niciunul dintre spiriduşi nu ne remarcă - se holbau toţi la po- 
tecă - departe de peșteră. 

- Am vrut să... am început eu, dar Lucien înjură violent. 

— Idioato! ţipă el la mine, apoi aruncă o privire în spatele lui, spre 
locul în care se uitau ceilalți spiriduşi. Om inutil şi prost. 

Fără a mai spune un cuvânt, mă puse pe umăr ca pe un sac de 
cartofi. 

În ciuda zbaterii şi a strigătelor de protest, în ciuda cererilor 
de a-mi aduce calul, el mă ţinu ferm, iar când m-am deranjat să-mi 
ridic privirea, mi-am dat seama că alerga repede. Mai repede decât 
orice altceva. Mi se făcu atât de rău, încât am închis ochii, dar el nu 
se opri până ce aerul nu deveni mai răcoros și mai calm, până când 
nu lăsă mult în urmă bătăile de tobe. 

Lucien mai că mă trânti pe podeaua holului din conac, iar când 
m-am ridicat, am văzut că era la fel de palid ca mai devreme. 

- Muritoare proastă, izbucni el. Nu ţi-a spus să rămâi în ca- 
mera ta? 

Lucien se uită peste umăr, spre dealuri, unde tobele deveniseră 
foarte zgomotoase şi rapide, ca o furtună. 

- Nu am făcut nimic... 

- Nici măcar nu era ceremonia! 

Doar atunci i-am văzut transpiraţia de pe chip şi panica strălu- 
cindu-i în ochi. 

- Pe toţi zeii, dacă Tam te găsea acolo... 

— Şi ce dacă? am întrebat, ţipând şi eu. 

Uram să mă simt ca un copil neascultător. 

— Este Marele Ritual, arde-m-ar focul! Nu ţi-a spus nimeni ce este? 

Tăcerea mea fu un răspuns suficient. Mai că vedeam ritmul 
tobelor pulsându-i pe sub piele, chemându-l să se alăture din nou 
mulțimii. 

- Noaptea Focurilor marchează începutul oficial al primăverii — 
atât în Prythian, cât şi în lumea muritorilor, spuse Lucien. 

Deşi îmi vorbea calm, glașul îi tremura puţin. M-am sprijinit de 
peretele holului, forțându-mă să par indiferentă. 

- Aici, culturile noastre depind de magia pe care o regenerăm în 
timpul Calanmai — în seara aceasta. 

Mi-am băgat mâinile în buzunarele pantalonilor. Tamlin spusese 
ceva asemănător, în urmă cu două zile. Lucien tresări de parcă ar fi 
îndepărtat o atingere invizibilă. 

- Regenerăm magia prin Marele Ritual. Fiecare dintre cei şapte 
Mari Lorzi ai tărâmului Prythian face asta în fiecare an, deoarece 
magia lor vine din pământ şi tot acolo se întoarce, la sfârșit — este 
un schimb. 

— Dar ce este? am întrebat eu, iar el ţâţâi. 

- În această seară, Tam va permite... magiei puternice şi teribile 
să intre în corpul lui, spuse Lucien, fixând cu privirea focurile din 
depărtare. Magia va prelua controlul minţii, al corpului şi al sufle- 
tului său şi îl va transforma într-un Vânător. Îl va umple cu singurul 
lui scop: acela de a o găsi pe Fecioară. Împerecherea lor va elibera 
şi răspândi magia pe pământ, unde va regenera viaţa pentru tot res- 
tul anului. 

Fața mi se înfierbântă, iar eu m-am luptat cu impulsul de a 
mă fâțâi. 

- În seara aceasta, Tam nu va fi spiriduşul pe care îl cunoşti, 
spuse Lucien. Nu va şti nici măcar cum îl cheamă. Magia îl va con- 
suma cu totul, cu excepția acelei singure comenzi - şi nevoi. 

- Cine este această Fecioară? am întrebat eu. 

Lucien pufni. 

- Nimeni nu va şti, până la momentul potrivit. După ce Tam va 
prinde cerbul alb şi îl va sacrifica, se va îndrepta către acea peșteră 
sacră, unde va găsi poteca plină cu femei spiriduş, care așteaptă să 
fie alese ca partener pentru această seară. 

- Poftim? 

Lucien râse. 

- Da, Tamlin trebuie să aleagă una dintre toate acele femei spiri- 
duş care erau în jurul tău. Este o onoare să fie aleasă, dar el o alege 
din instinct. 

— Dar tu şi alți spiriduşi bărbaţi erați acolo. 

Faţa mă ardea atât de tare, încât am început să transpir. De aceea 
veniseră acolo cei trei spiriduși îngrozitori — şi crezuseră că simpla 
mea prezenţă însemna că eram bucuroasă să mă supun lor. 

- Ah. 

Lucien chicoti. 

— Ei bine, Tam nu este singurul care are șansa de a săvârşi ritualul 
în această seară. După ce alege, suntem liberi să ne amestecăm, iar 
distracţia noastră din seara aceasta va ajuta pământul, chiar dacă nu 
se compară cu Marele Ritual. 

Îndepărtă acea mână invizibilă pentru a doua oară şi privi spre 
dealuri. 

- Totuşi, ai avut noroc că te-am găsit, spuse el încet. Pentru că 
te-ar fi mirosit şi te-ar fi revendicat, dar nu Tamlin te-ar fi dus în 
acea peşteră. 

Când îmi întâlni privirea, mă trecu un fior. 

— Şi nu cred că ţi-ar fi plăcut. În seara asta nu se face dragoste. 

Mi-am înghiţit greaţa. 

— Ar trebui să plec, spuse Lucien, privind spre dealuri. Trebuie 
să mă întorc înainte să sosească la peşteră — şi măcar să încerc să-l 
controlez când îţi va simţi mirosul şi nu te va găsi în mulțime. 

Gândul că Tamlin m-ar fi siluit mă făcu să-mi vină rău. Dar, au- 
zind asta... că o parte sălbatică din el mă dorea... Îmi era greu să respir. 

- Feyre, să nu ieşi din camera ta în această seară, îmi spuse Lucien, 
îndreptându-se către porţile grădinii. Indiferent de cine bate la ușă, 
să nu o deschizi. Să nu ieşi până când nu se va face dimineaţă. 


Hp 


La un moment dat, stând la măsuţa de toaletă, am aţipit. M-am 
trezit în clipa în care tobele se opriră. O liniște înfiorătoare trecu 
prin casă, iar părul de pe mână mi se ridică în clipa în care magia 
trecu pe lângă mine, unduindu-se în afară. 

Cu toate că nu am vrut, m-am gândit la sursa probabilă și am 
roşit, chiar dacă pieptul mă strângea. Am aruncat o privire la ceas. 
Era trecut de ora două dimineaţa. 

Ei bine, cu siguranţă nu se grăbise să termine ritualul, ceea ce 
însemna, probabil, că fata fusese frumoasă şi fermecătoare şi îi tre- 
zise instinctele. 

M-am întrebat dacă se bucurase să fie aleasă. Posibil. Venise pe 
deal de bunăvoie. Şi, la urma urmelor, Tamlin era un Mare Lord şi 
era o mare onoare. Credeam că Tamlin era chipeș. Teribil de chipeș. 
Chiar dacă nu-i vedeam partea de sus a feţei, avea ochi delicaţi şi 
nişte buze pline și frumos arcuite. Apoi, corpul lui, care era... era... 
Am şuierat şi m-am ridicat. 

M-am uitat fix spre ușă, la lațul pe care îl pusesem. Cât era de 
absurd - de parcă bucăţile de sfoară şi lemn ar fi putut să mă pro- 
tejeze împotriva demonilor din acest ţinut. 

Simțind nevoia să fac ceva cu mâinile, am desfăcut cu grijă lațul. 
Apoi, am descuiat uşa şi am ieşit pe hol. Ce sărbătoare ridicolă! 
Absurdă. Era bine că oamenii renunțaseră la aşa ceva. 

Am ajuns în bucătăria goală, m-am îndopat cu o jumătate de 
pâine, un măr şi o tartă cu lămâie. Am ciugulit dintr-un biscuit cu 
ciocolată, îndreptându-mă către atelierul meu de pictură. Trebuia 
să scap de câteva dintre imaginile pline de furie din mintea mea, 
chiar dacă ar fi însemnat să pictez la lumina lumânării. 

Tocmai coteam pe hol, când o siluetă înaltă de bărbat apăru în 
fața mea. Lumina lunii care intra pe fereastra deschisă îi făcu masca 
să pară argintie şi părul auriu — dezlegat şi încoronat cu frunze de 
laur — să strălucească. 

- Unde te duci? întrebă el. 

Vocea lui nu era chiar pământeană. 

Mi-am reprimat un fior. 

- Să iau o gustare, am spus eu, apropiindu-mă de el, foarte con- 
ştientă de fiecare mişcare, de fiecare respiraţie. 

Pieptul lui dezgolit era pictat cu spirale de culoare albastru-închis 
de drobuşor şi, judecând după urmele lăsate pe vopsea, mi-am dat 
seama unde fusese atins. Am încercat să nu le observ coborând pe 
abdomenul lui musculos. 

Când am dat să trec pe lângă el m-a apucat atât de repede, încât 
nu am văzut nimic până ce nu m-a lipit de perete. Apucându-mi 
încheieturile, biscuitul îmi căzu din mână. 

- Ţi-am simţit mirosul, spuse el, în vreme ce pieptul pictat se 
ridica şi cobora foarte aproape de al meu. Te-am căutat, dar nu 
erai acolo. 

Mirosea a magie. Când m-am uitat în ochii lui, rămăşiţele puterii 
licăriră. Nici urmă de bunătate, umor ambiguu şi mustrări blânde. 
Tamlin pe care îl ştiam dispăruse. 

- Dă-mi drumul, i-am spus pe cât de calm am putut, dar ghearele 
îi ieşiră în afară, înfigându-se în lemn, deasupra mâinilor mele. 

Încă sub influența magiei, era pe jumătate sălbatic. 

- M-ai înnebunit, mârâi el, iar sunetul îmi vibră pe gât şi de-a 
lungul sânilor până când mă duru. Te-am căutat și nu erai acolo. 
Pentru că nu te-am găsit, spuse el, apropiindu-şi faţa de a mea, până 
ce am respirat acelaşi aer, am fost obligat să aleg pe altcineva. 

Nu puteam să scap. Nu eram însă sigură că voiam să scap. 

- Mi-a cerut să nu fiu blând nici cu ea, mârâi el, dinţii strălu- 
cindu-i în lumina lunii. 

Îşi apropie buzele de urechea mea. 

- Totuşi, cu tine aş fi fost blând. 

M-am înfiorat când am închis ochii. Fiecare centimetru din cor- 
pul meu se încordă în vreme ce cuvintele lui răsunară prin mine. 

- Te-aş fi făcut să-mi gemi numele neîncetat. Şi mi-ar fi luat 
foarte, foarte mult timp, Feyre. 

Îmi rosti numele ca pe o mângâiere, iar respiraţia lui fierbinte 
îmi gâdilă urechea. Spatele mi se arcui puţin. 

Îşi scoase ghearele din perete, iar genunchii îmi cedară când îmi 
dădu drumul. M-am ţinut de perete ca să nu cad la podea, ca să nu 
mă ţin de el — nu ştiam dacă să-l lovesc sau să-l mângâi. Am deschis 
ochii. Încă zâmbea - zâmbea ca un animal. 

- De ce aş vrea resturile altcuiva? am întrebat eu, ca să-l resping. 

Îmi apucă din nou mâinile şi mă mușcă de gât. 

Am ţipat când şi-a înfipt dinţii în punctul moale dintre gât şi 
umăr. Nu puteam să mă mişc - nu puteam să gândesc, iar lumea 
mea se limita la senzaţia buzelor și a dinţilor lui pe gâtul meu. Nu 
îmi străpunse pielea, ci, mai degrabă, o muşcă pentru a mă ţine pe 
loc. Apăsarea corpului său de al meu, duritatea şi blândeţea mă 
făcură să văd roşu - să văd fulgere, mă făcu să-mi zdrobesc coapsele 
de ale lui. Ar fi trebuit să-l urăsc - pentru ritualul său prostesc, din 
cauza femeii avute în seara aceea... 

Muşcătura slăbi, iar limba mângâie locurile în care fuseseră din- 
ţii lui. Nu se mişcă - rămase pe loc, sărutându-mi gâtul. Intens, 

posesiv, încet. Căldura pulsă între picioarele mele, iar când corpul 
lui îl acoperi pe al meu, în fiecare punct dureros, un geamăt îmi 
scăpă printre buze. 

Se smuci. Aerul era pătrunzător de rece pe pielea mea dezgolită, 
iar eu am gâfâit când mă privi. 

- Să nu-mi mai încalci niciodată ordinele, spuse el, cu o voce ca 
un tors profund, care ricoşă prin mine, trezind totul şi calmân- 
du-mă, dorind să-i fac voia. 

Apoi, m-am gândit la vorbele lui şi m-am îndreptat. Rânji la mine 
în acel fel sălbatic, iar eu i-am atins fața cu mâna. 

- Nu-mi spune ce să fac, i-am zis, iar palma mă ustură. Și nu mă 
muşca precum o bestie înfuriată. 

Chicoti cu amărăciune. Lumina lunii îi schimbă culoarea ochi- 
lor în cea a frunzelor umbrite. Mi-am dorit mai mult - am vrut ca 
duritatea corpului său să-l zdrobească pe al meu; am vrut să-i simt 
gura, dinţii şi limba pe pielea mea goală, pe sânii mei, între picioa- 
rele mele. Peste tot — voiam să îl simt peste tot. Nevoia mă copleşea. 

Nările i se măriră când mă adulmecă - simțind fiecare gând arză- 
tor şi furios care-mi pulsa prin corp, prin simţuri. În loc să respire, 
eliberă un vâjâit puternic. 

Înainte de a pleca, mârâi o dată, pe un ton grav, frustrat și 
încrâncenat. 


CAPITOLUL 
22 


M-am trezit când soarele era pe cer, după ce mă zvârcolisem 
toată noaptea, epuizată şi cu dureri în tot corpul. 

Servitorii dormeau până mai târziu, după sărbătoarea nocturnă, 
aşa că am făcut o baie lungă și bună. Oricât m-am străduit să uit 
atingerea buzelor lui Tamlin pe gâtul meu, în locul în care mă muş- 
case aveam o vânătaie imensă. După baie, m-am îmbrăcat și m-am 
aşezat la măsuţa de toaletă, ca să-mi împletesc părul. 

Am deschis sertarele, căutând o eşarfă sau orice altceva care 
să-mi acopere vânătaia ce se ivea peste gulerul tunicii mele albastre, 
dar m-am oprit şi m-am privit în oglindă. Se purtase ca o brută şi 
ca un sălbatic şi, dacă avea să își revină în simţiri până dimineaţă, 
atunci imaginea a ceea ce făcuse urma să fie o mică pedeapsă. 

Pufnind, am descheiat gulerul tunicii și mai mult şi mi-am aran- 
jat şuvițele rătăcite ale părului blond-castaniu în spatele urechilor, 
ca să nu o ascund. Eram mai mult decât umilită. 

Fredonând şi balansându-mi mâinile, am coborât la parter și am 
urmat mirosul spre sala de mese, unde ştiam că Tamlin şi Lucien 
luau, în mod obişnuit, micul dejun. Când am deschis ușile, i-am 
găsit pe amândoi tolăniţi în scaunele lor şi aş fi putut jura că Lucien 
dormea pe scaun, cu furculița în mână. 

- Bună dimineața, am spus eu veselă, zâmbind siropos spre 
Marele Lord. 

Fl clipi şi ambii spiriduşi mă salutară murmurând când m-am aşe- 
zat în faţa lui Lucien, nu pe locul meu obişnuit, ci cu faţa spre Tamlin. 

Am băut cu nesaţ din pocalul meu cu apă înainte de a-mi pune 
mâncare în farfurie. Mâncând, am savurat tăcerea încordată. 

- Pari... împrospătată, observă Lucien în timp ce-i aruncă o pri- 
vire lui Tamlin. 

Am ridicat din umeri. 

— Ai dormit bine? 

- Ca un copilaş. 

I-am zâmbit. Am mai luat o gură de mâncare şi am simţit cum 
Lucien îmi privea gâtul, pe toate părțile. 

- Ce e cu vânătaia aia? mă întrebă Lucien. 

Am arătat cu furculiţa spre Tamlin. 

- Întreabă-l pe el. El mi-a făcut-o. 

Lucien îl privi pe Tamlin, se uită la mine, apoi îl privi iar şi schiță 
un zâmbet. 

- De ce i-ai făcut o vânătaie pe gât lui Feyre? întrebă el, foarte 
amuzat. 

- Am muşcat-o, spuse Tamlin fără să se oprească, în timp ce îşi 
tăia friptura. Ne-am întâlnit pe hol, după Ritual. 

Eu m-am îndreptat în scaun. 

— Se pare că îşi doreşte să moară, continuă el, tăind carnea. 

Ghearele îi rămaseră retrase, dar împinseră pielea de deasupra 
degetelor. Gâtul îmi înțepeni. O, era supărat, furios din cauza nesă- 
buinţei mele de a-mi părăsi camera, dar, cumva, reuși să-şi stăpâ- 
nească mânia foarte bine. 

- Deci, dacă Feyre nu se deranjează să-mi asculte ordinele, 
atunci nu pot fi tras la răspundere pentru consecinţe. 

— Tras la răspundere? am izbucnit, punându-mi palmele pe masă. 
M-ai încolţit pe hol, aşa cum face un lup cu un iepure! 

Lucien își propti un braț pe masă şi își acoperi gura cu mâna, iar 
ochiul lui roşiatic străluci. 

— Chiar dacă eu s-ar putea să nu fi fost în apele mele, atât eu, cât 
şi Lucien ţi-am spus să rămâi în camera ta, zise Tamlin, atât de 
calm, încât am vrut să-mi smulg părul. 

Nu m-am putut abţine. Nici măcar n-am încercat să rezist mâniei 
roşii ca focul care îmi anulase simţurile. 

- Porc de spiriduş ce eşti! am ţipat, iar Lucien izbucni în râs, 
aproape răsturnându-se cu tot cu scaun. 

Văzând zâmbetului tot mai larg al lui Tamlin, am plecat. 

Abia după câteva ore am încetat să mai pictez mici portrete în 
care Tamlin şi Lucien aveau trăsături de porci. Dar, când l-am ter- 
minat pe ultimul - intitulat Doi porci de spiriduși tăvălindu-se în 
propria mizerie — am zâmbit în lumina clară și strălucitoare a ate- 
lierului meu personal de pictură. Tamlin pe care-l ştiam revenise. 

Acest lucru mă făcu... fericită. 


Hp 


La cină, ne-am cerut scuze. Îmi aduse și un buchet de trandafiri 
albi din grădina părinţilor lui şi, chiar dacă nu i-am luat în seamă 
gestul, când m-am întors în cameră m-am asigurat ca Alis să aibă 
grijă de flori. Ea dădu pieziş din cap spre mine, înainte de a-mi pro- 
mite că avea să le pună în camera în care pictam. Am adormit cu 
zâmbetul pe buze. 

Pentru prima dată după o perioadă foarte îndelungată, am dor- 
mit liniştită. 


oa 


- Nu ştiu dacă ar trebui să fiu mulțumită sau îngrijorată, spuse 
Alis în seara următoare, trecându-mi juponul auriu peste braţele 
ridicate şi apoi trăgându-l în jos. 

Am zâmbit puțin, minunându-mă de dantela metalică, delicată, 
care mi se lipise de braţe şi de bust ca o a doua piele, înainte de a alu- 
neca lejer, spre covor. 

- Este doar o rochie, am spus, ridicând din nou brațele când 
aduse rochia diafană de culoare turcoaz. 

Era destul de transparentă încât să văd auriul strălucitor al plasei 
de dedesubt, ușoară, vaporoasă și unduitoare, de parcă ar fi plutit pe 
un curent invizibil. 

Alis chicoti în sinea ei şi mă conduse spre măsuţa de toaletă, ca 
să-mi aranjeze părul. Acordându-mi prea multă atenţie, nu am avut 
curajul să mă privesc în oglindă. 

- Asta înseamnă că de acum vei purta rochii? mă întrebă ea, 
separându-mi şuviţele pentru a face cine ştie ce minuni. 

- Nu, am răspuns eu rapid. Vreau să spun - în timpul zilei voi 
purta hainele mele obişnuite, dar, am crezut... că ar fi frumos să... 
încerc, măcar în seara asta. 

- Înţeleg. Atunci, este bine că nu îţi pierzi complet simţul 
realităţii. 

Mi-am strâmbat gura într-o parte. 

- Cine te-a învăţat să aranjezi părul în felul ăsta? 

Degetele ei se opriră, apoi își continuară treaba. 

- Mama ne-a învăţat pe mine şi pe sora mea, iar ea a învăţat de 
la mama ei. 

— Ai trăit dintotdeauna în Regatul Primăverii? 

- Nu, răspunse ea, fixându-mi părul în diferite şi subtile locuri. 
Nu, noi suntem din Regatul Verii, rudele mele încă locuiesc acolo. 

- Cum de ai ajuns aici? 

Cu buzele strânse, Alis îmi întâlni privirea în oglindă. 

- Am ales să vin aici, iar rudele au crezut că am înnebunit. Dar 
sora mea şi partenerul ei au fost omorâţi şi, pentru băieţii ei... 

Tuşi, de parcă s-ar fi înecat cu acele cuvinte. 

- Am venit aici pentru a face tot ce ştiu. 

Mă atinse pe umăr. 

- Uită-te. 

Am îndrăznit să-mi privesc reflexia. 

M-am grăbit să ies din cameră, înainte de a-mi pierde curajul. 


z3 


A trebuit să-mi țin pumnii strânși pe lângă corp ca să evit să-mi 
şterg palmele transpirate de rochie când am ajuns în sala de mese şi 
m-am gândit imediat să fug la etaj şi să mă schimb în tunică şi pan- 
taloni. Ştiam însă că mă auziseră deja, că mă adulmecaseră sau că 
îşi folosiseră oricare dintre simţurile ascuţite pe care le aveau pen- 
tru a-mi detecta prezenţa și, deoarece fuga ar fi înrăutățit situaţia, 
m-am aflat în situaţia de a deschide ușile duble. 

Tamlin şi Lucien încetară să mai discute, iar eu am încercat să 
nu-i privesc în ochi când m-am îndreptat către locul meu obişnuit, 
din capătul mesei. 

— Ei bine, am întârziat la ceva foarte important, spuse Lucien şi, 
înainte să-l fac mincinos sau să-l rog să rămână, spiriduşul cu mască 
de vulpe dispăru. 

Simţeam cum toată atenţia lui Tamlin era concentrată asupra 
mea -— asupra fiecărei respiraţii și mişcări. Am studiat candelabrele 
care atârnau deasupra polițelor de lângă masă. Nu aveam nimic de 
spus care să nu pară absurd - și, totuși, dintr-un motiv oarecare, 
gura mea începu să se miște. 

— Eşti foarte departe. 

Am gesticulat spre lungimea mesei care ne separa. 

- Parcă ai fi în altă cameră. 

Sferturi din masă dispărură, lăsându-l pe Tamlin la mai puţin de 
doi metri, stând la o masă infinit mai intimă. Am ţipat şi aproape 
am căzut de pe scaun, iar el a râs când am privit uimită măsuţa care 
se afla acum în faţa noastră. 

- Este mai bine? întrebă el. 

Am dat deoparte gustul metalic al magiei când l-am întrebat: 

- Cum... cum ai făcut asta? Unde a dispărut? 

Fl îşi înclină capul. 

- Undeva între. Gândeşte-te ca la o... debara ascunsă printre bu- 
zunarele lumii. 

Îşi îndoi mâinile și îşi roti gâtul, de parcă ar fi alungat o durere. 

— Te solicită? 

Transpiraţia păru să strălucească pe gâtul lui puternic. 

Se opri din a-şi mai îndoi mâinile şi le puse pe masă. 

- Cândva, îmi era uşor să fac asta. Însă, acum.. trebuie să mă 
concentrez. 

Din cauza bolii din Prythian şi îndatoririi care îi căzuse pe umeri. 

— Ai fi putut să te așezi mai aproape, i-am spus. 

Tamlin îmi zâmbi leneş. 

— Şi să ratez ocazia de a mă da mare în fața unei femei frumoase? 
Niciodată. 

Am zâmbit pe ascuns. 

- Chiar eşti frumoasă, spuse el încet. Vorbesc serios, adăugă el 
când m-am strâmbat. Nu te-ai uitat în oglindă? 

Cu toate că vânătaia pe care mi-o făcuse încă îmi colora gâtul, 
eram drăguță. Feminină. Nu m-aș fi aventurat să mă consider 
frumoasă, dar... nu am dat înapoi. Cele câteva luni petrecute aici 
făcuseră minuni cu unghiurile neplăcute ale feței mele. Și îndrăznesc 
să spun că un fel de lumină se furişase în ochii mei — ai mei, nu ai 
mamei mele sau ai lui Nesta, ci în ai mei. 

- Mulţumesc, am spus și am fost recunoscătoare că nu a trebuit 
să mai spun şi altceva cât timp mă servi pe mine, apoi pe el. 

Când stomacul meu fu plin ochi, am îndrăznit să-l privesc — să-l 
privesc cu adevărat - din nou. 

Tamlin se sprijinea de spătarul scaunului și, totuşi, umerii îi erau 
încordaţi, gura, o linie subţire. Nu mai fusese chemat la graniță de 

câteva zile - nu se mai întorsese acoperit de sânge şi obosit încă 
dinainte de Noaptea Focurilor. Şi, cu toate acestea... suferea pentru 
acel spiriduş fără nume din Regatul Verii, cu aripile tăiate. Ce sufe- 
rinţe şi poveri mai purta din cauza celor pierduţi în acest conflict — 
din cauza bolii sau a atacurilor de la graniță? Mare Lord - o poziţie 
pe care nu şi-o dorise sau la care nu se așteptase, dar a cărei greutate 
fusese obligat să o poarte, cu onoare. 

- Vino, am spus, ridicându-mă de pe scaun şi trăgându-l de mână. 

Bătăturile lui se atinseră de ale mele și degetele i se încordară 
când își ridică privirea spre mine. 

- Am ceva pentru tine. 

— Pentru mine, repetă el atent, dar se ridică. 

L-am condus afară din sala de mese. Când am vrut să-i dau dru- 
mul la mână, nu mă lăsă. Fu suficient cât să mă facă să merg repede, 
de parcă aș fi putut să-mi depășesc inima, care-mi bătea cu putere, 
sau prezența nemuritoare de lângă mine. L-am condus, pe holuri, 
până când am ajuns în dreptul micului meu atelier de pictură, iar el 
îmi dădu în sfârşit drumul la mână, cât am căutat cheia. Fără căldura 
mâinii lui, aerul rece îmi intră în piele. 

— Ştiam că îi vei cere o cheie lui Alis, dar nu am crezut că ai încu- 
iat cu adevărat camera, spuse el în spatele meu. 

Deschizând uşa, i-am aruncat o privire încruntată peste umăr. 

— Toată lumea este băgăcioasă în casa asta. Nu am vrut ca tu sau 
Lucien să intrați aici înainte să fiu pregătită. 

Am intrat în camera întunecată şi mi-am dres vocea, o cerere tă- 
cută de a aprinde lumânările. Îi luă mai mult timp decât observasem 
că îi trebuia înainte, şi m-am întrebat dacă faptul că micşorase masa 
îl epuizase mai mult decât lăsa să se vadă. Suriel îmi spusese că Marii 
Lorzi erau puterea - şi totuşi... totuși ceva trebuie că era cu adevărat 
şi pe deplin greşit dacă asta era tot ce putea face. Camera se lumină 
treptat, iar eu mi-am alungat grijile când am înaintat în cameră. Am 
respirat adânc şi am gesticulat spre şevalet şi spre tabloul pe care îl 

pusesem acolo. Am sperat că nu avea să observe tablourile pe care 
le rezemasem de perete. 

Se întoarse pe loc, uitându-se în jurul lui, prin cameră. 

— Ştiu că sunt ciudate, am spus eu, cu palmele din nou transpirate. 

Le-am ascuns la spate. 

— Şi ştiu că nu sunt, că nu sunt la fel de bune precum cele pe care 
le ai aici, dar... 

M-am apropiat de tabloul de pe şevalet. Era o imagine, nu o re- 
dare exactă. 

- Am vrut să-l vezi pe acesta, am spus arătând spre pata de cu- 
Joare verde, aurie, argintie și albastră. Este pentru tine. Un dar. Pen- 
tru tot ce ai făcut. 

Când se apropie de tablou, căldura îmi cuprinse obrajii, gâtul şi 
urechile. 

— Este vâlceaua... și iazul cu lumină stelară, am spus repede. 

- Ştiu ce este, murmură el, studiind tabloul. 

M-am îndepărtat un pas, incapabilă să-l privesc examinându-l, 
dorindu-mi să nu-l fi adus aici, dând vina pe vinul băut la cină, pe 
rochia aceea absurdă. Studie tabloul o veşnicie, apoi îşi îndreptă pri- 
virea spre cel mai apropiat tablou sprijinit de perete. 

Stomacul mi se strânse. Era doar un peisaj ceţos cu zăpadă, co- 
paci scheletici şi nimic altceva. Pentru oricine, în afară de mine, 
arăta ca... ca un nimic, am presupus eu. Am vrut să-i explic, dorin- 
du-mi să le întorc pe celelalte, dar el vorbi. 

— Aceea era pădurea ta. Unde vânai. 

Se apropie de tablou, privind peisajul friguros, pictat în alb, gri, 
maro şi negru. 

— Asta era viaţa ta, rosti el. 

Eram prea jenată, prea uimită ca să răspund. Se îndreptă spre 
următorul tablou pe care îl rezemasem de perete. Pâlpâiri de roşu 
rubiniu şi portocaliu, care se strecurau printre nuanțele de negru şi 
maro-închis. 

- Casa ta, pe timp de noapte. 

Am încercat să mă mişc, să-i spun să nu se mai uite la acele tablo- 
uri, ci la altele pe care le pregătisem, dar n-am putut... n-am putut 
nici măcar să respir cum trebuie când se mişcă spre tabloul următor. 
Mâna bronzată şi robustă a unui bărbat, cu pumnul strâns în fân, ale 
cărui părți palide se încolăceau printre şuvițe maro, acoperite cu 
auriu — părul meu. Stomacul mi se întoarse pe dos. 

- Bărbatul cu care te întâlneai... în satul tău. 

Îşi înclină din nou capul în timp ce studie pictura şi scăpă un 
mârâit. 

- În timp ce făceaţi dragoste... 

Se îndepărtă, uitându-se la rândul de tablouri. 

- Acesta este singurul care are puţină strălucire. 

Era... gelos? 

- Era singura mea scăpare. 

Adevărat. Nu aveam să îmi cer scuze pentru Isaac. Nu când 
Tamlin tocmai fusese la Marele Ritual. Nu îi purtam pică pentru 
asta, dar, dacă era gelos pe Isaac... 

Probabil că şi Tamlin îşi dădu seama de acest lucru, deoarece 
expiră lung şi controlat, înainte de a se îndrepta către următorul ta- 
blou. Umbrele înalte ale unor bărbaţi, de pe bâtele şi din pumnii 
cărora picura un roşu-deschis la culoare, care păta marginile tablo- 
ului în timp ce stăteau peste silueta sângerândă, cu piciorul într-un 
unghi greşit, ghemuită pe podea. 

Tamlin înjură. 

- Frai acolo când i-au nenorocit piciorul tatălui tău. 

Am înghițit cu dificultate. 

- Cineva trebuia să-i implore să se oprească. 

Tamlin îmi aruncă o privire atotştiutoare și se întoarse pentru a 
vedea și restul tablourilor. Erau acolo; toate rănile pe care le exploa- 
tasem lent în aceste câteva luni. Am clipit. Câteva luni. Oare familia 

mea credea că aveam să fiu plecată pentru totdeauna din cauza 
aşa-zisei mătuşi muribunde? 

În cele din urmă, Tamlin se uită la tabloul cu vâlceaua şi lumina 
de stele. Dădu din cap cu admiraţie, dar arătă spre tabloul cu pădu- 
rea acoperită de zăpadă. 

- Acela. ÎI vreau pe acela. 

— Este rece şi melancolic, am spus, ascunzându-mi crisparea. Nu 
se potriveşte deloc cu acest loc. 

Se apropie de tablou, iar zâmbetul pe care mi-l dărui fu mai 
frumos decât orice luncă fermecată sau lac de stele. 

— Cu toate acestea, îl vreau, spuse el cu blândețe. 

Niciodată nu-mi dorisem mai mult să-i scot masca şi să văd 
chipul pe care îl ascundea, să aflu dacă era întocmai ca acela pe care 
îl visasem. 

- Spune-mi că te pot ajuta cumva, i-am zis. În legătură cu măș- 
tile, cu ameninţarea care ţi-a diminuat atât de mult puterea, oricare 
ar fi aceasta. Spune-mi... spune-mi cum pot să te ajut. 

- Un om vrea să ajute un spiriduș? 

- Nu mă tachina, i-am spus. Te rog, spune-mi. 

- Nu vreau să faci nimic, nu poţi face nimic - nici tu, nici altci- 
neva. Este povara mea. 

- Nu trebuie să... 

- Ba da. Feyre, nu ai supravieţui lucrurilor pe care trebuie să le 
înfrunt, să le îndur... 

— Aşadar, voi trăi aici pentru totdeauna, fără să cunosc adevăratul 
scop al lucrurilor care se întâmplă? Dacă vrei să nu înţeleg ce se 
întâmplă... ai prefera să... am înghiţit cu greu. Să găsesc un alt loc în 
care să locuiesc? Undeva unde să nu îţi distrag atenţia? 

- Calanmai nu te-a învăţat nimic? 

- Doar că magia te transformă într-o brută. 

Râse, deşi nu prea convingător. Pentru că nu am mai spus 
nimic, oftă. 

- Nu, nu vreau să locuieşti în altă parte. Te vreau aici, unde pot 
avea grijă de tine, unde pot să vin acasă şi să ştiu că eşti aici, pictând 
şi în siguranţă. 

Nu mi-am putut lua privirea de la el. 

- La început, m-am gândit să te trimit de aici, murmură el. O 
partea din mine încă mai crede că ar fi trebuit să-ţi găsesc un alt loc 
în care să locuieşti. Dar poate că am fost egoist. Chiar şi când mi-ai 
spus clar că te interesa mai mult să încalci Tratatul sau să găseşti o 
modalitatate de scăpare, nu m-am îndurat să te las să pleci - să 
găseşti un loc în Prythian în care să ai destul confort, încât să nu fii 
tentată să fugi. 

- De ce? 

Fl ridică micul tablou cu pădurea îngheţată și îl examină din nou. 

- Am avut multe iubite, recunoscu el. Femei de viță nobilă, răz- 
boinice, prințese... 

Ciuda mă lovi profund şi adânc în stomac la acest gând - ciuda 
pe titlurile lor, pe faptul că, în mod sigur, erau frumoase și că îi 
fuseseră atât de apropiate. 

- Dar ele nu au înţeles niciodată. Cum a fost, cum este pentru 
mine să am grijă de poporul meu, amintind de pământurile mele. 
Cicatricele care încă există, amintind de zilele proaste. 

Acea gelozie mânioasă dispăru ca roua de dimineaţă când zâmbi 
la tabloul meu. 

- Tabloul îmi amintește de asta. 

- De ce anume? l-am întrebat. 

Lăsă tabloul şi mă privi, uitându-se direct prin mine. 

- De faptul că nu sunt singur. 

În acea seară, nu am încuiat uşa dormitorului meu. 

În după-amiaza următoare, m-am întins pe spate în iarbă, savu- 
rând căldura soarelui care pătrundea prin cupola de frunze, luând 
aminte la cum aş fi putut să includ imaginea în următorul meu 
tablou. Lucien, pretinzând că avea de rezolvat nişte nenorocite de 
afaceri diplomatice, ne lăsase pe Tamlin şi pe mine cu planurile 
noastre, iar Marele Lord mă dusese, din nou, într-un loc frumos din 
pădurea fermecată. 

Dar acolo nu era nimic fermecat - nici lacuri de lumină stelară, 
nici cascade de curcubeie. Era doar o vale înverzită, străjuită de săl- 
cii plângătoare, traversată de un pârâu limpede. Am stat tolăniți 
într-o tăcere confortabilă, iar eu am aruncat o privire spre Tamlin, 
care aţipise lângă mine. Părul lui auriu şi masca sclipeau puternic, 
contrastând cu verdele de smarald al covorului. Arcul delicat al 
urechilor lui ascuţite mă făcură să mă opresc. Un memento perma- 
nent al faptului că eram foarte diferiți. Ce altceva mai era diferit? 
Mi-am dorit să întind mâna şi să-i scot masca - să-i privesc chipul 
pentru o clipă. După toți acei ani în care îi acoperise chipul, părea 
obişnuit cu aceasta. Nu credeam că aş fi rezistat atâta timp fără să 
înnebunesc, fără să simt vântul sau ploaia pe față. 

Deschise un ochi şi îmi zâmbi leneș. 

- Cântecul acelei sălcii mă adoarme întotdeauna. 

- Ce, al cui? am întrebat, sprijinindu-mă pe coate pentru a mă 
uita la copacul de deasupra noastră. 

Tamlin arătă spre salcie. În adierea vântului, ramurile oftară. 

- Cântă. 

- Presupun că recită și poezioare scurte şi absurde care se spun 
în taberele de război? 

Zâmbi şi se ridică pe jumătate, întorcându-se pentru a mă privi. 

- Tu eşti om, spuse el, iar eu îmi dădui ochii peste cap. Simţurile 
tale nu sunt încă deschise în fața mediului înconjurător. 

M-am strâmbat. 

- Încă unul dintre multele mele neajunsuri. 

Dar, într-un fel sau altul, cuvântul — neajunsuri - nu mai reuși să 
mă rănească. 

Culese un fir de iarbă din părul meu. Căldura radie pe chipul 
meu când degetele lui îmi atinseră ușor obrazul. 

- Aş putea să te fac să vezi asta, spuse el. 

Degetele îi zăboviră la capătul cosiței mele, răsucind o buclă 
de păr. 

— Să-mi vezi lumea... să o auzi, să o miroşi. 

Respirația îmi deveni superficială când se ridică. 

- Să o guşști. 

Privi vânătaia care dispărea de pe gâtul meu. 

- Cum? l-am întrebat, căldura înflorind în mine în timp ce se 
ghemui în fața mea. 

- Fiecare dar vine cu un preţ. 

M-am încruntat, iar el rânji. 

- Un sărut. 

- Categoric, nu! 

Dar inima îmi bătu cu putere şi trebui să mă prind cu mâinile de 
iarbă ca să nu-l ating. 

- Nu crezi că e un dezavantaj faptul că nu pot vedea toate acestea? 

- Sunt unul dintre Marii Spiriduşi, noi nu dăruim nimic fără să 
câştigăm ceva. 

- Bine, am spus, spre surprinderea mea. 

Clipi, aşteptându-se probabil să fi luptat ceva mai mult. Mi-am 
ascuns zâmbetul şi m-am ridicat pentru a sta cu fața la el, genunchii 
noştri atingându-se în clipa în care am îngenuncheat amândoi în 
iarbă. Mi-am lins buzele, iar inima mi-a bătut repede, ca aripile 
unei păsări colibri. 

- Închide ochii, spuse el, iar eu m-am supus, apucând iarba cu 
degetele. 

Păsările ciripiră, iar ramurile de salcie oftară. Iarba se rupse 
când Tamlin se ridică în genunchi. Mi-am adunat curajul când îmi 
sărută, pe rând, pleoapele. Se retrase, iar eu am rămas cu respiraţia 
tăiată, atingerea gurii lui zăbovind încă pe pielea mea. 

Ciripitul păsărilor deveni o orchestră - o simfonie de voci vesele. 
Nu auzisem niciodată atât de multe melodii, nu auzisem niciodată 
variațiile şi temele care se împleteau între arpegiile lor. Şi, în afară 
de ciripitul păsărilor, se mai auzea o melodie eterică - a unei femei 
melancolice şi obosite... a salciei. Gâfâind, am deschis ochii. 

Lumea devenise mai bogată, mai limpede. Pârâul era un curcu- 
beu de apă aproape invizibil, care curgea peste pietre la fel de ademe- 
nitor şi neted ca mătasea. Copacii erau îmbrăcaţi într-o sclipire 
palidă, care radia din centrul lor şi dansa de-a lungul frunzelor. Nu 
se simţea nicio duhoare înțepătoare şi metalică - nu, mirosul magiei 
se transformase în parfumul iasomiei, al liliacului și al trandafirilor. 
Nu aș fi putut niciodată să redau bogăţia, senzaţia... Poate frânturi 
din aceasta, dar nu totul. 

Magia - totul era magic, iar acest lucru îmi frânse inima. 

L-am privit pe Tamlin; inima mea se nărui. 

Era şi nu era Tamlin. Mai curând, era Tamlin pe care îl visasem. 
Pielea îi strălucea aurie, iar în jurul capului îi sclipea un inel din raze 
de soare. Şi ochii lui... 

Nu doar verzi sau aurii, ci având fiecare nuanţă şi variație care putea 
fi imaginată, ca şi când toate frunzele din pădure se amestecaseră 
într-o singură culoare. Acesta era Marele Lord al Prythianului — 
devastator de chipeș, fermecător, incredibil de puternic. 

Respirația mi se opri în gât când i-am atins marginile măștii. 
Metalul rece îmi înţepă vârful degetelor, iar smaraldele alunecară 
pe pielea mea bătătorită. Cu cealaltă mână, am apucat cu grijă şi 
cealaltă latură a măștii. Am tras uşor. 

Nu se mișca. 

Începu să zâmbească în clipa în care am tras din nou, iar eu am 
clipit, coborându-mi mâinile. Instantaneu, Tamlin cel strălucitor şi 
auriu dispăru, în locul lui revenind cel pe care îl ştiam. Încă auzeam 
cântecul salciei şi al păsărilor, dar... 

- De ce nu te mai pot vedea? 

- Pentru că mi-am retras strălucirea. 

- De ce? 

- Ca să arăt normal. Sau pe cât de normal pot să arăt cu drăcia 
asta, adăugă el, gesticulând spre mască. Să fii un Mare Lord, chiar și 
unul cu... puteri limitate, înseamnă să fii şi însemnat, fizic. De aceea 
nu am putut să le ascund fraților mei - sau tuturor ce deveneam. 
Îmi este încă mai uşor să mă pierd în mulţime. 

- Dar masca nu poate fi scoasă cu adevărat — vreau să spun, eşti 
sigur că nu există nimeni care să ştie cum să repare ce a făcut magia 
în noaptea aceea, chiar și cineva din alt regat? 

Nu ştiu de ce masca mă deranja atât de mult. Nu trebuia să-i văd 
tot chipul ca să-l cunosc. 

- Îmi pare rău că te dezamăgesc. 

— Eu doar... vreau să ştiu cum arăţi. 

M-am întrebat când devenisem atât de superficială. 

- Cum crezi că arăt? 

Mi-am înclinat capul într-o parte. 

- Cred că ai un nas drept şi puternic, am spus, gândindu-mă la 
ceva ce încercasem odată să pictez. Pomeţi înalți, care îți scot ochii 
în evidenţă. Sprâncene... foarte puţin arcuite, am terminat eu roşind. 

Zâmbi atât de larg, încât i-am văzut aproape toţi dinţii, dar nu şi 
colții. Am încercat să-mi scuz îndrăzneala, dar, când o greutate ne- 
aşteptată mi se lăsă pe pleoape, am căscat. 

- Cum rămâne cu partea ta din învoială? 

- Poftim? 

Se aplecă spre mine, zâmbind viclean. 

- Cum rămâne cu sărutul meu? 

I-am apucat degetele. 

- Poftim, am spus şi i-am pupat dosul mâinii. Iată sărutul tău. 

Tamlin izbucni în râs, dar lumea se înceţoșă, adormindu-mă. 
Salcia îmi făcu semn să mă întind, iar eu m-am supus. De la distanţă, 
l-am auzit pe Tamlin înjurând. 

- Feyre? 

Somn. Voiam să dorm. Şi cel mai bun loc de dormit era acolo, 
unde puteam asculta salcia, păsările şi pârâul. M-am ghemuit pe o 
parte, folosindu-mi mâinile pe post de pernă. 

- Ar trebui să te duc acasă, murmură el, dar nu se mișcă şi nu mă 
ridică în picioare. 

În schimb, am simțit o lovitură surdă în pământ, iar ploaia de 
primăvară şi parfumul lui de iarbă proaspătă îmi umplu nările când 
se întinse lângă mine. M-am furnicat de plăcere în timp ce îmi 
mângâie părul. 

Era un vis minunat. Nu mai dormisem niciodată atât de bine, 
atât de în siguranță, cuibărită lângă el. Calm. Uşor, reverberând în 
lumea somnului meu, îmi vorbi din nou. 

- Şi tu eşti exact cum te-am visat, îmi șopti el, respiraţia sa mân- 
gâindu-mi urechea înainte ca totul să fie învăluit de întuneric. 

Nu răsăritul soarelui mă trezi, ci, mai degrabă, un bâzâit care 
venea din camera mea. Am gemut când m-am ridicat din pat şi 
am mijit ochii la femeia ghemuită, cu pielea din coajă de copac, care 
aranja farfuriile pentru micul dejun. 

- Unde este Alis? am întrebat-o, frecându-mi ochii pentru a-mi 
alunga somnul. 

Probabil că Tamlin mă adusese aici - mă cărase tot drumul 
spre acasă. 

- Poftim? 

Se întoarse către mine. Masca ei de pasăre îmi era cunoscută. O 
mai întâlnisem? Mi-aş fi amintit de un spiriduş cu o astfel de piele. 
I-aș fi pictat deja portretul. 

- Alis nu se simte bine? am întrebat, coborând din pat. 

Aceasta era camera mea, nu? O privire rapidă îmi adeveri că 
aşa era. 

- Ţi-ai pierdut minţile? întrebă spiriduşul. 

Mi-am muşcat buza. 

- Eu sunt Alis, cloncăni ea şi, scuturând din cap, intră în baie să 
pregătească toate cele necesare. 

Era imposibil. Alis pe care o ştiam era frumoasă şi dolofană şi 
arăta ca un Mare Spiriduş. 

Mi-am frecat ochii cu degetul mare și cel arătăror. O vrajă — asta 
spusese Tamlin că purta. Vederea lui de spiriduș anulase toate lu- 
crurile vrăjite pe care le privisem. Dar de ce să te deranjezi să vră- 
jeşti totul? 

Pentru că eram un om fricos, de asta. Deoarece Tamlin ştia că 
m-aş fi încuiat în această cameră şi nu aş mai fi ieşit niciodată 
dacă aş fi văzut exact cum arătau. 

Lucrurile se înrăutățiră când am coborât la parter, căutându-l pe 
Marele Lord. Holurile forfoteau de spiriduşi mascaţi pe care nu-i 
mai văzusem. Unii erau înalți şi arătau ca oamenii - Mari Spiriduşi, 
ca Tamlin - alţii... nu erau. Spiriduşi. Foarte surprinşi de faptul că îi 
remarcasem, am încercat să evit să îi privesc pe aceia. 

Am ajuns, aproape tremurând, în sala de mese. Lucien, din feri- 
cire, arăta ca Lucien. Nu ştiu dacă era din cauză că Tamlin îl aten- 
ționase să poarte o vrajă mai eficientă ori pentru că nu se deranjase 
să pară altceva. 

Tamlin stătea tolănit în scaunul lui obişnuit, dar se îndreptă 
când am rămas în pragul uşii. 

- Ce s-a întâmplat? 

- Sunt... mulți oameni - spiriduşi - prin preajmă. Când au sosit? 

Mai că am tipat când m-am uitat pe fereastra dormitorului și am 
văzut toți spiridușii din grădină. Mulţi dintre ei - toți cu măști de 
insecte — tundeau gardul viu şi îngrijeau florile. Acei spiriduşi erau 
cei mai ciudaţi dintre toţi, deoarece aveau pe spate niște aripi irizate, 
care bâzâiau. Și, desigur, mai erau și cei cu pielea verde-şi-maronie, 
ale căror membre erau nefiresc de lungi și... 

Tamlin îşi mușcă buza, de parcă ar fi încercat să nu zâmbească. 

- Au fost aici în tot acest timp. 

- Dar... dar nu am auzit nimic. 

- Bineînţeles că nu, spuse afectat Lucien şi învârti unul dintre 
pumnale între degete. Ne-am asigurat că nu vei vedea sau auzi pe 
nimeni, în afară de cei pe care era necesar să-i auzi sau să-i vezi. 

Mi-am aranjat reverul tunicii. 

- Deci, vrei să spui că... atunci când am alergat după puca, în 
acea searâ... 

- Ai avut spectatori, termină Lucien în locul meu. 

Am crezut că mă furişasem foarte bine. În tot acest timp, mer- 
sesem tiptil pe lângă spiriduși care, probabil, se prăpădiseră de râs 
văzând omul orb care urmărea o iluzie. 

Luptându-mă cu sentimentul tot mai intens de umilire, m-am 
întors spre Tamlin. Buzele îi zvâcniră, iar el le strânse cu putere, dar 
amuzamentul încă dansa în ochii lui când dădu din cap. 

- A fost un efort demn de toată lauda. 

- Dar am putut să-i văd pe naga, şi pe puca, şi pe Suriel. Şi... şi pe 
acel spiriduş ale cărui aripi i-au fost... smulse, am spus, crispându-mă 
în sinea mea din cauza amintirilor. De ce vraja nu a funcționat şi în 
cazul lor? 

Privirea i se întunecă. 

— Ei nu sunt membrii regatului meu, spuse Tamlin, deci vraja mea 
nu a avut efect asupra lor. Puca aparţine vântului şi vremii şi oricărui 
alt lucru care se schimbă. Iar creaturile naga... ele aparţin altcuiva. 

- Înţeleg, am minţit eu, neînţelegând aproape nimic. 

Simţind acest lucru, Lucien chicoti, iar eu m-am uitat chiorâş 
la el. 

— Ai fost din nou remarcabil de absent. 

Îşi folosi pumnalul pentru a-şi curăța unghiile. 

- Am fost ocupat. După cum înţeleg că ai fost şi tu. 

- Ce vrei să spui? l-am întrebat. 

— Dacă ţi-aş fi oferit luna de pe cer, mi-ai fi dăruit şi mie un sărut? 

- Nu fi măgar, îi spuse Tamlin cu un mârâit uşor, dar Lucien 
continuă să râdă chiar şi când părăsi încăperea. 

Singură cu Tamlin, m-am mişcat pe loc. 

- Deci, dacă m-aş întâlni din nou cu Attorul, am spus mai mult 
ca să evit liniştea apăsătoare, l-aş vedea cu adevărat? 

- Da, şi nu ar fi plăcut. 

- Atunci ai zis că nu m-a văzut şi, cu siguranță, nu pare a fi un 
membru al regatului tău, am îndrăznit eu să spun. De ce? 

- Pentru că te-am acoperit cu o vrajă când am intrat în grădină, 
răspunse el simplu. Attorul nu a putut să te vadă, să te audă sau să 
îți simtă mirosul. 

Privi pe fereastră, dincolo de mine, și îşi trecu o mână prin păr. 

- Am făcut tot ce am putut ca să te păstrez invizibilă în faţa 
unor creaturi ca Attorul — și a altora, mai rele. Boala se manifestă 
din nou - şi tot mai multe asemenea ființe scapă din lanţuri. 

Stomacul mi se întoarse pe dos. 

- Dacă se întâmplă să vezi o astfel de creatură, continuă Tamlin, 
chiar dacă pare plăcută, dar te face să te simţi incomod, fă-te că nu o 
vezi. Nu-i vorbi. Dacă te rănesc, eu... rezultatul nu va fi unul plăcut nici 
pentru ele, nici pentru mine. Îţi aminteşti ce s-a întâmplat cu naga. 

Îmi spunea toate astea pentru siguranța mea, nu pentru amuza- 
mentul lui. Nu voia să fiu rănită, nu voia să-i pedepsească pentru că 
m-ar fi rănit pe mine. Chiar dacă naga nu făceau parte din regatul 
lui, oare îl duruse să-i omoare? 

Dându-mi seama că aștepta să îi răspund, am încuviințat. 

- Boala se răspândește din nou? 

Tamlin spuse calm: 

- Până acum, doar în alte teritorii. Aici ești în siguranță. 

- Nu pentru siguranța mea îmi fac griji, i-am răspuns. 

Privirea i se îmblânzi, dar buzele i se transformară într-o linie 
subțire când îmi spuse: 

— Va fi bine. 

— Este posibil ca valul să fie trecător? 

O speranţă prostească. 

Tăcerea lui Tamlin fu un răspuns suficient. În cazul în care boala 
avea să lovească din nou... Nu m-am deranjat să îmi ofer ajutorul. 
Ştiam deja că nu mi-ar fi permis să-l ajut în această situaţie. 

Dar m-am gândit la tabloul pe care i-l dăruisem şi la ce spusese 
despre el... și mi-am dorit să mă fi lăsat să-l sprijin. 


ea 


A doua zi, am găsit un cap în grădină. 

Capul însângerat al unui Mare Spiriduş - înfipt în vârful unei 
statui din preajma lacului, care înfățișa un stârc imens, dând din 
aripi. Piatra era îmbibată cu suficient sânge încât să sugereze faptul 
că acel cap fusese proaspăt retezat în momentul în care cineva îl 
înfipsese în ciocul ridicat al stârcului. 

Îmi căram culorile şi şevaletul în grădină pentru a picta un strat 
de irişi, când am dat peste el. Cutiile cu vopsea şi pensulele zăngăniră 
pe pietriș. 

Holbându-mă la acel cap care încă ţipa, cu ochii maro bulbucaţi, 
cu dinții sparți şi însângeraţi, nu mi-am dat seama încotro mă în- 
dreptam. Nu avea mască - așadar, nu făcea parte din Regatul 
Primăverii. Era singurul lucru pe care îl puteam spune despre el. 

Sângele lui era foarte strălucitor pe piatra gri - gura deschisă în- 
tr-o expresie grotescă. M-am retras un pas şi m-am lovit de ceva cald 
şi tare. 

M-am răsucit, cu mâinile ridicate din instinct, dar Tamlin spuse: 

- Eu sunt, iar eu m-am oprit brusc. 

Lucien era lângă el, palid şi îngrozit. 

- Nu este din Regatul Toamnei, spuse Lucien. Nu-l recunosc. 

Mâinile lui Tamlin mă prinseră de umeri când m-am întors spre 
acel cap. 

- Nici eu. 

Un mârâit slab şi urât îi dantelă cuvintele, dar nicio gheară nu-i 
împunse pielea în timp ce continuă să mă ţină. Cu toate acestea, 
mâinile i se încordară când Lucien păşi în micul lac în care se înălța 
statuia — tot mai aproape, până ce privi acel chip îndurerat. 


246 SARAH J. MAAS 


- L-au marcat cu un sigiliu în spatele urechii, spuse Lucien, înju- 
rând. Un munte cu trei stele... 

- Regatul Noptii, spuse Tamlin, prea calm. 

Regatul Nopţii - cea mai nordică parte a Prythianului, dacă îmi 
aminteam corect harta murală. Un tărâm al întunericului și al lu- 
minii stelare. 

- De ce... de ce ar face asta? am întrebat şoptit. 

Tamlin îmi dădu drumul, aşezându-se lângă mine cât timp Lucien 
se urcă pe statuie, pentru a da jos capul. În schimb, eu am privit spre 
mărul înflorit. 

- Cei din Regatul Nopţii fac ce vor, spuse Tamlin. Ei trăiesc după 
propriul cod, după propria moralitate coruptă. 

- Toţi sunt nişte criminali sadici, rosti Lucien. 

Am îndrăznit să-l privesc; era cocoțat pe aripa din piatră a stâr- 
cului. Am privit din nou în altă parte. 

- Îi încântă tortura de orice fel, iar genul acesta de ispravă li se 
pare amuzant. 

- Amuzant, dar nu este un mesaj? 

Am scrutat grădina. 

- O, este un mesaj, spuse Lucien, iar eu m-am crispat la sunetul 
umed şi dens al cărnii şi al oaselor pe piatră care se auzi când smulse 
capul de acolo. 

Jupuisem destule animale, dar asta... Tamlin îşi puse şi cealaltă 
mână pe umărul meu. 

- Să intre şi să iasă din bastionul nostru, să comită crima în apro- 
piere, sângele încă atât de proaspăt... 

Lucien ateriză zgomotos în apă. 

- Este exact ce l-ar amuza pe Marele Lord al Regatului Nopţii. 
Ticălosul! 

Am măsurat distanţa dintre lac și casă. Şaizeci sau şaptezeci de 
paşi, atât de mult se apropiaseră de noi. Tamlin îmi perie umărul cu 
degetul mare. 

— Eşti încă în siguranţă aici. E doar o farsă de-a lor. 

- Nu are legătură cu boala? am întrebat. 

- Doar în ideea în care ei ştiu că boala se trezește din nou - şi ne 
anunţă că vor da târcoale Regatului Primăverii ca vulturii, în cazul 
în care puterea noastră de apărare va scădea și mai mult. 

Probabil că arătam la fel de rău pe cât mă simțeam, deoarece 
Tamlin adăugă: 

- Nu voi permite să se întâmple aşa ceva. 

Inima nu mă lăsă să le spun că măşștile lor dădeau destul de clar 
de înţeles că nu se putea face nimic împotriva bolii. 

Lucien ieşi din lac, stropind cu apă în jur, dar nu l-am putut privi, 
nu atâta timp cât ducea acel cap. 

- Destul de curând, vor primi ceea ce merită. Să sperăm că boala 
îi va distruge şi pe ei. 

Tamlin îi ordonă rapid lui Lucien să aibă grijă de cap, iar pietri- 
şul scârțâi când Lucien plecă. 

M-am aplecat să-mi ridic culorile şi pensulele, scotocind, cu mâi- 
nile tremurând, după o pensulă mare. Tamlin îngenunche lângă 
mine, dar mâinile lui se apropiară de ale mele, strângându-le. 

- Încă eşti în siguranță, spuse el din nou. 

Ordinul lui Suriel răsună în mintea mea. „Rămâi cu Marele Lord, 
omule. Vei fi în siguranță.“ 

Am încuviinţat. 

— Este atitudinea regatului, rosti el. Regatul Nopţii este mor- 
tal, dar aceasta a fost doar o glumă a lordului lor. Dacă ar ataca pe 
cineva de aici - dacă te-ar ataca - ar avea mai multe probleme 
decât şi-ar putea permite. În cazul în care boala va afecta, într-ade- 
văr, aceste ținuturi, iar Regatul Nopţii ne va traversa granițele, vom 
fi pregătiţi. 

Când m-am ridicat, genunchii îmi tremurară. Politica spiridu- 
şilor, regatele spiridușilor... 

- Noţiunea lor de farsă trebuie să fi fost şi mai groaznică atunci 
când ne-aţi înrobit. 

Probabil că ne torturaseră după bunul plac - probabil că își supu- 
seseră animalele de companie, oamenii, unor lucruri foarte neplă- 
cute și cumplite. 

O umbră licări în ochii lui. 

- Câteodată, mă bucur foarte mult că eram încă un copil când 
tatăl meu şi-a trimis sclavii în zona de sud a zidului. Chiar și aşa, am 
văzut lucruri destul de grave. 

Nu voiam să-mi imaginez. Nici până acum nu căutasem să văd 
dacă rămăsese vreo urmă a acelor oameni de demult. Nu credeam 
că cinci secole fuseseră suficiente pentru a curăța pata ororilor în- 
durate de poporul meu. Ar fi trebuit să renunţ... ar fi trebuit, dar 
n-am putut. 

— Îţi aminteşti dacă au fost bucuroşi să plece? 

Tamlin ridică din umeri. 

- Da. Şi totuși, nu au cunoscut niciodată libertatea sau anotim- 
purile, aşa cum o faceţi voi. Ei n-au ştiut ce să facă în lumea murito- 
rilor. Dar, da - cei mai mulţi au fost foarte bucuroşi să plece. 

Fiecare cuvânt era mai accentuat decât următorul. 

- M-am bucurat să-i văd plecând, chiar dacă tatăl meu nu a fost 
de aceeași părere. 

În ciuda faptului că stătea nemișcat, ghearele îi ieşiră deasupra 
degetelor. 

Nu era de mirare că se purtase atât de ciudat cu mine, că nu ştiuse 
ce să-mi facă în prima zi în care ajunsesem aici. 

- Tamlin, tu nu eşti ca tatăl tău, i-am șoptit eu. Nici ca frații tăi. 

EI privi în altă parte, iar eu am adăugat: 

- Nu m-ai făcut niciodată să mă simt ca o prizonieră - nu m-ai 
făcut niciodată să mă simt ca o sclavă. 

Umbrele care îi licăriră în ochi când îmi mulțumi, dând din cap, 
îmi spuseră că mai erau şi alte lucruri pe care avea să mi le spună 

despre familia lui, despre viața de dinainte de a fi omorâţi şi despre 
acest titlu care îi fusese încredințat. Nu aveam de gând să-i pun în- 
trebări, nu când boala îi dădea târcoale - nu înainte ca el să fie pre- 
gătit. Mă lăsase cu ale mele şi mă respectase - nu aveam altă soluţie; 
trebuia să procedez la fel. 

Cu toate acestea, în acea zi, nu am reușit să pictez. 


CAPITOLUL 
25 


La câteva ore după ce am găsit acel cap, Tamlin fu chemat la una 
dintre graniţe — nu îmi spuse unde şi de ce. Dar, din tăcerea lui, am 
înțeles destule: într-adevăr, din alte regate, boala se îndrepta către 
al nostru. 

Rămase acolo peste noapte - prima pe care o petrecuse plecat — 
dar îl trimisese pe Lucien ca să mă informeze că era în viață. Lucien 
sublinie destul acele ultime cuvinte, încât am dormit groaznic, 
chiar dacă o mică parte din mine se minună că Tamlin se deranjase 
să mă informeze despre starea lui. Ştiam, ştiam că urmam o cale 
care, cel mai probabil, avea să-mi distrugă inima de muritoare şi, 
totuși... Şi totuși nu mă puteam abţine. Nu reuşisem asta încă din 
acea zi, în care mă întâlnisem cu naga. Totuşi, văzând acel cap... 
jocul pe care îl jucau aceste regate cu vieţile oamenilor, care erau ca 
nişte jetoanele pe o planşetă... Ori de câte ori mă gândeam la asta, 
îmi era greu să nu vomit. 

Cu toate acestea, în ciuda răului care se apropia, a doua zi m-am 
trezit în sunetul vesel al viorilor și, când m-am uitat pe fereastră, am 
văzut grădina împodobită cu panglici şi fanioane. Pe dealurile din 
depărtare am zărit cum se pregăteau focurile şi cum se ridicau stâl- 
pii de arminden. Când am întrebat-o pe Alis - despre care aflasem 

că făcea parte dintr-un popor numit urisk — ce se întâmpla, ea mi-a 
spus pur și simplu: 

— Solstiţiul de vară. De obicei, sărbătoarea principală se ţinea în 
Regatul Verii, dar... lucrurile s-au schimbat. Așa că, acum, are loc 
aici. Eşti invitată. 

Vara - în săptămânile în care pictasem şi luasem cina cu Tamlin 
şi colindasem pământurile regatului alături de el... venise vara. Oare 
familia mea încă mai credea cu adevărat că vizitam vreo mătușă de 
mult uitată? Ce făceau cu viaţa lor? Dacă era vremea solstițiului, 
atunci în centrul satului avea să fie o mică adunare - nimic religios, 
desigur, deşi Copiii celor Binecuvântaţi ar fi putut veni, încercând 
să-i convertească pe tineri —, ci doar nişte mâncare împărțită, şi bău- 
tură gratis de la tavernele singuratice şi, poate, nişte cadriluri. Singu- 
rul lucru de sărbătorit era o zi liberă din lungile zile de vară în care 
se ara şi se semăna. După ornamentele din jurul conacului, mi-am 
dat seama că această sărbătoare avea să fie mult mai grandioasă - 
mult mai animată. 

Tamlin fu plecat în cea mai mare parte a zilei. Grijile mă măcinau 
chiar şi când am pictat, simplu, panglicile şi fanioanele din grădină. 
Poate că era un gest meschin și egoist, având în vedere întoarcerea 
bolii, dar, în tăcere, am sperat ca solstițiul să nu necesite aceleaşi 
ritualuri ca Noaptea Focurilor - nu mi-am permis să mă gândesc 
prea mult la ce aş fi făcut dacă pe Tamlin l-ar fi aşteptat o mulțime 
de zâne frumoase. 

Abia târziu după-amiază am auzit vocea profundă a lui Tamlin 
şi râsul strident al lui Lucien răsunând pe holuri, până în camera în 
care pictam. Uşurarea îmi relaxă pieptul, dar, când m-am grăbit să-i 
găsesc, Alis m-a tras în sus pe scări. Mi-a scos hainele pătate de 
vopsea şi a insistat să mă schimb într-o rochie grațioasă din şifon, 
de culoare albastră. Mi-a lăsat părul liber, dar mi-a împletit o ghir- 
landă de flori sălbatice roz, albe şi albastre în jurul capului. 

Poate că mă simțeam ca un copil purtând-o, dar în lunile petre- 
cute aici oasele mele ascuțite şi silueta scheletică mi se rotunjiseră. 
Aveam trup de femeie. Mi-am trecut mâna peste rotunjimile line 
ale taliei şi ale coapselor. Nu mă gândisem niciodată că aveam să 
simt şi altceva în afară de muşchi şi oase. 

- Arză-m-ar focul, chiui Lucien când am coborât scările. Cu 
siguranţă arată ca o Zână. 

Eram prea ocupată să-l examinez pe Tamlin - căutând o rană 
sau orice urmă de sânge ori semn lăsat de boală - pentru a-i mul- 
tumi lui Lucien de compliment. Tamlin era însă neînarmat, aproape 
strălucitor de curat şi îmi zâmbi. Scăpase nevătămat din lupta cu 
lucrul pe care îl înfruntase. 

- Arăţi minunat, murmură Tamlin şi ceva din tonul lui blând 
mă făcu să torc. 

Mi-am îndreptat umerii, fără să fiu dispusă să-l las să vadă cât 
de mult mă afectaseră cuvintele, vocea lui sau faptul că era bine. 
Nu încă. 

- Mă surprinde faptul că mi se dă voie să particip în această seară. 

- Din nefericire pentru tine şi pentru gâtul tău, contracară Lucien, 
în seara asta va avea loc doar o petrecere. 

- Cumva stai treaz noaptea, născocindu-ţi replicile spirituale pen- 
tru a doua zi? 

Lucien îmi făcu cu ochiul, iar Tamlin râse şi îmi oferi braţul. 

- Are dreptate, spuse Marele Lord. 

Eram conştientă de fiecare centimetru pe care i-l atingeam, de 
muşchii puternici de sub tunica lui verde. Mă conduse spre grădină, 
iar Lucien ne urmă. 

— Solstiţiul se sărbătoreşte când ziua şi noaptea sunt egale — este 
o perioadă neutră, când toată lumea se bucură, pur şi simplu, de fap- 
tul că este spiriduş - nu un Mare Spiriduș sau o zână; suntem doar 
noi înşine. 

- Aşadar, vom cânta, vom dansa şi vom bea fără măsură, inter- 
veni Lucien, venind lângă mine. Și vom flirta, adăugă el cu un rân- 
jet viclean. 

Într-adevăr, eram foarte conştientă de corpul lui Tamlin, care se 
freca de al meu, dar când am ieșit din grădină şi am pătruns în 
câmpiile de dincolo de aceasta, Marele Lord nu făcu altceva decât să 
mă ţină mai strâns de mână. 

Când am ajuns pe platoul unde aveau loc festivitățile, soarele 
începuse să apună. Am încercat să nu mă holbez la spiriduşii adu- 
nați laolaltă, chiar dacă ei se uitau la mine. Nu mai văzusem atât de 
mulți la un loc, cel puţin nu fără vraja care îi ascundea de mine. 
Acum că îi vedeam, era o încântare să le privesc îmbrăcămintea 
rafinată, siluetele suple şi forma corpurilor colorate și construite 
atât de ciudat şi de diferit. Totuşi, noutatea oferită de prezența mea 
lângă Marele Lord dispăru curând - ajutată de un mârâit slab de 
avertizare din partea lui Tamlin, care îi împrăștie, ca să-şi vadă de tre- 
burile lor. 

Multe mese cu mâncare fuseseră aliniate de-a lungul marginii 
îndepărtate a platoului, iar eu l-am pierdut pe Tamlin când am ag- 
teptat la coadă pentru a-mi umple farfuria, străduindu-mă să nu 
par a fi omul lui de jucărie. Muzica se auzi de lângă imensul foc de 
tabără - viori, tobe şi instrumente vesele, care mă făcură să bat din 
picioare în iarbă. Sora veselă, plăcută şi accesibilă a sângeroasei 
Nopți a Focurilor. 

Desigur, Lucien excela în a se face nevăzut când aveam nevoie 
de el, aşa că am mâncat pe săturate prăjitură cu căpşune, tartă cu 
mere şi plăcintă cu coacăze - deloc diferite de bunătăţile de vară din 
tărâmul muritorilor — singură, în spatele unui smochin acoperit cu 
lampioane din mătase şi panglici scânteietoare. 

Singurătatea nu mă deranja — nu când eram atât de ocupată con- 
templând felul în care lampioanele şi panglicile străluceau, umbrele 

pe care le făceau; poate că aveau să fie următorul meu tablou. Sau 
poate că aveam să pictez spiriduşii diafani care începuseră să dan- 
seze. Erau foarte colorați şi variați. M-am întrebat dacă vreunul 
dintre ei fusese subiectul sau pictorul ale cărui lucrări erau expuse 
în galerie. 

M-am mişcat doar pentru a-mi lua ceva de băut. Platoul deveni 
mai aglomerat când soarele coborî spre linia orizontului. Dincolo 
de dealuri, începură alte petreceri şi se aprinseră alte focuri de ta- 
bără, muzica lor auzindu-se ocazional, când a noastră înceta. Îmi 
turnam un vin alb spumos într-un pocal, când Lucien apăru în sfâr- 
şit în spatele meu. 

- Nu aş bea, dacă aş fi în locul tău. 

- O? am rostit, încruntându-mă la lichidul efervescent. 

- E vinul spiriduşilor pentru solstițiu, lăsă Lucien să se înţeleagă. 

- Hmm, am spus, mirosindu-l. 

Nu duhnea a alcool. De fapt, mirosea ca verile petrecute întinsă 
în iarbă, ca băile în lacuri răcoroase. Nu simţisem niciodată un 
miros atât de fantastic. 

- Vorbesc serios, spuse Lucien când am dus paharul la buze, cu 
sprâncenele ridicate. Îţi aminteşti ce s-a întâmplat ultima dată când 
nu mi-ai ascultat avertizarea? 

Îmi împunse gâtul, iar eu i-am îndepărtat mâna. 

- Îmi mai amintesc şi de faptul că mi-ai spus că era bună şi mă- 
trăguna și, în clipa următoare, m-am trezit delirând pe jumătate și 
împiedicându-mă, i-am zis eu, amintindu-mi de după-amiaza de 
acum câteva săptămâni. 

După aceea, halucinasem ore în şir, iar Lucien se prăpădise de 
râs, suficient de mult încât Tamlin să-l arunce în lac. Mi-am alungat 
acest gând. Astăzi — doar astăzi - renunțam la griji. Astăzi, trebuia 
să dau naibii precauţia. Să uit de boala care plutea la marginile rega- 
tului, care îl amenința pe Marele meu Lord şi pământurile lui. Unde 

era Tamlin? Dacă ar fi existat vreo ameninţare, cu siguranță Lucien 
ar fi ştiut — cu siguranţă ar fi anulat sărbătoarea. 

— Ei bine, de data aceasta vorbesc serios, spuse Lucien, iar eu 
mi-am luat pocalul din raza lui de acţiune. Tam m-ar spinteca dacă 
te-ar prinde bând aşa ceva. 

- Întotdeauna îţi aperi interesul, i-am spus şi am dat pe gât con- 
ținutul pocalului. 

L-am simţit ca pe un milion de artificii explodând în mine, 
umplându-mi venele cu lumină de stele. Am râs cu voce tare, iar 
Lucien oftă. 

- Om prost, şuieră el. 

Acum, vraja aruncată asupra lui dispăruse. Părul castaniu îi 
ardea ca metalul încins, iar ochiul lui roşiatic mocnea ca o forjă fără 
fund. Asta aveam să pictez data viitoare. 

- Am să te pictez, i-am spus chicotind — chiar am chicotit - când 
cuvintele îmi zburară din gură. 

- Arde-m-ar focul, mormăi el, iar eu am râs din nou. 

Înainte de a mă putea opri, am băut încă un pahar din vinul 
spiriduşilor. Era cel mai grozav lucru pe care îl gustasem vreodată. 
Mă eliberase de legături despre care nu ştiusem că existau. 

Muzica se transformă în cântecul unei sirene. Melodia era mag- 
netul meu, iar eu m-am lăsat ispitită. Totul era frumos şi plin de 
speranță. M-am bucurat de umezeala ierbii de sub picioarele mele 
goale. Nici măcar nu mi-am dat seama că-mi pierdusem pantofii. 

Cerul era o vâltoare de ametist, safir şi rubin topit, toate ameste- 
cate pe un fundal negru. Am vrut să înot în el, să mă îmbăiez în 
culori şi să simt stelele sclipindu-mi printre degete. 

Clipind, m-am împiedicat şi m-am trezit stând pe marginea rin- 
gului de dans. Un grup de muzicieni cântau la instrumentele lor de 
spiriduşi, iar eu m-am legănat privind alți spiriduşi care dansau în 

jurul focului de tabără. Nu era un dans obişnuit. Era de parcă ar fi 
fost la fel de relaxaţi ca și mine. Liberi. I-am iubit pentru asta. 

- La naiba, Feyre, spuse Lucien, apucându-mă de cot. Vrei să mă 
sinucid încercând să te împiedic să mai dai cu fundul tău de muri- 
tor de o altă piatră? 

- Poftim? l-am întrebat, întorcându-mă spre el. 

Întreaga lume se învârti cu mine, minunat şi fermecător. 

— Idioato, spuse el când se uită la fața mea. Idioată beată. 

Ritmul se înteţi. Voiam să fiu în muzică, voiam să plutesc pe vi- 
teza şi unda dintre notele acesteia. Simțeam muzica din jurul meu 
ca pe o minune, ca pe o bucurie şi o frumuseţe plină de viaţă. 

- Feyre, încetează, spuse Lucien şi mă apucă din nou. 

M-am îndepărtat, dansând, continuând să-mi legăn trupul în 
direcţia muzică. 

- Încetează tu. Nu mai fi atât de serios, am spus, smucindu-mă. 

Voiam să aud muzica, voiam să o aud, proaspăt ieşită din instru- 
mente. Când m-am îndepărtat, Lucien înjură. 

Am ţopăit printre dansatori, învârtindu-mi fustele. Muzicienii 
mascaţi, care stăteau jos, nu mă priviră când am sărit în faţa lor, 
dansând pe loc. Fără lanţuri, fără limite — doar eu şi muzica, dansând 
şi dansând. Nu eram un spiriduş, dar eram parte a acestui ţinut, iar 
pământul era o parte din mine şi aş fi fost mulţumită să dansez așa 
pentru tot restul vieţii mele. 

Unul dintre muzicieni își ridică privirea de la vioară, iar ochii 
mei se măriră. 

Transpiraţia îi străluci pe gâtul puternic în clipa în care își spri- 
jini bărbia pe lemnul de culoare închisă al viorii. Îşi suflecase mâne- 
cile cămăşii, dezvăluindu-şi mușchii antebraţelor. Cândva, spusese 
că i-ar fi plăcut să fie un cântăreț ambulant, dacă nu ar fi fost un 
războinic sau un Mare Lord — acum, auzindu-l cântând, am ştiut că 
ar fi făcut o avere din asta. 

- Îmi pare rău, Tam, gâfâi Lucien, apărând de nicăieri. Am lă- 
sat-o puţin singură la una dintre mesele cu mâncare şi când am re- 
venit lângă ea, am găsit-o bând vin și... 

Tamlin nu se opri din cântat. Cu părul auriu şi ud de transpiraţie, 
arăta extrem de chipeş - chiar dacă nu-i vedeam mare parte din 
chip. Dansând în faţa lui, îmi zâmbi sălbatic. 

- Voi avea eu grijă de ea, murmură Tamlin acoperind muzica, 
iar eu am strălucit, dansând mai rapid. Du-te şi distrează-te. 

Lucien se făcu nevăzut. 

- Nu am nevoie de un paznic! 

Voiam să mă rotesc şi să mă tot rotesc. 

- Nu, nu ai nevoie, spuse Tamlin, continuând să cânte fără cusur. 

Cum dansa arcuşul pe corzi! Degetele lui erau ferme, puternice 
şi lungi, fără acele gheare de care ajunsesem să nu mă mai tem... 

- Dansează, Feyre, îmi şopti el. 

Am dansat. 

M-am eliberat, un titirez care se tot învârtea, și nu am ştiut cu cine 
am dansat şi nici cum arătau partenerii mei, ştiam doar că deve- 
nisem muzica, focul şi noaptea, şi că nimic nu m-ar fi putut opri. 

În tot acest timp, Tamlin şi muzicienii cântară nişte melodii atât 
de vesele, încât nu am crezut că lumea ar fi putut să înglobeze toată 
acea bucurie. M-am îndreptat spre el în paşi de dans, spre lordul 
meu spiriduş, protectorul, luptătorul şi prietenul meu, şi am dansat 
în faţa lui. El rânji la mine, iar eu am continuat să dansez când se 
ridică de pe scaun şi se aşeză în genunchi în fața mea, pe iarbă, cân- 
tând la vioară doar pentru mine. 

Muzică doar pentru mine - un dar. Cântă, mișcându-și degetele 
rapide şi puternice pe corzile viorii. Corpul meu se unduia ca al unui 
şarpe, apoi mi-am înclinat capul spre cer și m-am lăsat cuprinsă de 
muzica lui Tamlin. 

Am simţit o apăsare pe talie, iar mâinile cuiva mă traseră şi 
mă aduseră înapoi pe ringul de dans. Am râs atât de tare, încât am 

crezut că urma să iau foc, iar când am deschis ochii, l-am văzut pe 
Tamlin învârtindu-mă. 

Totul deveni o pată de culoare şi sunet, iar el fu singurul care mă 
ajută să nu-mi pierd minţile, ţinându-se de corpul meu, ce strălucea 
şi ardea în locul în care mă atingea. 

Eram plină de strălucirea soarelui. Era ca și când nu aş mai fi 
trăit vara niciodată, ca şi când nu aș fi ştiut ce aștepta să iasă din 
acea pădure îngheţată. Nu voiam să se termine - nu voiam să mai 
plec de pe acea colină. 

Muzica se apropie de final şi, gâfâind, am privit luna - aproape 
apunea. Eram transpirată toată. 

Tamlin, gâfâind şi el, mă luă de mână. 

- Timpul trece repede când te îmbeţi cu vinul spiridușilor. 

- Nu sunt beată, am spus pufnind. 

Fl chicoti şi mă luă de pe ringul de dans. Mi-am înfipt călcâiele 
în pământ când ne-am apropiat de marginea focului. 

- Încep din nou, am spus, arătând spre dansatorii care se adunau 
în față şi spre muzicienii odihniti. 

Se înclină mai aproape, respiraţia lui mângâindu-mi lobul ure- 
chii în timp ce îmi şopti: 

— Vreau să-ţi arăt ceva mai frumos. 

Nu am protestat. M-a condus departe de deal, orientându-se după 
lumina lunii. Alesese cărarea gândindu-se la picioarele mele goale, 
deoarece doar iarba moale îmi proteja tălpile. Curând, nu se mai auzi 
nici muzica, rămânând doar cu oftatul copacilor în briza nopții. 

- Uite, spuse Tamlin, oprindu-se la marginea unei pajişti vaste. 

Privind, mâna lui zăbovi pe umărul meu. 

Iarba înaltă se mișca precum apa în timp ce ultimele raze ale 
lunii dansau pe suprafaţa acesteia. 

— Ce este? am şoptit eu, dar el îşi duse un deget în dreptul buzelor 
şi îmi făcu semn să privesc. 

Timp de câteva minute, nu am văzut nimic. Apoi, din partea 
opusă a pajiştii, zeci de siluete sclipitoare ieşiră din iarbă, aproape 
la fel de străvezii ca lumina lunii. Începură să cânte. 

Era o voce colectivă, dar în care se regăseau atât voci masculine, 
cât şi feminine - două feţe ale aceleiaşi monede, una cântându-i 
celeilalte, într-o chemare şi un răspuns. Când muzica se auzi mai 
tare și începură să danseze, mi-am dus mâna la gât. Fantomatice și 
eterice, ele valsară pe câmp, simple fante subţiri de lumină lunară. 

— Ce sunt? 

- Himere - spirite ale aerului şi ale luminii, spuse el încet. Au 
venit să sărbătorească solstițiul. 

- Sunt frumoase. 

Buzele lui îmi atinseră gâtul, în timp ce murmură aproape de 
pielea mea: 

- Dansează cu mine, Feyre. 

— Vorbeşti serios? 

M-am întors şi i-am văzut faţa la doar câţiva centimetri de a mea. 

El zâmbi leneş. 

— Serios. 

Mă luă la dans de parcă aş fi fost uşoară ca aerul. Abia îmi amin- 
team pașii pe care îi învățasem în copilărie, dar el compensă cu 
graţia lui animalică, fără greşeală, prevenindu-mi orice poticnire, 
dansând pe câmpul plin de spirite. 

Eram despovărată ca un puf de păpădie, iar el, vântul care mă 
învârtea deasupra lumii. 

Îmi zâmbi, iar eu i-am zâmbit automat. Învârtită pe pajiște, cu 
himerele dansând în jurul nostru ca zeci de luni, nu trebuia să mă 
prefac, nu trebuia să fiu nimic altceva decât ce eram atunci. 

Dansul nostru încetini și am rămas acolo, ţinându-ne în brațe şi 
legănându-ne pe muzica spiritelor. Îşi sprijini bărbia pe capul meu 
şi îmi mângâie părul, degetele lui atingându-mi uşor pielea gâtului. 

— Feyre, şopti el deasupra mea. 

Îmi făcu numele să sune frumos. 

— Feyre, şopti el din nou, pur și simplu, din plăcerea de a-l pronunța. 

Pe cât de repede apăruseră, pe atât de repede dispăruseră spiri- 
tele, luând cu ele muzica. Am clipit. Stelele dispăreau, iar cerul deve- 
nea roşu-cenuşiu. 

Chipul lui Tamlin era la câţiva centimetri de al meu. 

- E aproape dimineaţă. 

Am dat din cap, fascinată de vederea lui, de mirosul şi senzația 
de a mă ţine în braţe. Mi-am întins mâna pentru a-i atinge masca. 
Era foarte rece, în ciuda pielii ude pe care o ascundea. Mâna îmi 
tremură, iar respirația îmi deveni superficială când i-am atins pielea 
de pe maxilar. Era netedă - şi fierbinte. 

Îşi umezi buzele, respirând la fel de întretăiat ca şi mine. Îmi cu- 
prinse talia cu degetele, iar eu l-am lăsat să mă tragă mai aproape 
de el - până când corpurile noastre se atinseră şi căldura lui mă 
inundă. 

Mi-am lăsat capul pe spate, pentru a-i vedea fața. Gura lui era 
era prinsă între un zâmbet şi un fior. 

- Ce e? l-am întrebat şi mi-am pus o mână pe pieptul lui, pre- 
gătindu-mă să mă împing înapoi. 

Cealaltă mână îi alunecă însă sub părul meu, oprindu-se la baza 
gâtului. 

- Mă gândesc la faptul că s-ar putea să te sărut, spuse el încet, 
contemplativ. 

- Atunci, fă-o! 

Îndrăzneala mă făcu să mă îmbujorez. 

Tamlin râse şi se aplecă spre mine. 

Buzele lui se atinseră de ale mele - moi şi calde, căutându-mă. 
Se retrase puţin, iar eu am deschis ochii. Încă mă privea; m-am uitat 
la el în timp ce mă sărută din nou, mai apăsat, dar diferit de felul 
în care mă sărutase pe gât. De data aceasta, se retrase mai mult şi 
mă privi. 

— Asta-i tot? am întrebat eu, iar el râse şi mă sărută cu înverşunare. 

I-am cuprins gâtul cu mâinile, trăgându-l mai aproape, strivin- 
du-mă de el. Mâinile lui rătăciră pe spatele meu, jucându-se în 
părul meu, apucându-mă de talie, de parcă nu s-ar mai fi săturat să 
mă atingă. 

Suspină şi se îndepărtă. 

- Vino, spuse el, sărutându-mi sprânceana. Ratăm ocazia, dacă 
nu plecăm acum. 

- E ceva mai frumos decât himerele? l-am întrebat, dar el îmi 
sărută obrajii, gâtul şi, în final, buzele. 

L-am urmat în pădure, prin lumea veşnic luminată. M-a ţinut 
strâns de mână când am trecut prin ceața joasă şi m-a ajutat să urc 
un deal, care era alunecos și umed. 

Ne-am aşezat în vârful acestuia, iar eu mi-am ascuns zâmbe- 
tul când Tamlin m-a cuprins de umeri, trăgându-mă mai aproape. 
Mi-am sprijinit capul pe pieptul lui, iar el s-a jucat cu florile din 
ghirlanda mea. 

Am privit în tăcere peste dealurile care se întindeau în fața noastră. 

Cerul deveni violet, iar norii se umplură cu o lumină roz. Apoi, 
ca un disc strălucitor, prea clar și viu ca să fie descris, soarele alunecă 
peste orizont şi auri totul. Era ca şi când am fi văzut lumea născân- 
du-se, noi fiind singurii martori. 

Mâna lui Tamlin se strânse în jurul meu, iar el îmi sărută creş- 
tetul capului. M-am retras, ridicându-mi privirea spre el. 

Auriul din ochii lui, strălucitor datorită răsăritului, pâlpâi. 

— Ce? 

- Cândva, tata mi-a spus că ar trebui s-o las pe sora mea să-și 
imagineze o viață mai bună - o lume mai bună. Iar eu i-am spus că 
nu există aşa ceva. 

Mi-am trecut degetul mare peste gură, minunându-mă, şi am 
scuturat din cap. 

- Nu am înţeles niciodată - deoarece nu am putut... să cred că 
aşa ceva era măcar posibil. 

Am înghițit, coborându-mi mâna. 

- Până acum. 

Gâtul îi zvâcni. De această dată, mă sărută atent, pasional și pe 
îndelete. 

Am lăsat răsăritul să mă pătrundă, să mă inunde cu fiecare miş- 
care a buzelor și a limbii lui, care o mângâia pe a mea. Cu ochii în- 
chişi, am lăcrimat. Era cel mai fericit moment din viaţa mea. 


CAPITOLUL 
26 


A doua zi, Lucien ni se alătură la masa de prânz - care era micul 
dejun pentru toţi. De când mă plânsesem de inutilitatea mărimii 
mesei, mâncam la o masă mult mai mică. Mâncând, neobişnuit de 
tăcut, Lucien îşi tot masă tâmplele, iar eu am zâmbit pe furiș când 
l-am întrebat: 

— Şi, unde ai fost noaptea trecută? 

Ochiul metalic al lui Lucien se concentră asupra mea. 

— Ţin să vă anunţ că, în timp ce voi doi aţi dansat cu spiritele, eu 
am fost obligat să patrulez la graniță. 

Tamlin tuşi afectat, iar Lucien adăugă: 

- Dar nu singur. 

Îmi zâmbi viclean. 

- Zvonurile spun că v-aţi întors abia după ce a răsărit soarele. 

I-am aruncat o privire lui Tamlin, muşcându-mi buza. Practic, 
plutisem prin dormitor în acea dimineaţă. Privirea lui Tamlin rătăci 
însă pe chipul meu, de parcă ar fi căutat o urmă de regret, de frică. 
Era ridicol. 

- M-ai muşcat de gât în Noaptea Focurilor, am spus eu printre 
dinți. Dacă după asta te-am putut privi, atunci câteva săruturi nu 
inseamnă nimic. 

Îşi puse braţele pe masă, aplecându-se către mine. 

- Nimic? 

Se uită la buzele mele. Lucien se mișcă în scaunul lui, mormăind 
zeilor să-l cruțe, dar nu l-am luat în seamă. 

- Nimic, am repetat puţin distantă, urmărind mișcarea gurii lui 
Tamlin, atât de conştientă de fiecare mișcare pe care o făcea, detes- 
tând masa dintre noi. 

Aproape că îi simțeam căldura respirației. 

— Eşti sigură? murmură el, atent şi destul de flămând încât m-am 
bucurat că mă aflam pe scaun. 

Ar fi putut să mă aibă chiar acolo - pe acea masă. Voiam ca mâi- 
nile lui mari să-mi mângâie pielea goală, voiam ca dinţii lui să mă 
zgârie pe gât, voiam să-i simt gura pe tot corpul meu. 

- Încerc să mănânc, spuse Lucien, iar eu am clipit, expirând zgo- 
motos. Dar acum, că v-am captat, Tamlin, izbucni el, deşi Marele 
Lord se uită din nou la mine, devorându-mă din priviri. 

Abia puteam sta pe loc, abia suportam hainele care-mi zgâriau 
pielea prea fierbinte. Cu ceva efort, Tamlin îi aruncă o privire emi- 
sarului. 

Lucien se foi în scaun. 

- Nu vreau să fiu mesagerul unor vești cu adevărat proaste, dar 
informatorul meu din Regatul Iernii a reușit să-mi trimită o scrisoare. 

Lucien respiră adânc, iar eu m-am întrebat dacă a fi emisar în- 
semna a fi şi spion. Şi m-am întrebat de ce se deranja să spună asta 
în prezenţa mea. Zâmbetul lui Tamlin dispăru imediat. 

- Boala, spuse Lucien încordat şi încet. Le-a răpus douăzeci şi 
patru de tineri. Douăzeci şi patru, toți morţi. Înghiţi. Pur şi simplu... 
a trecut prin magia lor şi le-a distrus minţile. Nimeni din Regatul 
Iernii nu a putut face nimic - nimic nu a putut-o opri odată ce şi-a 
concentrat atenția asupra acelor tineri. Durerea lor este... de neima- 
ginat. Informatorii îmi spun că și alte regate sunt grav afectate, deşi 
Regatul Nopţii, reuşeşte, desigur, să scape nevătămat. Boala pare 

să-şi trimită răutatea în această direcţie — tot mai departe, spre sud, 
cu fiecare atac. 

Toată căldura, toată bucuria scânteietoare se scurse din mine ca 
sângele vărsat. 

- Boala chiar... chiar poate să omoare populaţia? am reușit să 
întreb. 

Copiii. Omorâse... copii, ca o furtună de întuneric şi moarte. Și, 
dacă urmaşii erau la fel de rari cum pretindea Alis, pierderea unui 
număr atât de mare avea să fie mult mai devastator decât îmi pu- 
team imagina. 

Cu privirea umbrită, Tamlin scutură încet din cap - de parcă ar 
fi încercat să alunge durerea şi şocul cauzate de acele morți. 

- Boala poate să ne rănească în moduri pe care tu... 

Se ridică în picioare atât de repede, încât răsturnă scaunul. Își 
scoase ghearele și mârâi spre ușa deschisă, arătându-şi caninii lungi 
şi strălucitori. 

Casa, de obicei plină de foşnetele fustelor şi de murmurul servi- 
torilor, devenise tăcută. 

Nu era tăcerea profundă din Noaptea Focurilor, ci, mai degrabă, 
una tremurătoare care mă făcu să vreau să mă ascund sub masă. 
Sau să o iau la goană. Lucien înjură şi îşi scoase sabia. 

- Du-o pe Feyre la fereastră - lângă draperii, mârâi Tamlin spre 
Lucien, continuând să privească ușile deschise. 

Mâna lui Lucien mă apucă de cot, trăgându-mă de pe scaun. 

- Ce... am dat eu să zic, dar Tamlin mârâi din nou, sunetul răsu- 
nând prin cameră. 

Am înșfăcat un cuţit de pe masă şi l-am lăsat pe Lucien să mă 
conducă spre fereastră, unde mă împinse în draperiile de catifea. 
Am vrut să-l întreb de ce nu se deranjase să mă ascundă în spatele 
acestora, dar spiridușul cu mască de vulpe se aşeză cu spatele la 
mine, prinzându-mă între el și perete. 

Mirosul magiei îmi intră în nări şi, cu toate că sabia era îndrep- 
tată spre podea, Lucien o apucă şi mai strâns, până când degetele i 
se albiră. Magie - o vrajă. Ca să mă camufleze, să mă facă o parte 
din Lucien - invizibilă, ascunsă de magia şi parfumul spiriduşu- 
lui. Peste umărul lui, l-am privit pe Tamlin, care respiră adânc, îşi 
scoase ghearele şi colții, centura plină de cuțite apărându-i din senin 
pe piept. Cu toate astea, îşi ridică scaunul, aşezându-se din nou, şi 
începu să își curețe unghiile, fără să scoată niciun cuţit. De parcă 
nu s-ar fi întâmplat nimic. 

Totuşi venea cineva, cineva destul de îngrozitor încât să-i înspăi- 
mânte - cineva care ar fi vrut să mă rănească, dacă ar fi ştiut că 
eram acolo. 

Mi-am amintit vocea şuierătoare a Attorului. Existau creaturi mai 
rele decât el, îmi spusese Tamlin. Mai rele decât naga, Suriel şi Bogge. 

Pe hol, se auziră pași. Egali, lejeri, nepăsători. 

Tamlin continuă să-şi curețe unghiile şi, în fața mea, Lucien 
adoptă o poziţie din care părea că privea pe fereastră. Pașii se auziră 
mai tare - scârțâitul ghetelor pe dalele de marmură. Apoi, apăru. 

Fără mască. El, ca și Attorul, făcea parte din altă categorie. Era 
altcineva. 

Şi, mai rău... îl mai întâlnisem. Mă salvase de acei trei spiridușşi, 
in Noaptea Focurilor. 

Cu paşi prea graţioşi, prea de felină, se apropie de masă şi se opri 
la câțiva metri de Marele Lord. Era exact aşa cum mi-l aminteam, 
cu îmbrăcămintea lui, delicată şi luxoasă, învăluită în spiralele nop- 
ţii: o tunică neagră brodată cu aur și argint, pantaloni negri şi cizme 
negre, lungi până la genunchi. Nu îndrăznisem să-l pictez, şi mi-am 
dat seama că nu aș fi avut niciodată curajul să o fac. 

- Mare Lord, spuse încet străinul, înclinându-şi uşor capul. 

Nu era o plecăciune. 

Tamlin nu se ridică. Nu-i vedeam faţa, dar l-am auzit rostind, cu 
promisiunea violenţei în glas: 

- Ce vrei, Rhysand? 

Rhysand zâmbi - sfâşietor de frumos - şi își puse o mână pe 
piept. 

- Rhysand? Haide, Tamlin. Nu ne-am văzut de patruzeci şi nouă 
de ani şi tu începi să-mi spui Rhysand? Numai prizonierii şi duş- 
manii îmi spun aşa. 

Rânjetul lui se mări când termină de vorbit, şi ceva în înfățișarea 
lui deveni sălbatic şi mortal, mai mult decât văzusem vreodată la 
Tamlin. Rhysand se întoarse, iar eu mi-am ţinut respiraţia când îl 
privi pe Lucien. 

- O mască de vulpe. Ți se potriveşte, Lucien. 

- Du-te dracului, Rhys, izbucni Lucien, iar străinul râse. 

— Este întotdeauna o plăcere să intru în contact cu agitatorii, 
spuse el, și se întoarse din nou spre Tamlin. 

Eu încă nu respiram. 

— Sper că nu v-am întrerupt. 

- Tocmai mâncam, spuse Tamlin, cu obișnuita lui voce lipsită 
de căldură. 

Vocea Marelui Lord. Măruntaiele mi se răciră. 

- Reconfortant, spuse Rhysand. 

- Ce cauţi aici, Rhys? întrebă Tamlin, încă aşezat pe scaun. 

- Am vrut să văd ce mai faci. Am vrut să văd cum îți merge, și să 
aflu dacă ai primit micul meu cadou. 

— Cadoul tău nu era necesar. 

- Dar a fost un frumos memento al zilelor pline de distracţie, 
nu-i aşa? 

Rhysand ţâţâi şi examină camera. 

— Aproape jumătate de secol, ascuns într-un conac de ţară. Nu 
ştiu cum ai rezistat. Dar, spuse el, întorcându-se din nou spre Tamlin, 
eşti un ticălos atât de încăpățânat încât asta trebuie să fi fost un 
paradis, în comparaţie cu Poalele Muntelui. Presupun că da. Totuși, 
sunt surprins: patruzeci și nouă de ani şi nicio încercare de a te 

salva sau de a-ți salva pământurile. Nici acum, când lucrurile devin 
din nou interesante. 

- Nu am ce face, recunoscu Tamlin, cu o voce gravă. 

Rhysand se apropie de Tamlin, cu mişcări fine ca mătasea. Vocea 
lui se transformă într-o şoaptă - un sunet ca o mângâiere erotică, 
încălzindu-mi obrajii. 

- Ce păcat că trebuie să suporţi greul, Tamlin - şi încă şi mai 
păcat e că eşti atât de resemnat. Poate că eşti încăpățânat, dar ce faci 
acum e jalnic. Cât de diferit este Marele Lord de astăzi de liderul 
crud al companiei de război, de acum câteva secole. 

Lucien izbucni: 

— Ce ştii tu? Eşti doar târfa Amaranthei. 

- Poate că sunt, dar nu fără motiv. 

Am tresărit când vocea lui se ascuţi. 

- Măcar nu mi-am irosit timpul printre garduri vii şi flori, în 
timp ce lumea se ducea dracului. 

Sabia lui Lucien se ridică ușor. 

- Dacă tu crezi că asta am făcut, atunci, în curând, vei afla că nu 
a fost aşa. 

- Micul Lucien. Cu siguranţă le-ai oferit un subiect de discuţie 
când ai schimbat regatul pentru cel de Primăvară. Ce lucru trist, să 
o văd pe minunata ta mamă jelind mereu din cauză că te-a pierdut. 

Lucien își îndreptă sabia spre Rhysand. 

- Ai grijă cum vorbeşti. 

Rhysand râse — era râsul unui amant, şoptit, delicat şi intim. 

— Aşa vorbeşti cu Marele Lord al Prythianului? 

Inima mi se opri. De asta fugiseră acei spiriduși în Noaptea 
Focurilor. Să-l contrazici însemna să te sinucizi. Şi, judecând după 
felul în care întunericul părea să se onduleze din el, după acei ochi 
violeţi care ardeau ca stelele... 

— Haide, Tamlin, spuse Rhysand. Nu ar trebui să-ţi mustri lacheul 
pentru că mi-a vorbit aşa? 

- În regatul meu nu impun ranguri, spuse Tamlin. 

- Încă nu? îşi încrucișă Rhysand braţele. Dar este atât de dis- 
tractiv când se umilesc! Presupun că tatăl tău nu s-a deranjat să-ţi 
arate asta. 

— Acesta nu este Regatul Nopţii, rosti Lucien printre dinți. Nu ai 
nicio putere aici, aşa că pleacă. Patul Amaranthei se răcește. 

Am încercat să nu respir prea zgomotos. Rhysand - el trimisese 
acel cap. Drept cadou. Am tresărit. Regatul Nopţii era locul în care 
se afla această femeie, această Amarantha? 

Rhysand chicoti, dar apoi se năpusti asupra lui Lucien, prea ra- 
pid ca să-l pot urmări cu ochii mei omeneşti, mârâind în faţa lui. 
Lucien mă împinse cu spatele în perete, destul de tare încât să fiu 
nevoită să-mi înăbuş un țipăt când am fost strivită de lemn. 

- Eu măcelăream pe câmpul de luptă înainte de a te fi născut, 
mârâi Rhysand. 

Apoi, la fel de rapid cum venise, se retrase nepăsător. Nu, nu aş 
fi îndrănit niciodată să pictez acea graţie întunecată și nemuritoare 
nici într-o sută de ani. 

- În plus, spuse el, băgându-și mâinile în buzunar, cine crezi că 
i-a arătat iubitului tău Tamlin aspectele delicate ale săbiilor şi ale 
femeilor? Doar nu crezi cu adevărat că a învăţat aşa ceva în mica 
tabără de război a tatălui său! 

Tamlin își masă tâmplele. 

— Las-o pentru altă dată, Rhys. Mă vei vedea destul de curând. 

Rhysand se îndreptă spre ușă. 

- Deja se pregătește pentru tine. Având în vedere starea ta actuală, 
cred că îi pot raporta cu siguranţă că eşti distrus și că te vei mai 
gândi la oferta ei. 

Lucien nu mai respira când Rhysand trecu de masă. Marele Lord 
al Regatului Nopţii îţi trecu un deget pe spătarul scaunului meu -— 
un gest natural. 

- Abia aştept să-ţi văd faţa când... 

Rhysand privi cu atenție masa. 

Lucien înțepeni, împingându-mă mai tare în perete. Masa era 
încă pusă pentru trei persoane, farfuria mea pe jumătate goală aflân- 
du-se chiar în fața lui. 

- Unde este oaspetele tău? întrebă Rhysand calm, ridicând poca- 
lul meu şi adulmecându-l înainte de a-l pune din nou pe masă. 

- I-am spus să plece când ţi-am simţit sosirea, minți Tamlin, 
calm. 

Rhysand îl privi în față pe Marele Lord, iar chipul lui perfect nu 
exprimă niciun sentiment înainte de a-şi ridica sprâncenele. Un fior 
de încântare — poate chiar de îndoială — străluci pe chipul lui, dar îşi 
întoarse rapid faţa spre Lucien. Magia îmi uscă nările, iar eu m-am 
holbat cu groază la Rhysand când faţa i se strâmbă de mânie. 

- Îndrăzneşti să mă vrăjeşti? mârâi el, privindu-mă cu ochi vio- 
leți şi arzători. 

Deşi bariera magică dispăruse, Lucien mă împinse şi mai tare 
în perete. 

Scaunul lui Tamlin scârțâi când îl aruncă în spate. EI se ridică, 
cu ghearele pregătite, mai mortal decât orice cuţit pe care îl avea 
asupra lui. 

Continuând să mă privească fix, faţa lui Rhysand deveni o mască 
de mânie calmă. 

- Îmi amintesc de tine, spuse el. Se pare că nu mi-ai ascultat aver- 
tizarea de a te feri de probleme. 

Se întoarse către Tamlin. 

- Cine, mă rog, este oaspetele tău? 

- Logodnica mea, răspunse Lucien. 

- Poftim? Şi eu care credeam că, după atâtea secole, încă mai 
suferi după iubita ta din popor, spuse Rhysand, venind spre mine. 

Lumina soarelui nu străluci pe firele metalice ale tunicii lui, de 
parcă ar fi fost împiedicată de întunericul care pulsa din el. 

Lucien scuipă la picioarele lui Rhysand și puse sabia între noi. 

Zâmbetul înveninat al lui Rhysand se lăţi. 

— Lucien, dacă mă rănești, vei afla cât de repede poate târfa 
Amaranthei să facă întreg Regatul Toamnei să sângereze. Mai ales 
pe iubita Stăpână a regatului. 

Lucien se albi la față, dar rămase pe loc. Tamlin fu cel care 
răspunse. 

- Coboară sabia, Lucien. 

Rhysand mă măsură din priviri. 

- Lucien, ştiam că ai gusturi proaste în materie de iubite, dar nu 
m-am gândit niciodată că te-ai încurca şi cu gunoaiele muritoare. 

Faţa îmi ardea. Lucien tremura — de mânie, de frică sau de supă- 
rare, nu îmi dădeam seama. 

- Stăpâna Regatului Toamnei va suferi cu adevărat când va afla 
de faptele fiului ei cel mai mic. Dacă aș fi în locul tău, mi-aş ţine 
noul animal de companie departe de tatăl tău. 

— Pleacă, Rhys, îi ordonă Tamlin, stând la câțiva paşi distanță de 
Marele Lord al Regatului Nopţii. 

Cu toate acestea, în ciuda ghearelor, în ciuda faptului că Rhysand 
încă se apropia de mine, el nu îl atacă. Probabil că o luptă între doi 
Mari Lorzi ar fi putut dărâma din temelii conacul - şi ar fi lăsat în 
urmă doar praf. Sau poate că, dacă Rhysand era într-adevăr amantul 
acelei femei, represaliile pentru rănirea lui ar fi fost prea mari, mai 
ales cu povara suplimentară a înfruntării bolii. 

Rhysand îl dădu deoparte pe Lucien de parcă ar fi fost o draperie. 

Acum nu mai era nimic între noi, doar aerul înţepător și rece. 
Tamlin rămase însă unde era, iar Lucien nici măcar nu clipi când 
Rhysand, cu o blândeţe îngrozitoare, luă cuțitul din mâinile mele și 
îl aruncă în cealaltă parte a camerei. 

- Nu ţi-ar folosi oricum la nimic, îmi spuse Rhysand. Dacă ai fi 
înțeleaptă, ai ţipa și ai fugi din locul acesta, de aceşti spiriduși. De 
fapt, este o minune că încă mai eşti aici. 

Probabil că mirarea mi se citi pe chip, deoarece Rhysand râse 
zgomotos. 

- O, nu ştie, nu-i aşa? 

Am tremurat, incapabilă să-mi găsesc cuvintele sau curajul. 

— Ai câteva secunde, Rhys, îl avertiză Tamlin. Câteva secunde 
pentru a pleca. 

— Dacă aș fi în locul tău, nu aş vorbi aşa cu mine. 

Împotriva voinţei mele, corpul meu se îndreptă, fiecare muşchi 
se întinse, iar oasele mi se tensionară. Era ceva mai puternic decât 
o vrajă. O puterea care prelua controlul asupra fiinţei mele: chiar și 
sângele îmi curse unde își dori el. 

Nu am putut să mă mişc. O mână invizibilă, cu gheare, îmi zgâ- 
rie mintea. Şi am ştiut — am ştiut că, dacă aş fi împins, dacă aș fi lovit 
acele gheare mentale, aș fi încetat să mai exist. 

— Dă-i drumul, spuse Tamlin, enervându-se, dar fără să înainteze. 

Un fel de panică se ivi în ochii lui și, încetând să mă privească, se 
uită spre Rhysand. 

- Destul. 

- Am uitat că poţi pătrunde în mintea unui om la fel de ușor 
cum spargi o coajă de ou, spuse Rhysand şi își trecu un deget pe 
baza gâtului meu. 

Tremuram, ochii îmi ardeau. 

— Uite cât de minunată este! Uite cum încearcă să nu ţipe de 
groază! 

— Voi fi rapid, promit. 

Dacă nu aş fi păstrat controlul asupra corpului meu, probabil că 
aş fi vomitat. 

- Are cele mai delicioase gânduri cu tine, Tamlin, spuse el. Se 
întreabă cum ar fi să-ţi simtă degetele pe coapsele ei — şi între ele. 

Chicoti. Arzând de dezgust şi de ruşine, am tremurat din cauza 
prinsorii care îmi stăpânea mintea, când îmi dădu în vileag cele mai 
intime gânduri. Rhysand se întoarse spre Marele Lord. 

- Sunt curios: de ce s-a întrebat dacă s-ar simți la fel de bine dacă 
i-ai mușşca sânul așa cum ai mușcat-o de gât? 

- Dă-i drumul. 

Faţa lui Tamlin se contorsionă cu o asemenea furie sălbatică, 
încât lovi o coardă diferită, mai profundă, a groazei din mine. 

- Dacă te consolează să afli, îi mărturisi Rhysand, ar fi fost potri- 
vită pentru tine — şi tu ai fi putut să scapi. Totuşi, este puţin cam târ- 
ziu. Este mai încăpățânată ca tine. 

Acele gheare invizibile îmi mângâiară din nou mintea, apoi dispă- 
rură. M-am lăsat spre podea, ghemuindu-mă pe genunchi, tremu- 
rând toată, încercând să nu suspin, să nu ţip, să nu vomit. 

- Amaranthei îi va face plăcere să o distrugă, îi spuse Rhysand 
lui Tamlin. Aproape la fel de mult cum îi va face plăcere să te pri- 
vească în timp ce o va rupe bucată cu bucată. 

Tamlin era paralizat, braţele lui — ghearele sale - atârnându-i 
moi pe lângă corp. Nu-l mai văzuse niciodată arătând așa. 

— Te rog, fu tot ce spuse Tamlin. 

- Te rog, ce? rosti Rhysand, blând, convingător. 

Ca un amant. 

- Nu-i spune Amaranthei despre ea, zise Tamlin, cu vocea 
tensionată. 

— Şi de ce nu? Fiind târfa ei, spuse el aruncându-i o privire lui 
Lucien, ar trebui să-i spun tot. 

— Te rog, reuși Tamlin să spună, de parcă i-ar fi fost greu să respire. 

Rhysand arătă spre pământ, iar zâmbetul lui deveni pervers. 

- Dacă mă implori, mă voi mai gândi dacă să-i spun sau nu 
Amaranthei. 

Tamlin căzu în genunchi și își înclină capul. 

- Mai jos. 

Tamlin își lipi fruntea de podea, mâinile alunecându-i spre ghe- 
tele lui Rhysand. Aş fi putut să plâng de furie văzându-l pe Tamlin 

obligat să se încline în fața cuiva, văzându-l pe Marele meu Lord 
umilit. Rhysand arătă spre Lucien. 

— Şi tu, băiatule-vulpe. 

Faţa lui Lucien era întunecată, dar se lăsă în genunchi, apoi îşi 
atinse fruntea de pământ. Mi-am dorit cuțitul pe care mi-l luase 
Rhysand, mi-am dorit să fi avut ceva cu care să-l omor. 

M-am oprit destul din tremurat încât să-l aud pe Rhys vorbind 
din nou. 

- Faci asta de dragul tău sau al ei? întrebă el, apoi ridică din 
umeri, de parcă nu ar fi obligat un Mare Lord al Prythianului să se 
umilească. Eşti mult prea disperat, Tamlin. Este neplăcut. Faptul că 
ai devenit Mare Lord te-a făcut să fii plictisitor. 

— Îi vei spune Amaranthei? întrebă Tamlin, cu faţa pe podea. 

Rhysand zâmbi superior. 

- Poate că da, poate că nu. 

Într-o mişcare fulgerătoare, prea rapidă ca să o văd, Tamlin fu în 
picioare, cu dinţii periculos de aproape de faţa lui Rhysand. 

- Nu face asta, spuse Rhysand, ţâțâind şi împingându-l ușor cu 
o singură mână. Nu în faţa unei doamne. 

Privi în direcţia mea. 

— Cum te numeşti, scumpete? 

Dacă i-aş fi spus numele meu - şi numele familiei mele — ar fi pro- 
vocat și mai multă durere şi suferință. Ar fi putut foarte bine să-mi 
găsească familia şi să o târască în Prythian pentru a o chinui, doar 
ca să se amuze. Dacă aş fi ezitat prea mult, ar fi putut să-mi afle nu- 
mele citindu-mi gândurile. Calmă și fără să mă gândesc la nimic, 
am rostit pe nerăsuflate primul nume care mi-a venit în minte, nu- 
mele unei prietene de-a surorii mele, care nu vorbise niciodată cu 
mine şi al cărei chip nu mi-l puteam aminti. 

- Clare Beddor. 

Vocea mea nu fu mai mult decât un suspin. 

Rhysand se întoarse spre Tamlin, netulburat de apropierea 
Marelui Lord. 

— Ei bine, a fost distractiv. De fapt, nu m-am mai amuzat aşa de 
secole. Abia aştept să vă văd pe toți trei la Poalele Muntelui. Îi voi 
transmite salutările tale Amaranthei. 

Apoi, Rhysand dispăru în neant - de parcă ar fi trecut printr-o 
despicătură a lumii, lăsându-ne singuri, într-o tăcere groaznică şi 
tremurătoare. 


CAPITOLUL, 
21 


Am rămas întinsă pe pat, urmărind lumina lunii mișşcându-se pe 
podea. Era greu să nu mă gândesc la chipul lui Tamlin când ne ordo- 
nase mie şi lui Lucien să plecăm şi să închidem uşa sălii de mese. 
Dacă nu mi-aş fi impus să mă adun, poate că aș fi rămas. Poate că 
l-aș fi întrebat pe Lucien despre asta - despre toate. Dar, laşă cum 
eram, am fugit în camera mea, unde Alis mă aștepta cu o ceașcă de 
ciocolată caldă. Era un efort şi mai mare să nu-mi amintesc răgetul 
care făcuse candelabrul să se mişte sau trosniturile mobilei distruse 
care răsunaseră prin casă. 

Nu am mers la cină. Nu voiam să ştiu dacă mai exista o sală de 
mese în care să mănânc. Şi nu am fost în stare să pictez, nu când nu 
aveam nimic în minte, în suflet. 

În casă era linişte de ceva vreme, dar valurile mâniei lui Tamlin 
răsunau, reverberând în lemn, piatră şi sticlă. 

Nu voiam să mă gândesc la vorbele lui Rhysand - nu voiam să mă 
gândesc la atacul bolii, care se întrevedea, sau la Poalele Muntelui — 
la oricum s-ar fi chemat acel loc şi la motivul pentru care aş fi putut 
fi obligată să merg acolo. Și la Amarantha - în sfârşit, un nume 
demn de prezenţa feminină care le urmărea viețile. Tremuram de 
fiecare dată când mă gândeam la cât de mortală trebuie că era pen- 
tru a da ordine Marilor Lorzi ai Prythianului. Îl ţinea în lesa pe 

Rhysand şi îl făcuse pe Tamlin să implore pentru a mă ţine ascunsă 
de ea. 

Uşa scârţâi, iar eu m-am ridicat brusc. Lumina lunii străluci pe 
aur, dar inima mea nu se linişti când Tamlin închise încet uşa şi se 
apropie de patul meu. Paşii îi erau înceţi și grei — şi nu vorbi până ce 
nu se aşeză pe marginea saltelei. 

- Îmi pare rău, spuse el. 

Vocea îi era răgușită și goală. 

- Este în regulă, am minţit eu, apucând cearşafurile cu mâna. 

Dacă mă gândeam prea mult la asta, simţeam mângâierea ghea- 
relor puterii lui Rhysand zgâriindu-mi mintea. 

— Nu este, mârâi el şi mă apucă de mână, trăgându-mi degetele 
de pe cearșafuri. Este... 

Îşi lăsă capul în jos, oftând adânc şi strângându-mă de mână. 

— Feyre... aş vrea... 

Îşi scutură capul și îşi drese vocea. 

— Te trimit acasă, Feyre. 

Ceva în mine se rupse. 

- Poftim? 

— Te trimit acasă, repetă el și, deşi cuvintele lui erau mai puter- 
nice, mai sonore, vocea îi tremură puţin. 

- Cum rămâne cu termenii Tratatului... 

- Ţi-am preluat datoria. Dacă va veni cineva să se intereseze de 
legile încălcate, îmi voi asuma responsabilitatea pentru moartea 
lui Andras. 

- Dar mi-ai spus odată mi-ai spus că nu exista nicio altă portiță 
de scăpare. Suriel mi-a spus că nu era nici... 

Un mârâit. 

- Dacă au o problemă cu asta, îmi pot spune mie. 

Și să sfârşească fâşii. Inima mi se prăbuşi. Să trăiesc liberă. 

— Am făcut ceva greşit... 

Fl îmi ridică mâna şi o lipi de obrazul său. Era foarte ademenitor 
şi cald. 


278 SARAH J. MAAS 


- Nu ai făcut nimic greșit. 

Îşi întoarse faţa pentru a-mi săruta palma. 

- Ai fost perfectă, murmură el pe pielea mea, apoi îmi cobori 
mâna. 

— Atunci, de ce trebuie să plec? 

Mi-am smucit mâna. 

- Deoarece există... există oameni care te-ar răni, Feyre. Care 
te-ar răni din cauza a ceea ce însemni pentru mine. Am crezut că voi 
fi în stare să mă ocup de ei, să te feresc de aşa ceva, dar, după ziua de 
azi... Nu pot. Deci, trebuie să pleci acasă, departe de aici. Acolo vei 
fi în siguranţă. 

- Pot să mă apăr singură, și... 

- Nu poţi, spuse el, iar vocea îi tremură. Pentru că eu nu pot. 

Îmi prinse fața cu ambele mâini. 

- În faţa lor, nu pot să mă apăr nici pe mine, nu pot să mă apăr 
de ce se întâmplă în Prythian. 

Am simţit fiecare cuvânt pe care îl rosti şi care ajunse pe buzele 
mele, un suflu de aer fierbinte şi frenetic. 

- Chiar dacă ne-am împotrivi bolii... te-ar căuta - ea ar găsi o 
modalitate prin care să te ucidă. 

- Amarantha. 

Se zburli la auzul numelui, dar încuviință. 

- Cine este... 

- Când ajungi acasă, interveni el, să nu spui nimănui adevărul 
despre locul în care ai fost — lasă-i să creadă vraja. Nu le spune cine 
sunt; nu le spune unde ai stat. Spionii ei te vor căuta. 

— Nu înţeleg. 

I-am apucat braţul şi l-am strâns cu putere. 

- Spune-mi... 

— Trebuie să pleci acasă, Feyre. 

Acasă. Nu era casa mea, era Iadul. 

— Vreau să rămân cu tine, am şoptit, cu vocea spartă. Cu sau fără 
Tratat, cu sau fără boală. 

Îşi trecu o mână peste față. Degetele lui se înfiorară când întâl- 
niră masca. 

— Ştiu. 

— Aşadar, lasă-mă... 

- Nu e cazul să stăm la discuţii, mârâi el, iar eu l-am privit. Nu 
înţelegi? 

Se ridică în picioare. 

- Rhys a fost doar începutul. Vrei să fii aici când se întoarce 
Attorul? Vrei să ştii căror creaturi le dă socoteală Attorul? Unor 
ființe ca Bogge — şi mai rele. 

- Lasă-mă să te ajut... 

- Nu. 

Păşi în faţa patului. 

— Nu ai citit ieri printre rânduri? 

Nu o făcusem, dar mi-am ridicat bărbia şi mi-am încrucișat 
braţele. 

- Deci, mă alungi deoarece sunt inutilă în luptă? 

— Te alung deoarece mă îmbolnăvesc dacă mă gândesc la tine în 
mâinile lor! 

Se aşternu tăcerea, umplută doar de sunetele respirației lui grele. 
Se lăsă pe pat şi își apăsă ochii cu podul palmelor. 

Cuvintele lui răsunară prin mine, topindu-mi mânia, făcându-mă 
fragilă. 

— Cât... cât timp va trebui să fiu plecată? 

Fl nu răspunse. 

- O săptămână? 

Niciun răspuns. 

- O lună? 

Scutură încet din cap. Buza mea superioară se răsuci, dar m-am 
străduit să fiu neutră. 

- Un an? 

Atât timp departe de el... 

- Nu ştiu. 

- Dar nu pentru totdeauna, nu-i aşa? 

Chiar dacă boala s-ar fi răspândit din nou în Regatul Primăverii, 
chiar dacă m-ar fi sfâşiat... M-aş fi întors. Îmi dădu într-o parte 
părul de pe față. M-am smucit. 

- Probabil ar fi mai uşor dacă aş pleca, am spus, privind în altă 
parte. Cine ar vrea să aibă în preajmă pe cineva care este acoperit 
de spini? 

- Spini? 

- Spinoasă. Uşor de ofensat. Irascibilă. Încăpăţânată. 

Fl se aplecă şi mă sărută uşor. 

- Nu pentru totdeauna, spuse el lângă gura mea. 

Și, deşi ştiam că era o minciună, i-am pus mâinile în jurul gâtului 
şi l-am sărutat. Mă trase în poala lui, ţinându-mă strâns, în timp ce 
buzele lui le despărți pe ale mele. Când limba lui îmi intră în gură, 
am devenit conştientă de fiecare por din corpul meu. 

Cu toate că groaza magiei lui Rhysand încă mă afecta, l-am 
impins pe Tamlin pe pat, încălecându-l, ţintuindu-l ca şi cum asta 
m-ar fi împiedicat cumva să plec, de parcă gestul ar fi oprit scurge- 
rea timpului. 

Îşi odihni mâinile pe coapsele mele, iar căldura lor mă arse prin 
mătasea fină a cămăşii de noapte. Părul meu căzu în jurul fețelor 
noastre ca o cortină. Nu-l puteam săruta destul de repede, destul 
de tare încât să exprim nevoia năvalnică a corpului meu. El mârâi 
uşor — și mă întoarse cu pricepere, întinzându-mă sub el în timp ce 
îşi desprinse buzele de ale mele și mă sărută pe gât. 

Toată lumea mea se contractă la atingerea buzelor lui pe pielea 
mea. Totul de dincolo de ele, de dincolo de el, era un gol format din 
întuneric şi lumină selenară. Spatele mi se arcui când ajunse la locul 
în care mă muşcase odată, iar eu mi-am trecut mâinile prin părul 

lui, savurând netezimea ca de mătase. Fl trasă un arc pe şoldul meu, 
zăbovind la marginea lenjeriei. Cămaşa de noapte mi se strânsese în 
jurul taliei, dar nu-mi păsa. Mi-am împletit picioarele goale în jurul 
picioarelor lui, întinzându-le pe mușchii tari ai gambelor sale. 

Îmi șopti numele pe piept şi cu una din mâini îmi exploră corpul, 
întinzând-o spre sâni. Am tremurat, anticipând senzaţia mâinii lui 
acolo, iar gura lui o găsi din nou pe a mea, în timp ce degetele i se 
opriră puţin mai jos. 

De această dată, sărutul lui fu mai lent, mai blând. Vârfurile 
degetelor celeilalte mâini alunecară sub lenjeria mea intimă, iar eu 
am respirat adânc.. 

Sunetul îl făcu să ezite şi să se retragă puţin. Dar i-am muşcat 
buza, dându-i o comandă mută, iar el mârâi în gura mea. Cu o sin- 
gură gheară lungă, sfâşie mătasea şi dantela, iar lenjeria mea se des- 
trămă în bucăţi. Gheara se retrase, sărutul devenind mai profund 
când degetele îi alunecară între picioarele mele, seducându-mă şi 
tachinându-mă. M-am frecat de mâna lui, cedând complet zvârco- 
lirii sălbătice care prinsese viaţă în interiorul meu şi i-am şoptit 
numele pe piele. 

Fl se opri din nou, retrăgându-și degetele, dar l-am apucat, tră- 
gându-l mai mult peste mine. Îl voiam acum - voiam ca barierele 
hainelor noastre să dispară, voiam să-i simt transpiraţia, voiam să 
mă umplu cu esenţa lui. 

- Nu te opri, am gâfâit. 

— Eu... spuse el apăsat, odihnindu-și fruntea între sânii mei, tre- 
murând. Dacă voi continua, nu voi mai putea să mă opresc. 

M-am ridicat, iar el m-a privit, respirând greu. Am continuat 
să-l privesc în ochi, respirând mai calm când mi-am ridicat cămașa 
de noapte peste cap şi am aruncat-o pe podea. Complet goală în fața 
lui, l-am urmărit cum se uita la sânii mei, tari din cauza răcorii nop- 
ţii, la abdomenul meu, între coapsele mele. Un fel de poftă lacomă și 
neînduplecată îi traversă chipul, privirea. Mi-am îndoit un genunchi 

şi l-am dat într-o parte, ca pe o invitație tăcută. El mârâi - și, încet, 
ca un prădător, îşi ridică din nou privirea spre a mea. 

Toată forța acelui Mare Lord sălbatic şi nemilos se concentră 
doar asupra mea, iar eu am simțit furtuna captivă de sub pielea lui, 
capabilă să mă spulbere, chiar aşa diminuată cum era. Dar puteam 
să am încredere în el — şi în mine, să înfrunt acea mare putere. 
Puteam să mă arunc cu totul asupra lui, ştiind că nu s-ar fi ferit. 

- Dă-mi totul, i-am şoptit. 

El plonjă ca o bestie eliberată din cușcă. 

Eram o încurcătură de mâini şi dinţi, iar eu am tras de hainele 
lui până când ajunseră pe jos, apoi am tras de pielea lui până ce l-am 
zgâriat pe spate şi pe braţe. Ghearele scoase erau blânde pe şoldurile 
mele, în drumul lor către interiorul coapselor, unde se înfruptă din 
mine, oprindu-se doar după ce am tremurat, epuizată. Am gemut, 
rostindu-i numele când mă pătrunse, împingându-se încet şi puter- 
nic, încât mă făcu să mă despic în jurul lui. 

Ne-am mișcat împreună la nesfârşit, sălbatic şi arzător şi, când am 
atins pentru a doua oară extazul, mârâi şi culmină în acelaşi timp. 


ea 


Am adormit în brațele lui, iar când m-am trezit, câteva ore mai 
târziu, am făcut din nou dragoste, încet şi intens; un foc mocnit, în 
comparație cu pasiunea dezlănțuită de mai devreme. Odată epui- 
zaţi amândoi, gâfâind transpiraţi, am stat întinşi în linişte pentru o 
vreme, iar eu i-am respirat parfumul, pământiu şi proaspăt. Nu aş fi 
putut niciodată să surprind aşa ceva - nu aș fi fost niciodată în stare 
să-i pictez atingerea şi gustul, indiferent cât aş fi încercat, indiferent 
câte culori aș fi folosit. 

Tamlin trasă lent cercuri pe abdomentul meu şi murmură: 

- Ar trebui să dormim. Mâine ai de făcut o călătorie lungă. 

- Mâine? 

M-am ridicat fără să ţin cont de goliciunea mea, nu după ce vă- 
zuse şi gustase totul. 

Gura lui exprimă un regret. 

— La răsărit. 

— Dar este... 

Cu o mişcare lentă, se ridică. 

— Te rog, Feyre. 

Te rog. Tamlin se înclinase în faţa lui Rhysand. De dragul meu. 
Se mută spre marginea patului. 

- Unde pleci? 

Mă privi peste umăr. 

- Dacă rămân, nu vei mai dormi. 

- Rămâi, i-am spus. Promit să nu te ating. 

O minciună fățişă. 

Îmi schiță un zâmbet care îmi spuse că şi el ştia asta, dar se cui- 
bări, trăgându-mă în braţele lui. Mi-am înfășurat un braţ în jurul 
taliei lui şi mi-am odihnit capul pe umărul său. 

Fl îmi mângâie leneş părul. Nu voiam să dorm, nu voiam să pierd 
niciun minut cu el, dar epuizarea mă trase la somn, până când i-am 
simțit doar respiraţia şi atingerea degetelor în păr. 

Plecam. Când acest loc devenise mai mult decât un adăpost, când 
ordinul lui Suriel devenise o binecuvântare, iar Tamlin mult mai 
mult decât un salvator sau un prieten, plecam. Ar fi putut trece ani 
de zile până ce aveam să revăd această casă, până ce aveam să miros 
grădina cu trandafiri, până când vedeam din nou acei ochi cu pete 
aurii. Acasă — aici era acasă. 

Când starea de conşștiență mă părăsi în cele din urmă, am crezut 
că l-am auzit vorbind, gura lui fiind aproape de urechea mea. 

— Te iubesc, şopti el şi mă sărută pe frunte. Cu tot cu spini. 

Când m-am trezit, nu mai era acolo şi am fost sigură că visasem. 


CAPITOLUL 
28 


Nu dură mult să-mi fac bagajul şi să-mi iau rămas-bun. Am fost 
cumva surprinsă când Alis mă îmbrăcă într-o ţinută foarte diferită 
de hainele mele obişnuite - dantelată, strânsă pe corp și legată în 
toate locurile greşite. Vreo modă printre muritorii bogați, fără îndo- 
ială. Rochia era confecţionată din straturi de mătase roz-deschis, 
accentuată cu dantelă albă şi de un albastru-deschis. Alis îmi dădu 
o jachetă scurtă din in, cu reverele mărginite de un tiv roz. Pe cap 
îmi puse într-o parte o mică pălărie absurdă, sidefie, în mod clar, 
pur decorativă. Mai că mă aşteptam şi la o umbrelă asortată. 

Lui Alis, care ţâţâi, i-am spus astfel: 

- Nu ar trebui să-ți iei rămas-bun de la mine plângând? 

Am tras de mănuşile din dantelă - inutile şi subțiri. 

- Nu-mi plac despărţirile. Dacă aş putea, aș pleca fără să spun 
nimic. 

Alis se uită lung la mine. 

- Nici mie nu-mi plac. 

M-am îndreptat către ușă, dar am zis, fără să vreau: 

— Sper că în curând vei fi alături de nepoţii tăi. 

— Bucură-te de libertate, fură singurele ei vorbe. 

La parter, Lucien pufni când mă văzu. 

- Acele haine sunt destul încât să mă convingă să nu-mi doresc 
vreodată să calc pe tărâmul oamenilor. 

- Nu sunt sigură că tărâmul oamenilor ar şti cum să se comporte 
cu tine, i-am răspuns. 

Zâmbetul lui Lucien era tăios, privind atent peste umărul meu 
spre locul în care Tam mă aştepta în fața trăsurii aurite, îşi încordă 
umerii. Când se întoarse din nou spre mine, miji ochiul metalic. 

- Am crezut că eşti mai deşteaptă. 

— La revedere şi ție, am izbucnit eu. 

Halal prieten. Faptul că mă ţinuseră departe de conflictele lor nu 
era vina sau alegerea mea, chiar dacă nu puteam face nimic împo- 
triva bolii, a creaturilor sau a Amaranthei, oricine ar fi fost ea. 

Lucien, a cărui cicatrice era rigidă în soarele strălucitor, scutură 
din cap şi se îndreptă spre Tamlin, în ciuda mârâitului de avertizare 
al Marelui Lord. 

— Nu îi mai acorzi măcar câteva zile? Doar câteva - înainte de a 
o trimite spre acea hazna omenească? întrebă Lucien. 

— Nu intră în discuţie, izbucni Tamlin, arătând spre casă. Ne 
vedem la prânz. 

Lucien îl fixă cu privirea pentru o clipă, scuipă pe pământ şi urcă 
grăbit scările. Tamlin nu-l mustră. 

Poate m-aș fi gândit mai mult la cuvintele lui Lucien, poate i-aş 
fi strigat o replică, dar... Pieptul mi se goli când, cu mâinile transpi- 
rate în mănuşi, m-am întors spre Tamlin, care stătea în fața caleş- 
tii aurite. 

— Aminteşte-ţi ce ţi-am spus, zise el. 

Am dat din cap, prea ocupată să-i memorez trăsăturile feţei ca 
să-i răspund. Se referise oare la ce am crezut că îmi spusese aseară, la 
faptul că mă iubea? M-am mișcat, bietele mele picioare durându-mă 
deja din cauza pantofilor mici pe care Alis mă obligase să îi port. 

- Tărâmul muritorilor rămâne sigur - pentru tine, pentru fami- 
lia ta. 

Am dat din cap, întrebându-mă dacă ar fi încercat să mă con- 
vingă să părăsesc până şi teritoriul oamenilor, să navighez spre sud, 
dar înţelese că aş fi refuzat să fiu atât de departe de zid, de el. Că 
acasă era cel mai îndepărtat loc în care aș fi acceptat să fiu trimisă, 
departe de el. 

- Tablourile mele sunt ale tale, am rostit, incapabilă să născocesc 
altceva mai bun pentru a-mi exprima sentimentele, pentru a-i spune 
ce însemna faptul că trebuia să plec şi cât de îngrozită eram de tră- 
sura care se ivea în spatele meu. 

Îmi ridică bărbia cu un deget. 

— Ne vom revedea. 

Mă sărută şi se îndepărtă prea repede. Am înghiţit cu greu, lup- 
tându-mă cu ochii care mă ardeau. „Ie iubesc, Feyre.“ 

M-am întors înainte ca vederea să mi se înceţoşeze, dar el fu ime- 
diat acolo, ca să mă ajute să urc în trăsura opulentă. Când m-am 
aşezat, mă privi calm prin uşa deschisă. 

— Eşti pregătită? 

Nu, nu, nu eram pregătită, nu după noaptea trecută, nu după toate 
aceste luni. Dar am încuviinţat. Dacă Rhysand se întorcea, dacă 
această Amarantha era, într-adevăr, o ameninţare atât de mare încât 
aş fi fost doar un alt corp de apărat pentru Tamlin... trebuia să plec. 

Închise uşa, izolându-mă înăuntru cu un zgomot ce răsună prin 
mine. Se aplecă prin fereastra deschisă, pentru a-mi mângâia obra- 
zul — şi aş fi putut jura că am simţit cum mi se rupea inima. Vizitiul 
pocni din bici. 

Degetul lui Tamlin îmi atinse gura. Trăsura se zdruncină când 
cei şase cai albi începură să meargă. Mi-am muşcat buza, ca să nu 
tremure. 

Tamlin îmi zâmbi pentru ultima dată. 

— Te iubesc, spuse el şi se îndepărtă. 

Ar fi trebuit să o spun - ar fi trebuit să-i spun acele cuvinte, dar 
mi se blocară în gât din cauza... Din cauza lucrurilor pe care trebuia 
să le înfrunte, din cauză că era posibil să nu mă mai găsească, în 

ciuda promisiunii, din cauză... din cauză că, dincolo de toate, el era 
nemuritor, iar eu aveam să îmbătrânesc şi să mor. Şi poate că acum 
vorbea serios, şi poate că noaptea trecută îl schimbase la fel de mult 
ca şi pe mine, dar... Nu voiam să devin o povară pentru el. Nu voiam 
să devin o altă greutate care să-i apese pe umeri. 

Aşadar, nu am spus nimic în clipa în care trăsura plecă. Și nu 
m-am uitat înapoi când am trecut de porţile conacului și am intrat 
în pădurea aflată dincolo de acestea. 


sai 


Aproape imediat ce trăsura intră în pădure, sclipirea magiei îmi 
inundă nările, târându-mă într-un somn profund. Am fost furioasă 
când m-am trezit cu o smucitură, întrebându-mă de ce fuseseră 
necesare toate acestea, dar aerul răsuna de bocănitul asurzitor al 
copitelor pe poteca pavată cu dale din piatră. Frecându-mă la ochi, 
am privit pe fereastră şi am văzut un drum înclinat, flancat de gar- 
duri vii, conice, şi de irişi. Nu mai fusesem aici. 

Când trăsura se opri în faţa unui castel din marmură albă şi cu 
acoperișuri din smarald — aproape la fel de mare ca şi conacul lui 
Tamlin, am fost atentă la cât mai multe detalii. 

Feţele servitorilor care se apropiau nu-mi erau necunoscute, iar 
eu nu am afişat nicio emoție când i-am prins mâna vizitiului şi am 
coborât din trăsură. 

Om. Cu urechile rotunjite, cu fața rumenă şi hainele lui era, pur 
şi simplu, un om. 

Şi ceilalţi servitori erau oameni - toţi neliniştiţi, spre deosebire 
de liniştea totală pe care o adoptau Marii Spiridușşi. Creaturi imper- 
fecte, lipsite de graţie, făcute din pământ şi sânge. 

Servitorii mă priviră, dar nu se apropiară, dispărând în fundal. 
Păream atât de distinsă, atunci? Agitaţia de mişcare şi culoare care 
țâşni pe uşile principale mă făcu să mă îndrept de spate. 

Le-am recunoscut pe surorile mele înainte să mă vadă. Se apro- 
piară de trăsură, aranjându-şi rochiile elegante. Le-am văzut sprân- 
cenele ridicându-se în faţa trăsurii aurite. 

Acel sentiment de ruptură din pieptul meu se înrăutăţi. Tamlin 
îmi spusese că avusese grijă de familia mea, dar asta... 

Nesta vorbi prima, făcând o reverență. Urmă Elain. 

- Bun venit în casa noastră, spuse Nesta cam nehotărâtă. Doamnă... 

Am râs cu poftă. 

- Nesta, am spus, iar ea înţepeni. 

Am râs din nou. 

- Nesta, nu-ţi recunoşti propria soră? 

Elain icni. 

- Feyre? 

Se îndreptă spre mine, dar se opri. 

- Ce s-a întâmplat cu mătuşa Ripleigh? A... murit? 

Aceea era povestea, mi-am amintit eu - că plecasem să am grijă 
de mătușa bogată, de mult uitată. Am dat uşor din cap. Nesta se uită 
la hainele mele şi la trăsură, perlele împietite în părul ei şaten-des- 
chis strălucind în lumina soarelui. 

- "Ţi-a lăsat averea ei, spuse Nesta cu siguranţă. 

Nu era o întrebare. 

— Feyre, ar fi trebuit să ne spui! exclamă Elain, încă uimită. O, cât 
de îngrozitor! Şi a trebuit să înduri singură pierderea ei, sărăcuţa de 
tine! Tata va fi devastat că nu a reuşit să-şi prezinte omagiile. 

Nişte... nişte lucruri atât de simple: rude care mureau, averi lăsate 
moştenire şi prezentarea omagiilor pentru cel mort. Și totuși... to- 
tuşi... o greutate pe care nu realizasem că o purtam se micşoră când 
mi-am dat seama că aceasta era singura lor grijă; acestea erau lucru- 
rile care contau pentru ei acum. 

- De ce eşti atât de tăcută? mă întrebă Nesta, păstrând distanţa. 

Uitasem cât de şireţi erau ochii ei, cât de reci. Fusese altfel clă- 
dită, din ceva mai tare şi mai puternic decât din oase şi sânge. Era la 
fel de diferită de oamenii din jurul nostru aşa cum devenisem şi eu. 

- Mă... bucur să văd cât de mult ţi s-a schimbat soarta, am reuşit 
să spun. Ce s-a întâmplat? 

Birjarul — vrăjit ca să pară om, fără mască vizibilă - începu să 
descarce bagajele, dându-le servitorilor. Nu ştiam că Tamlin mă 
trimisese cu tot cu bunuri. 

Elain străluci. 

- Nu ai primit scrisorile noastre? 

Nu-și amintea - sau poate că nici nu ştiuse cu adevărat, că nu aş 
fi putut oricum să le citesc. Când am scuturat din cap, se plânse de 
inutilitatea poştei, iar apoi spuse: 

- O, nu ai fi crezut! La aproape o săptămână după ce ai plecat să 
ai grijă de mătuşa Ripleigh, un străin a apărut la uşa noastră şi i-a 
cerut tatei să-i investească banii, pentru el! Tata a ezitat, deoarece 
oferta părea prea bună, dar străinul a insistat, astfel că tata a accep- 
tat. Ne-a dat un cufăr cu aur doar pentru că am fost de acord! Într-o 
lună, a dublat investiţia bărbatului, iar apoi banii au început să vină. 
Și, ştii ce? Toate acele nave pe care le-am pierdut au fost găsite în 
Bharat, cu tot cu profiturile tatei! 

Tamlin... Tamlin făcuse asta pentru ei. Nu am luat în seamă 
golul care creștea în pieptul meu. 

- Feyre, pari la fel de uimită ca şi noi, spuse Elain, luându-mă de 
braţ. Vino înăuntru. Îți vom arăta casa! Nu avem o cameră decorată 
pentru tine, deoarece ne-am gândit că vei mai sta câteva luni cu 
săraca mătuşă Ripleigh, dar avem atât de multe dormitoare, încât, 
dacă vrei, poţi să dormi în fiecare noapte în altul! 

Am aruncat o privire peste umăr spre Nesta, care mă urmărea 
atentă, cu o faţă care nu exprima nimic. Aşadar, nu se măritase cu 
Thomas Mandray. 

- Probabil că tata va leşina când te va vedea, pălăvrăgi în con- 
tinuare Elain, mângâindu-mi mâna în timp ce mă escortă spre ușa 
principală. O, poate va da şi un bal în onoarea ta! 

Nesta ne ajunse din urmă, o prezenţă tăcută care ne urmărea. 
Nu voiam să ştiu la ce se gândea. Nu ştiam dacă ar fi trebuit să fiu 

mânioasă sau uşurată că se descurcaseră atât de bine fără mine - şi 
dacă Nesta se întreba același lucru. 

Potcoavele tropăiră, iar trăsura începu să se deplaseze pe alee — 
îndepărtându-se de mine, întorcându-se la adevărata mea casă, la 
Tamlin. Fu nevoie de toată voința mea ca să nu fug după ea. 

Fl îmi spusese că mă iubea, iar eu simţisem adevărul spuselor lui 
datorită faptului că făcusem dragoste și că mă trimisese departe, 
pentru a fi în siguranță; mă eliberase de acel Tratat, ca să fiu în sigu- 
ranță, deoarece furtuna care era pe cale să se stârnească în Prythian 
era destul de periculoasă încât niciun Mare Lord nu-i putea face 
față. Trebuia să rămân; era înțelept să rămân aici, dar nu puteam să 
mă lupt cu senzaţia, ca o umbră întunecată din sinea mea, că făcusem 
o greşeală foarte mare plecând, indiferent de ordinele lui Tamlin. 
„Rămâi cu Marele Lord“, îmi spusese Suriel. Singurul lui ordin. 

Mi-am alungat gândul când tatăl meu începu să plângă la vederea 
mea și, într-adevăr, dădu un bal pentru mine. Şi, deşi ştiam că pro- 
misiunea făcută cândva mamei mele era împlinită, cu toate că știam 
că mă eliberasem într-adevăr de ea şi că familia mea era îngrijită 
pentru totdeauna, acea umbră crescândă îmi acoperi inima. 


CAPITOLUL 
29 


Nu îmi era greu să inventez poveşti despre timpul petrecut cu 
mătuşa Ripleigh: îi citeam zilnic, ea mă instruia, de pe patul ei, cum 
să mă port, iar eu am îngrijit-o până când a murit în somn în urmă 
cu două săptămâni, lăsându-mi averea. 

Şi era o avere imensă! Cuferele care mă însoţiseră nu conţineau 
doar haine - câteva erau pline cu aur și pietre preţioase. Nu pietre 
tăiate, ci imense, netăiate, care ar fi cumpărat o mie de moşii. 

Acum, tatăl meu făcea inventarul acelor pietre preţioase; se închi- 
sese în biroul lui, care avea vedere spre grădina în care stăteam în 
iarbă, lângă Elain. Pe fereastră, l-am urmărit pe tata aplecat peste 
biroul său, cu o mică balanţă în faţa lui, cântărind un rubin netăiat, 
de mărimea unui ou de rață. Era din nou concentrat şi animat de un 
scop în viaţă, cum nu-l văzusem de dinainte de a ne pierde averea. 
Până şi piciorul lui şchiop era mai bine - își revenise în mod mira- 
culos datorită unui tonic și unui balsam pe care i le dăduse gratis un 
vindecător aflat în trecere. I-aş fi fost recunoscătoare pentru totdea- 
una lui Tamlin, doar pentru bunătatea lui. 

Nu mai era cocoşat, iar ochii nu-i mai erau înceţoşaţi şi abătuti. 
Tatăl meu zâmbea cu sinceritate, râdea cu plăcere şi o iubea pe Elain 
care, la rândul ei, îl iubea şi ea. În schimb, Nesta fusese tăcută şi 

vigilentă, răspunzându-i lui Elain cu nu mai mult de un cuvânt 
sau două. 

- Acei bulbi, spuse Elain, arătând cu mâna înmănuşată spre un 
grup de flori purpurii și roşii, au venit tocmai de pe câmpurile cu 
lalele de pe continent. Tata spune că primăvara următoare mă va 
duce să le văd. Spune că sunt kilometri întregi de flori. 

Mângâie solul negru şi fertil. Grădinița de sub fereastră era a ei: 
toate florile şi toţi arbuştii fuseseră aleși şi plantați cu mâna sa; nu ar 
fi permis nimănui altcuiva să le îngrijească. Tot ea le plivea şi le uda. 

Cu toate acestea, servitorii o ajutau să transporte găleţile grele 
cu apă, recunoscuse ea. S-ar fi minunat, foarte probabil ar fi plâns, 
dacă ar fi văzut grădinile care îmi deveniseră atât de familiare, flo- 
rile permanent înflorite din Regatul Primăverii. 

- Ar trebui să vii cu mine, continuă Elain. Nesta nu ne va însoți 
pentru că nu vrea să rişte să traverseze, dar noi două... O, ne vom 
distra, nu-i așa? 

Am privit-o câş. Sora mea strălucea, mulțumită, mai drăguță 
decât o văzusem vreodată, chiar şi în rochia ei simplă de grădinărit, 
din muselină. Obrajii îi erau roşii pe sub pălăria mare, trasă în jos. 

- Cred... cred că aş vrea să văd continentul, am spus eu. 

Era adevărat, mi-am dat eu seama. Nu văzusem prea multe locuri 
din această lume, nici măcar nu mă gândisem să le vizitez. Nici 
măcar nu reuşisem vreodată să visez la ele. 

- Sunt surprinsă că eşti atât de nerăbdătoare să pleci, primăvara 
viitoare, am spus eu. Nu este chiar mijlocul sezonului? 

Sezonul persoanelor importante, care se pare că se terminase în 
urmă cu doar câteva săptămâni, plin de petreceri, baluri şi dejunuri 
oficiale şi bârfe, bârfe, bârfe. Elain îmi povestise totul despre asta la 
cina din seara trecută, abia observând că mă străduiam din greu să 
înghit mâncarea. O mare parte era la fel — carnea, pâinea, legumele 
şi, totuşi... o simțeam ca pe o cenușă, în comparaţie cu mâncarea 
din Prythian. 

- Sunt surprinsă că peţitorii nu stau la rând la uşa ta, să-ţi cer- 
şească mâna. 

Elain se îmbujoră, dar își înfipse lopăţica în pământ, pentru a 
scoate o buruiană. 

- Da, ei bine, vor mai fi şi alte ocazii. Nesta nu îţi va spune, dar 
sezonul acesta a fost oarecum... ciudat. 

- În ce fel? 

Îşi ridică umerii subțiri. 

- Oamenii s-au purtau de parcă, vreme de opt ani, am fi fost toţi 
bolnavi sau plecaţi într-o ţară îndepărtată — ca şi cum nu am fi trăit 
la câteva sate distanţă, în acea casă. Ai crede că am visat tot ce ni s-a 
întâmplat în toţi acei ani. Nimeni nu a suflat o vorbă despre asta. 

- Credeai că o vor face? 

Dacă eram atât de bogaţi cum sugera această casă, cu siguranţă 
destule familii erau gata să lase deoparte care fusese sărăcia noastră. 

— Nu, dar m-a făcut... m-a făcut să-mi doresc din nou acei ani, în 
ciuda foamei şi a frigului. Uneori, casa aceasta pare foarte mare, 
tata este mereu ocupat, iar Nesta... 

Privi peste umăr spre sora mea cea mare, care sătea lângă un dud 
noduros şi se uita la marea întindere a pământurilor noastre. Abia 
dacă îmi vorbise seara trecută şi deloc la micul dejun. Am fost sur- 
prinsă când ni se alătură afară, chiar dacă, în tot acest timp, nu plecă 
de lângă copac. 

- Nesta nu a participat la toate manifestările sezonului. Nu vrea 
să îmi spună de ce. A început să refuze orice invitaţie. Nu prea vor- 
beşte, iar când prietenii mei vin în vizită, mă simt groaznic, deoa- 
rece îi face să se simtă foarte prost, holbându-se la ei aşa cum o face 
de obicei... 

Elain oftă. 

— Poate reușeşti tu să vorbeşti cu ea. 

M-am gândit să-i spun lui Elain că trecuseră ani de zile de când 
Nesta și cu mine nu mai purtaserăm o conversaţie civilizată, dar 
Elain adăugă: 

— A încercat să te vadă, ştii. 

Am clipit, sângele răcindu-mi-se puțin. 

- Poftim? 

— Ei bine, a fost plecată cam o săptămână și a spus că trăsura s-a 
stricat la jumătatea drumului şi că i-a fost mai uşor să se întoarcă. 
Dar nu aveai de unde să ştii, pentru că nu ai primit nicio scrisoare 
de la noi. 

Am privit-o pe Nesta, care stătea nemişcată sub ramuri, în vre- 
me ce briza verii îi flutura fustele rochiei. Plecase să mă vadă, doar 
ca să se întoarcă din cauza vreunei vrăji pe care Tamlin o aruncase 
asupra ei? 

M-am întors din nou spre grădină şi am surprins-o pe Elain 
holbându-se la mine. 

- Ce e? 

Elain scutură din cap și reveni la plivit. 

- Arăţi foarte... diferit. Până şi vocea ta sună altfel. 

Într-adevăr, nu prea îmi venise să-mi cred ochilor ce văzusem 
când trecusem pe lângă oglinda din hol, seara trecută. Chipul meu 
era neschimbat, dar mă înconjura o... strălucire, un fel de lumină 
sclipitoare aproape insesizabilă. Ştiam că se datora şederii mele în 
Prythian, că toată acea magie se lipise, cumva, de mine. Mă temeam 
de ziua în care avea să dispară pentru totdeauna. 

- S-a întâmplat ceva în casa mătuşii Ripleigh? întrebă Elain. Ai... 
cunoscut pe cineva? 

Am ridicat din umeri şi am smuls o buruiană din apropiere. 

- Am mâncat bine şi m-am odihnit, atâta tot. 


za 


Zilele trecură. 'Tristeţea din mine nu se micşoră, şi chiar şi gân- 
dul de a picta mi se părea respingător. În schimb, mi-am petre- 
cut cea mai mare parte a timpului cu Elain, în grădiniţa ei. Eram 

mulțumită să o ascult vorbind despre fiecare mugur şi floare, despre 
planurile ei de a planta o nouă grădină lângă seră, poate o gră- 
dină de legume, dacă ar fi învățat destule în următoarele câteva 
luni. Aici își revenise, iar veselia ei era contagioasă. Nu era niciun 
servitor sau grădinar care să nu-i zâmbească, şi până şi bucătarul 
răstit găsea scuze pentru a-i aduce farfurii cu prăjituri şi tarte în 
diferite momente ale zilei. De fapt, acest lucru mă miră - acei ani de 
sărăcie nu îi răpiseră lumina lui Elain. Poate o îngropaseră puţin, 
dar era generoasă, iubitoare şi bună - eram mândră că o cunoşteam 
şi că era sora mea. 

Tata termină de numărat giuvaierele şi aurul; eram o femeie 
extraordinar de bogată. Am investit un mic procent în afacerea lui 
şi, când m-am uitat la suma imensă rămasă, l-am rugat să-mi dea 
câteva pungi cu bani şi am plecat. 

Conacul se afla la câţiva kilometri distanţă de casa noastră dără- 
pănată, iar drumul îmi era cunoscut. Nu mă deranjă când tivul se 
stropi cu noroiul de pe cărarea udă. Era liniște - puţine căruţe tre- 
ceau pe acolo. Îmi plăcea să aud vântul printre copaci şi cântecul 
ierburilor înalte. Deși nu era nici pe departe la fel de frumos ca 
Prythianul, dacă mă străduiam destul de mult să-mi amintesc, mă 
puteam imagina mergând lângă Tamlin prin pădurile lui. 

Nu aveam niciun motiv să cred că urma să îl văd curând, dar 
mergeam la culcare în fiecare noapte rugându-mă să mă trezesc în 
conacul lui sau să primesc un mesaj prin care să mă cheme lângă el. 
Mai rea decât dezamăgirea mea, decât faptul că așa ceva nu se în- 
tâmpla, era frica sâcâitoare care se strecura, aceea că el se afla în 
pericol - că Amarantha, oricine ar fi fost ea, avea să îl rănească, 
într-un fel sau altul. 

„Ie iubesc.“ Aproape că auzeam cuvintele - aproape că îl auzeam 
spunându-le, aproape că vedeam lumina soarelui strălucind în 
părul lui auriu şi în verdele orbitor al ochilor săi. Mai că îi simțeam 
corpul apăsându-l pe al meu, degetele lui jucându-se pe pielea mea. 

Am ajuns în dreptul unei cotituri pe unde aș fi putut merge prin 
intuneric, şi am văzut-o. 

Mică - era o casă foarte mică. Vechea grădină de flori a lui Elain 
era o mare de buruieni şi flori, iar semnele erau încă gravate pe tocul 
uşii. Uşa de la intrare - pe care o văzusem spulberată şi distrusă — 
fusese înlocuită, dar unul dintre gemuleţele rotunde se crăpase. 
Înăuntru era întuneric, iar terenul, netulburat. 

Am urmat cărarea invizibilă pe care obişnuiam să merg, prin 
iarba înaltă, în fiecare dimineaţă din faţa uşii de la intrare, dincolo 
de drum și apoi peste dealuri, până la linia copacilor. Pădurea... pă- 
durea mea. 

Cândva, păruse îngrozitoare - mortală, lacomă şi dură. Acum, 
părea... obişnuită. Banală. 

Am privit din nou acea casă tristă şi întunecată, locul care ne 
fusese închisoare. Elain îmi spusese că îi lipsea, iar eu m-am întrebat 
ce vedea când se uita la casă. Dacă vedea un adăpost şi nu o închi- 
soare — un adăpost în faţa unei lumi care avea foarte puţine lucruri 
bune de oferit, dar pe care ea încerca oricum să le găsească, chiar 
dacă mie mi se părea un gest prostesc şi inutil. 

Ea privise acea casă cu speranţă, iar eu, cu ură. Ştiam însă care 
din noi două fusese mai puternică. 


CAPITOLUL 
30 


Mai aveam un singur lucru de făcut înainte de a mă întoarce la 
conacul tatălui meu. Sătenii, care cândva mă ignoraseră sau mă pri- 
viseră rânjind, se uitau acum uimiţi la mine, câțiva dintre ei ieşin- 
du-mi în cale pentru a mă întreba despre mătușă și averea mea şi 
despre multe alte lucruri. Eu am refuzat ferm şi politicos să discut 
cu ei, pentru a nu le oferi un subiect de bârfă. Dar îmi luă totuși 
prea mult să ajung în partea săracă a satului nostru, încât am bătut, 
complet epuizată, la prima uşa dărăpănată. 

Săracii satului nostru nu îmi mai puseră întrebări când le-am 
dăruit micile pungi cu aur şi argint. Încercară să refuze; unii dintre 
ei nici măcar nu mă recunoscură, dar eu le-am lăsat banii oricum. 
Măcar atât puteam face pentru ei. 

Pe drumul de întoarcere către conacul tatălui meu, am trecut pe 
lângă Thomas Mandray şi acoliţii lui, care stăteau lângă fântâna sa- 
tului şi vorbeau despre o casă care arsese cu o săptămână în urmă şi 
despre familia prinsă înăuntru, întrebându-se dacă aveau ce să fure 
de pe acolo. Se uită lung la mine, mă măsură din priviri şi îmi schiță 
un zâmbet, aşa cum le zâmbise şi altor fete din sat, de sute de ori. De 
ce se răzgândise Nesta? L-am privit şi am trecut mai departe. 

Când aproape ieşisem din târg, se auzi râsul unei femei plutind 
peste pietre, în timp ce eu am cotit şi am dat nas în nas cu Isaac — 

alături de o femeie dolofană şi drăguță, care nu putea fi decât soția 
lui. Se ţineau de braţ şi zâmbeau, amândoi strălucind cu o lumină 
interioară. 

Când mă văzu, zâmbetul îi pieri. 

Om... părea atât de om, cu membrele lui lungi și subțiri, cu fru- 
musețea lui simplă; dar acel zâmbet pe care îl afişase cu doar câteva 
clipe în urmă îl transformase în ceva mai mult. 

Uşor agitată, soţia lui se uită când la mine, când la el, de parcă 
orice ar fi simţit pentru el — dragostea pe care o văzusem radiind - 
ar fi fost atât de nou, atât de neaşteptat, încât o îngrijora faptul că ar 
fi putut să dispară. Cu grijă, Isaac îşi înclină capul şi mă salută. 
Când am plecat, era doar un băiat şi, cu toate acestea, persoana care 
se apropia acum de mine - tot ce clădise alături de soţia lui, tot ce 
era între ei îl transformase într-un bărbat. 

Nu simţeam nimic pentru el în inima şi în sufletul meu. Nimic — 
în afară de un vag sentiment de recunoștință. 

Alţi câţiva paşi ne făcură să trecem unul pe lângă celălalt. Am 
zâmbit larg amândurora şi mi-am înclinat capul, dorindu-le binele, 
din toată inima. 


H+ 


Mai erau două zile până la balul pe care tata îl dădea în cinstea 
mea, iar casa deja fremăta. Bani aruncaţi pe lucruri la care nu visa- 
sem niciodată, nici măcar pentru o clipă. L-aş fi implorat să nu 
organizeze balul, dar Elain se ocupase de planificarea acestuia și de 
a-mi găsi, în ultimul ceas, o rochie... şi, oricum, nu avea să dureze 
decât o seară. O seară în care să-i suport pe oamenii care ne ocoliseră 
şi care ne lăsaseră să murim de foame ani de zile. 

Soarele aproape apunea când m-am oprit din munca pe ziua 
respectivă: săpam o nouă parcelă de pământ pentru următoarea 
grădină a lui Elain. Pe grădinari îi îngrozise puţin faptul că încă 

unul dintre noi preluase activitatea — ca şi cum, curând, aveam să 
le facem toată munca şi să scăpăm de ei. I-am asigurat că nu mă 
pricepeam la grădinărit şi că voiam să fac ceva doar ca să-mi 
umplu timpul. 

Încă nu-mi dădeam seama ce făcusem timp de o săptămână, o 
lună sau mult timp după aceea. Dacă boala se manifesta cu adevărat 
dincolo de zid, dacă acea femeie, Amarantha, îşi trimitea creaturile 
pentru a profita de asta... Îmi era greu să nu mă gândesc la acea 
umbră din inima mea, la umbra care îmi urmărea fiecare pas. Odată 
ajunsă acasă, nu mi-am mai dorit să pictez, iar acel loc din inte- 
riorul meu din care se năşteau toate acele culori, forme şi lumini, 
încremenise, devenind... liniștit şi monoton. „Curând“, mi-am spus 
eu. Curând urma să cumpăr nişte culori și aveam să încep să pictez 
din nou. 

Am înfipt lopata în pământ şi mi-am sprijinit piciorul pe aceas- 
ta, odihnindu-mă pentru o clipă. Poate că grădinarii se îngrozi- 
seră, pur și simplu, din cauza tunicii şi a pantalonilor de împrumut. 
Unul chiar venise în fugă pentru a-mi aduce una dintre acele pă- 
Jării mari, cu boruri lăsate, pe care le purta Elain. Am purtat-o de 
dragul lor; deja mă bronzasem și îmi apăruseră câţiva pistrui în 
urma lunilor pe care mi le petrecusem hoinărind pe pământurile 
Regatului Primăverii. 

Mi-am privit mâinile, care ţineau coada lopeţii. Bătătorite, în- 
semnate de cicatrice și cu mizerie pe sub unghii. Cu siguranţă s-ar 
fi înfiorat dacă m-ar fi văzut pătată de vopsea. 

- Chiar dacă te speli, nu poţi să le ascunzi, spuse Nesta în spatele 
meu, venind dinspre copacul lângă care îi plăcea să stea. Ca să te 
integrezi, ar trebui să porţi mănuși tot timpul. 

Era îmbrăcată într-o rochie simplă, din muselină, de un mov-des- 
chis, iar păru-i pe jumătate ridicat îi plutea pe spate ca un val 
brun-auriu. Frumoasă, poruncitoare, liniștită ca un Mare Spiriduş. 

- Poate că nu vreau să fac parte din cercurile tale sociale, i-am 
spus, întorcându-mă spre lopată. 

- Atunci, de ce te deranjezi să rămâi aici? 

O întrebare tăioasă şi rece. 

Am înfipt lopata mai adânc, mâinile şi spatele meu încordându-se 
când am ridicat o movilă de pământ negru şi iarbă. 

- Este casa mea, nu-i aşa? 

- Nu, nu este, rosti ea, categorică. 

Am înfipt iar lopata în pământ. 

- Cred că locuinţa ta este undeva foarte departe. 

M-am oprit. 

Încet, am lăsat lopata jos şi m-am întors spre ea. 

— Casa mătuşii Ripleigh... 

- Nu există nicio mătușă Ripleigh. 

Nesta băgă mâna în buzunar şi azvârli ceva pe pământul afânat. 

Era o bucată de lemn, parcă ruptă din ceva. Pe suprafaţa netedă 
era pictată o încrengătură frumoasă de vrejuri şi flori de degeţel. 
Flori de degeţel pictate cu o nuanţă nepotrivită de albastru. 

Am încetat să mai respir. În tot acest timp, în toate aceste luni... 

- Micul truc al bestiei tale nu a avut efect asupra mea, spuse ea 
cu un ton calm şi rece. Se pare că o voinţă de fier e de ajuns ca să îm- 
piedice vraja. Așadar, am fost nevoită să văd cum tata și Elain s-au 
transformat, din nişte isterici plângăcioşi, în nimic. A trebuit să-i 
ascult vorbind despre cât de mult noroc ai avut să fii dusă în casa nu 
ştiu cărei mătuşi inventate, cum nu ştiu ce vânt de iarnă ne-a spul- 
berat uşa. Și am crezut că am înnebunit — dar, de fiecare dată, m-am 
uitat la acea parte pictată a mesei, la urmele de gheare de sub culori 
şi mi-am dat seama că nu erau o iluzie. 

Nu mai auzisem de o vrajă care să nu funcţioneze, dar Nesta îşi 
controla mintea; construise nişte ziduri mentale atât de puternice — 
din oțel, din fier şi din lemn de frasin - încât nici măcar magia unui 
Mare Lord nu reuşise să le ştirbească. 

- Elain mi-a spus... mi-a spus, totuși, că ai plecat să mă vizitezi. 
Că ai încercat. 

Nesta pufni, arătându-şi fața serioasă şi plină de acea mânie care 
fierbea de mult şi pe care nu fusese niciodată în stare să o stăpânească. 

- Te-a furat noaptea, mormăind nişte prostii despre Tratat, 
spuse ea. Apoi, totul a continuat de parcă nu s-ar fi întâmplat nimic. 
Nu era normal. Nimic din toate acele lucruri nu era normal. 

Mâinile îmi atârnau pe lângă corp. 

— Ai fost după mine, i-am zis. Ai fost după mine, în Prythian. 

- Am ajuns la zid. Nu am găsit nicio intrare. 

Mi-am ridicat mâna tremurândă în dreptul gâtului. 

— Ai călătorit două zile până acolo şi două zile înapoi spre casă, 
prin pădure, iarna? 

Ea ridică din umeri, uitându-se la așchia pe care o luase din masă. 

— Am angajat-o pe acea mercenară din oraş să mă conducă, la o 
săptămână după ce ai fost luată. Cu banii de pe blană. A fost singura 
care a părut să mă creadă. 

— Ai făcut asta... pentru mine? 

Ochii Nestei - ochii mei, ai mamei noastre — îi întâlniră pe ai mei. 

— Nu era în regulă, repetă ea. 

Tamlin se înşelase când discutasem despre faptul că tata ar fi 
venit vreodată după mine - nu avea curajul, mânia. Mai degrabă ar 
fi angajat pe cineva să o facă în locul lui. Nesta apelase însă la acea 
mercenară. Sora mea, nesuferită şi rece, fusese dispusă să înfrunte 
Prythianul ca să mă salveze. 

- Ce s-a întâmplat cu Thomas Mandray? am întrebat cu o voce 
gâtuită. 

- Mi-am dat seama că nu ar fi mers cu mine să te salvez din 
Prythian. 

Şi, pentru ea, cu acea inimă furioasă și nemiloasă, acela fusese 
sfârşitul. 

M-am uitat la sora mea, m-am uitat cu adevărat la ea, la această 
femeie care nu-i suporta pe lingușşitorii care o înconjurau acum, 
care nu petrecuse nicio zi în pădure, dar care intrase pe teritoriul 

lupilor... Care învăluise pierderea mamei și apoi decăderea noastră 
în amărăciune şi furie rece, deoarece mânia fusese o coardă de sal- 
vare, iar cruzimea, o eliberare. Îi păsase, însă, în sinea ei, şi poate că 
iubea mai înverșunat decât puteam eu să înţeleg, mai profund şi 
mai loial. 

- Oricum, Thomas nu te merita, i-am spus eu încet. 

Sora mea nu zâmbi, dar o lumină străluci în ochii ei albaştri. 

— Spune-mi tot ce s-a întâmplat, îmi zise ea ca un ordin, nu ca o 
rugăminte. 

Aşadar, i-am spus. 

Şi, după ce mi-am terminat povestea, Nesta mă fixă cu privirea 
mult timp înainte de a-mi cere să o învăţ să picteze. 


Hp 


Să o învăţ pe Nesta să picteze s-a dovedit a fi la fel de plăcut pe cât 
mă așteptasem, dar măcar era o scuză pentru a evita zonele aglo- 
merate din casa care devenise tot mai agitată, odată cu apropierea 
balului meu. Am făcut rost destul de uşor de materiale, dar să-i explic 
felul în care pictam, să o conving pe Nesta să exprime ce era în min- 
tea şi în inima ei... Îmi repeta tuşele cu o mână fermă şi precisă. 

Când am ieşit din camera liniştită pe care o ocupasem, amândouă 
stropite cu vopsea şi mânjite de cărbune, castelul își finaliza pregă- 
tirile. Lampioane din sticlă colorată flancau aleea şi interiorul, împle- 
tituri şi ghirlande din toate florile şi de toate culorile decorau fiecare 
balustradă, fiecare suprafaţă, fiecare arcadă. Era frumos. Elain ale- 
sese fiecare floare şi îi instruise pe ceilalți unde să le aşeze. 

Nesta şi cu mine ne-am strecurat pe scări, dar, când am ajuns pe 
palier, tata și Elain apărură la parter, ţinându-se de braț. 

Nesta se crispă. Tata o lăudă în şoaptă pe Elain, care străluci pri- 
vindu-l şi îşi rezemă capul pe umărul lui. Mă bucuram pentru ei — 
pentru confortul şi uşurinţa stilului lor de viață, pentru multumirea 

care li se citea pe chip. Da, îşi aveau micile mâhniri, dar păreau 
foarte... relaxati. 

Am urmat-o pe Nesta, pe hol. 

— Sunt zile, spuse Nesta când se opri în fața uşii camerei ei, vizavi 
de a mea, în care vreau să-l întreb dacă îşi aminteşte de anii în care 
mai că ne-a lăsat să murim de foame. 

— Tu cheltuiai fiecare bănuţ pe care-l făceam, i-am amintit eu. 

— Ştiam că întotdeauna puteai să aduci mulţi alții. Şi, dacă nu ai fi 
reușit, atunci aş fi vrut să văd dacă ar fi încercat să facă bani, în loc să 
sculpteze acele bucăţi de lemn. Dacă ar fi ieşit cu adevărat să lupte 
pentru noi. Eu nu puteam să am grijă de noi, nu în felul în care aveai 
tu. Te uram pentru asta, dar pe el îl uram mai mult. Încă îl urăsc. 

— Ştie? 

- Întotdeauna a ştiut că l-am urât, chiar şi înainte de a sărăci. A 
lăsat-o pe mama să moară — a avut la dispoziţie o flotă de nave care 
să caute un leac peste tot în lume; ar fi putut să angajeze oameni 
să meargă în Prythian şi să ceară ajutor, dar a lăsat-o să moară. 

- A iubit-o... a suferit când a murit. 

Nu ştiam care era adevărul — poate că era undeva la mijloc. 

— A lăsat-o să moară. Tu ai fi mers până la capătul lumii ca să-ţi 
salvezi Marele Lord. 

Am simţit din nou un gol în piept, dar am spus doar atât: 

- Da, aş fi făcut-o, şi am intrat în camera mea, pentru a mă pregăti. 


= CAPITOLUL 
= BI 


Balul a fost o ceață de vals și laudă de sine, cu nobili împodobiţi 
cu bijuterii, cu vin şi pahare închinate în cinstea mea. Am zăbovit 
lângă Nesta, deoarece părea să se priceapă la a alunga peţitorii prea 
curioşi, care voiau să afle mai multe despre averea mea. Am încercat 
însă să zâmbesc, chiar dacă doar de dragul lui Elain, care mergea 
prin cameră, salutând personal fiecare invitat şi dansând cu toţi fiii 
lor importanți. 

Dar m-am tot gândit la cuvintele lui Nesta - la a-l salva pe Tamlin. 

Ştiam că ceva nu era în regulă. Ştiam că are probleme - nu doar 
cu boala din Prythian, ci şi cu forţele mortale care se adunau pen- 
tru a-l distruge... Totuşi, nu am mai căutat răspunsuri, nu m-am 
mai opus, bucuroasă - atât de egoist de bucuroasă - să pot renunța 
la acea parte sălbatică din mine care nu făcuse altceva decât să su- 
praviețuiască de la o oră la alta. L-am lăsat să mă trimită acasă. Nu 
m-am mai străduit să pun cap la cap informaţiile pe care le aflasem 
despre boală sau despre Amarantha; nu am încercat să-l salvez. Nici 
măcar nu i-am spus că-l iubesc. Iar Lucien... şi Lucien ştia — și îmi 
arătase că îl dezamăgisem prin cuvintele amare din ultima mea zi 
petrecută acolo. 

Era ora două dimineaţa şi, cu toate acestea, petrecerea încă 
nu dădea semne că se apropia de sfârşit. Tata discuta cu alți câţiva 

comercianți şi nobili care îmi fuseseră prezentaţi, dar ale căror 
nume le uitasem imediat. Elain râdea în cercul ei de prieteni fru- 
moși, bogați și strălucitori. Nesta plecase în linişte la miezul nopții, 
însă eu nu m-am deranjat să-i urez noapte bună, iar în cele din 
urmă, m-am strecurat la etaj. 

În după-amiaza următoare, cu ochii înceţoşaţi şi tăcuţi, ne-am 
adunat toți la masă. Am mulțumit surorii şi tatălui meu pentru pe- 
trecere şi am evitat să răspund când tata m-a întrebat dacă remar- 
casem vreun fiu al prietenilor lui. 

Sosise căldura verii iar eu îmi sprijineam bărbia în pumn, făcân- 
du-mi vânt cu evantaiul. Dormisem cu intermitențe din cauza căl- 
durii de noaptea trecută. La moşia lui Tamlin, nu era niciodată prea 
cald sau prea frig. 

- Mă gândesc să cumpăr pământul familiei Beddor, îi spunea 
tata lui Elain, care era singura care-l asculta. Am auzit un zvon cum 
că va fi scos la vânzare în curând, dat fiind faptul că niciunul dintre 
membrii familiei nu a supraviețuit, şi ar fi o investiţie bună. Poate că 
una dintre voi îşi va construi acolo o casă, când va fi momentul. 

Elain dădu din cap interesată, dar eu am clipit. 

- Ce s-a întâmplat cu familia Beddor? 

- O, a fost îngrozitor, spuse Elain. Casa lor a ars şi toată lumea a 
murit. Ei bine, nu i-au găsit corpul lui Clare, dar... 

Îşi cobori privirea în farfurie. 

- S-a întâmplat în toiul nopţii — familia, servitorii lor, toată lumea. 
De fapt, cu o zi înainte să vii acasă. 

- Clare Beddor, am spus eu încet. 

- Prietena noastră, ţi-o amintești? întrebă Elain. 

Am încuviinţat, simțind privirea Nestei. 

Nu, era imposibil. Trebuia să fie o coincidenţă, cu siguranţă, 
pentru că alternativa... 

Îi spusesem acel nume lui Rhysand. 

lar el nu îl uitase. 

Stomacul mi se întoarse pe dos, iar eu m-am luptat cu greața care 
mă necăjea. 

- Feyre? întrebă tata. 

Cu o mână tremurând, mi-am acoperit ochii şi am tras aer în 
piept. Ce se întâmplase? Nu doar cu familia Beddor, dar acasă, 
în Prythian? 

- Feyre, spuse tata din nou, iar Nesta sâsâi: 

— Linişte! 

Mi-am alungat vina, dezgustul şi groaza. Trebuia să obţin răs- 
punsuri - trebuia să ştiu dacă fusese o coincidență sau dacă aş mai 
fi avut cum să o salvez pe Clare. Iar dacă aici, în tărâmul muritorilor, 
se întâmplase ceva, atunci, în Regatul Primăverii... Atunci, acele 
creaturi care îl înspăimântaseră pe Tamlin atât de mult... Boala care 
le infectase magia şi pământurile... 

Spiridușii. Traversaseră zidul și nu lăsaseră nicio urmă. 

Mi-am coborât mâna şi m-am uitat întâi la tata, apoi la Nesta. 

— Trebuie să mă asculţi cu mare atenţie, i-am spus ei, înghițind 
cu greu. Tot ce v-am spus trebuie să rămână secret. Să nu veniţi să 
mă căutați. Să nu-mi mai rostiţi numele niciodată, în fața nimănui. 

- Despre ce vorbeşti, Feyre? 

Tata mă privi uimit din capul mesei. Elain se uită la noi nesigură, 
mișcându-se pe scaun. 

Nesta mă privi însă în ochi. Neclintită. 

— Cred că e pe cale să se întâmple ceva foarte rău în Prythian, am 
spus eu încet. 

Nu aflasem ce avertismente le inoculase Tamlin în vrajă, ca să-i 
îndemne să plece, dar nu aveam de gând să risc şi să mă bazez doar 
pe acelea. Nu când Clare fusese răpită, iar familia ei omorâtă... din 
cauza mea. 

- Prythian, spuseră tata și Elain într-un glas, dar Nesta ridică o 
mână, făcându-i să tacă. 

Am continuat. 

- Dacă nu plecaţi, atunci angajaţi gărzi — şi cercetaşi care să 
supravegheze zidul, pădurea. Şi satul. 

M-am ridicat de pe scaun. 

— La primul semn de pericol, la primul zvon pe care îl auziţi des- 
pre spargerea zidului sau despre un lucru ciudat, îmbarcaţi-vă pe o 
corabie și plecaţi. Navigaţi departe, cât de departe puteţi spre sud, 
undeva unde spiriduşii nu ar vrea să meargă. 

Vorbind, m-am ridicat de pe scaun. Tata şi Elain începură să cli- 
pească, de parcă ar fi încercat să-şi alunge ceața din minţi - ca şi 
cum s-ar fi trezit dintr-un somn adânc. Nesta mă urmă însă pe hol 
şi apoi pe scări. 

- Familia Beddor, rosti ea încet. Trebuia să fim noi, dar le-ai 
dat un nume fals acelor spiridușşi răi care l-au ameninţat pe Marele 
tău Lord. 

Am încuviințat. I-am citit în priviri planurile calculate. 

— Va avea loc o invazie? 

- Nu ştiu. Nu ştiu ce se întâmplă. Mi s-a spus că există un fel de 
boală care le-a micşorat sau le-a afectat puterile; o boală pe pământul 
lor care le-a pus în pericol graniţele şi care ar putea omori oameni, 
dacă ar lovi destul de puternic. Ei - ei au spus că se dezlănțuie din 
nou... că se răspândește. Din câte am auzit, nu ajunsese destul de 
aproape încât să ne afecteze pământurile, dar dacă Regatul Primăverii 
este pe cale de a capitula, atunci înseamnă că boala se apropie, iar 
Tamlin... Tamlin era unul dintre ultimele bastioane care ţinea 
celelalte regate sub control - regatele primejdioase. Și cred că este 
în pericol. 

Am intrat în cameră şi am început să-mi dau jos rochia. Sora 
mea mă ajută, apoi deschise şifonierul pentru a scoate o tunică 
groasă, o pereche de pantaloni şi nişte ghete. M-am îmbrăcat și, 
când îmi împleteam părul, îmi spuse: 

— Nu avem nevoie de tine aici, Feyre. Să nu priveşti în urmă. 

M-am încălțat cu ghetele şi m-am dus după cuțitele de vânătoare 
pe care le achiziționasem discret cât fusesem acasă. 

— Tata ţi-a spus cândva să nu te mai întorci, zise Nesta, iar eu ţi-o 
spun acum. Putem să avem singuri grijă de noi înşine. 

Cândva, poate aş fi crezut că era o insultă, dar acum înţele- 
geam - înțelegeam ce dar îmi oferea. Mi-am pus cuţitele în tecile de 
la şold şi mi-am aruncat în spate o tolbă cu săgeți - niciuna din fra- 
sin — înainte de a-mi lua arcul. 

- Pot minți, i-am spus, oferindu-i informaţii de care speram 
să nu aibă nevoie niciodată. Spiriduşii pot minţi, iar fierul nu are 
niciun efect asupra lor. Lemnul de frasin pare să funcționeze. Ia 
banii mei şi cumpără-i lui Elain o dumbravă nenorocită, pe care 
să o îngrijească. 

Nesta scutură din cap, prinzându-şi încheietura mâinii — brățara 
din fier încă era acolo. 

— Cum crezi că poţi să-l ajuţi? El este Mare Lord - tu ești doar 
un om. 

Nici asta nu era o insultă; era o întrebare de la o minte care gân- 
dea la rece. 

- Nu-mi pasă, am recunoscut eu în dreptul ușii, pe care am 
deschis-o repede. Dar trebuie să încerc. 

Nesta rămase în camera mea. Nu își luă la revedere - ura despăr- 
țirile la fel de mult ca și mine. 

Nu știam ce urma să înfrunt, ce pericole m-ar fi putut aștepta, 
dar m-am întors spre sora mea și i-am spus: 

— Există o lume mai bună, Nesta. Există o lume mai bună, undeva, 
care te aşteaptă să o găseşti. Şi, dacă voi avea vreodată şansa, dacă 
situaţia se va îmbunătăţi, dacă nu vor mai fi pericole... te voi găsi 
din nou. 

Era tot ce puteam să-i ofer. 

Nesta își îndreptă însă umerii. 

- Nu te deranja. Nu cred că m-aş da în vânt după spiriduși. 

Am ridicat o sprânceană. Continuă, ridicând puţin din umeri. 

- Încearcă să ne dai de veste de îndată ce nu va mai exista niciun 
pericol. Şi, dacă va fi vreodată cazul... tata şi Elain pot rămâne aici. 
Cred că mi-ar plăcea să văd ce mai este prin lume, ce ar putea face 
o femeie cu avere şi o reputaţie bună. 

„Orice“, mi-am spus în sinea mea. Odată ce ar fi ajuns într-un 
loc pe care să îl considere al ei, acţiunile lui Nesta nu ar mai fi avut 
limite, ar fi putut să devină orice şi-ar fi dorit. M-am rugat să fiu 
destul de norocoasă încât să apuc să văd acea zi. 


[a 


Spre surprinderea mea, când m-am grăbit să cobor pe scări, Elain 
îmi pregătise un cal, o desagă cu mâncare şi provizii. Tata nu se ve- 
dea nicăieri, dar Elain mă îmbrăţişă şi, ţinându-mă strâns, îmi spuse: 

- Îmi amintesc... acum îmi amintesc totul. 

Am îmbrățișat-o. 

— Să fiţi cu ochii în patru. Toți. 

Ea încuviinţă, cu lacrimi în ochi. 

— Mi-ar fi plăcut să văd continentul alături de tine, Feyre. 

I-am zâmbit surorii mele, memorându-i chipul frumos, şi i-am 
şters lacrimile. 

- Poate, cândva, i-am spus. 

O altă promisiune pe care aș fi fost norocoasă să o respect. 

Elain încă plângea când am dat pinteni calului și am galopat pe 
alee. Nu am fost în stare să-mi iau din nou rămas-bun de la tata. 

Am călărit toată ziua şi m-am oprit doar când întunericul mă 
împiedică să mai văd. Spre nord - într-acolo mă îndreptasem şi tot 
spre nord urma să merg, până ce întâlneam zidul. Trebuia să mă 
întorc — trebuia să văd ce se întâmplase, trebuia să-i spun lui Tamlin 
tot ce simțeam înainte de a fi prea târziu. 

Am călărit toată ziua următoare, am dormit cu întreruperi și am 
plecat la răsăritul soarelui. 

Am tot călătorit prin pădurea înverzită, bogată, densă și zumză- 
itoare. 

Până când se așternu o tăcere absolută. Am încetinit, mergând 
cu grijă şi scrutând tufele şi copacii din față în căutarea oricărui semn, 
a oricărui unduiri. Nu era nimic. Nimic, apoi... 

Calul meu se ridică în două picioare scuturând din cap şi, deoa- 
rece refuză să înainteze, nu am putut decât să rămân în șa. Totuşi, nu 
era nimic - niciun semn. Cu toate acestea, când am descălecat, res- 
pirând cu greu și întinzând o mână, am aflat că nu puteam să trec. 

Un zid invizibil despărțea pădurea. 

Totuși, spiriduşii intrau și ieşeau prin acesta — prin găuri, aşa 
pretindeau zvonurile. Așadar, mi-am condus calul de-a lungul zi- 
dului, lovindu-l din când în când pentru a mă asigura că nu mă 
îndepărtasem. 

Trecură două zile — şi noaptea dintre acestea, mai îngrozitoare 
decât orice trăisem în Regatul Primăverii. Două zile înainte de a 
vedea pietrele acoperite cu muşchi, puse faţă în faţă, ambele sculp- 
tate cu spirale abia vizibile. O poartă. 

De această dată, când m-am urcat pe cal şi l-am condus spre 
pietre, mă ascultă. 

Magia îmi înțepă nările, arzându-le până când calul se ridică din 
nou în două picioare, dar ne aflam deja dincolo. 

Cunoşteam aceşti copaci. 

Am călărit în linişte, cu săgeata pregătită în arc, amenințările 
care pândeau în pădure fiind mult mai mari decât în păduricea din 
care tocmai ieşisem. 

Tamlin ar fi putut să se înfurie — ar fi putut să-mi ordone să mă 
întorc şi să plec acasă. Dar i-aş fi zis că aveam să îl ajut, că îl iubeam 
şi că aș fi luptat pentru el oricum aș fi putut, chiar dacă ar fi trebuit 
să-l leg, ca să-l fac să mă asculte. 


Regatul Spinilor şi al Trandafirilor 311 


M-am cufundat atât de mult în gânduri, meditând la modul prin 
care aș fi reușit să-l conving să nu înceapă să urle, încât nu am ob- 
servat imediat liniștea - faptul că păsările nu se auzeau cântând, 
nici măcar în preajma conacului, şi cum gardul viu al proprietății 
părea că trebuia să fie tuns. 

Până să ajung în dreptul porţilor, gura mi se uscase. Porţile erau 
deschise, dar fierul fusese îndoit ca şi cum niște mâini puternice 
le-ar fi deschis forțat. 

Fiecare pas al potcoavelor calului era prea zgomotos pe aleea 
pietruită, iar stomacul mi s-a strâns şi mai mult când am văzut uşile 
de la intrare larg deschise. Una din ele atârna într-o parte, cu bala- 
maua smulsă. 

Am descălecat, cu săgeata încă pregătită. Dar degeaba. Era gol, 
totul era gol. Ca un mormânt. 

- Tam? am şoptit. 

Am sărit treptele din față și am intrat în casă. M-am grăbit, în- 
jurând când am alunecat pe o bucată de porțelan spart — rămăşiţele 
unei vaze. Încet, m-am întors spre holul de la intrare. Părea că o 
armată mărşăluise pe acolo. Tapiseriile atârnau fâşii, balustrada din 
marmură era crăpată, iar candelabrele erau sparte pe jos, reduse la 
o movilă de cristale sparte. 

- Tamlin? am strigat, îngrozită. 

Niciun răspuns. 

Toate ferestrele fuseseră sparte. 

— Lucien? 

Nu răspunse nimeni. 

- Tam? am şoptit. 

Vocea îmi răsună prin casă, sfidându-mă. 

Singură în conacul dărăpănat, am îngenuncheat. 

Dispăruse. 


CAPITOLUL 
BA 


Mi-am acordat un minut - doar un minut - şi am îngenuncheat 
în rămășițele holului de la intrare. Apoi, m-am ridicat, având grijă 
să nu calc pe bucăţile de sticlă sau de lemn, sau în sânge. În jur, 
totul era stropit, iar de-a lungul pereţilor concavi şi pătaţi se înșirau 
mici bălți. 

„O altă pădure“, mi-am spus în sinea mea. Un alt set de urme. 

Încet, am traversat podeaua, căutând indiciile rămase. Fusese o 
luptă crâncenă şi, judecând după felul în care era răspândit sângele, 
cele mai multe stricăciuni din casă fuseseră făcute în timpul luptei, 
nu după aceea. Sticla zdrobită şi urmele paşilor se întâlneau din fața 
şi până în partea din spate a casei, de parcă întregul loc fusese în- 
conjurat. Intruşii fuseseră nevoiți să pătrundă forțând ușa de la 
intrare; spulberaseră ușile care conduceau spre grădină. 

„Fără cadavre“, am continuat să-mi repet. Nu existau nici cada- 
vre, nici prea mult sânge. Trebuie că erau în viață. Tamlin trebuia să 
fie în viaţă. 

Pentru că, dacă ar fi fost mort... 

Mi-am frecat faţa, respirând adânc. Nu aveam să-mi permit să 
mă gândesc atât de departe. Când m-am oprit în fața ușilor camerei 
de zi, mâinile îmi tremurară, abia atingând clanţele. 


Regatul Spinilor şi al Trandafirilor 313 


Nu-mi dădeam seama dacă izbucnirea lui, de după sosirea lui 
Rhysand în ziua plecării mele, cauzase dezastrul sau dacă altcineva 
fusese responsabil pentru asta. Masa uriașă era făcută bucăţi, feres- 
trele distruse, iar perdelele sfâșiate. Dar nu era sânge - aici nu era 
sânge. Și, luând în considerare amprentele de pe cioburile de sticlă... 

Am studiat urmele aflate de-a lungul podelei. Fuseseră răscolite, 
dar am putut identifica două perechi - mari și alăturate - care înce- 
peau din locul în care se aflase masa. De parcă Tamlin și Lucien 
ar fi stat la masă cât timp se petrecuse atacul și ar fi ieşit fără să 
se lupte. 

Dacă aveam dreptate... erau în viață. Am urmat paşii către ușă, 
ghemuindu-mă o clipă pentru a căuta printre cioburile răvășite, 
murdărie şi sânge. Se întâlniseră aici — asta indica numărul mare de 
amprente. Și se îndreptaseră către grădină... 

Din hol, se auziră resturi scârțâind. Mi-am scos cuțitul de vână- 
toare şi m-am repezit în capătul mai îndepărtat al camerei de zi, 
căutând un loc în care să mă ascund. Însă totul era făcut bucăți. 
Neavând de ales, m-am furişat în spatele ușii deschise. Mi-am dus o 
mână la gură, ca să nu respir prea zgomotos, şi am privit prin crăpă- 
tura dintre uşă şi perete. 

Cineva intră șchiopătând în cameră și adulmecă. Îi vedeam doar 
spatele - acoperit de o pelerină simplă, de o înălțime medie... Nu 
trebuia decât să închidă uşa pentru a mă găsi. Eram prinsă în cap- 
cană. Dacă intra destul de mult în încăpere, aveam șansa să mă stre- 
cor afară, dar asta ar fi însemnat să-mi părăsesc ascunzătoarea. 
Poate că avea doar să se uite prin jur şi apoi să plece. 

Silueta adulmecă din nou, iar stomacul mi se încleştă. Ar fi putut 
să mă miroasă. Am îndrăznit să mă uit mai bine, sperând să găsesc 
o slăbiciune, un loc pentru cuțitul meu, pentru orice eventualitate. 

Silueta se întoarse uşor către mine. 

Am tipat, iar aceasta cârâi când am împins ușa. „Alis.“ Îmbră- 
cată în rochia ei maro obişnuită, fără şorţ şi cu mâna în dreptul 

inimii, rămase cu gura căscată când mă văzu. Totuşi, nu era plină 
de sânge - nu avea nimic, în afara faptului că şchiopăta ușor cu 
piciorul drept, ceea ce o ajută să se grăbească spre mine, mai palidă 
ca niciodată. 

- Nu ai voie să fii aici. 

Îmi luă cuțitul, arcul și tolba. 

— Ţi s-a spus să stai deoparte. 

— Trăieşte? 

— Da, dar... 

Genunchii îmi cedară de uşurare. 

— Şi Lucien? 

— Trăieşte şi el. Dar, dacă nu pleci acum de aici, tu nu vei mai trăi. 

- Povesteşte-mi ce s-a întâmplat, spune-mi tot. 

M-am uitat spre fereastră, ascultând conacul şi pământurile din 
jurul nostru. Nu se auzea nimic. 

Alis mă prinse de braţ şi mă scoase din cameră. Grăbindu-ne pe 
holurile goale și mult prea liniștite — toate distruse şi pline de sânge, 
dar fără cadavre... nu îmi vorbi. Fie fuseseră luate, fie... Intrând în 
bucătărie, nu mi-am permis să mă gândesc la o a doua variantă. 

Un incendiu mistuise camera imensă, din care nu mai rămăse- 
seră decât tăciuni şi pietre înnegrite. După ce adulmecă prin jur 
şi ascultă, pentru a vedea dacă exista vreun pericol, Alis îmi eli- 
beră braţul. 

— Ce faci aici? 

— 'Trebuia să mă întorc. M-am gândit că s-a întâmplat ceva rău, nu 
am putut sta deoparte. Trebuia să dau o mână de ajutor. 

- Fl ţi-a spus să nu te întorci, se răsti Alis. 

- Unde este? 

Alis își acoperi chipul cu mâinile lungi şi osoase, apucând cu vâr- 
furile degetelor marginea superioară a măștii, ca şi cum ar fi încercat 
să şi-o smulgă de pe față. Masca rămase însă la locul ei, iar Alis oftă 
în timp ce-şi lăsă în jos mâinile ca nişte coji de copac. 

- L-a luat, spuse ea, iar sângele îmi îngheţă în vine. L-a luat în 
regatul ei de la Poalele Muntelui. 

— Cine? 

Ştiam deja răspunsul. 

- Amarantha, şopti Alis și se uită din nou prin bucătărie, de parcă 
s-ar fi temut să n-o cheme, rostindu-i numele. 

- De ce? Cine este ea, ce este? Te rog, te rog să-mi spui, spune-mi 
adevărul. 

Alis se cutremură. 

- Fato, vrei să ştii adevărul? Atunci, iată-l: l-a luat din cauza bles- 
temului — pentru că cei patruzeci şi nouă de ani au trecut, iar el nu 
i-a ridicat blestemul. De această dată, ea i-a chemat pe toţi Marii 
Lorzi în regatul ei — ca să-i oblige să o vadă cum îl distruge... 

— Ce... ce-ce blestem? m-am bâlbâit eu. 

Un blestem... blestemul pe care ea îl aruncase peste acest loc. Un 
blestem despre care nici nu știusem. 

- Amarantha este Marea Regină a acestui ţinut. Marea Regină a 
insulei Prythian, rosti Alis, cu ochii măriți din cauza vreunei amin- 
tiri groaznice. 

- Dar cei şapte Mari Lorzi conduc insula în mod egal. Nu există 
nicio Mare Regină. 

— Aşa a fost, aşa a fost dintotdeauna, până acum o sută de ani, 
când ea a apărut pe aceste tărâmuri, ca emisar din partea ţinu- 
tului Hybern. 

Alis apucă un sac pe care, probabil, îl lăsase lângă ușă. Era pe 
jumătate plin cu ceva ce părea a fi haine şi provizii. 

Când începu să se plimbe prin bucătărie, adunând cuțite și res- 
turi de mâncare, m-am gândit la informaţiile pe care mi le dăduse 
Suriel - despre un rege spiriduș rău, care urâse vreme de câteva 
secole Tratatul pe care fusese forțat să-l semneze și care îşi trimisese 
cel mai periculos dintre comandanţi să se infiltreze în celelalte curți 
şi regate ale spiridușşilor, ca să vadă dacă și aceştia îi împărtăşeau 

sentimentele, să vadă dacă ar fi luat în considerare ideea de a re- 
cupera tărâmurile omeneşti. M-am sprijinit de unul dintre pereții 
colorați de funingine. 

— A mers de la o curte la alta, continuă Alis, uitându-se atent la 
un măr pe care, când îl consideră a fi bun, îl băgă în sac, fermecându-i 
pe Marii Lorzi cu discuţii despre mai multe schimburi comerciale 
între Hybern şi Prythian, despre o mai bună comunicare, despre 
cum să împartă mai multe bunuri. O numeau „Floarea care nu se 
ofileşte niciodată“. Și, vreme de cincizeci de ani, a trăit aici ca un 
curtean care nu aparţinea niciunei curţi, pretinzând că se revan- 
şează pentru acţiunile întreprinse de ea și de ţinutul Hybern în 
timpul Războiului. 

— A luptat în Războiul împotriva muritorilor? 

Alis se opri din a mai aduna lucruri. 

- Povestea ei e legendă printre cei ca noi - legendă şi coşmar. A 
fost unul dintre cei mai periculoşi generali ai Regelui ținutului 
Hybern - a luptat în primele linii, măcelărind oamenii și orice Mare 
Zână sau spiriduși care îndrăzneau să ia apărarea muritorilor. A 
avut o soră şi mai mică, Clythia, care a luptat alături de ea, la fel de 
violent şi de mizerabil... până când s-a îndrăgostit de un războinic 
muritor. De Jurian. 

Alis răsuflă, agitată. 

- Jurian era conducătorul unor armate de oameni puternici, 
însă Clythia l-a căutat în secret, deoarece încă îl iubea nebunește. 
Era prea oarbă să îşi dea seama că Jurian se folosea de ea pentru a 
afla informaţii despre forțele Amaranthei. Amarantha bănuia acest 
lucru, dar nu a reușit să o convingă pe Clythia să îl părăsească - şi 
nu a fost în stare să îl omoare, nu când şi-ar fi făcut sora să sufere 
atât de mult. 

Alis ţâţâi şi începu să deschidă dulapurile, uitându-se la strică- 
ciunile dinăuntru. 

- Amaranthei îi plăcea să tortureze și să ucidă, însă, cu toate 
acestea, își iubea destul de mult sora încât să se abţină. 

— Ce s-a întâmplat? am întrebat eu. 

- O, Jurian a trădat-o pe Clythia. După câteva luni în care a ac- 
ceptat să fie iubitul ei, a făcut rost de informaţiile de care avea 
nevoie, după care a torturat-o și a măcelărit-o, răstignind-o pe scân- 
duri de frasin, astfel încât să nu se poată mișca în acest timp. I-a 
lăsat rămășițele acolo, ca să le găsească Amarantha. Se spune că, 
dacă regele ei nu i-ar fi ordonat să nu acţioneze, mânia Amaranthei 
ar fi putut dobori cerurile. Confruntarea finală dintre ea şi Jurian a 
avut însă loc mai târziu -— şi, de atunci, Amarantha a urât oamenii 
cu o furie pe care nu ţi-o poţi imagina. 

Alis găsi ceea ce părea a fi un borcan cu alimente conservate și îl 
băgă în sac. 

- După ce ambele părți au întocmit Tratatul, spuse Alis, căutând 
acum prin sertare, şi-a măcelărit propriii sclavi, în loc să-i elibereze. 

M-am făcut albă ca varul. 

— Secole mai târziu, Marii Lorzi au crezut-o însă când le-a spus 
că moartea surorii ei a schimbat-o - mai ales când a deschis liniile 
comerciale dintre cele două teritorii ale noastre. Marii Lorzi nu au 
ştiut niciodată că aceleași vase care aduceau bunuri în Hybern îi 
transportau şi propriile forțe armate. Nici regele ținutului Hybern 
nu a ştiut. Însă, curând, am aflat toţi că, în cei cincizeci de ani petre- 
cuţi aici, hotărâse că voia să domnească peste Prythian, începând să 
acumuleze putere şi folosindu-ne pământurile ca punct de lansare 
astfel încât, într-o zi, să-ți distrugă lumea o dată şi pentru totdea- 
una, cu sau fără binecuvântarea regelui ei. Așadar, în urmă cu pa- 
truzeci și nouă de ani, a dat lovitura. Ştia - ştia că, în ciuda faptului 
că avea o armată proprie, nu îi va putea copleşi vreodată pe cei șapte 
Mari Lorzi folosindu-și doar puterea sau subordonații; dar ea, ne- 
miloasă şi vicleană, a aşteptat până când le-a câștigat încrederea 
absolută, până când ei s-au adunat la un bal dat în cinstea ei, iar în 

acea noapte le-a turnat în vin o licoare făcută după cartea cu vrăji a 
Regelui ținutului Hybern. De îndată ce au băut vinul, Marii Lorzi au 
căzut la pământ, expunându-și magia - iar ea le-a furat puterile din 
interiorul trupurilor, din locurile în care îşi aveau originea - le-a 
smuls de parcă ar fi cules un măr de pe o creangă, lăsându-le doar 
cele mai simple elemente ale magiei. Ce ai văzut la Tamlin al tău e 
doar o umbră a ceea ce obişnuia să fie, a puterii pe care a avut-o. Şi, 
cu puterea atât de diminuată a Marilor Lorzi, Amarantha a pus stă- 
pânire pe Prythian în doar câteva zile. Timp de patruzeci şi nouă de 
ani, am fost sclavii ei. Patruzeci şi nouă de ani a aşteptat o ocazie, 
momentul potrivit pentru a încălca Tratatul şi pentru a vă lua pă- 
mânturile — şi toate teritoriile muritorilor de dincolo de acestea. 

Mi-am dorit să fi avut un scaun sau o bancă pe care să mă așez. Alis 
trânti şi cel din urmă sertar şi se îndreptă şchiopătând spre cămară. 

— Acum i se spune Amăgitoarea - cea care i-a prins pe cei șapte 
Mari Lorzi şi care şi-a construit palatul sub Muntele sacru, în inima 
ținutului nostru. 

Alis se opri în faţa ușii de la cămară și își acoperi iar chipul, 
inspirând şi expirând de câteva ori, pentru a se calma. 

Muntele sacru - acel vârf monstruos şi golaş pe care îl zărisem 
în pictura murală din bibliotecă, acum câteva luni. 

- Dar... boala ținuturilor... Tamlin a spus că mana i-a luat 
puterea... 

— Ea este boala de pe aceaste meleaguri, se răsti Alis, coborându-şi 
mâinile şi intrând în cămară. În afară de ea, nu există nicio mană. 
Granițele s-au prăbuşit din cauza ei. I s-a părut amuzant să-și tri- 
mită creaturile să ne atace pământurile, să testeze puterea pe care o 
mai avea Tamlin. 

Dacă Amarantha era calamitatea, atunci ameninţarea asupra tărâ- 
mului omenesc... Ea era amenințarea asupra tărâmului omenesc. 

Alis ieşi din cămară, cu brațele pline de diverse legume rădă- 
cinoase. 

— Ai fi putut fi tu cea care să o oprească. 

Mă ţintui cu privirea, arătându-și dinţii. Erau alarmant de ascu- 
titi. Puse napii şi sfecla în sac. 

- Dacă nu ai fi fost atât de oarbă în faţa inimii, ai fi putut fi cea 
care să-l elibereze şi să-i redea puterea. Oamenii, scuipă ea. 

Am reușit să respir. 

- Eu... Eu... mi-am ridicat mâinile, arătându-i palmele. Nu am 
ştiut. 

— Nu aveai de unde să ştii, spuse Alis cu amărăciune, râzând 
aspru - ca o cioară — când intră iar în cămară. Era o parte din bles- 
temul lui Tamlin. 

Am ametit şi m-am rezemat de perete. 

- Ce anume? 

M-am luptat cu nodul din gât. 

— Care este blestemul lui? Ce i-a făcut? 

Alis luă borcanele pentru condimente rămase pe raftul din 
cămară. 

- Tamlin şi Amarantha se cunoşteau de dinainte. Foarte multă 
vreme, familia lui a avut legături cu ţinutul Hybern. În timpul 
Războiului, Regatul Primăverii s-a aliat cu Hybern - pentru ca 
oamenii să rămână în continuare înrobiţi. Deci, tatăl lui — care era 
un Lord violent și capricios — era foarte apropiat de Regele ținutului 
şi de Amarantha. În copilărie, Tamlin îl însoțea adesea în excursiile 
către Hybern. Şi, aşa, a întâlnit-o pe Amarantha. 

Tamlin îmi spusese cândva că se luptase să apere libertatea cuiva, 
că nu ar permite niciodată sclavia. Să fi fost doar din cauza rușinii 
cauzate de propria moştenire sau pentru că... ajunsese cumva să ştie 
ce însemna să fii sclav? 

- Amarantha, în cele din urmă, a ajuns să-l dorească pe Tamlin, 
să râvnească la el cu toată inima ei rea, dar el auzise de la alţii po- 
veştile despre Război, şi ştia ce făcuseră Amarantha, tatăl său și re- 
gele Hybernului, spiriduşilor şi oamenilor deopotrivă. Ce îi făcuse 

lui Jurian, ca pedeapsă pentru moartea surorii ei. A fost circum- 
spect în privința ei când a venit aici, în ciuda încercărilor ei de a-l 
atrage în patul său — şi a păstrat distanța până când i-a furat puterile. 
Lucien... Lucien a fost trimis la ea ca emisar al lui Tamlin, pentru a 
încerca să trateze pentru pace între ei. 

Mi-am simţit fierea în gât. 

— Ea a refuzat, iar... Lucien i-a spus să se întoarcă în haznaua de 
unde ieşise. Ea i-a scos ochiul drept pedeapsă. L-a scos cu propriile 
unghii, apoi i-a mutilat faţa. I l-a trimis înapoi atât de însângerat, 
încât Tamlin... Marele Lord a vomitat când şi-a văzut prietenul. 

Nu-mi puteam imagina în ce stare fusese Lucien atunci, dacă lui 
Tamlin i se făcuse greață. 

Alis lovi uşor masca, metalul bâzâind sub unghiile ei. 

- După aceea, a găzduit un bal mascat la Poalele Muntelui, în 
cinstea ei. Toate curțile au fost prezente. O petrecere, spunea ea, 
ca să compenseze pentru ce îi făcuse lui Lucien, şi un bal mascat, ca 
să nu fie nevoit să-şi dezvăluie cicatricele groaznice de pe față. Tre- 
buia să asiste tot Regatul Primăverii, chiar şi servitorii, şi să poarte 
măşti — pentru a cinsti puterile lui Tamlin de a-și schimba forma, 
îmi zise Alis. A fost dispusă să încerce să pună capăt conflictului 
fără vărsare de sânge, iar el a fost de acord să meargă - să ne aducă 
pe toți. 

Mi-am pus mâinile pe zidul din piatră aflat în spatele meu, savu- 
rându-i răcoarea şi duritatea. 

Oprindu-se în mijlocul bucătăriei, Alis îşi lăsă jos tolba, acum 
plină cu mâncare şi provizii. 

- Când s-au adunat toţi, ea a pretins că ar putea să încheie 
pacea - dacă Tamlin i se alătură, ca iubit şi partener. Dar, când a 
încercat să-l atingă, el a refuzat să o lase să se apropie. Mai ales după 
ceea ce îi făcuse lui Lucien. El a spus în faţa tuturor aflaţi acolo în 
acea seară, că mai curând s-ar culca cu un om, că mai curând s-ar 
căsători cu un om, decât să o atingă vreodată. Poate că ea nu i-ar fi 

luat în seamă spusele — dacă nu ar fi zis apoi că propria ei soră pre- 
ferase compania oamenilor în locul ei, că propria ei soră îl alesese 
pe Jurian, în locul ei. 

Am tresărit, ştiind deja ce avea să spună Alis când îşi puse mâi- 
nile în şolduri și continuă. 

- Poţi doar să ghicești cât de bine a reacționat Amarantha, dar 
i-a spus lui Tamlin că se simţea generoasă — i-a spus că îi dă o şansă 
de a rupe vraja pe care o aruncase asupra lui, ca să-i fure puterea. El 
a scuipat-o în față, apoi a râs. I-a zis că are patruzeci și nouă de ani 
înainte de a-l revendica, înainte de a fi nevoit să i se alăture la Poalele 
Muntelui. Dacă voia să rupă vraja, trebuia să găsească o fată din spe- 
cia omenească, dornică de a se căsători cu el. Dar nu orice fată, ci 
una cu inima de gheaţă, care să îi urască pe ai noștri. O fată dornică 
să omoare un spiriduș. 

Pământul se cutremură sub mine şi am fost recunoscătoare pen- 
tru peretele de care mă sprijineam. 

- Mai rău, spiriduşul omorât de ea trebuia să fie unul dintre spi- 
riduşii lui, trimis de el dincolo de zid, ca mieii la tăiere. Doar aşa 
fata putea fi adusă aici, la judecată, dacă ar fi omorât unul dintre 
spiridușii lui într-un atac neprovocat - dacă l-ar fi omorât pur şi 
simplu din ură, exact cum a ucis-o Jurian pe Clythia... Ca să poată 
înțelege cât de mult a suferit sora ei. 

— Tratatul... 

— Totul a fost o minciună. Tratatul nu prevede așa ceva. Poţi să 
omori câți spiriduşi nevinovaţi vrei şi să nu suferi nicio consecință. 
Tu l-ai omorât pe Andras - santinela lui Tamlin, trimis de Tamlin, 
sacrificându-se în acea zi. 

„Andras căuta un leac“, îmi spusese Tamlin. Nu pentru vreo 
boală magică, ci un leac pentru a salva Prythianul de Amarantha, 
un leac pentru acest blestem. 

Lupul - Andras - nu făcuse nimic altceva decât să mă privească 
fix, înainte de a-l omorî. Mă lăsase să-l omor, pentru a da startul 

evenimentelor, astfel încât Tamlin să poată avea o şansă de a rupe 
vraja. Iar dacă Tamlin îl trimisese pe Andras dincolo de zid, ştiind 
că era foarte probabil să moară... „Vai, Tamlin!“ 

Alis se aplecă să ridice un cuțit pentru unt, răsucit și îndoit, şi, 
încet şi cu grijă, îndreptă lama. 

- Totul a fost o glumă crudă, o pedeapsă ingenioasă din partea 
Amaranthei. Voi, oamenii, detestaţi atât de mult spiridușii şi vă te- 
meți de ei atât de tare, încât ar fi imposibil... imposibil pentru vreo 
fată care a omorât cu sânge-rece un spiriduş să se îndrăgostească 
apoi de unul dintre noi. Vraja aruncată asupra lui Tamlin putea fi 
ruptă doar dacă făcea asta înainte de a se încheia cei patruzeci și 
nouă de ani — dacă acea fată îi spunea în faţă că îl iubea şi o spunea 
din toată inima. Amarantha ştie că pe oameni îi preocupă frumu- 
sețea, aşa că ne-a obligat să purtăm măști; i-a pus şi lui una, ca să fie 
şi mai dificil să găsească o fată dornică să privească dincolo de 
mască, dincolo de natura lui de spiriduş și în sufletul aflat în spatele 
acesteia. Apoi, ne-a obligat să nu spunem nimic despre blestem. 
Niciun cuvânt. Abia dacă am putut să-ți spun câte ceva despre lumea 
noastră, despre soarta noastră. El nu a putut, niciunul dintre noi nu 
ar fi putut să o facă în mod fățiș. Minciunile despre boală — asta a 
fost tot ce a reuşit el să facă, este tot ce am reuşit să inventăm. Fap- 
tul că pot acum să îți povestesc înseamnă că jocul s-a sfârșit, în 
favoarea ei. 

Puse cutitul în buzunar. 

- Când l-a blestemat prima dată, Tamlin şi-a trimis, zilnic, câte 
un spiriduș dincolo de zid. În pădure, la ferme, toți deghizați în lupi, 
pentru ca şansa de a fi omorâţi de un om să fie mai mare. Dacă se 
întorceau, veneau cu poveşti despre fete care fugeau şi ţipau şi im- 
plorau, care nu schițau niciun gest. Când aceştia nu s-au întors — 
Tamlin, în calitate de Lord şi de stăpân al lor, și-a dat seama că au 
fost omorâţi de alții. De oameni vânători, poate de femei în vârstă. 
Timp de doi ani i-a trimis, zi de zi, trebuind să aleagă unul care să 

traverseze zidul. Când a mai rămas doar cu doisprezece, a fost atât 
de afectat, încât a renuntat. A anulat totul. Şi, de atunci, Tamlin a 
rămas aici şi a apărat granițele, în timp ce haosul şi dezordinea au 
domnit în celelalte regate controlate de Amarantha. Și ceilalți Mari 
Lorzi au ripostat. În urmă cu patruzeci de ani, ea a executat trei 
dintre aceștia şi o mare parte din familiile lor, pentru că s-au asociat 
împotriva ei. 

- Rebeliune? Care dintre regate? 

M-am îndreptat, făcând un pas de la perete. Poate că printre 
curtenii acelor regate aveam să găsesc aliați care să mă ajute să-l 
salvez pe Tamlin. 

- Regatul Zilei, Regatul Verii şi Regatul Iernii. Şi nu - nu s-a 
ajuns atât de departe încât să fie considerată o rebeliune. Ea s-a folo- 
sit de puterea Marilor Lorzi ca să ne lege de pământ. Așadar, lorzii 
rebeli au încercat să ceară ajutor de la alte teritorii ale Spiridușilor, 
folosind pe post de mesageri chiar și oamenii destul de nebuni încât 
să intre pe teritoriile noastre — majoritatea, tinere femei care ne vene- 
rau ca zei. 

Copiii celor Binecuvântaţi. Chiar reușiseră acele fete să treacă de 
zid, dar nu pentru a fi mirese. Eram prea afectată de ce auzeam ca 
să sufăr şi să mă supăr din cauza lor. 

- Amarantha i-a prins însă pe toţi înainte de a părăsi aceste 
tărâmuri şi... Îți poţi imagina cum au sfârșit acele fete. După aceea, 
imediat ce Amarantha i-a măcelărit și pe Marii Lorzi răzvrătiți, suc- 
cesorii lor au fost prea înspăimântați ca să-i provoace din nou mânia. 

— Şi unde sunt acum? Li s-a permis să trăiască pe pământurile 
lor, aşa cum o făcea Tamlin? 

- Nu. Îi ţine, cu tot cu supuşi, la Poalele Muntelui, unde îi poate 
chinui după bunul plac. Altora... altora, dacă îi jură credință, dacă 
se umilesc şi o slujesc, le oferă ceva mai multă libertate; le dă voie să 
vină şi să plece de la Poalele Muntelui după cum vor. Celor din 

regatul nostru li s-a permis să rămână aici doar până când blestemul 
lui Tamlin ia sfârşit, dar... 

Alis se înfioră. 

- De asta îţi ascunzi nepotii, ca să-i fereşti de pericol, am spus eu 
cu blândețe, uitându-mă la sacul plin de la picioarele ei. 

Alis încuviință, iar când se îndreptă pentru a ridica masa de 
lucru răsturnată, m-am dus să o ajut, mormâind amândouă din 
cauza greutății. 

- Sora mea şi cu mine am slujit în Regatul Verii, iar ea şi parte- 
nerul ei au fost printre cei omorâţi în ciudă când Amarantha a 
invadat prima oară. Am luat băieţii şi am fugit înainte ca Amarantha 
să-i târască pe toţi la Poalele Muntelui. Am venit aici deoarece era 
singurul loc în care puteam merge, şi l-am rugat pe Tamlin să-mi 
ascundă băieţii. El a făcut-o, iar când l-am implorat să mă lase să-l 
ajut, oricât de puţin, m-a angajat aici, cu doar câteva zile înainte de 
balul mascat în urma căruia am fost obligată să port nenorocita asta 
de mască. Aşa că, de aproape cincizeci de ani sunt aici şi văd cum ea 
îi strânge şi mai mult laţul în jurul gâtului. 

Am întors masa, gâfâind uşor amândouă când ne-am rezemat 
de aceasta. 

- A încercat, spuse Alis. În ciuda spionilor ei, a încercat să gă- 
sească metode prin care să rupă blestemul, prin care să acţioneze 
împotriva acestuia, împotriva nevoii de a-şi trimite spiriduşii din 
nou afară, pentru a fi măcelăriți de oameni. S-a gândit că, dacă fata 
l-ar fi iubit cu adevărat, atunci să o aducă aici, pentru a-l elibera, ar 
fi fost o altă formă de înrobire. Şi a crezut că, dacă s-ar fi îndrăgostit 
într-adevăr de ea, Amarantha ar fi făcut orice pentru a o distruge, 
așa cum a fost distrusă şi sora ei. Aşa că şi-a petrecut decenii refu- 
zând să o facă sau măcar să riște. Dar, în iarna aceasta, când i-au 
mai rămas doar câteva luni, el pur şi simplu... a izbucnit. Şi-a trimis 
ultimii spiriduși peste zid, unul câte unul. S-au dus de bunăvoie - ei 
l-au implorat să meargă, în toţi acești ani. Tamlin era disperat să-și 

salveze poporul, destul de disperat încât să rişte vieţile oamenilor 
lui, să riște viața acelei fete din specia omenească pentru a ne salva. 
După trei zile, Andras a dat peste o fată în poiană, iar tu l-ai omorât 
cu inima plină de ură. 

Cu toate astea, îi dezamăgisem. Și, prin asta, îi condamnasem 
pe toţi. 

Condamnasem fiecare persoană care locuia pe această moșie, 
condamnasem însuși ținutul Prythian. 

M-am bucurat că mă sprijineam de marginea mesei, altfel aş fi 
alunecat pe podea. 

— Ai fi putut să rupi vraja, mârâi Alis, cu acei dinţi ascuţiţi la 
doar câţiva centimetri de fața mea. Nu trebuia decât să-i spui că îl 
iubeşti cu adevărat - să-i spui că îl iubeşti cu adevărat, din toată ini- 
ma ta inutilă de om, iar puterea lui ar fi fost eliberată. Fată proastă. 

Nu e de mirare că Lucien mă detestase, dar, în ciuda acestui fapt, 
îmi tolerase prezenţa - nu e de mirare că fusese foarte dezamăgit 
când am plecat, certându-se cu Tamlin să mă lase să mai stau. 

- Îmi pare rău, i-am spus, simțind înţepături în ochi. 

Alis mormăi. 

- Spune-i asta lui Tamlin. Înainte să pleci, mai avea doar trei zile 
până la sfârşitul celor patruzeci şi nouă de ani. Urma să te elibereze 
după trei zile. A venit aici cu acoliţii ei după exact patruzeci şi nouă 
de ani şi l-a luat, împreună cu o mare parte din curteni, şi i-a dus la 
Poalele Muntelui ca să îi fie supuşi. Creaturile ca mine sunt prea 
umile pentru ea, deşi nu se fereşte să ne omoare pe loc. 

Am încercat să nu-mi imaginez asta. 

- Dar ce s-a întâmplat cu Regele Hybernului — dacă ea a cucerit 
Prythianul şi a furat vrăjile, atunci o vede ca pe o rebelă sau ca pe 
o aliată? 

- Dacă sunt în relaţii proaste, nu a făcut nimic să o pedepsească. 
Timp de patruzeci şi nouă de ani, ea a controlat aceste pămân- 
turi. Mai rău, după căderea Marilor Lorzi, toţi cei răi din teritoriul 

nostru - cei prea îngrozitori chiar şi pentru Regatul Nopţii - au 
fugit la ea. Încă mai fug. Le-a oferit adăpost. Dar ştim — ştim că îşi 
strânge o armată, așteptând momentul în care să lanseze un atac în 
lumea voastră, înarmată cu cei mai mortali şi mai răi spiriduşi din 
Prythian și Hybern. 

— Attorul, am spus eu, groaza răsucindu-mi-se în stomac, iar 
Alis încuviinţă. Pe teritoriul oamenilor, zvonul pretinde că tot mai 
mulți spiriduşi s-au strecurat dincolo de zid ca să atace oamenii, am 
rostit eu. Şi dacă niciun spiriduş nu poate traversa zidul fără permi- 
siunea ei, înseamnă că ea este de acord cu atacurile. 

Și, dacă aveam dreptate în legătură cu tot ce i se întâmplase lui 
Clare Beddor şi familiei sale, atunci Amarantha ordonase şi acel atac. 

De pe masa pe care ne sprijineam, Alis şterse nişte praf pe care 
nu-l vedeam. 

— Nu aş fi surprinsă să aflu că şi-a trimis supușii în tărâmul oa- 
menilor ca să vă cerceteze punctele forte şi slăbiciunile, înainte de 
dezastrul pe care speră să îl cauzeze cândva. 

Asta era mai rău - mult mai rău decât îmi imaginasem când îi 
avertizasem pe Nesta şi pe ai mei să fie cu ochii în patru şi să plece 
la ivirea celei mai mici probleme. Mi se făcu greață gândindu-mă la 
ce fel de companie avea Tamlin - la gândul că era atât de disperat, 
atât de măcinat de vinovăţie şi de durere pentru că trebuise să-și 
sacrifice santinelele fără să-mi poată spune... Şi mă lăsase să plec. 
Toate sacrificiile lor şi al lui Andras fuseseră în van. 

Ştia că, dacă aş fi rămas, aş fi riscat să o mânii pe Amarantha, 
chiar dacă l-aş fi eliberat. 

„Împotriva lor, împotriva a ceea ce se întâmplă în Prythian, nu 
mă pot apăra nici pe mine... Chiar dacă ne-am împotrivi bolii, te-ar 
captura -— ar găsi ea o metodă prin care să te omoare.“ 

Mi-am amintit acel efort jalnic de a mă flata la sosirea mea - şi 
faptul că apoi renunţase să îmi mai facă vreun compliment, re- 
nunţase la orice încercare de a mă câştiga când i-am părut atât de 

disperată să plec, să nu-i mai vorbesc niciodată. Se îndrăgostise însă 
de mine în ciuda acestui lucru - ştia că-l iubeam, şi mă lăsase să 
plec cu doar câteva zile înainte. Mă pusese pe mine înaintea între- 
gului său regat, înaintea întregului Prythian. 

- Dacă Tamlin ar fi eliberat — dacă ar avea puteri depline, am 
întrebat eu, fixând cu privirea un punct înnegrit de pe perete, ar 
putea să o distrugă pe Amarantha? 

- Nu ştiu. I-a păcălit pe Marii Lorzi prin viclenie, nu prin forță. 
Magia este un lucru precis - îi plac regulile şi i-a manipulat prea 
bine. Le păstrează puterile închise în ea, de parcă nu ar putea să le 
folosească sau ca şi cum accesul la ele i-ar fi limitat. Da, are şi ea 
puteri letale, deci, dacă s-ar ajunge la o luptă... 

— Dar este mai puternică? am început să-mi frământ mâinile. 

— El este un Mare Lord, răspunse Alis, ca şi cum răspunsul ar fi 
fost suficient, dar nimic din toate acestea nu mai contează acum. El 
va fi sclavul ei, iar noi vom purta aceste măşti până când va fi de 
acord să devină iubitul ei — şi nici atunci nu își va căpăta pe deplin 
puterile. Iar ea nu-i va lăsa niciodată pe cei de acolo să părăsească 
Poalele Muntelui. 

Am împins masa şi mi-am îndreptat umerii. 

- Cum ajung la Poalele Muntelui? 

Ea țâțâi. 

- Nu poţi să te duci la Poalele Muntelui. Omul care intră acolo 
nu mai iese nicicând. 

Mi-am strâns pumnii atât de tare, încât unghiile îmi intrară în 
carne. 

- Cum. Ajung. Acolo. 

— Este sinucidere curată - te va omori, chiar dacă te vei apropia 
destul încât să o vezi. 

Amarantha îl păcălise — avea să îl rănească foarte rău. Avea să îi 
rănească pe toți. 

- Tu eşti un om, continuă Alis, stând și ea în picioare. Pielea ta 
este subțire ca hârtia. 

Amarantha trebuie să-l fi luat şi pe Lucien - Amarantha îi sco- 
sese ochiul lui Lucien şi astfel îl mutilase. Oare mama lui suferea 
pentru el? 

— Ai fost prea oarbă să vezi blestemul lui Tamlin, continuă Alis. 
Cum te aștepți să îi faci față Amaranthei? Vei înrăutăţi lucrurile. 

Amarantha îmi luase tot ce îmi dorisem, tot ce, în sfârșit, îndrăz- 
nisem să-mi doresc. 

— Arată-mi cum să ajung acolo, i-am spus cu vocea tremurând, 
dar fără lacrimi. 

- Nu, spuse Alis, aruncându-și sacul pe umăr. Du-te acasă. Te 
voi conduce până la zid. Acum nu mai este nimic de făcut. Tamlin 
va rămâne sclavul ei pentru totdeauna, iar ea va conduce ţinutul 
Prythian. Asta ne-a oferit Soarta, asta au decis zeii. 

— Nu cred în Soartă. Nici în vreun zeu ridicol. 

Ea scutură din nou din cap, părul ei de culoarea noroiului stră- 
lucind în lumina slabă. 

- Du-mă la ea, am insistat. 

Dacă Amarantha avea să îmi rupă gâtul - măcar muream făcând 
ceva pentru el, muream încercând să repar răul pe care nu îl preve- 
nisem, încercând să salvez populaţia pe care o condamnasem. Cel 
puţin, Tamlin ar fi ştiut că am făcut-o pentru el şi că l-am iubit. 

Alis mă studie pentru o clipă înainte de a mă privi cu blândețe. 

- Cum doreşti. 


CAPITOLUL 
BB 


Poate că mă îndreptam spre moarte, dar nu aveam de gând să o 
întâmpin neînarmată. 

Am strâns cureaua tolbei peste piept şi apoi am mângâiat penele 
săgeții, trăgând cu ochiul peste umăr. Desigur, nu aveam săgeți din 
lemn de frasin, dar trebuia să mă descurc cu ce găsisem prin conac. 
Aş fi putut lua mai multe, dar armele nu făceau decât să mă împo- 
văreze şi, în orice caz, nu ştiam cum să le folosesc pe cele mai multe 
dintre ele. Așadar, aveam o tolbă plină, două pumnale atârnate la 
talie şi un arc aruncat peste umăr. Era mai bine decât să nu fi avut 
nimic, chiar dacă înfruntam spiriduşi care se născuseră știind cum 
să ucidă. 

Alis mă conduse prin păduri şi peste dealurile submontane tă- 
cute, oprindu-se destul de des să asculte, ca să ne schimbăm traseul. 
Nu voiam să aflu ce auzea sau mirosea, nu când o linişte adâncă 
acoperise ţinuturile. „Rămâi cu Marele Lord”, îmi spusese Suriel. 
„Rămâi cu el, îndrăgosteşte-te şi totul va fi bine.“ Dacă aş fi rămas, 
dacă aș fi recunoscut ceea ce simțeam... Nimic din toate acestea nu 
s-ar fi întâmplat. 

Noaptea cobora hotărâtă peste lume, iar picioarele mă dureau 
din cauza pantelor abrupte ale dealurilor, dar Alis se grăbea, fără a 
se uita în urmă, să vadă dacă o urmam. 

Când se opri în valea dintre două dealuri, am început să mă în- 
treb dacă ar fi trebuit să iau cu mine mai multă mâncare, şi nu doar 
pentru o singură zi. Aerul era mai rece - mult mai rece decât în 
vârful dealului, iar eu am tremurat când am văzut gura îngustă a 
unei peşteri. Intrarea nu avea cum să fie aceasta deoarece în acea 
pictură murală Poalele Muntelui erau reprezentate în centrul insulei 
Prythian. Ar fi trebuit să călătorim câteva săptămâni. 

— Toate drumurile întunecate şi mizerabile duc spre Poalele 
Muntelui, rosti Alis foarte încet, cu o voce care nu se deosebi prea 
mult de foşnetul frunzelor. 

Îmi arătă peştera. 

— Este o veche scurtătură - considerată cândva sacră, dar nu şi 
acum. 

Aceasta era peştera pe care Lucien îi interzisese Attorului să o 
folosească în acea zi. Am încercat să-mi stăpânesc tremuratul. Îl 
iubeam pe Tamlin; aș fi mers până la capătul lumii pentru a îndrepta 
situația, pentru a-l salva, dar, dacă Amarantha era mai rea decât 
Attorul... dacă Attorul nu era cel mai crud dintre acoliţii ei... dacă îl 
speriase până și pe Tamlin... 

— Cred că acum regreți faptul că ţi-ai pierdut cumpătul. 

M-am îndreptat. 

- ÎL voi elibera. 

— Vei fi norocoasă dacă te va omori rapid. Vei fi norocoasă să fii 
măcar adusă înaintea ei. 

Probabil că mă îngălbenisem, deoarece îşi țuguie buzele şi mă 
bătu uşor pe umăr. 

- Fato, să nu uiţi câteva reguli, spuse ea când privirăm amândouă 
gura peşterii. 

Din burta peşterii, întunericul duhni, otrăvind aerul curat. 

— Să nu bei vinul - nu e ca vinul pe care l-am băut la Solstițiu, și 
îți va face mai mult rău decât bine. Să nu cazi la învoială cu nimeni, 
cu excepția cazului în care viaţa ta depinde de asta — dar, chiar și 
atunci, să te gândeşti dacă merită. Şi, mai presus de toate, să nu ai 

încredere în nimeni acolo - nici măcar în Tamlin al tău. Simţurile 
îți sunt cei mai mari duşmani; vor încerca să te trădeze. 

M-am abținut să nu-mi ating unul dintre pumnale şi, în schimb, 
i-am mulțumit dând din cap. 

— Ai vreun plan? 

- Nu, am recunoscut eu. 

- Să nu te aştepţi ca oţelul acela să te ajute cumva, spuse ea, pri- 
vindu-mi armele. 

- Nu mă aştept. 

Am confruntat-o, muşcându-mi buza pe interior. 

- E o parte a blestemului. O parte pe care nu ţi-o putem spune. 
Chiar şi acum, oasele-mi plâng la simpla amintire a acesteia. O parte 
pe care trebuia să o afli tu singură, o parte pe care ea... ea... Înghiţi 
zgomotos. Pe care ea încă nu vrea să o cunoşti, dacă eu nu ţi-o pot 
spune, icni ea. Dar ascultă - ascultă, fato. Ascultă ceea ce auzi. 

I-am atins brațul. 

- Aşa voi face. Îţi mulțumesc pentru că m-ai condus. 

Pentru că pierduse ore prețioase, când acea pungă cu provizii — 
pentru ea și băieţii ei — spunea destule despre locul spre care se îndrepta. 

Alis râse ca o cioară. 

- Într-adevăr, rare sunt zilele în care o persoană îţi mulţumeşte 
pentru că ai adus-o să-şi întâlnească moartea. 

Dacă mă mai gândeam mult la pumnal, exista riscul de a-mi 
pierde cumpătul, cu sau fără Tamlin. Ea nu mă ajuta. 

— Cu toate acestea, îţi doresc succes, adăugă Alis. 

— Dacă tu şi nepoții tăi aveţi nevoie de un loc în care să fugiţi, 
după ce îi recuperezi, atunci traversaţi zidul, i-am spus eu. Duceţi-vă 
la casa familiei mele. 

I-am zis unde. 

- Întreabă de Nesta, sora mea mai mare. Ea ştie cine eşti, știe 
totul. Te va adăposti cum va putea. 

Acum ştiam că avea să o facă, în ciuda faptului că Alis şi băieţii ei 
o îngrozeau. Avea să-i ţină în siguranță. 

Alis îmi mângâie uşor mâna. 

— Să nu mori, spuse ea. 

Am privit-o pentru ultima dată, apoi m-am uitat la cerul nopții, 
care flutura deasupra noastră, şi la verdele intens al dealurilor. Cu- 
loarea ochilor lui Tamlin. 

Am intrat în peşteră. 


ea 


Singurele sunete care se auzeau erau respirația mea slabă şi scâr- 
ţâitul ghetelor mele pe piatră. Am înaintat, împiedicându-mă prin 
întunericul îngheţat. M-am ţinut aproape de perete, iar mâna îmi 
amorți când piatra rece şi udă îmi atinse pielea. Am mers cu paşi 
mici, de teama vreunei gropi invizibile, în care m-aş fi rostogolit 
spre moarte. 

După ceea ce mi se păru a fi o eternitate, o rază portocalie de lu- 
mină străpunse întunericul. Apoi, se auziră vocile. 

Șuierând şi zbierând, elocventă și guturală - o cacofonie rupse 
tăcerea, ca o pocnitoare. M-am lipit de peretele peșterii, dar sunetele 
trecură şi dispărură. 

M-am strecurat spre lumină, clipind când am găsit sursa: o mică 
fisură în piatră. Se deschidea spre un pasaj subteran săpat grosolan, 
luminat de un foc. Am zăbovit în întuneric, inima bătându-mi săl- 
batic în piept. Crăpătura din perete era suficient de mare pentru ca 
o persoană să se poată strecura - atât de zimţată şi de dură, încât era 
evident că nu era folosită des. Privind mizeria, nu am văzut nicio 
urmă, niciun semn că altcineva ar fi intrat pe aici. Culoarul de din- 
colo nu era circulat, dar urma o altă direcţie, blocându-mi vederea. 

I-am mulțumit lui Tamlin pentru privirea de spiriduș, care îmi per- 
mitea să văd dincolo de toate vrăjile, dar mi-am amintit avertismentul 
dat de Alis și nu mi-am crezut urechile, pentru că spiriduşii puteau 
fi tăcuţi ca pisicile. O linişte de moarte domnea pe coridoare. 

Totuşi, trebuia să părăsesc această peşteră... Trecuseră câteva săp- 
tămâni de când Tamlin se afla aici. Trebuia să găsesc locul în care îl 
ținea Amarantha, cu speranţa că nu aveam să dau peste nimeni în 
acest timp. Faptul că ucisesem animale şi creaturi naga era una, dar 
să mai ucid şi alții... 

Am inspirat adânc de câteva ori, făcându-mi curaj. Era ca o vâ- 
nătoare, doar că animalele erau spiriduşi. Spiriduşi care puteau să 
mă tortureze la nesfârşit - până când i-aș fi implorat să mă omoare. 
Să mă tortureze așa cum îl torturaseră pe acel spiriduș al Regatului 
Primăverii, căruia i se smulseseră aripile. 

Când am ieşit prin acea deschizătură minusculă, sugându-mi 
burta ca să pot trece, nu mi-am permis să mă gândesc la acele cio- 
turi sângerânde. Armele mele zgâriară piatra, iar eu am tresărit la 
şuieratul pietricelelor care căzură. „Mergi în continuare, mergi în 
continuare.“ Traversând în grabă coridorul deschis, m-am strecurat 
într-o firidă din peretele opus. Nu era o ascunzătoare prea bună. 

M-am furișat de-a lungul peretelui, oprindu-mă în dreptul arca- 
dei din coridor. Era o greşeală; doar un idiot ar fi venit aici. Aş fi 
putut fi oriunde în regatul Amaranthei. Alis ar fi trebuit să-mi spună 
mai multe. Ar fi trebuit să fiu destul de deşteaptă încât s-o întreb. 
Sau destul de deşteaptă cât să mă gândesc la o altă soluţie, la oricare, 
în afară de aceasta. 

Mi-am asumat riscul de a privi după colţ, iar frustrarea aproape 
mă făcu să plâng. Un alt coridor săpat în piatra gălbuie a muntelui, 
străjuit pe fiecare parte de torţe. Nu exista niciun loc întunecos în 
care m-aş fi putut ascunde, iar în celălalt capăt, privirea îmi fu iar 
obturată de o cotitură bruscă. Mă aflam în câmp deschis. Eram o 
pradă la fel de uşoară ca o căprioară flămândă, care rupea scoarța 
unui copac într-un lumini. 

Coridoarele erau însă tăcute - nu se auzeau nici măcar vocile de 
mai devreme. Şi, dacă se întâmpla să aud pe cineva, urma să fug 

spre gura peşterii. Pentru un timp, puteam merge în recunoaştere, 
adunând informaţii, pentru a afla unde era Tamlin... 

Nu. Era posibil ca o doua şansă să nu se mai ivească prea curând. 
Trebuia să acționez acum. Dacă mă opream pentru prea multă vreme, 
nu-mi mai recăpătam curajul. Am reuşit să mă strecor după colț. 

Nişte degete lungi şi osoase mă apucară de braţ, iar eu am înlemnit. 

Un chip ascuţit, cu o piele gri şi tăbăcită, ieși la vedere, iar colții 
din argint îi străluciră când îmi zâmbi. 

- Bună ziua, şuieră acesta. Ce caută una ca tine aici? 

Cunoşteam această voce. Încă îmi bântuia coşmarurile. 

Aşadar, când şi-a aplecat urechile ca de liliac, iar eu mi-am dat 
seama că mă aflam în faţa Attorului, am făcut tot ce mi-a stat în pu- 
tere ca să nu ţip. 


CAPITOLUL, 
BA 


Aproape târându-mă spre sala tronului, Attorul continuă să-mi 
strângă braţul în ghearele-i reci ca gheaţa. Nu se deranjă să mă dezar- 
meze. Ştiam amândoi că armele nu-mi prea erau de folos. 

„Iamlin. Alis şi băieţii ei. Surorile mele. Lucien.“ Le-am cântat 
numele în tăcere iar şi iar, în vreme ce Attorul, un demon al răutăţii, 
se contură deasupra mea. Din când în când, își flutura aripile ca de 
piele — și, dacă aș fi fost în stare să vorbesc fără să ţip, l-aș fi întrebat 
de ce nu mă ucisese pe loc. Mă trase mai departe după el, târându-și 
picioarele ale căror gheare zgâriau tacticos pardoseala peșterii, care 
arăta întocmai cum mi-o imaginasem. 

Chipuri răutăcioase — dure şi nemiloase - mă priviră trecând, 
niciunul arătându-se câtuşi de puţin deranjat sau îngrijorat de fap- 
tul că mă aflam în ghearele Attorului. Spiriduşi - o mulțime - însă 
doar câţiva Mari Spiriduşi erau prezenți. 

Am trecut prin două uși vechi şi enorme din piatră, mai înalte 
decât conacul lui Tamlin, și am intrat într-o cameră imensă, săpată 
într-o piatră de culoare gălbuie, susținută de nenumărați stâlpi 
sculptați. Acea mică parte din mine care devenise din nou inutilă şi 
banală observă că sculptura nu era formată doar din niște modele 
ornamentale și că, de fapt, înfățișa spiriduși, Mari Zâne şi animale 
în diferite medii şi poziţii. Gravurile spuneau poveşti nenumărate 

despre ținutul Prythian. Între stâlpi atârnau candelabre din bijuterii, 
care pătau în culoare pardoseala din marmură roşie. Aici... aici se 
aflau Marii Spiriduși. 

O mulțime ocupa cea mai mare parte a spaţiului, unii dintre ei 
dansând pe ritmurile unei muzici înfundate, alții mergând în cerc, 
stând de vorbă - probabil că era o petrecere. Mi s-a părut că văd 
câteva măşti strălucitoare printre cei adunaţi, dar totul era o imagine 
neclară de dinți ascuţiţi și haine elegante. Attorul mă aruncă îna- 
inte, iar lumea se învârti. 

Când am căzut, pardoseala din marmură rece fu neînduple- 
cată, iar oasele mele gemură și răcniră. M-am împins în sus şi, când 
mi-am ridicat capul, am văzut scântei dansând. Însă, când am zărit 
podiumul înaintea mea, am rămas la pământ, încercând să nu ies în 
evidență. Câţiva paşi mă conduseră până acolo. Mi-am înălțat capul 
şi mai mult. 

Acolo, lenevind pe un tron negru, era Amarantha. 

Deşi era drăguță, nu era la fel de devastator de frumoasă precum 
mi-o imaginasem, nu era vreo zeiţă a întunericului şi a urii. Asta o 
făcea să pară şi mai dură. Părul roșu-auriu era frumos împletit şi 
petrecut prin coroana ei din aur, culoarea intensă îmbogăţindu-i 
pielea albă ca zăpada care, la rândul ei, îi scotea în evidenţă buzele 
rubinii. Dar, cu toate că ochii de abanos îi străluceau, avea ceva care 
îi răpea toată frumuseţea, un fel de surâs disprețuitor şi permanent 
al trăsăturilor, care făcea să pară că farmecul ei era fals şi rece. Aş fi 
înnebunit dacă ar fi trebuit să îi pictez portretul. 

Cel mai mare comandant al Regelui ținutului Hybern. Cu secole 
în urmă, măcelărise armate de oameni, preferând să-şi ucidă sclavii, 
decât să-i elibereze. Luase în stăpânire ţinutul Prythian în doar 
câteva zile. 

Apoi, m-am uitat la tronul din piatră neagră de lângă ea și braţele 
îmi cedară. 

Încă purta aceeași mască din aur, aceleaşi haine de războinic, acea 
cingătoare, cu toate că nu mai avea cuțite, nici măcar o singură armă. 
Ochii nu i se măriră, gura nu i se strânse. Fără gheare, fără colţi. Mă 
privi, pur şi simplu, indiferent, nemișcat. Neimpresionat. 

- Ce-i asta? întrebă Amarantha cu o voce zglobie, în ciuda zâm- 
betului de viperă pe care mi-l aruncase. 

De gâtul ei delicat şi catifelat atârna un lanţ lung și subțire - pe 
care era prins un os foarte vechi, de dimensiunea unui deget. Rămâ- 
nând pe podea, nu am vrut să mă gândesc cui i-ar fi putut aparţine. 
Dacă mi-aş fi mişcat braţul, aș fi putut să-mi scot pumnalul... 

- Doar un om pe care l-am găsit la parter, şuieră Attorul și o 
limbă bifurcată se repezi printre dinţii ca nişte lame. 

Dădu o dată din aripi, împrăştiind un aer urât mirositor spre 
mine, apoi şi le strânse cu grijă în spatele trupului său scheletic. 

- Evident, toarse Amarantha. 

Am evitat să o privesc şi mi-am concentrat atenţia asupra cizme- 
lor maronii ale lui Tamlin. Era la trei metri distanță de mine - la 
trei metri şi nu spunea niciun cuvânt, nici măcar nu părea îngrozit 
sau furios. 

— Dar de ce ar trebui să-mi pierd vremea cu ea? Attorul chicoti, 
sunetul auzindu-se ca sfârâitul apei pe o tavă fierbinte, şi un picior 
cu gheare mă lovi într-o parte, rupându-mi tunica. 

— Spune-i Maiestăţii Sale de ce te ascundeai prin catacombe, de 
ce ai ieşit din vechea peşteră care duce spre Regatul Primăverii. 

Ar fi fost mai bine să-l omor pe Attor sau să încerc să o ucid pe 
Amarantha? Attorul mă lovi din nou, iar eu am tresărit când ghea- 
rele lui îmi atinseră coastele. 

- Spune-i Maiestăţii Sale, mizerie umană! 

Aveam nevoie de timp - trebuia să înțeleg unde mă găseam. Dacă 
Tamlin se afla sub influenţa vreunei vrăji, atunci ar fi trebuit să îmi 
fac griji în privinţa modului în care urma să-l iau de acolo. 

M-am ridicat, căutându-mi în tot acest timp pumnalele. Ca să 
nu-i întâlnesc privirea, m-am uitat la rochia strălucitoare din aur a 
Amaranthei. 

- Am venit să-l revendic pe cel pe care îl iubesc, am rostit eu încet. 

Poate că blestemul mai putea fi ridicat. L-am privit din nou, iar 
vederea ochilor săi de smarald fu ca un balsam. 

- Poftim? întrebă Amarantha, aplecându-se înainte. 

- Am venit să-l revendic pe Tamlin, Marele Lord al Regatului 
Primăverii. 

O bolboroseală se răspândi printre curteni. Amarantha îşi lăsă 
însă capul pe spate şi râse — râsul ei era asemănător croncănitului 
unui corb. 

Marea Zână se întoarse către Tamlin şi zâmbi răutăcios. 

- Cu siguranţă ai fost ocupat în toţi aceşti ani. Au început să-ţi 
placă oamenii, nu-i aşa? 

EI tăcu, impasibil. Ce îi făcuse? Nu se mișcă - atunci, înseamnă 
că blestemul ei funcționase. Ajunsesem prea târziu. Îl dezamăgisem, 
îl condamnasem. 

- Totuşi, zise Amarantha încet. 

Simţeam cum Attorul şi toţi cei de la curte se adunau în spa- 
tele meu. 

- Îmi dă de gândit — dacă ai luat o singură fată, de vreme ce ţi-a 
ucis santinela... 

Ochii îi sclipiră. 

- O, eşti delicios. M-ai lăsat s-o torturez pe acea fată nevinovată, 
pentru ca aceasta să fie în siguranță? Drăguţule! Chiar ai reuşit să 
faci un vierme uman să te iubească. Minunat. 

Bătu din palme, iar Tamlin abia reuşi să nu o privească — singura 
reacţie pe care am văzut-o din partea lui. 

Torturată. O torturase... 

- Lasă-l să plece, am spus eu, încercând să par calmă. 

Amarantha râse din nou. 

- Omule, dă-mi un singur motiv pentru care nu ar trebui să te 
distrug pe loc. 

Avea dinţii foarte albi şi drepți, aproape strălucitori. 

Sângele începu să-mi curgă mai repede prin vene, dar eu mi-am 
ținut capul sus şi i-am zis: 

- L-ai păcălit - este constrâns pe nedrept. 

Tamlin înlemnise. 

Amarantha făcu un zgomot cu limba și îşi privi una din mâinile 
ei subțiri şi albe — îşi privi inelul de pe degetul arătător. Un inel a 
cărui montură semăna cu... cu un ochi omenesc, încastrat într-un 
cristal, am observat eu când îşi cobori mâna. Aş fi putut să jur că se 
răsucea înăuntru. 

- Voi, fiarele umane, sunteţi lipsite de creativitate. Ne-am petre- 
cut ani de zile învățându-vă poezii şi cum să vă exprimaţi elegant şi 
asta e tot ce poţi să-mi spui? Ar trebui să-ți smulg limba, pentru că 
nu ştii cum să vorbeşti. 

Mi-am încleştat dinţii. 

- Dar sunt curioasă să aflu ce discurs îmi vei ţine când vei vedea 
ce ar fi trebuit să fii? 

Când Amarantha îmi arătă ceva din spatele meu şi hidosul inel 
cu ochi chiar privi în acea direcție, m-am încruntat şi m-am întors. 

Ţintuit pe peretele peşterii enorme, am văzut cadavrul mutilat al 
unei tinere. Pe alocuri, pielea îi era arsă, degetele îndoite în unghiuri 
ciudate şi linii roşii şi ţipătoare îi traversau corpul. Abia o auzeam 
pe Amarantha din cauza hohotelor. 

- Probabil că ar fi trebuit să ascult când mi-a zis că nu l-a mai 
văzut niciodată pe Tamlin, cugetă Amarantha. Sau când a insistat 
asupra faptului că nu a ucis niciodată un spiriduș, că nu a vânat 
nicio zi în viaţa ei. Cu toate că ţipetele ei au fost încântătoare. De 
mult nu am mai auzit o muzică atât de frumoasă. 

Îmi adresă direct următoarele cuvinte: 

- Ar trebui să îți mulțumesc pentru că i-ai spus lui Rhysand cum 
o cheamă, în loc să îi spui numele tău. 

Clare Beddor. 

Aici o aduseseră, asta îi făcuseră după ce-i arseseră de vie familia, 
în propria lor casă. Asta îi făcusem eu, spunându-i lui Rhysand cum 
o chema, pentru a-mi proteja familia. 

Măruntaiele mi se răsuciră; m-am străduit din răsputeri să nu 
vărs pe pietre. 

Attorul îşi înfipse ghearele în umerii mei, forțându-mă să o 
confrunt pe Amarantha, care încă îmi zâmbea ca o şerpoaică. La fel 
de bine aș fi putut să o omor pe Clare. Îmi salvasem viaţa, condam- 
nând-o pe a ei. Acel cadavru putrezit de pe perete ar fi trebuit să fie 
al meu. 

Al meu. 

- Vino, scumpo, spuse Amarantha. Ce ai de spus în legătură 
cu asta? 

Voiam să-i spun că merita să ardă în iad pentru vecie, dar, chiar 
şi când am privit în gol spre Tamlin, nu am văzut decât trupul țin- 
tuit al lui Clare. EI le permisese să o ucidă astfel pe Clare pentru ca 
ei să nu afle că eram încă în viață. Ochii mă usturară, în vreme ce 
simțeam cum îmi arde gâtlejul. 

- Încă mai vrei să revendici persoana care ar face aşa ceva unei 
fiinţe nevinovate? întrebă Amarantha blând, consolator. 

Am privit-o în ochi. Nu puteam permite ca moartea lui Clare să 
fi fost în zadar. Nu aveam de gând să renunţ fără să mă lupt. 

- Da, i-am răspuns. Da, vreau. 

Îşi ridică buza superioară, dezvăluindu-şi caninii foarte ascuţiţi. 
Și, când am privit în ochii ei negri, mi-am dat seama că urma să mor. 

Amarantha se lăsă însă pe spate în tronul ei și își încrucișă 
picioarele. 

- Ei bine, Tamlin, spuse ea, atingându-i braţul ca şi cum ar fi 
fost stăpâna lui. Nu cred că te-ai aşteptat vreodată ca aceasta să 
apară aici. 

Îşi flutură mâna spre mine. Murmurul râsetelor celor adunaţi în 
jurul meu răsună, lovindu-mă ca o piatră. 

- Tu ce ai de spus, Mare Lord? 

Am privit chipul celui pe care îl iubeam atât de mult, dar urmă- 
toarele lui cuvinte aproape că mă făcură să îngenunchez. 

- Nu am mai văzut-o până acum. Probabil cineva i-a jucat o 
festă. Poate Rhysand. 

Încă încerca să mă protejeze, chiar şi acum, chiar şi aici. 

- O, nici măcar nu ştii să minţi. 

Amarantha îşi înclină capul. 

- Oare, oare tu, în ciuda cuvintelor pe care le-ai rostit cu mulți 
ani în urmă, simţi ceva pentru această ființă? O fată care îi urăște 
din toată inima pe cei ca noi a reuşit să se îndrăgostească de un spi- 
riduş. Şi spiriduşul al cărui tată a măcelărit cândva mulțimile de 
oameni, alături de mine, chiar s-a îndrăgostit de ea? 

Râse iar, ca o cioară. 

- O, e prea de tot - prea distractiv! 

Pipăi degetul agăţat de lanţ şi se uită la ochiul din inel. 

- Cred că dacă ar putea cineva să aprecieze momentul, se adresă 
ea inelului, acela eşti tu, Jurian. 

Zâmbi frumos. 

- Totuşi, e păcat că târfa ta umană nu s-a deranjat să te salveze. 

Jurian - acela era ochiul lui; al lui era osul degetului. Am sim- 
tit groaza în stomac. Cumva, cu ajutorul vreunei puteri sau al vre- 
unui lucru necurat, ea îi păstra încă sufletul şi conştiinţa în inel, în 
acel os. 

Tamlin continuă să mă privească fără să mă recunoască, lipsit de 
sentimente. Poate că Amarantha folosise aceeași putere pentru a-l 
vrăji; poate că îi furase toate amintirile. 

Regina își curăță unghiile. 

- Lucrurile au fost extrem de plictisitoare de când Clare a decis 
să moară cât se afla în grija mea. Să te ucid pe loc ar fi neintere- 
sant, omule. 

Îmi aruncă o privire, apoi îşi văzu iar de unghiile ei, de inelul de 
pe deget. 

— Totuşi, destinul stârneşte viața în feluri ciudate. Poate că draga 
mea Clare a trebuit să moară pentru ca eu să mă distrez cu adevărat 
pe seama ta. 

Când stomacul mi se înmuie, am tremurat, neputând să mă abţin. 

- Ai venit să îl iei pe Tamlin, spuse Amarantha. Nu era o între- 
bare, ci o provocare. Ei bine, din întâmplare, tăcerea lui ursuză mă 
plictiseşte până la lacrimi. Am fost îngrijorată când nu a clipit cât 
timp m-am jucat cu draga de Clare, când nici măcar nu şi-a arătat 
acele gheare minunate... Îţi voi propune un târg, omule, zise ea, iar 
eu, în mintea mea, am auzit sunetul de avertizare al unor clopoței. 

„Doar dacă viaţa ta depinde de asta“, îmi spusese Alis. 

- La alegerea mea, vei îndeplini trei sarcini — trei sarcini ca să do- 
vedești cât de profundă îţi e dragostea şi loialitatea umană, iar Tamlin 
va fi al tău. Doar trei provocări mărunte, ca să-ți dovedeşti devo- 
tamentul; ca să ne arăţi mie și dragului de Jurian că neamul vostru 
poate să iubească sincer, şi îl vei putea avea pe Marele tău Lord. 

Se întoarse către Tamlin şi zise: 

- Consideră că îţi fac o favoare, Mare Lord - aceste javre ome- 
neşti ne pot face să fim atât de orbiţi de dorință, încât ne pierdem 
judecata. E mai bine pentru tine să-i vezi acum adevărata faţă. 

- Vreau să-i dezlegi şi blestemul, m-am trezit eu spunând. 

Ea ridică o sprânceană, zâmbind mai larg şi arătându-și prea 
mult dinţii albi. 

- Voi duce la bun sfârşit toate cele trei sarcini, blestemul lui va fi 
ridicat, iar noi - și toţi curtenii lui - vom putea pleca de aici, am 
adăugat. 

Alis îmi spusese că magia era precisă, aşa îi păcălise Amarantha. 
Nu aveam de gând să fiu înfrântă doar pentru că nu specificasem 
anumite lucruri. 


Regatul Spinilor şi al Trandafirilor 343 


- Desigur, toarse Amarantha. Şi, dacă nu te superi, voi mai pre- 
ciza ceva, doar ca să văd dacă eşti demnă de unul de-al nostru, dacă 
eşti destul de deşteaptă încât să-l meriti. 

Când ochiul lui Jurian se roti sălbatic, ea ţâţâi, iar acesta se opri. 

- Îţi voi oferi o cale de scăpare, fato, continuă ea. În momentul 
în care vei îndeplini toate sarcinile, sau când nu vei mai putea su- 
porta, va trebui să răspunzi unei întrebări. 

Din cauza sângelui care mi se urcase la cap, abia o auzeam. 

- Unei ghicitori. Îmi dai răspunsul ghicitorii, iar blestemul se va 
risipi. Într-o clipă. Va fi liber, fără să fiu nevoită să ridic măcar un 
deget. Îmi dai răspunsul corect, iar el e al tău. Poţi să-mi răspunzi 
când vrei tu, dar, dacă greşeşti... 

Făcu un semn cu mâna, iar eu am ştiut, fără să trebuiască să mă 
întorc, că mi-o arăta pe Clare. 

— Și dacă nu reuşesc să îndeplinesc sarcinile? am întrebat eu, mai 
îndrăzneață decât mă simţeam. 

I-am răstălmăcit cuvintele, căutând capcane şi lacune în modul 
în care le formulase. Dar totul părea în regulă. 

Zâmbetul îi deveni aproape grotesc, iar ea mângâie cu degetul 
mare partea superioară a inelului. 

- Dacă nu reuşeşti să duci până la capăt o sarcină, nu va mai ră- 
mâne nicio bucată din tine cu care să mă joc. 

Am simţit un fior pe şira spinării. Alis mă avertizase - mă aver- 
tizase să nu închei niciun târg. Amarantha m-ar fi omorât însă pe 
loc, dacă aş fi refuzat-o. 

- Care este natura acestor sarcini? 

- O, dacă ţi-aș destăinui, aş răpi toată distracţia. Dar îţi spun că 
vei avea de îndeplinit o sarcină în fiecare lună — când va fi lună plină. 

— Şi ce voi face între timp? 

Am îndrăznit să-l privesc pe Tamlin. Auriul din ochii lui strălu- 
cea mai intens decât îmi aminteam. 

- Între timp, răspunse Amarantha cam tăios, fie vei rămâne în 
celula ta, fie vei face tot ce-ţi voi mai cere în plus. 

- Dacă mă vei ţine mereu ocupată, nu voi fi dezavantajată? 

Ştiam că își pierdea interesul, că nu se așteptase să îi pun atât de 
multe întrebări. Trebuia însă să încerc să obţin nişte informaţii. 

- Vor fi doar simple treburi casnice. Mi se pare normal să îţi poţi 
câştiga existenţa. 

Aș fi putut să o strâng de gât pentru asta, dar am încuviințat. 
Când spuse: „Atunci, ne-am înţeles“, m-am întrebat dacă nu cumva 
făcusem o prostie. 

Ştiam că aştepta să încuviinţez, la rândul meu, dar trebuia să 
mă asigur. 

- Dacă voi îndeplini cele trei sarcini sau dacă voi răspunde 
corect la ghicitoare, vei face tot ce îţi voi cere? 

- Desigur, răspunse Amarantha. Eşti de acord? 

Când Tamlin mă privi, groaznic de palid, ochii lui se măriră 
aproape imperceptibil. 

Fie acceptam târgul, fie moartea - o moarte lentă şi crudă, ca a 
lui Clare. 

Attorul şuieră în spatele meu, avertizându-mă să răspund. Nu 
credeam în destin sau în zei — şi nu aveam de ales, deoarece, chiar 
în momentul în care m-am uitat în ochii lui Tamlin, care stătea lân- 
gă Amarantha în calitate de sclav al ei sau mai rău, l-am iubit cu 
înverşunare, din toată inima. Pentru că, atunci când ochii i se mări- 
seră, am ştiut că încă mă iubea. 

Doar atât îmi rămăsese, fărâma de speranţă neghioabă că aş fi 
putut câștiga - că aş fi reușit să păcălesc şi să înving o Regină a 
Zânelor la fel de străveche precum pietrele de sub mine. 

- Ei, bine? îmi ceru Amarantha să-i vorbesc. 

În spatele meu, l-am simţit pe Attor pregătindu-se să se năpus- 
tească, să mă bată, la nevoie, până ce i-aş fi dat un răspuns. Ea îi pă- 
călise pe toţi, dar eu nu supravieţuisem degeaba sărăciei şi anilor 


Regatul Spinilor şi al Trandafirilor 345 


petrecuţi în pădure. Cea mai bună şansă a mea consta în a nu-i 
dezvălui nimic despre mine sau ce ştiam. Ce era regatul ei, dacă nu 
o altă pădure, un alt teren de vânătoare? 

L-am privit pe Tamlin pentru o ultimă dată înainte de a spune: 
„Sunt de-acord. 

Amarantha îmi aruncă un zâmbet oribil şi uşor, iar magia sfârâi 
în aerul dintre noi când pocni din degete. Se cuibări din nou în tro- 
nul ei. 

- Oferiţi-i o întâmpinare demnă de sala mea, se adresă ea cuiva 
din spatele meu. 

Șuieratul Attorului fu singurul avertisment când ceva tare ca 
piatra mă lovi în falcă. 

Uimită de durere, am fost aruncată în partea laterală a tronului, 
însă o altă lovitură brutală în față mă aștepta. Osul se sfărâmă - 
oasele mele. Picioarele mi se răsuciră sub mine, iar pielea Attorului 
îmi zgârie obrazul când mă lovi încă o dată. Am ricoşat şi mai de- 
parte, dar am întâlnit pumnul altcuiva - al unui spiriduş diform şi 
neînsemnat, al cărui chip nu am reuşit să-l zăresc. Era de parcă aș fi 
fost pocnită cu o cărămidă. Poc, trosc. Cred că erau trei la număr, iar 
eu eram sacul lor de box — dat mai departe lovitură cu lovitură, în 
vreme ce oasele mele ţipau de durere. Poate că și eu urlam de durere. 

Gustul metalic al sângelui care țâşni îmi umplu gura înainte să nu 
mai ştiu de mine. 


CAPITOLUL 
B5 


Simţurile îmi reveniră încet, unul mai dureros decât celălalt. Mai 
întâi, am auzit sunetul apei curgătoare, apoi ecoul pierdut al unor 
paşi greoi. Un gust persistent de cupru îmi umplea gura -— era sânge. 
Pe lângă respiraţia şuierătoare a ceea ce trebuie că erau nările mele 
înfundate, mirosul puternic de pământ şi mucegai inunda aerul 
umed şi rece. Fire ascuţite de fân îmi înțepau obrazul. Cu o mişcare 
teribil de dureroasă, am cercetat cu limba marginile unei buze cră- 
pate. Clipind, am deschis ochii, dar am reuşit doar să-i măresc pu- 
țin — erau umflaţi. Ceea ce se arătă în fața ochilor mei, netăgăduit de 
învineţiți, nu îmi ridică prea mult moralul. 

Mă găseam într-o celulă de închisoare. Armele îmi dispăruseră, 
iar singura sursă de lumină erau torțele aflate dincolo de ușă. 
Amarantha îmi spusese că aveam să-mi petrec timpul într-o celulă, 
dar, în momentul în care m-am ridicat, atât de ameţită încât aproape 
că am leşinat din nou, inima îmi bătu mai tare. O temniță. Am exa- 
minat razele oblice care se strecurau printre crăpăturile dintre uşă 
şi perete şi care îmi atingeau uşor fața. 

Mă durea - mă durea mai mult decât orice altceva îndurasem 
vreodată. Când mi-am atins nasul cu degetele şi am simţit cum sân- 
gele îmi curgea din nări, m-am abținut să nu plâng. Era rupt. Rupt. 

Dacă maxilarul nu m-ar fi durut atât de groaznic, mi-aş fi încleş- 
tat dinţii. 

Nu puteam să mă las cuprinsă de panică. Nu, trebuia să-mi con- 
trolez lacrimile, trebuia să gândesc limpede. Trebuia să-mi studiez 
rănile cât mai bine posibil şi apoi să-mi dau seama ce urma să fac. 
Probabil că mi-aş fi putut folosi cămaşa pentru a mă bandaja - 
poate că, la un moment dat, aveau să-mi dea apă, să-mi spăl rănile. 
Respirând cu greu, mi-am cercetat restul chipului. Maxilarul nu era 
rupt şi, cu toate că aveam ochii umflaţi şi buza crăpată, cel mai vătă- 
mat era nasul. 

Controlându-mi respiraţia, mi-am ţinut genunchii strânşi la 
piept. Încălcasem una dintre regulile lui Alis. Totuşi, nu avusesem 
de ales. Văzându-l pe Tamlin stând lângă Amarantha... 

Maxilarul îmi protestă, dar eu am scrâșnit din dinți oricum. Luna 
era plină — trecuse o jumătate de lună de când părăsisem casa tatălui 
meu. Câtă vreme stătusem aici, inconştientă? Nu eram îndeajuns de 
nesăbuită încât să cred că timpul avea să mă pregătească pentru 
prima sarcină a Amaranthei. 

Nu mi-am permis să-mi imaginez la ce avea de gând să mă su- 
pună. Era suficient să ştiu că se aştepta să mor - că nu ar mai fi 
rămas prea mult din mine, ca să mă tortureze. 

Mi-am strâns picioarele mai tare, ca să nu-mi mai tremure mâi- 
nile. Undeva - nu prea departe — începură ţipetele. Un behăit ascuțit 
şi sfâşietor, accentuat de strigăte asurzitoare, mă făcu să-mi simt fie- 
rea arzându-mi gâtul. Confruntată cu prima sarcină a Amaranthei, şi 
eu aș fi putut striga așa. 

Un bici lovi, iar ţipătul continuă, neoprindu-se pentru a mai res- 
pira. Probabil că şi Clare strigase aşa. La fel de bine aş fi putut să o 
torturez eu. Ce obținuse cu toate acestea — cu toți spiriduşii care îi 
doreau sângele şi nefericirea? O meritam - meritam orice durere şi 
suferință - chiar dacă numai pentru ceea ce îndurase ea. Însă... 
aveam să fac dreptate. Cumva. 

Probabil că am aţipit pentru că, la un moment dat, m-am trezit 
pe pragul uşii celulei mele, sprijinită de piatră. Uitând de durerea 
care Îmi cuprindea chipul, m-am târât înapoi, ca să mă ascund în 
umbra celui mai apropiat colț. Cineva se strecură în celulă și trase 
repede ușa, lăsând-o uşor întredeschisă. 

— Feyre? 

Am încercat să mă ridic, dar picioarele îmi tremurau atât de 
tare, încât nu m-am putut mișca. 

- Lucien? am respirat eu, iar fânul fâşâi când el se aşeză pe pă- 
mânt, lângă mine. 

— Pe toţi dracii, te simţi bine? 

- Faţa mea... 

O lumină slabă scânteia lângă capul său şi, când i-am zărit ochii, 
cel din metal se micşoră. Şuieră: 

— "Ţi-ai pierdut minţile? Ce faci aici? 

M-am împotrivit lacrimilor — oricum, erau inutile. 

- M-am întors la conac... Alis mi-a spus... mi-a spus despre bles- 
tem și nu am putut să o las pe Amarantha... 

— Feyre, nu ar fi trebuit să vii, spuse el tăios. Nu trebuia să fii aici. 
Nu înţelegi ce a sacrificat el, ca să te elibereze? Cum de ai putut să fii 
atât de nebună? 

- Ei bine, acum sunt aici! am rostit eu, mai tare decât ar fi tre- 
buit. Sunt aici şi situația rămâne neschimbată, așa că nu te obosi 
să-mi spui cât sunt de slabă şi de proastă! Cunosc şi eu toate aceste 
lucruri... 

Am vrut să-mi acopăr faţa cu mâinile, dar mă durea prea mult. 

- Eu doar... Trebuia să-i spun că îl iubesc. Să văd dacă nu este 
prea târziu. 

Lucien se sprijini pe călcâie. 

— Aşadar, ştii totul. 

Am reuşit să dau din cap, fără să leşin din cauza durerii. Probabil 
că se vedea că sufeream, deoarece el tresări. 

— Ei bine, cel puţin nu mai trebuie să te minţim. Hai să te curăţ 
puţin. 

- Cred că am nasul rupt. În rest, sunt bine. 

Rostind aceste cuvinte, m-am uitat în jurul lui, să văd apa sau 
bandajele - nu erau acolo. Atunci, avea să facă o vrajă. 

Lucien privi peste umăr, cercetând ușa. 

— Gărzile erau bete, dar vor fi înlocuite curând, spuse el, apoi îmi 
studie nasul. 

Lăsându-l să mi-l atingă uşor, ne-am îmbrățișat. Chiar şi atinge- 
rea gentilă a degetelor sale mă săgeta cu o durere cruntă. 

- Înainte să-l vindec, va trebui să-l îndrept. 

Mi-am învins panica oarbă. 

- Fă-o. Acum. 

Înainte să mă las cuprinsă de laşitate şi să-i spun să-și ia gândul. 
Fl ezită. 

- Acum, am gâfâit eu. 

Prea rapid ca să-l urmăresc, îmi cuprinse nasul cu degetele. Du- 
rerea mă pătrunse şi, înainte să leşin, urechile și capul îmi bubuiră 
din cauza unui trosnet. 

Când mi-am revenit, am reuşit să-mi deschid complet ambii ochi, 
nasul îmi era curat şi nu zvâcnea, iar agonia nu-mi mai schimonosea 
chipul. Lucien era ghemuit deasupra mea, încruntat. 

- Nu am putut să te vindec în totalitate — şi-ar da seama că te-a 
ajutat cineva. Încă mai ai vânătăi şi un ochi vânăt hidos, dar... toate 
umflăturile au dispărut. 

- Şi nasul meu? am întrebat eu, pipăindu-l înainte ca el să-mi 
răspundă. 

- E la locul lui — la fel de obraznic şi de drăguţ ca înainte. 

Îmi zâmbi. Gestul familiar îmi făcu pieptul să se strângă până în 
pragul durerii. 

- Am crezut că ţi-a luat cea mai mare parte a puterii, am reuşit 
să spun. 

În timpul petrecut la conac, nu prea îl văzusem făcând vrăji. 

Dădu din cap spre luminiţa care plutea peste umărul său. 

- Mi-a dat înapoi o parte — ca să-l amăgesc pe Tamlin să-i ac- 
cepte oferta, dar el încă o refuză. 

Îşi îndreptă bărbia spre chipul meu vindecat. 

- Ştiam că trebuie să iasă ceva bun din faptul că am venit aici. 

- Deci, şi tu eşti ţinut captiv la Poalele Muntelui? 

Încuviință sumbru, printr-un gest al capului. 

- Acum, i-a chemat la ea pe toți Marii Lorzi — nici cei care i-au 
jurat credință nu pot pleca până când... până când nu treci de toate 
probele. 

Probabil că voia să spună până când muream. 

— Inelul acela, am zis eu. Este... chiar este ochiul lui Jurian? 

Lucien se retrase. 

- Da. Aşadar, ştii totul, cu adevărat? 

— Alis nu mi-a povestit ce s-a întâmplat după confruntarea din- 
tre Jurian şi Amarantha. 

— Au distrus un întreg câmp de luptă, folosindu-i pe soldaţi drept 
scuturi, până când aproape toți au murit. Jurian a primit în dar o 
vrajă de protecţie împotriva ei, dar, odată intraţi în luptă pe cont 
propriu... Doar câteva minute i-au fost necesare pentru a-l înfrânge. 
Apoi, l-a târât înapoi în tabăra ei şi au trecut săptămâni - săptă- 
mâni - de tortură, până când l-a omorât. A refuzat să meargă să-l 
ajute pe Regele ținutului Hybern - din această cauză, a rămas fără 
armate şi a pierdut Războiul; până când nu l-a ucis pe Jurian, a re- 
fuzat totul. I-a păstrat doar osul degetului și ochiul. Clythia i-a pro- 
mis că nu va muri niciodată — şi, câtă vreme Amarantha îi păstrează 
ochiul cu ajutorul magiei sale, sufletul şi conştiinţa lui vor fi legate 
de acesta; Jurian va rămâne prizonier și va vedea prin el. O pedeapsă 
potrivită pentru fapta sa, dar - Lucien atinse uşor locul în care pro- 
priul ochi îi lipsea - mă bucur că nu m-a supus şi pe mine unui 
astfel de tratament. Se pare că e obsedată de astfel de lucruri. 

M-am cutremurat. O femeie care vâna - era ceva mai mult decât 
o fiinţă crudă şi nemuritoare care vâna şi aduna trofee din cuceririle 
ei şi de la victimele sale, ca să se bucure de ele de-a lungul veacurilor. 
Furia, disperarea şi groaza pe care Jurian trebuia să le îndure în 
fiecare zi, pentru vecie... Poate că o făcuse pe bună dreptate, dar era 
o pedeapsă mai înfiorătoare decât orice mi-aş fi putut imagina. Nu 
m-am mai gândit la asta. 

- Tamlin e... 

— Este... 

Lucien se ridică în picioare, din cauza unui sunet pe care urechile 
mele de om nu Îl auzeau. 

- Gărzile sunt pe cale să facă schimb de ture şi se îndreaptă în 
această direcție. Încearcă să rămâi în viață, bine? Am deja o listă 
lungă cu spiriduşii pe care trebuie să îi omor - nu trebuie să mai 
adaug alții, chiar dacă doar de dragul lui Tamlin. 

Care, în mod sigur, era motivul venirii sale aici. Lucien dispăru - 
dispăru, pur şi simplu, în lumina slabă. O clipă mai târziu, un ochi 
gălbui cu o tentă roșiatică apăru în dreptul vizorului uşii, îmi aruncă 
o priviră urâtă şi se îndepărtă. 


Ea 


Am tot ațipit şi m-am trezit vreme de câteva ceasuri sau chiar 
zile. Îmi dădură trei mese mizerabile, constau în pâine mucegăită 
şi apă, la un interval de timp neregulat, din câte mi-am putut da 
seama. Tot ce ştiam era că, atunci când uşa celulei se deschidea, 
foamea necruțătoare nu mai conta şi că ar fi fost înţelept din partea 
mea să nu mă lupt cu spiriduşii îndesaţi şi cu piele roșie care mă 
târau în sala tronului. Am marcat drumul, fiind atentă la detaliile de 
pe hol - la crăpăturile interesante din pereţi, la modelul tapiseriilor, 
la o cotitură ciudată - la orice mi-ar fi amintit de ieșirea din temnite. 

De această dată, am observat mai multe lucruri în camera tro- 
nului Amaranthei, luând aminte la ieşiri. Deoarece ne aflam în 
subteran, nu erau ferestre. Muntele pe care îl văzusem înfățișat pe 
acea hartă de la conac se afla în inima ținutului — departe de Regatul 
Primăverii şi încă şi mai departe de zid. Dacă aş fi evadat împreună 
cu Tamlin, cea mai bună soluţie ar fi fost să fug spre peştera din 
adâncul muntelui. 

În depărtare, de-a lungul unui perete, o mulțime de spiriduși 
stăteau în picioare. Deasupra capetelor lor, am zărit arcada unei uşi. 
Când am trecut pe lângă corpul lui Clare, aflat în stare de putrefacție, 
am încercat să nu ridic privirea şi, în schimb, m-am concentrat asu- 
pra celor de la curte. Toată lumea era îmbrăcată cu haine somptuoase 
şi colorate — toți păreau curaţi şi bine hrăniţi. Printre aceştia, se 
aflau şi spiriduşi care purtau măști. Din Regatul Primăverii. Dacă aş 
fi avut vreo șansă să-mi găsesc aliaţi, ar fi fost ei. 

Am cercetat rapid mulţimea ca să-l văd pe Lucien, dar nu l-am 
găsit până când nu am fost aruncată la picioarele podiumului. 
Amarantha purta o rochie cu rubine, atrăgând atenţia asupra pă- 
rului ei arămiu şi a buzelor care, atunci când mi-am ridicat privirea 
spre ea, se curbară într-un zâmbet. 

Regina Zână vorbi: 

- Arăţi groaznic, indiscutabil, spuse ea şi se întoarse către Tamlin, 
care era lângă ea. 

Chipul lui înfățișa o expresie rece. 

- Nu ai spune că situaţia ei s-a înrăutățit? 

Fl nu răspunse; nici măcar nu se uită în direcția mea. 

— Ştii, medită Amarantha, rezemându-se de un braţ al tronului 
său, noaptea trecută nu am putut să dorm şi, în această dimineaţă, 
mi-am dat seama de ce. 

Mă privi din cap până-n picioare. 

- Nu ştiu cum te numeşti. Dacă noi două vom fi prietene foarte 
apropiate în următoarele trei luni, ar trebui să ştiu cum te cheamă... 
nu-i așa? 

M-am abținut să încuviinţez. Avea ceva fermecător şi ademeni- 
tor — o parte din mine începu să înțeleagă de ce Marii Lorzi ajunse- 
seră să-i fie sclavi, de ce îi crezuseră minciunile. Pentru asta, o uram. 

Pentru că nu i-am răspuns, Amarantha se încruntă. 

- Vino, acum, animăluţul meu de companie. Îmi știi numele — 
nu ar fi corect să-l ştiu şi eu pe al tău? 

În dreapta mea, ceva se mişcă, iar eu m-am încordat când Attorul 
apăru prin mulțimea dată la o parte, rânjind spre mine, arătându-și 
nenumăratele rânduri de dinți. 

- La urma urmei - Amarantha își flutură elegant o mână în spa- 
tiul din spatele meu, spre carcasa din cristal în care se afla ochiul lui 
Jurian şi care capta lumina - ai aflat deja ce se întâmplă dacă-mi 
spui nume false. 

Un nor negru mă învălui când i-am simţit trupul lui Clare, piro- 
nit în peretele din spatele meu. 

- Rhysand, spuse Amarantha - netrebuind să ridice tonul pen- 
tru a-l chema. 

Auzind sunetul acelor paşi uşori, ca de plimbare, care veneau 
din spate, inima îmi deveni grea ca plumbul. Se opriră când ajunseră 
lângă mine - mult prea aproape, după părerea mea. 

Cu coada ochiului, l-am studiat pe Marele Lord al Regatului 
Nopţii făcând o plecăciune. Noaptea încă părea să fluture asupra 
lui, ca o mantie aproape invizibilă. 

Amarantha îşi ridică sprâncenele. 

— Aceasta e fata pe care ai văzut-o pe moşia lui Tamlin? 

Înainte de a mă privi, îşi scutură tunica neagră de praful invizibil. 
În ochii lui de culoare violet se citeau plictisul şi disprețul. 

- Cred că da. 

- Dar mi-ai spus sau nu că ea era fata pe care ai văzut-o? întrebă 
Amarantha, al cărei ton se ascuţi când arătă spre Clare. 

Fl îşi băgă mâinile în buzunare. 

- Pentru mine, toți oamenii arată la fel. 

Amarantha îi zâmbi dulce. 

— Şi cum rămâne cu zânele? 

Rhysand se înclină din nou, atât de ușor, încât păru că dansează. 

- Într-o mare de feţe lumești, chipul tău e o operă de artă. 

Dacă nu m-aş fi aflat în bătălia dintre viaţă şi moarte, aş fi râs 
zgomotos. 

„Ioţi oamenii arată la fel“... Nu l-am crezut nicio secundă. 
Rhysand ştia exact cum arătam - mă recunoscuse în acea zi, la 
conac. Când Amarantha își îndreptă din nou atenţia asupra mea, 
m-am ascuns în spatele indiferenţei. 

- Care e numele ei? îl întrebă ea pe Rhysand. 

- De unde să ştiu? M-a minţit. 

Pentru el, faptul că se juca uneori cu Amarantha era fie o glumă - 
cam ca tragerea în ţeapă a unui cap în grădina lui Tamlin - fie... doar 
îi făcea avansuri. 

Mi-am adunat curajul în faţa acelor gânduri chinuitoare, în fața 
următoarei porunci pe care eram sigură că avea să o dea. Cu toate 
acestea, am tăcut. M-am rugat ca Nesta să le fi angajat pe acele is- 
coade şi gărzi - m-am rugat să-l fi convins pe tata să-şi ia toate mă- 
surile de precauţie necesare. 

- Fato, dacă îţi plac jocurile, atunci presupun că putem face asta 
şi la modul distractiv, spuse Amarantha. 

Pocnind din degete, îi făcu semn Attorului, care intră în mulțime 
şi apucă pe cineva. Părul roşcat străluci, iar eu m-am cutremurat 
când acesta îl îmbrânci brusc pe Lucien înainte, ţinându-l de gulerul 
tunicii sale verzi. Nu. Nu! 

Lucien îl insultă pe Attor, dar nu putu să facă nimic în faţa acelor 
unghii ca nişte cuie, care îl forțară să îngenuncheze. Creatura zâmbi, 
dându-i drumul tunicii, dar rămase în apropiere. 

Amarantha arătă însă cu degetul în direcţia lui Rhysand. Marele 
Lord al Regatului Nopţii îşi ridică sprâncenele îngrijite. 

- Controlează-i mintea, porunci ea. 

Inima îmi stătu în loc. Lucien era încă nemișcat, sudoarea stră- 
lucindu-i pe gât în momentul în care Rhysand îşi înclină capul în 
fața reginei şi îl confruntă. 

În spatele lor, înaintară patru Mari Spiriduşi, făcându-şi loc în 
faţa mulțimii. 'Tonifiaţi şi musculoşi, unii dintre ei arătând ca nişte răz- 
boinici pregătiți să pășească pe câmpul de luptă, alţii, ca nişte curteni 
drăguțţi, îl priviră pe Lucien şi rânjiră. Cei patru fii care îi mai rămă- 
seseră Marelui Lord al Regatului Toamnei. 

— Numele ei, Emisare? îl întrebă Amarantha pe Lucien, dar acesta 
nu făcu decât să-l privească pe Tamlin, înainte de a închide ochii și 
de a-şi îndrepta umerii. 

Rhysand începu să zâmbească uşor, iar eu m-am cutremurat adu- 
cându-mi aminte cum simţisem acele gheare invizibile, care îmi con- 
trolaseră mintea. Cât de uşor i-ar fi fost să-l strivească! 

Nemiloși şi însetaţi de sânge, fraţii lui Lucien se ascunseră în 
marginile mulțimii — pe chipurile lor frumoase nu se citeau nici re- 
muşcarea, nici teama. 

Amarantha oftă. 

— Lucien, am crezut că ţi-ai învăţat lecţia. Deşi, de această dată, 
tăcerea te va blestema la fel de mult ca și limba ta. 

Lucien nu deschise ochii. Era pregătit ca Rhysand să şteargă tot 
ce însemna el, să-i transforme mintea şi sinele în praf. 

- Care e numele ei? îl întrebă pe Tamlin, care nu răspunse. 

Privirea îi era aţintită asupra fraţilor lui Lucien, de parcă ar fi 
vrut să-şi dea seama care dintre ei zâmbea mai larg. 

Amarantha zgârie braţul tronului cu un cui. 

- Lucien, presupun că fraţii tăi chipeşi îl ştiu, toarse ea. 

- Doamnă, dacă am şti, am fi primii care vi l-am zice, spuse cel 
mai înalt. 

Era zvelt, bine îmbrăcat, un nenorocit instruit la curte. Probabil 
că era cel mai în vârstă, având în vedere felul în care până şi cei ce 

arătau ca nişte războinici înnăscuți îl priveau cu respect și apre- 
ciere, şi teamă. 

Amarantha îi zâmbi meditativ şi îşi ridică mâna. Rhysand îşi 
înclină capul, privindu-l mai îndeaproape pe Lucien. 

Lucien înţepeni. Scoase un geamăt şi... 

— Feyre! am strigat eu. Numele meu este Feyre. 

Doar asta am putut să fac, pentru a nu cădea în genunchi când 
Amarantha încuviință, iar Rhysand se îndepărtă. Nici măcar nu-şi 
scosese mâinile din buzunare. 

Așadar, poate că îi îngăduise să aibă mai multă putere decât cei- 
lalți, dacă încă mai putea face atâtea fapte rele, aflându-se în lesa ei. 
Sau poate că puterea pe care i-o furase fusese... extraordinară, dacă 
asta era considerată o rămăşiţă esenţială. 

Lucien se chirci la pământ, tremurând. Fraţii lui se încruntară — 
cel mai mare chiar mârâi uşor spre mine, arătându-şi dinții. Nu l-am 
luat în seamă. 

- Feyre, rosti Amarantha, cercetându-mi numele, gustând cele 
două silabe. Un nume vechi - din dialectele noastre de demult. Ei 
bine, Feyre, zise ea. 

Aș fi putut să plâng de ușurare pentru că nu mă întrebă de nu- 
mele de familie. 

— Ți-am promis o ghicitoare. 

Totul deveni dens şi de nepătruns. De ce Tamlin nu făcuse nimic, 
de ce nu zisese nimic? Ce avusese Lucien de gând să spună, înainte 
de a ieşi din celula mea? 

- Feyre, rezolvă asta şi tu şi Marele tău Lord şi toți curtenii săi 
veți putea pleca imediat, cu binecuvântarea mea. Să vedem dacă, 
într-adevăr, eşti destul de inteligentă încât să meriţi să fii cu unul 
de-al nostru. 


Ochii ei întunecaţi străluciră, iar eu, auzind-o vorbind, mi-am 
limpezit mintea cât de mult am putut. Unii mă caută o viaţă în- 


treagă, dar nu mă întâlnesc, 


Regatul Spinilor şi al Trandafirilor 357 


Pe alţii îi sărut, dar mă calcă în picioare, nerecunoscători. 


Uneori, pare că-i favorizez pe cei corecți și deştepţi, 

Dar îi binecuvântez pe toţi cei care sunt destul de curajoşi încât 
să îndrăznească. 

În mare, ajutorul pe care-l ofer e blând și dulce, 


Dar, dacă sunt disprețuită, devin o fiară greu de învins. 


Pentru că, deși fiecare lovitură a mea e puternică, 


Atunci când ucid, o fac lent... 


Am clipit, iar ea repetă, zâmbind la final, elegant ca o pisică. Min- 
tea mea era un gol imens şi inutil. Să fi fost vreun fel de boală? Mama 
murise din cauza tifosului, iar vărul ei, de malarie, după ce călătorise 
în Bharat. Niciunul dintre simptome nu părea să se potrivească ghi- 
citorii... Poate că era vorba despre o persoană? 

Un val de râsete se răspândi printre cei adunaţi în spatele nostru, 
fraţii lui Lucien râzând cel mai zgomotos. Rhys mă supraveghea, 
învăluit în noapte şi zâmbind uşor. 

Răspunsul era foarte aproape - un singur răspuns şi toţi puteam 
fi liberi. Imediat, zisese ea - spre deosebire de... stai, condiţiile pro- 
belor mele fuseseră diferite față de cele ale ghicitorii? Accentuase 
cuvântul „imediat“ doar în legătură cu dezlegarea ghicitorii. Nu, nu 
puteam să mă gândesc la asta chiar acum. Trebuia să găsesc răs- 
punsul. Puteam fi toți liberi. Liberi. 

Nu am fost însă în stare să o fac — nici măcar nu am putut să-i 
ofer o altă rezolvare. Mi-ar fi fost mai bine dacă mi-aș fi tăiat gâtul 
şi mi-aş fi pus capăt suferinței aici, înainte să mă poată rupe în bu- 
căţi. Eram o proastă -— o ființă umană idioată şi banală. L-am privit 
pe Tamlin. Auriul din ochii lui strălucea, însă chipul său nu trăda 
nicio emoție. 

- Gândeşte-te la ghicitoare, spuse Amarantha blând şi se uită rân- 
jind la inel - la ochiul care se rotea înăuntru. Când vei găsi răs- 
punsul, eu te voi aştepta. 

L-am privit lung pe Tamlin chiar şi când am fost târâtă spre tem- 
nițe, în vreme ce mintea mea absentă încerca să dezlege ghicitoarea. 
Când mă închiseră iar în celulă, am ştiut că aveam să pierd. 


Hp 


Mi-am petrecut două zile în acea celulă sau, cel puţin, m-am 
gândit că trecuseră două zile, în funcţie de momentele în care mi se 
aducea mâncarea, pe care începusem să le descifrez. Am mâncat 
părțile bune ale mâncării pe jumătate mucegăită şi, deşi am sperat, 
Lucian nu a mai venit să mă vadă. Ştiam că nu avea rost să-mi 
doresc să mă viziteze Tamlin. 

Nu prea aveam nimic de făcut, în afară de a mă gândi la ghici- 
toarea Amaranthei. Cu cât cugetam mai mult, cu atât nu avea niciun 
sens. Am meditat asupra diferitelor tipuri de otrăvuri şi de animale 
veninoase — şi asta nu-mi demonstră nimic, în afara prostiei mele, 
care devenea din ce în ce mai mare. Ca să nu mai spun de sentimen- 
tul care nu-mi dădea pace; acela că s-ar putea să mă fi indus în 
eroare cu această învoială, când menţionase cuvântul „imediat“, în 
legătură cu ghicitoarea. Poate că se referise la faptul că nu urma să 
ne elibereze imediat după ce mi-aş fi dus la bun sfârşit sarcinile date 
de ea. Nu - nu, eram, pur şi simplu, paranoică. Gândeam prea mult, 
însă ghicitoarea ne-ar fi putut elibera - instantaneu. Trebuia să-i 
găsesc dezlegarea. 

Deşi îmi jurasem să nu mă gândesc prea mult la probele care mă 
aşteptau, nu am pus la îndoială imaginaţia Amaranthei şi, adesea, 
m-am trezit transpirând şi gâfâind din cauza viselor mele neliniș- 
tite — vise în care eram prinsă într-un inel din cristal, mută pentru 
totdeauna şi obligată să fiu martora setei lor de sânge, a lumii 

nemiloase, despărțită de tot ceea ce iubisem vreodată. Amarantha 
spusese că, dacă nu îndeplineam o sarcină, nu avea să rămână îndea- 
juns de mult din mine încât să aibă cu ce să se joace — şi m-am rugat 
să nu fi minţit. Mai bine distrusă, decât să îndur soarta lui Jurian. 

Cu toate acestea, când uşa celulei se deschise şi un gardian cu 
piele roşie îmi spuse că luna plină răsărise, mă cuprinse o teamă pe 
care nu o mai simţisem niciodată. 


CAPITOLUL 
BG 


Sunetele unei mulțimi agitate reverberau peste pasaj. Îmbrân- 
cindu-mă înainte, însoțitorii mei armaţi nu se deranjară să-şi scoată 
armele. Nici măcar nu eram încătuşată. Cineva sau ceva avea să mă 
prindă şi să mă înjunghie pe loc, înainte să pot face trei paşi. 

Cacofonia de sunete, ţipete și urlete nelumeşti se înrăutăți când 
culoarul se deschise în ceea ce trebuia să fie o arenă imensă. Nimeni 
nu încercase să decoreze caverna luminată cu torţe, iar eu nu mi-am 
putut da seama dacă fusese cioplită din piatră sau creată de natură. 
Podeaua era netedă şi noroioasă şi, înaintând, m-am străduit să-mi 
menţin echilibrul. 

Ceea ce mă făcu însă să îngheţ fu marea de oameni care mă pri- 
veau. Nu mi-am dat seama ce strigau, dar aveam o bănuială. Chipu- 
rile nemiloase şi eterice şi rânjetele largi îmi spuseră tot ce aveam 
nevoie să ştiu; nu doar cele ale spiriduşilor de rang inferior, ci şi cele 
ale Marilor Spiriduşi, entuziasmul făcându-le fețele să pară aproape 
la fel de sălbatice ca ale fraților lor nepământeni. 

Am fost trasă către o platformă de lemn, ridicată peste mulțime. 
Amarantha şi Tamlin stăteau aşezaţi deasupra şi, în faţa acesteia... 

Când am văzut labirintul de tuneluri şi tranşee care se întindea 
de-a lungul podelei, m-am străduit să-mi ţin capul cât mai sus. Cei 
din mulțime stăteau în picioare, înşirați lângă bănci, blocându-mi 


Regatul Spinilor şi al Trandafirilor 361 


vederea, ca să nu zăresc ce anume se afla înăuntru în momentul în 
care am fost aruncată în genunchi în fața platformei Amaranthei. 
Noroiul pe jumătate înghețat mi se strecură în pantaloni. 

M-am ridicat, tremurând. În jurul platformei se afla un grup de 
şase bărbaţi, separați de masa mulţimii. Judecând după chipurile 
lor frumoase şi reci şi după ecoul puterii care încă îi mai însoțea, am 
ştiut că erau ceilalți Mari Lorzi ai ținutului Prythian. Am privit din- 
colo de Rhysand de îndată ce i-am observat zâmbetul de felină şi 
coroana de întuneric din jurul lui. 

Amarantha trebui doar să ridice o mână şi adunarea zgomo- 
toasă fu redusă la tăcere. 

Se făcu o linişte atât de adâncă, încât aproape că mi-am auzit 
bătăile inimii. 

- Ei bine, Feyre, spuse Regina Zânelor. 

Am încercat să nu mă uit la mâna pe care şi-o odihnea pe genun- 
chiul lui Tamlin, la inelul care era la fel de vulgar ca gestul în sine. 

- A sosit timpul pentru prima ta sarcină. Să vedem cât de pro- 
funde sunt sentimentele tale umane. 

Am scrâșnit din dinţi şi aproape că am lăsat-o să-i vadă. Pe fața 
lui Tamlin nu se citea nicio emotie. 

- Mi-am luat libertatea de a afla câteva lucruri despre tine, rosti 
Amarantha tărăgănat. Ştii, aşa era corect. 

Fiecare instinct şi fiecare părticică umană din mine îmi ţipa să 
fug, dar am rămas neclintită şi cu genunchii strânși, ca să nu cedeze. 

— Cred că îţi va plăcea această sarcină, spuse ea. 

Flutură o mână, iar Attorul păşi înainte pentru a despărți mul- 
țimea, eliberând drumul spre marginea unui şanţ. 

- Du-te. Priveşte. 

M-am supus. Şanţurile, adânci de aproximativ şase metri, erau 
alunecoase din cauza noroiului - de fapt, păreau a fi săpate în 
noroi. Privind mai departe, m-am străduit să-mi păstrez echilibrul. 
Șanţurile formau un labirint de-a lungul întregii podele a camerei, 

iar drumul pe care îl alcătuiau nu părea să aibă vreun sens. Era 
plin de găuri şi de gropi care, fără îndoială, duceau spre tuneluri 
subterane și... 

Nişte mâini mă împinseră din spate, iar eu am ţipat din cauza 
sentimentului grețos de cădere înainte de a fi trasă brusc sus, în aer, 
de o gheară ca de piatră. Râsetele răsunară prin încăpere, în vreme 
ce eu atârnam în ghearele Attorului, ale cărui aripi puternice aco- 
pereau toată arena. Acesta sări în șanț şi mă lăsă în picioare. 

Noroiul se împrăştie, iar eu mi-am legănat brațele, alunecând și 
clătinându-mă. Se auziră şi mai multe râsete, chiar şi când m-am 
ținut dreaptă. 

Noroiul mirosea cumplit, dar eu am încercat să nu vomit. M-am 
întors şi am văzut platforma Amaranthei plutind acum spre mar- 
ginea șanțului. Mă privea de sus, zâmbind ca o şerpoaică. 

- Rhysand îmi spune că vânezi, zise ea, iar inima îmi stătu în loc. 

Probabil că-mi citise gândurile din nou sau... sau poate că-mi 
găsise familia și... 

Amarantha îşi flutură degetele în direcția mea. 

— Vânează asta. 

Zânele aplaudară, iar eu am văzut scânteieri aurii între palmele 
lor fusiforme şi multicolore. Puneau pariuri pe viața mea - pe cât 
de mult aveam să rezist, odată începută proba. 

Mi-am ridicat privirea spre Tamlin. Privirea lui de smarald era 
înghețată; i-am memorat pentru ultima dată liniile chipului, forma 
măștii sale şi nuanţa părului. 

- Eliberaţi-l, strigă Amarantha. 

Când un grilaj se deschise vuind şi o mișcare şerpuitoare rapidă şi 
zgomotoasă umplu încăperea, am tremurat până în măduva oaselor. 

Umerii mi se ridicară până spre urechi. Mulțimea se mai potoli, 
murmurând destul de liniştit încât să aud un fel de bâzâit gutural și să 
simt vibraţiile din pământ în vreme ce acel ceva se grăbea către mine. 

Amarantha făcu un zgomot cu limba, iar eu mi-am întors rapid 
capul în direcţia ei. Ridică din sprâncene. 

- Fugi, şopti ea. 

Apoi, apăru. 

Am fugit. 

Era un vierme uriaş sau ceva ce ar fi putut să fie odată un vierme, 
dacă partea din față nu s-ar fi transformat într-o gură imensă, plină 
de şiruri concentrice de dinți ascuţiţi ca lama. Se îndreptă cu viteză 
spre mine, trupul roz al acestuia crescând şi răsucindu-se cu o ușu- 
rință îngrozitoare. Aceste șanțuri erau bârlogul său. 

Şi eu eram cina. 

Alunecând şi fugind pe noroiul care mirosea urât, m-am lovit de 
partea de jos a șanțului, dorindu-mi să fi reținut mai mult din tra- 
seul acestuia în cele câteva minute pe care le avusesem la dispoziţie, 
ştiind că drumul meu ar fi putut foarte bine să mă conducă spre o 
fundătură unde, cu siguranţă, aș fi... 

Mulțimea zbieră, acoperind zgomotele viermelui, dar eu nu am 
îndrăznit să privesc în urmă. Duhoarea pe care o emana şi care mă 
însoțea mereu îmi dădea de înţeles cât de aproape se afla. Nu am 
putut să respir ușurată când am dat peste o bifurcaţie şi am făcut 
brusc la stânga. 

Trebuia să mă distanţez pe cât de mult posibil; trebuia să găsesc 
un loc în care să întocmesc un plan, un loc în care să găsesc un 
avantaj. O altă bifurcaţie - am făcut iar la stânga. Poate că, dacă aş 
fi făcut la stânga ori de câte ori ar fi fost posibil, aş fi creat un cerc şi, 
cumva, aş fi ajuns în spatele creaturii şi... 

Nu, era absurd. Ar fi trebuit să fiu de trei ori mai rapidă ca vier- 
mele și, acum, abia puteam păstra distanţa. Când am făcut din nou 
stânga, m-am strecurat printr-un perete şi m-am izbit de noroiul 
lunecos. Rece, urât mirositor şi sufocant. M-am şters la ochi şi am 
văzut fețele răutăcioase ale zânelor care pluteau deasupra mea, râ- 
zând. Fugeam pentru a-mi salva viața. 

Am ajuns în dreptul unei întinderi drepte și joase a șanțului și 
am sărit de-a lungul acesteia, concentrându-mi forţa în picioare. În 
cele din urmă, am îndrăznit să privesc înapoi, iar teama mea 

deveni sălbatică şi nimicitoare de îndată ce viermele se ivi brusc pe 
urmele mele. 

Din cauza privirii aruncate, aproape că am ratat o mică deschi- 
zătură din peretele şanțului și am renunțat la pași valoroşi când am 
patinat pentru a mă opri și a mă strecura prin acel spaţiu. Era prea 
mic pentru vierme, dar, probabil, creatura putea să treacă prin 
noroi. Dacă nu, atunci sigur ar fi reuşit, cu ajutorul dinţilor, dar me- 
rita să risc. 

Când am reuşit să mă strecor înăuntru, o forță mă trase înapoi. 
Nu - nu o forță, ci pereţii. Crăpătura era prea mică şi, din cauza în- 
cercării mele frenetice de a pătrunde, am sfârșit prin a rămâne 
prinsă între aceştia. Cu spatele la vierme şi mult prea adânc prinsă, 
nu puteam să-l văd apropiindu-se. Totuşi, mirosul... mirosul deve- 
nea mai puternic. 

Am tras şi am împins, dar noroiul era prea alunecos şi mă ţinea 
în loc. 

Mişcările furtunoase ale viermelui făcură șanțurile să se cutre- 
mure. Mai că-i simţeam respiraţia puturoasă pe trupul meu pe jumă- 
tate expus, mai că-i auzeam dinţii spintecând aerul, apropiindu-se 
din ce în ce mai mult. Nu aşa. Nu se putea termina așa. 

Mi-am înfipt mâinile în noroi, răsucindu-le şi distrugând totul, ca 
să reuşesc să trec pe partea cealaltă. Viermele se apropia cu fiecare bă- 
taie a inimii mele, mirosul acestuia aproape copleşindu-mi simţurile. 

Am azvârlit noroiul, zvârcolindu-mă, lovind şi împingând, plân- 
gând printre dinţii strânşi. „Nu aşa.“ 

Pământul se cutremură. O duhoare îşi făcu loc chiar pe lângă 
mine, iar aerul fierbinte îmi lovi trupul. Dinţii i se încleştară. 

Am tot săpat, apucându-mă de perete. După o lovitură, presiunea 
din jurul mijlocul meu dispăru brusc, iar eu am căzut prin crăpătură, 
lăţindu-mă pe noroi. 

Mulțimea oftă. Nu am avut timp să plâng de uşurare, deoarece 
m-am trezit într-un alt pasaj, afundându-mă și mai mult în labirint. 


Regatul Spinilor şi al Trandafirilor 365 


Din vuietul potolit şi continuu, mi-am dat seama că scăpasem de 
vierme. 

Însă nu avea sens — pasajul nu-mi oferea niciun loc în care să mă 
ascund. M-ar fi văzut înţepenită acolo, cu excepţia cazului în care 
nu reuşise să treacă, iar acum urma o altă rută pentru a apărea în 
faţa mea. 

Nu mi-am redus viteza, cu toate că ştiam că-mi pierdusem rit- 
mul tot izbindu-mă de pereţi, cu fiecare întoarcere bruscă. Şi vier- 
mele trebuie să-şi fi pierdut din viteză luând acele curbe — o creatură 
atât de mare nu putea să se întoarcă fără să încetinească, indiferent 
de cât de abilă ar fi fost. 

Am riscat să privesc mulțimea. Chipurile întoarse cu totul din 
direcţia mea, spre celălalt capăt al încăperii, erau crispate din cauza 
dezamăgirii. Acolo trebuie că era viermele - acolo se terminase pa- 
sajul. Nu văzuse încotro mă îndreptasem. Nu mă văzuse. 

Era orb. 

Am fost atât de surprinsă, încât nu am observat puţul enorm care 
se deschidea în faţa mea, ascuns de o pantă uşoară, iar când m-am 
rostogolit înăuntru, am reuşit să nu ţip. Aer, doar aer... 

M-am prăbușit în noroiul care îmi ajungea până la glezne, iar 
mulțimea strigă. Noroiul îmi atenuase căderea, dar dinţii îmi clăn- 
țăneau încă din cauza impactului. Totuşi, nu aveam nimic rupt, nimic 
nu mă durea. 

Câţiva spiriduşi mă priviră atent de deasupra gurii largi a puțu- 
lui. M-am răsucit, cercetând în jurul meu, încercând să găsesc cea 
mai rapidă cale de ieşire. Puţul dădea într-un tunel mic şi întunecat, 
dar nu aveam cum să urc - peretele era prea abrupt. 

Eram prinsă acolo. Încercând să respir, am făcut câţiva paşi în 
bezna tunelului. M-am abținut să urlu când ceva de sub piciorul 
meu se sfărâmă zgomotos. M-am clătinat înapoi, cu şezutul cuprins 
de durere. Am continuat să merg în patru labe, dar am atins cu mâna 
ceva tare şi neted, pe care l-am ridicat și am văzut o urmă albă. 

Chiar și cu degetele pline de noroi, cunoşteam prea bine acea 
textură. Era un os. 

Răsucindu-mă pe mâini şi pe genunchi, am pipăit pământul, 
înaintând şi mai mult în întuneric. Tot mai multe oase, de toate 
formele şi mărimile; mi-am înghiţit urletul când mi-am dat seama 
ce era acest loc. Am sărit în picioare doar când am atins țeasta ne- 
tedă a unui craniu. Trebuia să ies. Acum. 

- Feyre, am auzit eu vocea îndepărtată a Amaranthei. Strici dis- 
tracția tuturor! 

O spusese de parcă aș fi fost un partener de joc nepriceput. 

— leşi! 

Cu siguranță nu aveam de gând să fac asta, dar îmi spusese ce 
aveam nevoie să ştiu. Viermele nu ştia unde eram - nu mă putea 
mirosi. Ca să scap, aveam la dispoziţie secunde prețioase. 

Când privirea mi se acomodă cu întunericul din hruba vierme- 
lui, movile şi mormane de oase străluciră în fața mea, grămezile 
rostogolindu-se în beznă. Aspectul ca de cretă al noroiului trebuie 
că se datora straturilor infinite de oase descompuse. Trebuia să scap 
acum, să găsesc un loc în care să mă ascund, care să nu fie o capcană 
a morţii. Am ieşit din hrubă împleticindu-mă, lăsând în urmă tros- 
netele oaselor. 

Aflându-mă din nou în aerul deschis al puţului, am pipăit unul 
dintre pereţii abrupți ai acestuia. Câţiva spiriduși cu feţe verzi mă 
blestemară, dar nu i-am ascultat, încercând să escaladez peretele; am 
reuşit să mă înalt vreo trei centimetri, apoi am alunecat pe podea. 
Nu puteam să ies fără o frânghie sau o scară, iar cercetarea hrubei şi 
mai departe, ca să văd dacă exista o altă cale de scăpare, nu era o 
opţiune. În mod sigur exista o altă ieşire. Bârlogul oricărui animal 
avea două ieşiri, dar nu aveam de gând să risc, pe întuneric — orbind, 
practic din cauza mea - eliminând, astfel, micul meu avantaj. 

Trebuia să ajung sus. Am încercat iar să mă caţăr pe perete. Spi- 
riduşii încă își murmurau nemulțumirile — şi, câtă vreme nu le dădeam 
satisfacție, eram bine. M-am prins din nou de peretele noroios, 

săpând pământul moale. Căzând încă o dată la pământ, nu m-am 
ales decât cu noroi îngheţat pe sub unghii. 

Duhoarea locului mă învălui. Reprimându-mi greața, am încer- 
cat să urc de nenumărate ori. Acum, zânele râdeau. „Un şoarece 
într-o capcană“, spuse una dintre ele. „Ai nevoie de o scăriță?“ în- 
trebă o alta. 

O scăriţă. 

M-am îndreptat repede spre grămezile de oase, apoi mi-am îm- 
pins mâna tare-tare în perete. Era ferm. Întregul loc era făcut din 
noroi bătătorit şi, dacă această creatură semăna câtuşi de puţin cu 
fraţii săi mai mici şi inofensivi, puteam să presupun că duhoarea — 
şi, prin urmare, chiar noroiul — era tot ce mai rămăsese în urma 
digestiei viermelui. 

Lăsând la o parte acel fapt execrabil, am profitat de raza de spe- 
ranță şi am apucat cele mai mari şi mai puternice două oase pe care 
le-am putut găsi în grabă. Ambele erau mai lungi decât piciorul 
meu şi grele — atât de grele, încât m-am chinuit să le înfig în perete. 
Nu ştiam ce mânca de obicei creatura, dar trebuie că avea cel puţin 
mărimea unei vite. 

- Ce face? Ce pune la cale? şuieră unul dintre spiriduși. 

Am apucat un al treilea os şi l-am înfipt adânc în perete, cât de 
sus am putut ajunge. Am luat un al patrulea os, ceva mai mic şi mi 
l-am pus la centura pe care mi-am legat-o la spate. Testând cele trei 
oase cu vreo câteva smucituri zdravene, mi-am ținut respiraţia, nu 
i-am ascultat pe spiriduşii care ciripeau şi am început să urc pe 
scară. Pe scărița mea. 

Primul os se ţinu bine, iar eu, ţinându-mă de osul care era a doua 
treaptă şi ridicându-mă, am mormăit. Tocmai mă pregăteam să pun 
şi celălalt picior pe treaptă, când îmi veni o altă idee, care mă făcu 
să mă opresc. 

Spiriduşii, aflați nu prea departe, începură să strige din nou. 

Ar fi putut să funcţioneze. Asta, dacă jucam bine. Putea, pentru 
că trebuia să funcţioneze. Am sărit înapoi în noroi, iar zânele care 

mă priveau îşi exprimară confuzia, murmurând. Am scos osul de la 
centură şi, ţinându-mi brusc respirația, l-am rupt pe genunchi. 

O durere cruntă îmi trecu prin oase, dar am reușit să îl rup în 
două bucăţi, cu vârfuri ascuţite. Avea să funcţioneze. 

Dacă Amarantha voia să vânez, urma să îi îndeplinesc dorința. 

Am mers până în mijlocul deschiderii puțului, am calculat dis- 
tanţa şi am înfipt cele două oase în pământ. M-am întors la movila 
din resturi şi, uşor şi repede, am frânt toate oasele robuste şi ascu- 
tite pe care le-am găsit. Când genunchiul mă duru prea tare ca să-l 
mai folosesc, am rupt oasele cu talpa piciorului. Rând pe rând, le-am 
înfipt în podeaua noroioasă de sub gura puţului până când, cu 
excepţia unui mic loc, toată zona fu acoperită de lănci albe. 

Nu am verificat de două ori — fie funcționa, fie aveam să dau greș 
şi să ajung printre oasele de pe jos. O singură șansă. Atât aveam. Era 
mai bine decât să nu fi avut niciuna. 

M-am repezit spre scara mea din oase şi am ignorat aşchiile care 
îmi înțepau degetele când am păşit pe cea de-a treia treaptă, unde 
am şovăit înainte de a înfige al patrulea os în perete. 

Și, uite-aşa, m-am ridicat deasupra gurii puţului şi, aflându-mă 
iar la suprafaţă, în aer liber, aproape că am plâns. 

Am pus bine cele trei oase pe care le luasem la centura mea, şi a 
căror greutate era o prezenţă încurajatoare, şi m-am grăbit spre cel 
mai apropiat perete. Am luat un pumn de noroi urât mirositor şi 
mi-am uns faţa. Când am luat şi mai mult, de această dată ca să mi-l 
dau pe păr şi apoi pe gât, spiriduşii şuierară. Obişnuită deja cu du- 
hoarea groaznică, am lăcrimat foarte puţin în timpul acestei trans- 
formări rapide. Ba chiar m-am oprit pentru a mă rostogoli pe jos. 
Trebuia să acopăr cu noroi fiecare centimetru din mine. Fiecare 
centimetru nenorocit. 

Dacă acea creatură era oarbă, atunci se baza pe miros - mirosul 
avea să se dovedească a fi cea mai mare slăbiciune a mea. 

M-am frecat cu noroi până când m-am asigurat că nu mi se ve- 
deau decât ochii gri-albaştri. M-am uns pentru ultima dată; mâinile 

îmi erau atât de alunecoase, încât abia mă puteam ţine de unul din- 
tre oasele cu vârfuri ascuţite pe care îl scoteam de la centură. 

- Ce face? se smiorcăi din nou spiriduşul cu chipul verde. 

O voce profundă şi elegantă îi răspunse de această dată. 

- Construieşte o capcană. 

Rhysand. 

- Dar Middengard... 

- Ca să vadă, se bazează pe miros, răspunse Rhysand şi, când 
m-am uitat peste marginea șanțului şi l-am văzut zâmbindu-mi, i-am 
dăruit o căutătură specială. Feyre tocmai a devenit invizibilă. 

Ochii violeţi îi străluciră. Am făcut un gest obscen înainte de a o 
lua la fugă, îndreptându-mă direct spre vierme. 


ea 


Am plasat intenţionat oasele rămase în colțurile înguste, ştiind 
destul de bine că nu mă puteam întoarce cu viteza cu care speram 
să fug. Nu dură mult până să găsesc viermele, deoarece o mulțime 
de spiriduşi se strânseseră ca să-l tachineze, dar trebuia să ajung în 
locul potrivit — trebuia să-mi aleg câmpul de luptă. 

Mi-am încetinit ritmul şi m-am lipit cu spatele de perete când 
am auzit târâitul şi gemetele viermelui. Ronţăitul acestuia. 

Spiriduşii care îl priveau — zece la număr, cu pielea de un albas- 
tru glaciar şi cu ochi negri, migdalaţi - chicotiră. Puteam doar să 
bănuiesc că se plictisiseră de mine şi că hotărâseră să privească pe 
altcineva murind. 

Ceea ce era minunat doar dacă viermele încă mai era flămând - 
doar dacă avea să intre în capcana pe care i-o întinsesem. Mulțimea 
murmură şi mormăi. 

Am încetinit în dreptul unei curbe, întinzându-mi gâtul. Prea 
acoperit de mirosul viermelui ca să mă simtă, acesta continuă să se 
ospăteze, alungindu-şi ascendent forma bulbucată când una dintre 
zâne îl ademeni cu ceva ce părea a fi un braţ păros. Viermele scrâşni 

din dinți, iar spiriduşii albaştri chicotiră când dădură drumul bra- 
tului în gura deschisă a acestuia. 

M-am retras în preajma curbei şi am ridicat sabia din os pe care 
mi-o confecționasem. Mi-am amintit drumul parcurs şi cotiturile 
numărate. 

Cu toate acestea, când am trecut marginea zimțată a osului peste 
palmă, tăindu-mă, inima îmi rămase în gât. Sângele se scurse, limpede 
şi strălucitor precum rubinele. Înainte de a-mi închide pumnul, 
l-am lăsat să se adune. Viermele avea să-l miroasă destul de curând. 

Abia atunci mi-am dat seama că mulțimea tăcuse. 

Aproape scăpând osul, m-am aplecat din nou după curbă, ca să 
văd creatura. 

Dispăruse. 

Spiriduşii albaştri îmi zâmbiră răutăcios. 

Apoi, spărgând tăcerea ca o stea căzătoare, o voce — a lui Lucien - 
zbieră din cealaltă parte a camerei. 

Am fugit mâncând pământul, reușind să mă îndepărtez câţiva 
metri înainte ca peretele din spatele meu să explodeze, pulverizând 
noroiul, în timp ce viermele, o masă de dinţi distrugători, aflată la 
doar câţiva centimetri distanță, trecu prin acesta. 

Fugeam deja atât de repede, încât șanțurile se vedeau ca o pată 
maro-roşcat. 

Aveam nevoie de ceva distanţă; dacă nu, urma să cadă chiar peste 
mine. Dar aveam nevoie şi să-l ţin aproape, ca să nu poată să se ab- 
ţină, cuprins de o foame nebună. 

Am trecut de prima cotitură strânsă şi m-am prins de bara din 
oase pe care o înfipsesem în peretele din colţ. Am folosit-o ca să mă 
învârt, nereducând viteza şi împingându-mă mai repede, ceea ce 
îmi oferi un avantaj de câteva secunde în faţa viermelui. 

Apoi, am făcut la stânga. Îmi simţeam respiraţia ca pe o flacără 
care îmi devasta gâtul. Urmă o altă curbă periculoasă, iar eu m-am 
folosit din nou de bucata de os, ca să cotesc mai repede. 

Genunchii şi gleznele îmi gemeau de durere, în vreme ce eu mă 
luptam să nu alunec în noroi. O singură cotitură, apoi, drum drept... 

Am trecut în viteză de ultima curbă, iar hohotele spiriduşilor 
nu mai fură cele de dinainte. În spatele meu, viermele era o forță 
care spulbera totul, furioasă, însă eu am ajuns cu paşi fermi în pasa- 
jul final. 

Gura puţului se ivi şi, cu o ultimă rugăciune, am sărit. 

Doar bezna se întinse, înghițindu-mă. 

Balansându-mă în jos, ţintind spre locul ales, mi-am luat avânt 
cu braţele. Lovindu-mă de pământul noroios și rostogolindu-mă, 
durerea îmi urlă prin oase şi prin cap. M-am întors şi am ţipat când 
ceva mă lovi peste umăr, trecându-mi prin piele. 

Nu aveam însă timp să mă gândesc şi nici măcar să mă uit la ce 
era; m-am dat la o parte, îndepărtându-mă, pe cât posibil, în întu- 
nericul din hruba viermelui. Am luat un alt os şi m-am răsucit când 
viermele căzu brusc în puț. 

Se izbi de pământ şi își aruncă trupul masiv într-o parte, anti- 
cipând lovitura care avea să mă omoare, dar, în schimb, un scârțâit 
umed umplu aerul. 

Apoi, viermele nu se mai mișcă. 

M-am ghemuit, înghițind lacom aerul fierbinte, uitându-mă cu 
ochi mari în abisul gurii sfârtecătoare de carne, care era încă larg 
deschisă, gata să mă devoreze. Trecură câteva secunde până când 
mi-am dat seama că viermele nu avea să mă înghită cu totul şi alte 
câteva momente până ce am înțeles că viermele era, cu adevărat, 
țintuit în fragmentele de oase. Mort. 

Nu am auzit toate suspinele şi nici uralele de după — nu prea m-am 
gândit la nimic şi nici nu prea am simţit multe lucruri, ocolind vier- 
mele şi ieșind încet din puț, cu sabia din os încă în mână. 

În linişte, încă dincolo de cuvinte, m-am întors împleticindu-mă 
prin labirint cu braţul zvâcnind, însă, deoarece tremuram atât de 
tare, nu am observat. 

În momentul în care am văzut-o pe Amarantha pe platforma ei, la 
marginea șanțului, mi-am încleştat mâna liberă. Să-mi dovedesc dra- 
gostea. Durerea îmi pătrunse brațul, însă eu am acceptat-o. Câştigasem. 

Am privit în sus, pe sub sprâncene, şi nu m-am controlat, ară- 
tându-mi dinții. Avea buzele subțiri și nu-şi mai ținea mâna pe ge- 
nunchiul lui Tamlin. 

Tamlin. Tamlin al meu. 

Am strâns cu şi mai multă putere osul lung pe care-l țineam în 
mână. Tremuram - tremuram din toate încheieturile, dar nu de teamă. 
O, nu. Nu era vorba despre teamă. Îmi dovedisem dragostea -— şi îi 
demonstrasem multe alte lucruri. 

— Ei bine, spuse Amarantha rânjind uşor. Cred că oricine ar fi 
putut face asta. 

Am alergat câţiva paşi şi, cu toată puterea rămasă, am aruncat 
osul spre ea. 

Acesta se înfipse în noroiul de la picioarele ei, împroşcându-i 
rochia albă cu mizerie, şi rămase în loc, clătinându-se. 

Spiridușii icniră din nou, iar Amarantha se uită fix la osul care se 
hâţâna, înainte de a atinge noroiul de pe corset. Zâmbi leneș. 

- Obraznico, ţâţâi ea. 

Dacă nu am fi fost despărțite de un şanţ de netrecut, i-aş fi tăiat 
gâtul. Într-o zi — dacă aveam să supraviețuiesc — urma să o jupoi de vie. 

— Cred că vei fi bucuroasă să afli că mulţi dintre curtenii mei au 
pierdut bani buni în seara aceasta, spuse ea, luând un pergament. 

Cât timp analiză hârtia, eu l-am privit pe Tamlin. Ochii verzi îi 
străluceau și, cu toate că faţa lui avea paloarea unui mort, aş fi putut 
să jur că zărisem o umbră de victorie. 

— Să vedem, continuă Amarantha, citind pergamentul şi jucân- 
du-se cu osul degetului lui Jurian, care era ultimul pe colierul ei. 
Da, aş putea spune că toată curtea mea a pariat că vei muri în primul 
minut, unii au zis că vei rezista cinci minute şi — întoarse hârtia - o 
singură persoană a spus că vei câştiga. 

Jignitor, dar nu surprinzător. Nu m-am împotrivit când Attorul 
m-a tras afară din şanţuri şi m-a lăsat la picioarele platformei îna- 
inte de a-şi lua zborul. Impactul îmi mistui de durere braţul. 

Amarantha privi încruntată lista şi flutură o mână. 

- Duceţi-o! M-am plictisit de faţa ei lumească. 

Se apăsă pe braţele tronului suficient de tare încât să i se vadă 
albul articulaţiilor degetelor. 

- Rhysand, vino aici! 

Nu am rămas destul de mult timp încât să-l văd pe Marele Lord 
înaintând. Mâini roşii mă apucară și mă țţinură strâns, ca să nu alu- 
nec. Uitasem că noroiul se prinsese de mine, ca o a doua piele. Când 
mă scoaseră de acolo, îmbrâncindu-mă, o durere bruscă şi acută 
îmi traversă braţul, iar agonia îmi înăbuşi simţurile. 

Mi-am privit antebraţul stâng, iar stomacul mi s-a întors pe dos 
la vederea sângelui care curgea şi a tendoanelor rupte, a marginilor 
pielii trase înapoi ca să acopere fragmentul de os care ieşea curat 
prin aceasta. 

Nici măcar nu am putut să arunc o privire înapoi spre Tamlin, nici 
să-l găsesc pe Lucien, pentru a-i putea mulțumi, înainte ca durerea să 
mă cuprindă cu totul, abia reuşind să mă întorc în celula mea. 


CAPITOLUL 
BI 


În zilele care au urmat victoriei mele, nimeni, nici măcar Lucien, 
nu veni să-mi vindece braţul. Durerea mă copleşi până în punctul 
în care țipam de fiecare dată când atingeam bucata de os dezgolit, 
iar singura soluţie era să rămân acolo, să las rana să-mi macine 
puterea, străduindu-mă să nu mă gândesc la zvâcnetul constant, ale 
cărui scânteieri de fulger otrăvit mă săgetau. 

Dar, mai grav decât atât, era spaima crescândă - spaima că rana 
încă sângera. Ştiam ce însemna sângele care continua să curgă. Am 
supravegheat rana, îndemnată fie de speranţa că aveam să văd sân- 
gele coagulându-se, fie de groaza că urma să zăresc primele semne 
ale infecţiei. 

Nu puteam să mănânc hrana stricată pe care mi-o dădeau. Ve- 
derea acesteia mă făcea să îmi fie atât de greață, încât, acum, unul 
dintre colțurile celulei mele duhnea a vomă. Faptul că eram încă 
plină de noroi şi că temniţa era veșnic îngheţată nu îmi era de ajutor. 

Stăteam pe jos, sprijinită de peretele din capăt al celulei, bucu- 
rându-mă de răcoarea pietrei din spatele meu. Mă trezisem dintr-un 
somn zbuciumat, pomenindu-mă foarte fierbinte. Un soi de fierbin- 
țeală care făcea ca totul să fie puţin confuz. Braţul rănit îmi atârna 
pe lângă corp, în vreme ce priveam plictisită uşa celulei. Cu liniile-i 
ondulându-se, părea că se legăna. 

Această căldură pe care o simţeam în obraji era un fel de răceală 
uşoară - nu febra cauzată de infecţie. Mi-am pus o mână pe piept, 
iar noroiul uscat mi se fărâmiţă în poală. De fiecare dată când res- 
piram, parcă înghițeam sticlă spartă. Nu aveam febră. Nu aveam 
febră. Nu aveam febră. 

Pleoapele grele mă înțepau. Nu puteam să adorm. Trebuia să mă 
asigur că rana nu era infectată, trebuia să... să... 

În acel moment, uşa chiar se mișcă — nu, nu uşa, ci, mai degrabă, 
întunericul din jurul acesteia, care păru să facă valuri. Când o siluetă 
masculină ieşi din beznă, de parcă s-ar fi strecurat printre crăpătu- 
rile dintre perete şi uşă, ca o umbră, teama mă cuprinse cu adevărat. 

Acum, Rhysand se materializase complet, iar ochii violeţi îi stră- 
luceau în lumina slabă. Îmi zâmbi uşor de lângă ușă. 

— Cât de jalnic arată campioana lui Tamlin! 

- Du-te dracului! m-am răstit eu, dar cuvintele se auziră mai mult 
ca o respiraţie şuierătoare. 

Îmi simţeam capul greu şi uşor în același timp. Dacă aş fi încer- 
cat să mă ridic, m-aș fi rostogolit. 

Se apropie cu graţia unei feline şi se aplecă uşor înaintea mea. 
Adulmecă, strâmbându-se când dădu de colţul împroşcat cu voma 
mea. Am încercat să-mi aduc picioarele într-o poziţie mai potrivită 
ca să mă ridic sau să-i lovesc faţa, dar erau grele ca plumbul. 

Rhysand îşi înclină capul. Pielea lui palidă păru să radieze o lu- 
mină de alabastru. Am clipit ca să văd mai bine, dar nu mi-am putut 
întoarce chipul când degetele-i reci îmi atinseră uşor fruntea. 

— Ce ar spune Tamlin, dacă ar ști că iubita lui putrezeşte aici, cu- 
prinsă de febră? murmură el. Nu că ar putea să vină aici, nu când 
fiecare mişcare îi este urmărită. 

Mi-am ţinut braţul ascuns în umbră. Ultimul lucru de care aveam 
nevoie era ca ei să ştie cât de slăbită eram. 

- Pleacă, i-am spus eu, iar ochii mă înţepară, în timp ce cuvintele 
îmi arseră gâtul. 

Îmi era greu să înghit. 

Fl ridică o sprânceană. 

— Am venit să te ajut şi tu ai tupeul să-mi spui să plec? 

- Pleacă, i-am repetat. 

Aveam ochii atât de inflamaţi, încât mă durea să-i ţin deschişi. 

— Ştii, datorită ţie, am câştigat mulți bani. M-am gândit să-ţi în- 
torc favoarea. 

Mi-am sprijinit capul de perete. Totul se învârtea — ca un titirez, 
ca un... Mi-am înăbuşit greața. 

- Lasă-mă să-ţi văd braţul, spuse el foarte încet. 

Îmi ţinusem braţul ascuns - doar pentru că îmi era prea greu 
să-l ridic. 

— Lasă-mă să-l văd, mârâi ameninţător. 

Fără să mai aştepte să reacţionez, mă apucă de cot şi îmi trase 
braţul, cu forţa, în lumina slabă a celulei. 

Ca să nu plâng, mi-am mușcat buza — am muşcat-o destul de tare 
încât să-mi simt sângele explodând ca nişte râuri de foc, în timp ce 
gândurile mi se învârteau, iar toate simţurile mi se concentrară în 
bucata de os curat care-mi ieşea prin braţ. Nu trebuiau să ştie - nu 
trebuiau să ştie cât de gravă era situația, pentru că ar fi folosit-o îm- 
potriva mea. 

Rhysand îmi examină rana, după care, buzele lui senzuale con- 
turară un zâmbet. 

- O, e înspăimântător de minunat. 

L-am înjurat, iar el a chicotit. 

- Ce cuvinte nepotrivite pentru o domnişoară! 

- Pleacă, am şuierat eu. 

Vocea mea fragilă era la fel de îngrozitoare ca rana. 

— Nu vrei să îţi vindec braţul? 

Îmi strânse cotul cu degetele. 

— Cu ce preţ? i-am răspuns, ţinându-mi capul sprijinit de piatră, 
deoarece aveam nevoie de reazemul umed al acesteia. 

— A, asta. Trăind printre spiriduși, ai învăţat câte ceva despre noi. 

M-am concentrat asupra senzaţiei pe care mi-o dădea mâna nevă- 
tămată pe genunchiul meu - asupra noroiului uscat de sub unghii. 

- Îţi voi propune un târg, spuse el indiferent şi îmi lăsă uşor bra- 
tul în jos. 

Când atinse podeaua, a trebuit să închid ochii, pentru a rezista 
fulgerului otrăvit care îl invadă. 

- Dacă vei fi a mea, îţi voi vindeca braţul. În fiecare lună, vreme 
de două săptămâni, la alegerea mea, vei trăi cu mine în Regatul 
Nopţii, după încheierea celor trei probe ale acestei afaceri murdare... 

Am deschis ochii. 

— Nu. M-am ales deja cu o afacere păguboasă. 

- Nu? 

Îşi sprijini mâinile pe genunchi şi se aplecă mai aproape. 

- Serios? 

Totul începea să se învârtă. 

- Pleacă, am rostit eu. 

- Îmi refuzi oferta — şi pentru ce? 

Nu i-am răspuns, aşadar continuă. 

— Cred că îl aştepţi pe unul dintre prietenii tăi - pe Lucien, nu-i 
aşa? La urma urmei, te-a mai vindecat şi înainte, nu? O, nu mai face 
pe nevinovata. Attorul şi acoliţii lui ţi-au spart nasul. Deci, dacă nu 
cumva cunoşti vreo magie despre care nu ne spui, nu cred că oasele 
unui om se vindecă atât de repede. 

Ochii îi străluciră, iar el se ridică şi se plimbă puţin. 

- Feyre, din punctul meu de vedere, ai două opțiuni. Prima, şi 
cea mai bună, ar fi să-mi accepţi oferta. 

Am scuipat la picioarele lui, dar continuă să se plimbe, aruncân- 
du-mi o privire dezamăgită. 

— A doua opţiune - şi singura pe care doar un prost ar alege-o — ar 
fi să-mi refuzi oferta şi să-ți laşi viaţa şi, astfel, şi pe cea a lui Tamlin, 
la voia întâmplării. 

Se opri şi se uită lung la mine. Cu toate că în mintea mea lumea 
se rotea şi dansa, o parte primitivă a fiinţei mele încremeni sub 
acea privire. 

— Să spunem că voi pleca. Poate că, în cinci minute după aceea, 
Lucien îţi va veni în ajutor. Poate că va veni în cinci zile. Poate că 
nu va veni deloc. Între noi fie vorba, după izbucnirea mai degrabă 
jenantă din timpul probei tale, a încercat să nu iasă prea mult în 
evidență. Amarantha nu e chiar mulțumită de el. Până și Tamlin a re- 
nunțat la tăcerea lui încântătoare, ca să o implore să-i cruțe viața — 
ce războinic nobil, Marele tău Lord. Desigur, ea l-a ascultat — dar 
doar după ce l-a obligat pe Tamlin să-l pedepsească. Douăzeci de 
lovituri de bici. 

Am început să tremur, fiindu-mi scârbă să mă gândesc la cum 
trebuie să se fi simţit Marele meu Lord pedepsindu-şi prietenul. 

Rhysand ridică din umeri; un gest simplu și grațios. 

— Aşadar, se pune într-adevăr problema de cât de mult eşti dis- 
pusă să ai încredere în Lucien - şi cât de mult ești în stare să rişti 
pentru asta. Deja te întrebi dacă febra aia a ta e primul semn al in- 
fecției. Poate există o legătură, poate nu există. Poate totul e în 
regulă. Poate că noroiul viermelui nu e plin de mizerie purulentă. 
Poate că Amarantha va trimite un vindecător, dar, până atunci, fie 
vei muri, fie îți vor descoperi braţul atât de infectat, încât vei fi 
norocoasă dacă nu ţi-l vor tăia, până la cot. 

Stomacul mi se strânse într-o minge dureroasă. 

- Nu e nevoie să-ţi invadez gândurile ca să ştiu aceste lucruri. 
Știu deja ce tu ai înțeles mai greu. 

Se ghemui din nou în fața mea. 

— Eşti pe moarte. 

Ochii mă înțepară, iar eu mi-am strâns buzele. 

- Cât de mult eşti dispusă să rişti, sperând că vei primi o altă 
formă de ajutor? 


Regatul Spinilor şi al Trandafirilor 379 


L-am privit lung, transmiţându-i cât de mult îl uram. El era cel 
care provocase toate aceste lucruri. El îi spusese Amaranthei despre 
Clare; din cauza lui, Tamlin o implorase pe Amarantha. 

- Ei bine? 

Mi-am arătat dinţii. 

- Du-te. Dracului. 

Se întinse cu viteza fulgerului, apucă bucata de os din braţ și o 
răsuci. Am urlat îngrozitor, rănindu-mi gâtul care mă durea. Am 
văzut lumea în alb, roşu şi negru. M-am zbătut și m-am zvârcolit, 
dar el a continuat să mă ţină, răsucind încă o dată osul, înainte de 
a-mi elibera braţul. 

Gâfâind şi pe jumătate plângând în vreme ce durerea mi se răs- 
pândea în trup, l-am văzut zâmbind cu multă compasiune. L-am 
scuipat în faţă. 

Râse, ştergându-și obrazul cu mâneca închisă la culoare a tuni- 
cii sale. 

- E ultima dată când îţi mai ofer ajutorul, spuse el, oprindu-se 
lângă ușa celulei. De îndată ce voi ieşi de aici, oferta mea nu va mai 
fi valabilă. 

L-am scuipat din nou, iar el scutură din cap. 

— Pun pariu că vei scuipa şi Moartea-n faţă, când va veni după tine. 

Începu să dispară în întuneric, conturul trupului său pierzându-se 
într-o noapte fără sfârşit. 

Putea să joace la cacealma, să încerce să mă păcălească să-i accept 
propunerea. Sau putea avea dreptate - poate că eram pe moarte. 
Viaţa mea depindea de oferta lui. Mai multe lucruri, nu doar viața 
mea, depindeau de această alegere. Şi, dacă într-adevăr Lucien nu 
putea să vină... sau dacă venea prea târziu... 

Eram pe moarte. Ştiam asta de ceva vreme. Dacă Lucien îmi 
subestimase puterile, în trecut — ca om, nu îmi înțelesese prea bine 
limitele. Mă trimisese să vânez un Suriel cu un arc şi câteva cuțite. 
Ba chiar recunoscuse că ezitase în acea zi, când strigasem după aju- 
tor. Era posibil să nu fi știut nici măcar cât eram de rănită. Să nu fi 

înțeles gravitatea unei astfel de infecții. Ar fi putut veni cu o zi, o oră 
sau un minut prea târziu. 

Pielea albă ca luna a lui Rhysand începu să se întunece, transfor- 
mându-se într-o simplă umbră. 

— Aşteaptă. 

Întunericul care îl mistuia se risipi. Pentru Tamlin... pentru Tamlin, 
mi-aş fi vândut sufletul, aş fi renunțat la tot ce aveam, ca să fie liber. 

— Aşteaptă, i-am repetat eu. 

Bezna dispăru, lăsându-l pe Rhysand în forma lui omenească, 
zâmbind. 

- Da? 

Mi-am ridicat bărbia cât de mult am putut. 

- Doar două săptămâni? 

- Doar două săptămâni, toarse el și îngenunche înaintea mea. 
Două săptămâni pe lună care vor trece foarte, foarte rapid, e tot 
ceea ce îţi cer. 

- De ce? Și care... vor fi condiţiile? am întrebat eu, luptându-mă 
pentru a-mi învinge ameţeala. 

- Ah, rosti el, aranjându-şi reverul tunicii negre. Dacă ţi le-aş 
spune, nu ar mai fi distractiv, nu-i așa? 

Mi-am privit braţul distrus. Era posibil ca Lucien să nu mai vină 
niciodată, să decidă că nu mai meritam să își rişte viața pentru mine; 
nu acum, când fusese pedepsit din această cauză. Iar dacă vinde- 
cătorii Amaranthei aveau să-mi taie brațul... 

Nesta ar fi făcut la fel pentru mine, pentru Elain. Şi Tamlin fă- 
cuse foarte multe pentru mine, pentru familia mea; chiar dacă mă 
mințise în legătură cu Tratatul, despre faptul de a mă fi protejat de 
termenii acestuia, tot îmi salvase viaţa în acea zi în care mă confrun- 
tasem cu naga, și mi-o salvase din nou, izgonindu-mă de la conac. 

Nu puteam să mă gândesc prea mult la enormitatea a ceea ce 
eram pe cale să ofer - deoarece, dacă aș fi făcut-o, aș fi refuzat încă 
o dată. L-am surprins pe Rhysand privindu-mă. 

- Cinci zile. 

— Ai de gând să te târguieşti? 

Rhysand râse în barbă. 

- Zece zile. 

L-am țintuit cu privirea, cu toată puterea mea. 

- O săptămână. 

Rhysand tăcu o vreme, uitându-se la trupul şi la fața mea, apoi 
murmură: 

- Fie, o săptămână. 

— Atunci, ne-am înţeles, i-am răspuns. 

Când magia se aprinse între noi, un gust metalic îmi umplu gura. 

Zâmbetul său deveni uşor sălbatic și, înainte de a mă pregăti fizic 
şi sufleteşte, mă apucă de braţ. Urmă o durere orbitoare şi rapidă, 
iar țipătul meu îmi răsună în urechi ca şi cum oasele și carnea mi-ar 
fi fost spulberate, de parcă sângele ar fi țâşnit din mine, apoi... 

Când am deschis ochii, Rhysand încă rânjea. Nu ştiam câtă 
vreme zăcusem inconștientă, dar nu mai aveam febră şi, când m-am 
ridicat, aveam capul limpede. De fapt, nici nu mai eram plină de 
noroi - mă simţeam de parcă tocmai aş fi făcut o baie. 

Apoi, mi-am ridicat braţul. 

- Ce mi-ai făcut? 

Rhysand se ridică, trecându-şi o mână prin părul scurt și şaten. 

- La curtea mea, se obișnuiește ca învoielile să fie însemnate 
permanent, pe trup. 

Mi-am frecat braţul stâng, care era acum acoperit de vârtejuri şi 
spirale din cerneală neagră, la fel ca și degetele. În centrul palmei 
aveam tatuat un ochi mare. Pupila îngustă, de felină, mă privi. 

— Fă-l să dispară, i-am zis eu, iar el râse. 

- Voi, oamenii, sunteţi nişte creaturi cu adevărat recunoscătoare, 
nu-i aşa? 

De la distanţă, tatuajul părea o mănușă din dantelă, lungă până 
la cot, dar, când îl priveam mai de aproape, desluşeam reprezentările 

detaliate ale florilor şi ale liniilor curbe, care se răspândeau peste 
tot, formând un model complicat. 

Permanent. Pentru totdeauna. 

- Nu mi-ai spus că se va întâmpla așa ceva. 

- Nu m-ai întrebat. Aşadar, de ce ar fi vina mea? 

Se îndreptă spre uşă, dar zăbovi până când şi noaptea pură i se 
împrăștie de pe umeri. 

- Doar dacă nu cumva această nerecunoştinţă şi lipsă de apre- 
ciere se manifestă din cauză că îţi e teamă de reacţia unui anumit 
Mare Lord. 

Tamlin. Vedeam deja cum i se albea chipul şi cum i se subţiau 
buzele când își arăta ghearele. Aproape că auzeam mârâitul pe care 
avea să-l scoată, întrebându-mă la ce mă gândisem. 

— Totuşi, cred că voi aştepta momentul potrivit pentru a-i spune, 
rosti Rhysand. 

Sclipirea din ochii lui îmi dezvălui destule. Rhysand nu făcuse 
nimic din toate astea pentru a mă salva, ci, mai degrabă, pentru a-l 
răni pe Tamlin, iar eu căzusem în capcana lui - mai rău decât vier- 
mele care căzuse într-a mea. 

- Odihneşte-te, Feyre, spuse Rhysand. 

Se transformă într-o umbră vie și dispăru printr-o crăpătură 
din uşă. 


CAPITOLUL 
B8 


Cât am frecat podelele holului, am încercat să nu-mi privesc 
brațul. Cerneala - care la lumină era, de fapt, de un albastru atât de 
închis încât părea negru - îmi umbrea gândurile, care erau destul 
de sumbre chiar și fără să ştiu că mă vândusem lui Rhysand. Nu 
puteam să mă uit la ochiul din palmă - mă urmărea sentimentul 
absurd că se uita la mine. 

Am înmuiat peria mare în găleata pe care gărzile cu piele roşie 
mi-o aruncaseră în brațe. Abia înţelegeam ce spuneau printre din- 
ţii galbeni care le umpleau gurile, dar, când îmi dăduseră peria şi 
găleata şi mă împinseseră într-un coridor lung de marmură albă, 
mi-am dat seama la ce se referiseră. 

- Dacă nu e curat și strălucitor până la cină, spusese una dintre 
gărzi, zâmbind cu dinţii clănţănind, trebuie să te legăm de proțap şi 
să te rumenim bine. 

Zicând acestea, plecaseră. Nu ştiam când era ora cinei, aşadar 
am început să spăl frenetic podeaua. Spatele mă durea îngrozitor, 
cu toate că nu frecasem marmura mai mult de treizeci de minute. 
Apa pe care mi-o dăduseră era însă murdară și, cu cât frecam mai 
mult podeaua, cu atât era mai mizerabilă. Când m-am dus la uşă 
pentru a cere o găleată cu apă curată, am găsit-o încuiată. Nu avea 
cine să mă ajute. 

O sarcină imposibilă - una care să mă chinuiască. Proțapul — 
poate că acesta era sursa țipetelor care se auzeau mereu în temnițe. 
Oare dacă m-ar fi rotit de câteva ori în proțap mi s-ar fi topit toată 
pielea sau doar m-ar fi ars destul de tare încât să fiu nevoită să închei 
o altă afacere cu Rhysand? Am înjurat, frecând mai apăsat, firele 
aspre ale periei zgâriind surd plăcile de marmură. În urma lor se ivi 
un curcubeu maroniu, iar eu am mârâit, înmuind din nou peria. 
Odată scoasă din găleată, apa murdară picură peste toată podeaua. 

Cu fiecare spălare, dâra de mizerie maro se răspândea. Respirând 
rapid, am aruncat peria pe jos şi mi-am acoperit fața cu mâinile 
ude. Când mi-am dat seama că ochiul tatuat era lipit de obrazul 
meu, mi-am coborât mâna stângă. 

Am luat câteva guri mari şi liniştitoare de aer. Trebuia să existe 
o cale raţională de a face asta; trebuia să existe vreun truc, folosit 
de femeile înțelepte. Proţapul — legată de un proţap ca un porc pen- 
tru friptură. 

Am apucat peria din locul în care ajunsese și am frecat podeaua 
până când mi-am simţit mâinile zvâcnind. Arăta de parcă cineva 
împrăştiase noroi peste tot. Cu cât frecam mai mult, mizeria se 
transforma, efectiv, în noroi. Odată rotită pe acel proțap, probabil 
că aveam să urlu sau să cerşesc milă. Trupul gol al lui Clare era aco- 
perit de linii roşii — ce instrument de tortură le provocase? Mâinile 
imi tremurară, iar eu am lăsat jos peria. Puteam să dobor un vierme 
uriaş, dar să spăl o podea - asta era o sarcină imposibilă. 

Când o uşă se deschise undeva pe hol, am sărit în picioare. Un 
cap castaniu se uită la mine. Am respirat ușurată. Lucien... 

Nu era Lucien. Chipul care se întoarse către mine era al unei 
femei — şi nu era acoperit de o mască. 

Poate că arăta puțin mai în vârstă decât Amarantha, dar pielea 
ei ca de porțelan era minunat colorată, înfrumuseţată cu cea mai 
uşoară urmă de îmbujorare. Dacă părul nu ar fi fost un indiciu 

suficient, când ochii ei roşiatici îi întâlniră pe ai mei, mi-am dat 
seama cine era. 

Mi-am plecat fruntea în faţa Doamnei Regatului Toamnei, iar ea 
îşi înclină ușor bărbia. Am presupus că gestul era destul de respectuos. 

- Pentru că i-ai salvat viaţa fiului meu, spunându-i Amaranthei 
numele tău, zise ea cu o voce dulce ca merele încălzite de soare. 

Trebuie să se fi aflat în mulțime în acea zi. Arătă spre găleată cu 
o mână lungă și subţire. 

- Mi-am plătit datoria. 

Dispăru pe uşa pe care o deschisese, iar eu aș fi putut jura că în 
urma ei am simţit un miros de castane prăjite şi lemn ars. 

Abia după ce ușa se închise m-am gândit că ar fi trebuit să îi 
mulțumesc, şi doar după ce m-am uitat în găleată mi-am dat seama 
că îmi ţinusem mâna stângă la spate. 

Am îngenuncheat lângă găleată şi mi-am băgat degetele în apă. 
Când le-am scos, erau curate. 

M-am cutremurat, permițându-mi să rămân o clipă în genunchi 
înainte de a arunca o parte din apă pe podea şi de a privi cum no- 
roiul dispărea. 


Hp 


Spre disperarea gărzilor, am dus la bun sfârşit sarcina imposi- 
bilă pe care mi-o dăduseră. A doua zi mă împinseră însă zâmbind 
într-un dormitor imens și întunecat, în care erau aprinse doar 
câteva lumânări, şi îmi arătară şemineul care abia se zărea. 

— Slujitorul a împrăștiat linte în cenuşă, mormăi unul dintre gar- 
dieni, aruncându-mi o găleată din lemn. Adun-o până la întoarce- 
rea locatarului; dacă nu, îţi va sfâşia pielea. 

O ușă trântită, zgomotul unei încuietori... şi eram singură. 

Să aduni lintea din tăciuni şi cenuşă - era o sarcină ridicolă, o 
pierdere de vreme şi... 

M-am apropiat de şemineul întunecat şi m-am ghemuit. 

Era imposibil. 

Am aruncat o privire prin dormitor. Nu avea ferestre, nici alte 
ieşiri, în afară de cea prin care tocmai fusesem aruncată înăuntru. 
Patul era enorm și făcut cu grijă, iar cearşafurile negre erau din mă- 
tase. În afară de mobilierul necesar, în cameră nu mai exista nimic 
altceva; nici măcar haine aruncate, cărţi sau arme. 

Ca şi cum locatarul nu ar fi dormit niciodată aici. Am înge- 
nuncheat în faţa şemineului şi mi-am tras sufletul. 

Aveam o privire ageră, mi-am amintit eu. Puteam să zăresc ie- 
purii care se ascundeau în tufișuri şi să urmăresc o mare parte din 
creaturile care îşi doreau să rămână nevăzute. Nu putea fi chiar atât 
de greu să adun lintea. Oftând, m-am târât mai aproape de şemineu 
şi am început. 


Hp 


M-am înşelat. 

Două ore mai târziu, ochii îmi ardeau şi mă dureau şi, cu toate 
că pipăisem fiecare centimetru al şemineului, găseam de fiecare dată 
tot mai multe boabe de linte, mult mai multe, pe care, cumva, nu 
le văzusem. Gărzile nu-mi spuseseră când avea să se întoarcă pro- 
prietarul camerei, astfel că, fiecare bătaie a ceasului de pe poliţă se 
transforma într-un dangăt al morţii, fiecare pas de dincolo de uşă 
provocându-mă să mă întind după vătraiul din fier rezemat de par- 
tea laterală a vetrei. Amarantha nu-mi zisese nimic despre faptul că 
nu puteam riposta - nu specificase niciodată că nu aveam voie să 
mă apăr. Cel puţin nu urma să fiu înfrântă fără să mă lupt. 

Am căutat, iar şi iar, prin cenuşă. Acum, mâinile îmi erau negre 
şi pătate, iar hainele acoperite de funingine. Cu siguranță nu puteau 
fi mai multe boabe; cu siguranță... 

Încuietoarea făcu un clic, iar eu am sărit în picioare şi m-am re- 
pezit spre vătrai, cu faţa spre ușă, ţinând la spate bara din fier. 

Întunericul pătrunse în cameră, topind lumânările cu o briză 
răcoroasă. Am strâns şi mai tare vătraiul, sprijinindu-mă de pia- 
tra şemineului, chiar şi când bezna se aşeză pe pat şi luă o formă 
cunoscută. 

— Feyre, dragă, deși este minunat să te văd, spuse Rhysand, întins 
pe pat, sprijinindu-și capul într-o mână, vreau oare să ştiu de ce 
scotoceşti prin şemineul meu? 

Mi-am îndoit uşor genunchii, pregătindu-mă să fug, să mă as- 
cund, să fac orice pentru a ajunge la uşa aceea, care părea a fi foarte, 
foarte departe. 

- Mi-au spus că trebuie să culeg lintea din cenușă, altfel îmi vei 
jupui pielea. 

— Aşa au zis, nu-i aşa? 

Un zâmbet de felină. 

— Ție trebuie să îţi mulțumesc pentru această idee? am şuierat eu. 

Nu îi era permis să mă omoare, nu dacă avea în vedere târgul 
meu cu Amarantha, dar... existau alte modalităţi prin care-mi putea 
face rău. 

- O, nu, tărăgănă el. Nimeni nu a aflat încă despre înţelegerea 
noastră — tu ai reuşit să-ți ţii gura. Îţi e rușine că profit puţin de tine? 

Mi-am încleștat maxilarul şi am arătat cu o mână spre şemineu, 
păstrând vătraiul ascuns la spate. 

— Este destul de curat pentru tine? 

- În primul rând, ce căutau boabele de linte în şemineul meu? 

L-am privit direct în ochi. 

- Presupun că e una dintre sarcinile gospodăreşti date de per- 
soana care se ocupă de această locuinţă. 

- Hm, făcu el, examinându-şi unghiile. Se pare că ea sau acoliţii 
ei cred că mă voi distra cu tine. 

Mi se uscă gura. 

— Sau e un test pentru tine, am reușit eu să găsesc un răspuns. Ai 
spus că ai pariat pe mine în timpul primei mele misiuni. Nu a fost 
prea încântată de acest lucru. 

— Şi de ce ar trebui să mă testeze Amarantha? 

Nu m-am sustras acelei priviri violete. Demult, Lucien îl numise 
târfa Amaranthei. 

— Pentru că ai minţit-o în legătură cu Clare. Ştiai foarte bine cum 
arătam. 

Rhysand se ridică dintr-o mișcare fluidă și îşi sprijini antebraţele 
pe coapse. Avea foarte multă graţie într-o înfăţişare foarte puter- 
nică. „Vărsam sânge pe câmpul de luptă înainte de a te fi născut“, îi 
zisese odată lui Lucien. Nu mă îndoiam de asta. 

- Amarantha joacă propriile jocuri, spuse el simplu, iar eu le joc 
pe ale mele. Cu fiecare zi, atmosfera devine tot mai plictisitoare aici. 

— Te-a lăsat să ieşi pentru Noaptea Focurilor. Şi, cumva, ai reușit 
să pui acel cap în grădină. 

- Ea mi-a cerut să-l pun acolo. Cât despre Noaptea Focurilor... 

Mă privi din cap până-n picioare. 

— Atunci, am avut motivele mele să ies. Feyre, să nu crezi că nu 
m-a costat. 

Zâmbi din nou, dar nu şi din priviri. 

— Ai de gând să laşi vătraiul acela sau ar trebui să mă aştept să-l 
învârți cât de curând? 

M-am abținut să nu înjur şi l-am scos la iveală - însă nu l-am 
lăsat din mână. 

— O faptă vitează, dar inutilă, spuse el. 

Era adevărat - foarte adevărat, când nici măcar nu fusese nevoie 
să-şi scoată mâinile din buzunar pentru a-i citi gândurile lui Lucien. 

- Cum e posibil ca tu să mai ai o astfel de putere, şi ceilalți nu? 
Am crezut că ea v-a furat toate puterile. 

Îşi ridică o sprânceană întunecată și îngrijită. 

- O, mi-a luat puterile. Aceasta... 

Mi-am simţit mintea dezmierdată de gheare. Am tresărit şi am ţâş- 
nit înapoi, izbindu-mă de şemineu. Tensiunea din mintea mea dispăru. 

— Aceasta este doar o rămășiță. Un rest prin care mă amuz. Tamlin 
al tău are puterea unei brute şi capacitatea de a-şi schimba forma; 
arsenalul meu era cu mult mai periculos. 

Ştiam că nu minţea - nu când îi simţisem ghearele în minte. 

— Aşadar, nu îţi poţi schimba forma? Nu e o însușire specifică 
unui Mare Lord? 

- O, toţi Marii Lorzi o pot face. Pe sub pielea fiecăruia dintre noi 
hoinăreşte câte o fiară, care urlă să iasă afară. Dacă Tamlin al tău 
preferă blana, eu cred că aripile şi ghearele sunt mai distractive. 

O atingere rece îmi sărută şira spinării. 

- Acum poți să te transformi sau ţi-a luat şi puterea asta? 

— Atât de multe întrebări de la un om atât de mic! 

Când se ridică, întunericul care îl înconjura începu să se răsu- 
cească şi să se zvârcolească. Am clipit, iar transformarea fu gata. 

Am balansat uşor vătraiul. 

- Vezi, nu e o schimbare completă, spuse Rhysand, lovindu-și 
ghearele negre care îi înlocuiseră degetele. 

Deasupra genunchiului, întunericul îi păta pielea, însă, în locul 
degetelor de la picioare, luceau tot niște gheare. 

- Nu îmi place să cedez cu totul în fața părții mele animalice. 

Într-adevăr, era tot chipul lui Rhysand, trupul său masculin şi 
puternic, dar în spatele lui se întindeau niște aripi uriaşe, membra- 
noase şi negre ca ale unui liliac, la fel ca ale Attorului. Și le strânse 
cu grijă la spate, dar peste umerii lui largi se vedea unica gheară din 
vârful fiecărei aripi. Oribil, şocant - înfăţişarea a o mie de vise şi 
coşmaruri. Acea parte din mine, din nou inutilă, se agită văzând 
felul în care lumina lumânărilor îi strălucea prin aripi, iluminându-i 
venele, şi modul în care i se reflecta din gheare. 

Rhysand își roti gâtul şi totul dispăru într-o clipită - aripile, 
ghearele, picioarele, lăsând în urmă doar bărbatul bine îmbrăcat 
şi netulburat. 

- Nu încerci să mă lingușești? 

Greşisem enorm oferindu-i propria-mi viaţă. 

- Deja ai o părere foarte bună despre tine, i-am zis eu. Mă îndo- 
iesc de faptul că vorbele măgulitoare ale unui om mărunt contează 
pentru tine. 

Râsul lui uşor se strecură de-a lungul oaselor mele, încălzindu-mi 
sângele. 

- Nu pot hotărî dacă îndrăzneala ta faţă de un Mare Lord e un 
lucru de admirat sau o mare prostie. 

Se părea că doar în preajma lui aveam probleme în a-mi ţine gura. 

— Ştii răspunsul ghicitorii? am îndrăznit să-l întreb. 

Îşi încrucișă braţele. 

— Trişezi, nu-i aşa? 

- Nu mi-a spus niciodată că nu aş putea să cer ajutor. 

— Ah, dar după ce ai fost bătută crunt, ne-a ordonat să nu te mai 
ajutăm. 

Am așteptat, dar el scutură din cap. 

- Chiar dacă aș vrea să te ajut, nu pot. Ea dă ordinul și noi toți 
îl ascultăm. 

Scutură o pată de praf de pe jacheta lui neagră. 

- E un lucru bun că mă place, nu-i aşa? 

Am vrut să insist — să-l implor, dacă asta ar fi însemnat liberta- 
tea imediată. 

— Nu te obosi, spuse el. Nu pot să-ţi zic - nimeni de aici nu 
poate. Dacă ne-ar ordona tuturor să nu mai respirăm, ar trebui să 
îi dăm ascultare. 

Se încruntă spre mine şi-şi pocni degetele. Funinginea, murdăria 
şi cenuşa îmi dispărură de pe piele, lăsându-mă curată, de parcă aş 
fi făcut baie. 

- Poftim. Un cadou — pentru că ai avut curajul să îmi ceri ajutorul. 

L-am privit direct în ochi, dar el făcu un semn spre vatră. 

Era curată - iar găleata mea era plină cu linte. Uşa se deschise de 
la sine, înfățişându-i pe gardienii care mă târâseră aici. Rhysand 
ridică leneş mâna spre ei. 

— Şi-a îndeplinit sarcina. Duceţi-o înapoi. 

Aceştia mă apucară, dar el zâmbi, arătându-şi dinţii într-o ma- 
nieră deloc prietenoasă - și gărzile se opriră. 

— Fără alte treburi casnice, fără alte sarcini, spuse el, torcând erotic. 

Ochii lor galbeni deveniră sticloşi şi plictisiţi, iar dinţii ascuţiţi 
străluciră când gurile li se destinseră. 

- Spuneţi-le şi celorlalți. Nu intraţi în celula ei şi nu o atingeți. 
Dacă o faceţi, va trebui să vă scoateţi singuri maţele, cu propriile 
pumnale. Aţi înțeles? 

Uluiţi, dădură amorţiţi din cap, clipiră şi se îndreptară de spate. 
Mi-am ascuns tremuratul. 

Vraja, controlul minţii - orice le-ar fi făcut, funcționă. 

Îmi făcură semn să mă apropii, dar nu îndrăzniră să se atingă 
de mine. 

Rhysand îmi zâmbi. 

- Cu plăcere, toarse el când am ieșit din cameră. 


CAPITOLUL 
B9 


Din acel moment, în fiecare dimineaţă şi seară, o masă caldă îşi 
făcu apariţia în celula mea. O înfulecam, dar tot îl blestemam pe 
Rhysand. Închisă în celulă, nu aveam nimic de făcut decât să mă 
gândesc la ghicitoarea Amaranthei — doar pentru ca, într-un final, 
să mă aleg cu o groaznică durere de cap. Am recitat-o la nesfârşit, 
fără niciun rezultat. 

Zilele trecură, dar eu nu l-am văzut pe Lucien sau pe Tamlin, iar 
Rhysand nu veni să mă tachineze. Eram singură - complet singură, 
captivă a tăcerii — deşi ţipetele din temnițe continuară să se audă zi 
şi noapte. În momentele în care strigătele deveneau prea greu de 
suportat şi de ignorat, mă uitam la ochiul tatuat din palma mea. 
M-am întrebat dacă îl făcuse doar pentru a-mi reaminti, subtil, de 
Jurian - o palmă crudă şi meschină dată peste față, menită să-mi 
transmită că, probabil, nu mai aveam mult până să-i aparţin, aşa 
cum războinicul antic îi aparținea acum Amaranthei. 

Din când în când, îi vorbeam tatuajului, apoi îmi spuneam că 
eram nebună. Sau îl blestemam pe Rhysand. Dar aş fi putut jura 
că, într-o noapte, când eram pe cale să aţipesc, îmi făcuse un 
semn, clipind. 

Dacă număram corect mesele, cam la patru zile după ce-l văzu- 
sem pe Rhysand în camera lui, două Mari Zâne ajunseră în celula mea. 

Apărură printre crăpături, din valuri de întuneric, întocmai ca 
Rhysand, dar, în vreme ce el se materializase, aceste zâne rămaseră 
ca niște umbre ale căror trăsături abia se distingeau, cu excepţia ro- 
chiilor largi și vaporoase, din țesături fine. Când ajunseră lângă mine, 
tăcură. Nu m-am luptat cu ele - nu aveam cu ce anume să mă lupt şi 
nu puteam fugi nicăieri. Am simţit pe braţe atingerea mâinilor reci, 
dar solide, de parcă umbrele ar fi fost un înveliş, o a doua piele. 

Rhysand trebuie să le fi trimis - niște slujitoare de-ale lui, din 
Regatul Nopţii. La fel de bine ar fi putut fi mute, de vreme ce nu îmi 
adresară niciun cuvânt când se lipiră de trupul meu, păşind - am 
pășit efectiv prin ușa închisă, ca şi cum nici n-ar fi fost acolo. De 
parcă şi eu aş fi devenit o umbră. Traversând temnițele întunecate 
din care se auzeau ţipete, mi s-a părut că păianjenii mi se târâiau pe 
şira spinării şi pe braţe, iar genunchii mi se înmuiară. Niciunul din- 
tre gardieni nu ne opri — nici măcar nu se uitară la noi. Aşadar, 
eram vrăjite; doar o beznă tremurândă în fața trecătorilor. 

Zânele mă conduseră pe scări prăfuite şi pe holuri uitate, până 
când am ajuns în dreptul unei camere greu de descris, unde mă 
dezbrăcară, mă spălară temeinic şi apoi, spre groaza mea, începură 
să-mi picteze trupul. 

Atingerile lor insuportabil de reci mă gâdilau, iar când mă zvâr- 
coleam, strânsorile uşoare deveneau ferme. Situaţia se înrăutăţi şi 
mai mult când îmi pictară părţile intime, trebuind să fac un efort ca 
să nu o lovesc pe vreuna dintre ele în față. Nu îmi oferiră nicio 
explicaţie pentru ce se întâmpla, nu-mi dădură de înţeles că acest 
lucru ar fi fost un alt chin, ordonat de Amarantha. Chiar dacă aş fi 
fugit, nu aş fi avut unde să scap - nu fără să-l condamn și mai mult 
pe Tamlin. Aşadar, am încetat să le mai cer răspunsuri, nu m-am 
mai împotrivit şi le-am lăsat să termine ce începuseră. 

De la gât în sus, aveam o înfățișare regală: chipul îmi era înfrumu- 
sețat cu machiaje fine - aveam ruj pe buze, o umbră de praf auriu 
pe pleoape, ochii conturaţi cu praf de cărbune - şi părul îmi era 

răsucit în jurul unei mici diademe din aur, incrustată cu pietre de 
lapis lazuli. Însă, de la gât în jos, eram jucăria unui zeu păgân. Con- 
tinuară modelul tatuajului de pe brațul meu şi, de îndată ce vopseaua 
neagră-albăstruie se uscă, mă îmbrăcară cu o rochie de un alb stră- 
veziu. Dacă se putea numi rochie. Era puţin mai opacă decât două 
valuri lungi de voal, suficient de lată încât să-mi acopere sânii, prinsă 
la ambii umeri cu broşe din aur. Fâşiile ajungeau până în dreptul 
unei curele cu bijuterii, care îmi atârna pe şolduri, unde se uneau 
într-o singură bucată de material, care anina între picioarele mele și 
podea. Abia mă îmbrăca şi, după aerul rece pe care-l simţeam pe 
piele, ştiam că, în mare parte, aveam spatele dezgolit. 

Briza rece care îmi mângâia pielea goală fu suficientă încât să mă 
înfurie. Cele două Mari Zâne nu îmi ascultară rugămințţile de a fi 
îmbrăcată cu alte haine, ascunzându-și chipurile greu de zărit, dar 
ținându-mă strâns de braţe când am încercat, violent, să scap din 
prinsoarea lor. 


Lo] 


- Nu aș face asta, se auzi o voce joasă şi vioaie de lângă ușă. 

Rhysand era rezemat de perete, cu braţele încrucişate. 

Ar fi trebuit să ştiu că el era în spatele acestei situaţii, desenele 
pereche care îmi acopereau tot trupul ar fi trebuit să mă facă să-mi 
dau seama. 

- Învoiala noastră nu a început încă, m-am răstit eu. 

Instinctele care odată îmi spuseseră să tac în preajma lui Tam şi 
a lui Lucien mă lăsară baltă când Rhys se apropie. 

- Ah, dar am nevoie de o însoţitoare pentru petrecere. 

Ochii lui violeţi străluciră ca stelele. 

- Şi când m-am gândit la cum stai ghemuită toată noaptea în 
celula aceea, singură... 

Flutură o mână și zânele slujitoare dispărură pe ușa din spatele lui. 
Văzându-le trecând prin lemn - fără îndoială că toți curtenii Regatului 
Nopţii puteau face asta — am tresărit, iar Rhysand chicoti. 

— Arăţi întocmai cum am sperat. 

Din locaşurile prăfuite ale minţii, mi-am reamintit cuvinte simi- 
lare pe care, cândva, Tamlin mi le şoptise la ureche. 

- Sunt necesare toate astea? am întrebat eu, arătând spre vopsea 
şi îmbrăcăminte. 

- Desigur, răspunse el cu răceală. Altfel, cum voi şti dacă te-a 
atins cineva? 

Fl se apropie, iar eu mi-am adunat curajul când el își trecu un deget 
de-a lungul umărului meu, întinzând vopseaua. De îndată ce îl ridică, 
vopseaua reapăru de la sine, oferindu-i desenului forma originală. 

- Nici rochia şi nici mişcările tale nu-l vor strica, spuse el, cu fața 
apropiată de a mea. 

Dinţii lui erau mult prea aproape de gâtul meu. 

— Şi eu îmi voi aduce precis aminte pe unde mi-au fost mâinile. 
Dar, dacă te atinge altcineva, să spunem un anume Mare Lord că- 
ruia îi place primăvara, îmi voi da seama. Îmi dădu uşor peste nas. 
Și, Feyre, adăugă el cu un murmur mângâietor, nu îmi cade bine ca 
bunurile mele să fie atinse de altcineva. 

Stomacul îmi îngheţă. În fiecare lună, timp de o săptămână, era 
stăpânul meu. În mod clar, credea că înţelegerea noastră avea să fie 
valabilă pentru tot restul vieţii mele. 

- Vino, spuse Rhysand, făcându-mi semn cu mâna. Am întâr- 
ziat deja. 


Hp 


Am traversat holurile. Sunetele veseliei se auzeau înaintea noas- 
tră, iar chipul îmi ardea în vreme ce plângeam, în tăcere, din cauza 
materialului prea transparent al rochiei mele. Sânii mi se vedeau pe 
dedesubt, vopseaua nelăsând loc imaginaţiei, iar aerul rece al peş- 
terii îmi făcea pielea ca de găină. Având picioarele, coastele şi cea mai 
mare parte a abdomenului expuse, mai puţin în zona fâşiilor subţiri 
din voal, a trebuit să strâng din dinţi, ca să nu-mi mai clănţăne. 

Tălpile goale îmi erau pe jumătate înghețate, iar eu speram că, ori- 
unde ne îndreptam, avea să fie un foc imens. 

Muzica bizară, excentrică, răsuna prin două uşi din piatră, pe 
care le-am recunoscut imediat. Sala tronului. Nu! Nu, în orice alt 
loc, dar nu aici. 

Spiridușşii şi Marii Spiriduși rămaseră cu gura căscată când am 
intrat. Unii se înclinară în fața lui Rhysand, în vreme ce alţii icniră. 
I-am spionat pe câţiva dintre fraţii lui Lucien, care tocmai se adu- 
nau lângă uși. Îmi aruncară nişte zâmbete şirete. 

Rhysand nu mă atinse, dar păşi destul de aproape de mine, astfel 
încât să fie evident că îl însoţeam - că îi aparţineam. Nu m-ar fi 
surprins dacă mi-ar fi pus o lesă şi o zgardă în jurul gâtului. Poate 
că avea să o facă la un moment dat, acum că eram legată de el şi că 
învoiala era marcată pe trupul meu. 

Şoaptele se auziră peste strigătele de sărbătoare şi chiar și muzica 
încetă când mulțimea se dădu la o parte, făcându-ne loc spre po- 
diumul Amaranthei. Mi-am ridicat bărbia, greutatea coroanei apă- 
sându-mi craniul. 

Îndeplinisem prima sarcină. Dusesem la bun sfârşit şi treburile 
casnice pe care mi le dăduse. Puteam să-mi țin capul sus. 

Tamlin stătea lângă ea pe acelaşi tron, în hainele lui obişnuite, 
neînarmat şi cu masca peste chip - singurul semn al sfidării sale 
continue. Rhysand spusese că voia să îi comunice la momentul po- 
trivit, că voia să îl rănească pe Tamlin, dezvăluindu-i târgul pe care 
îl acceptasem. Nenorocitul! Un nenorocit mizerabil şi intrigant. 

— Miez de vară fericit, spuse Rhysand, înclinându-se în fața 
Amaranthei. 

Ea purta o rochie elegantă, în tonuri de mov-deschis şi violet — 
surprinzător de modestă. Spre deosebire de frumuseţea ei cultivată, 
eu eram o sălbatică. 

- Ce i-ai făcut prizonierei mele? întrebă ea, dar zâmbetul nu îi 
atinse privirea. 

Chipul lui Tamlin era ca din piatră - ca din piatră, cu excepţia 
articulaţiilor albe ale degetelor care strângeau braţele tronului. Nu 
avea gheare. Cel puţin, era în stare să ţină sub control acel semn al 
temperamentului său. 

Făcusem un lucru foarte prostesc legându-mă de Rhysand. De 
Rhysand, cu aripile şi ghearele-i care pândeau de sub acea înfăţişare 
frumoasă, fără cusur; de Rhysand, care putea distruge minţile. „Pen- 
tru tine am făcut-o“, am vrut să strig. 

- Am încheiat un târg, rosti Rhysand. 

Am tresărit când îmi dădu la o parte o șuviță de păr de pe față. 
Îşi trecu degetele peste gâtul meu - o mângâiere blândă. Sala tronului 
fu mult prea liniştită când îi adresă următoarele cuvinte lui Tamlin: 

- O săptămână petrecută cu mine în Regatul Nopţii, pentru că 
am vindecat-o după prima sarcină. 

Îmi ridică braţul stâng ca să mi se vadă tatuajul a cărui cerneală 
nu strălucea la fel de puternic precum vopseaua de pe trupul meu. 

- Pentru tot restul vieţii ei, adăugă el nonșalant, privind-o acum 
pe Amarantha. 

Regina Zânelor îşi îndreptă puţin postura - până şi ochiul lui 
Jurian păru aţintit asupra mea, asupra lui Rhysand. Pentru restul 
vieții mele — o spusese de parcă ar fi urmat să trăiesc foarte, foarte 
mult timp. 

Credea că aveam să rezolv cu succes toate sarcinile Amaranthei. 

I-am privit profilul, nasul elegant și buzele senzuale. Jocuri - lui 
Rhysand îi plăcea să joace jocuri şi se părea că eu eram acum pionul 
principal în schema lui, oricare ar fi fost aceasta. 

- Bucuraţi-vă de petrecerea dată de mine, fu singura replică a 
Amaranthei, care își făcea de lucru cu osul din capătul colierului ei. 

Lăsat să plece, Rhysand îşi puse o mână pe spatele meu, ducân- 
du-mă din faţa lui Tamlin, care încă ţinea strâns brațul tronului. 

Cei din mulțime păstrară o distanţă rezonabilă, iar eu nu am putut 
să mă uit la niciunul dintre ei, de teamă că s-ar putea să trebuiască 

să-l văd iar pe Tamlin sau că l-aş putea urmări pe Lucian - că i-aș 
surprinde expresia feței, privindu-mă. 

Mi-am ţinut capul sus. Nu aveam de gând să-i las pe ceilalți să 
observe acea slăbiciune - nu aveam de gând să le permit să ştie cât 
de mult mă durea faptul că eram atât de expusă în faţa lor, că purtam 
simbolurile lui Rhysand pictate pe aproape fiecare centimetru de 
piele, nu puteam îngădui ca Tamlin să mă vadă atât de înjosită. 

Rhysand se opri în fața unei mese încărcate cu mâncăruri alese. 
Marii Spiriduși care se aflau în jurul acesteia plecară imediat. Dacă 
şi alți curteni ai Regatului Nopţii erau prezenţi, ei nu dispărură învă- 
luiţi în întuneric, aşa cum o făceau Rhysand şi slujitorii lui; nu în- 
drăzniră să se apropie de el. Muzica începu să se audă destul de tare 
încât să sugereze faptul că, undeva în încăpere, se dansa. 

- Vin? spuse el, oferindu-mi un pocal. 

Prima regulă a lui Alis. Am clătinat din cap, în semn că nu. 

Zâmbi şi-mi întinse din nou pocalul. 

- Bea. Vei avea nevoie. 

Bea, îmi repetă mintea mea, iar degetele mi se agitară, întinzân- 
du-se spre pocal. Nu. Nu, Alis îmi spusese să nu beau vinul de aici — 
un vin care era diferit față de cel vesel care sărbătorea solstițiul. 

- Nu, am zis eu şi câteva zâne care ne priveau de la distanță 
chicotiră. 

- Bea, spuse el şi degetele mele trădătoare prinseră pocalul. 


a 


M-am trezit în celula mea, încă îmbrăcată cu acea batistă pe care 
el o numea rochie. Totul se învârtea atât de tare, încât abia am ajuns 
la colţ înainte să vomit. Din nou. Şi din nou. Când mi-am golit sto- 
macul, m-am târât în colțul opus al celulei şi m-am prăbușit. 

Am dormit agitat, în vreme ce lumea continua să se rotească vio- 
lent în jurul meu. Eram legată de o roată, care se învârtea și se în- 
vârtea şi se învârtea... 

E de la sine înţeles că mi-a fost rău o mare parte din acea zi. 

Tocmai terminasem de ciugulit cina fierbinte care apăruse cu 
doar câteva momente înainte ca ușa să scârțâie și o vulpe aurie — 
cu un ochi mijit de metal, să îşi facă apariţia. 

- La naiba, spuse Lucien. E foarte frig aici. 

Avea dreptate, dar îmi era prea greață ca să bag de seamă. Făceam 
un efort doar pentru a-mi ține capul ridicat, ca să nu mai vorbim de 
faptul că mă străduiam să nu vomit. Îşi desfăcu mantia şi mi-o puse 
pe umeri. Căldura copleșitoare mă învălui. 

- Uită-te la toate acestea, zise el, holbându-se la vopseaua de 
pe mine. 

Din fericire, era intactă, cu excepţia câtorva locuri din zona taliei. 

- Nenorocitul! 

- Ce s-a întâmplat? am reuşit să-l întreb, deşi nu eram sigură 
că-mi doream cu adevărat să aflu răspunsul. 

Îmi aminteam, vag, doar muzica sălbatică. 

Lucien se retrase. 

- Nu cred că vrei să ştii. 

Mi-am studiat câteva pete de pe talie, semne care arătau că fuse- 
sem atinsă de nişte mâini. 

- Cine mi-a făcut asta? am întrebat şoptit, urmărind arcul vop- 
selei întinse. 

- Cine crezi? 

Inima mi se strânse, iar eu mi-am plecat privirea. 

- A văzut... Tamlin a văzut asta? 

Lucian încuviinţă. 

- Rhys a făcut-o doar ca să-l enerveze. 

— A reuşit? 

Încă nu-l puteam privi direct pe Lucien. Măcar ştiam că nu mă 
pângărise mai mult de atât. Vopseaua îmi spunea asta. 

- Nu, zise Lucien, iar eu am zâmbit trist. 

- Ce... ce am făcut în tot acel timp? 

Degeaba mă avertizase Alis. 

Lucien expiră scurt, trecându-şi o mână prin părul roșcat. 

- Te-a obligat să dansezi pentru el toată noaptea. Şi, când nu ai 
dansat, ai stat în poala lui. 

- Ce fel de dans? am insistat eu. 

- Nu genul pe care l-ai dansat cu Tamlin, la Solstițiu, răspunse 
Lucien, iar eu am roşit. 

Din amintirile mele întunecate din seara precedentă, mi-am 
reamintit apropierea unor anumiţi ochi violeţi - care, privindu-mă, 
străluceau a viclenie. 

- În faţa tuturor? 

- Da, răspunse Lucien, mai blând decât îmi vorbise vreodată. 

Am înlemnit. Nu voiam să-i fie milă de mine. Oftă şi-mi apucă 
brațul stâng, studiind atent tatuajul. 

- Ce-a fost în mintea ta? Nu ştiai că voi veni cât mai repede 
posibil? 

Mi-am smuls braţul din strânsoarea lui. 

- Eram pe moarte! Aveam febră, abia reuşeam să nu-mi pierd 
cunoştinţa. De unde era să ştiu că vei veni? Că ai înţeles cât de re- 
pede pot muri oamenii dintr-o asemenea cauză? Mi-ai spus că ai 
ezitat atunci, când m-am confruntat cu naga. 

- I-am jurat lui Tamlin... 

- Nu am avut altă soluţie! Crezi că voi mai avea încredere în tine, 
după tot ce mi-ai spus la conac? 

- Mi-am riscat viața pentru tine în timpul în care tu îţi îndeplineai 
sarcina. Nu a fost de ajuns? 

Ochiul lui din metal se roti încet. 

— Ţi-ai dezvăluit numele ca să mă salvezi - după tot ce ţi-am spus, 
după tot ce am făcut, tu tot ai spus cum te numești. Nu ţi-ai dat seama 
că urma să te ajut? Cu sau fără jurământ? 

Nu-mi dădusem seama că, de fapt, gestul meu însemnase ceva 
pentru el. 

- Nu am avut de ales, i-am spus încă o dată, respirând greu. 

- Nu înţelegi ce e Rhys? 

- Ba da! m-am răstit eu, apoi am oftat. Înţeleg, am repetat încet 
şi m-am uitat la ochiul din palma mea. S-a făcut. Aşadar, nu mai e 
nevoie să respecţi jurământul făcut lui Tamlin de a mă proteja - sau 
să crezi că-mi datorezi ceva pentru că te-am salvat de Amarantha. 
Aş fi făcut-o şi doar ca să văd cum le piere zâmbetul fraţilor tăi. 

Lucien ţâţâi, dar ochiul roşu care-i mai rămăsese străluci. 

- Mă bucur să constat că nu ţi-ai vândut şi veselia sau încăpăţâ- 
narea lui Rhys. 

- Doar o săptămână din viața mea, în fiecare lună. 

- Da, bine - vom vedea cum vor sta lucrurile, la timpul potrivit, 
mârâi el, în vreme ce ochiul din metal privi spre ușă. 

Se ridică. 

- Ar trebui să plec. Gărzile urmează să-şi schimbe tura. 

- Îmi pare rău că te-a pedepsit pentru ajutorul pe care mi l-ai dat 
în timpul sarcinii, i-am spus după ce făcu un pas. Am auzit... 

Gâtul mi se încordă. 

- Am auzit ce l-a obligat pe Tamlin să-ţi facă. 

Ridică din umeri, dar eu am adăugat: 

- Mulţumesc. Pentru că m-ai ajutat. 

Se îndreptă către uşă şi, pentru prima dată, am observat cât de 
greoi se mișca. 

- De aceea nu am putut veni mai devreme, zise el în vreme ce 
capul i se clătină. Ea - şi-a folosit puterea, s-a folosit de puterile noas- 
tre ca să-mi împiedice spatele să se vindece. Abia astăzi am fost în 
stare să mă mişc. 

Am început să respir mai greu. 

- Poftim, i-am spus eu, dându-mi mantia la o parte și ridicân- 
du-mă să i-o dau. 

Frigul neaşteptat îmi făcu pielea ca de găină. 

- Păstreaz-o. În drum spre tine, am furat-o de la un gardian care 
moţăia. 

În lumina slabă, simbolul brodat al unui dragon care dormea sclipi. 
Blazonul Amaranthei. M-am strâmbat, dar mi-am pus-o pe umeri. 

- În plus, adăugă Lucien rânjind, te-am văzut destul de bine prin 
rochie încât să nu te uit toată viața. 

Când deschise uşa, m-am îmbujorat. 

- Aşteaptă... i-am spus. Tamlin e bine? Mă refer la vraja 
Amaranthei, care îl face să fie atât de tăcut... 

- Nu e nicio vrajă. Nu ţi-a trecut prin minte că Tamlin nu vor- 
beşte pentru a evita să-i spună Amaranthei care dintre chinurile la 
care te supune îl afectează cel mai mult? 

Nu, nu mă gândisem la așa ceva. 

- Totuşi, joacă un joc periculos, zise Lucien, strecurându-se pe 
uşă. Toți facem asta. 


H 


În noaptea următoare, am fost din nou spălată, pictată şi adusă 
în acea cameră nenorocită a tronului. De această dată, nu era un 
bal, ci doar o distracţie de seară. După cum se dovedi, eu eram dis- 
tracția. Totuşi, din fericire, după ce am băut vinul, nu am mai con- 
ştientizat ce se întâmpla. 

Nopti la rând, am fost îmbrăcată în același fel şi însoţită de 
Rhysand în sala tronului. Astfel, am devenit jucăria lui Rhysand, o 
târfă pentru târfa Amaranthei. Mă trezeam amintindu-mi vag și 
fragmentat - de cum dansasem între picioarele lui Rhysand, în 
vreme ce el stătea pe scaun și râdea, de mâinile lui pătate de albastru 
din locurile în care, cumva, îmi atinsese doar talia şi brațele. Mă 
obliga să dansez până când îmi era rău şi, după ce vomitam, îmi 
spunea să dansez din nou. 

În fiecare dimineaţă mă trezeam bolnavă şi epuizată, şi, cu toate 
că gărzile respectau într-adevăr ordinul dat de Rhysand, activită- 
tile nocturne mă sleiau de puteri. Îmi petreceam zilele dormind, 

așteptând ca efectul vinului zânelor să treacă, moțăind pentru a 
scăpa de umilinţa îndurată. Când puteam, mă gândeam la ghicitoa- 
rea Amaranthei, interpretând fiecare cuvânt — fără niciun rezultat. 

Şi, când intram din nou în sala tronului, îmi permiteam să-l văd 
pe Tamlin doar pentru o clipă, înainte ca drogul din vin să pună 
stăpânire pe mine. Dar de fiecare dată, în fiecare noapte, în singurul 
moment în care privirile ni se întâlneau, nu-mi ascundeam dra- 
gostea şi durerea care îmi umpleau ochii. 


za 


Tocmai terminaseră să mă picteze şi să mă îmbrace - în acea 
seară, rochia mea din voal era de un portocaliu însângerat - când 
Rhysand intră în cameră. Ca de obicei, slujnicele-fantomă ieşiră 
prin pereţi şi dispărură. Dar, în loc să-mi facă semn să vin cu el, 
Rhysand închise ușa. 

- Mâine-seară va avea loc cea de-a doua ta probă, spuse el pe un 
ton neutru. 

Firul din aur şi argint din tunica lui neagră străluci în lumina 
lumânărilor. Nu purta niciodată haine de altă culoare. 

- Şi? 

- Ar putea fi ultima, zise el şi se sprijini de tocul uşii, încrucişân- 
du-şi braţele. 

— Dacă încerci să mă păcăleşti să iau parte la un alt joc de-al tău, 
îți pierzi timpul. 

- Nu mă implori să-ţi ofer o noapte cu iubitul tău? 

- Voi avea parte de acea noapte şi de toate cele care vor urma, 
după ce voi reuşi să duc la capăt ultima sarcină pe care mi-o va da. 

Rhys ridică din umeri, apoi îmi aruncă un zâmbet când trecu 
pe lângă mine şi împinse ușa. 

- Mă întreb dacă erai atât de acră şi cu Tamlin, pe vremea când 
erai prizoniera lui. 

- Nu m-a tratat niciodată ca pe o prizonieră - sau ca pe o sclavă. 

- Nu - cum ar fi putut? Nu când rușinea tatălui său şi brutalitatea 
fraţilor lui apăsau mereu umerii săracei, nobilei fiare. Dar, poate 
dacă s-ar fi deranjat să înveţe câte ceva despre cruzime, despre ce 
înseamnă să fii cu adevărat un Mare Lord, ar fi împiedicat declinul 
Regatului Primăverii. 

— Şi regatul tău a avut aceeaşi soartă. 

Tristeţea pâlpâi în ochii lui violeți. Nu aş fi observat-o dacă nu aș 
fi... simţit-o - adânc în sinea mea. Privirea îmi alunecă spre ochiul 
pe care îl purtam gravat în palmă. Ce fel de tatuaj îmi făcuse, mai 
exact? În schimb, l-am întrebat: 

- Când hoinăreai liber în Noaptea Focurilor - în timpul Ritualului, 
mi-ai spus că te-a costat. Tu ai fost unul dintre Marii Lorzi care i-au 
jurat credință Amaranthei, ca să nu fie obligat să trăiască aici? 

Orice urmă de tristeţe i s-ar fi oglindit în ochi dispăru - lăsând să 
se zărească doar o privire calmă, rece şi scânteietoare. Aș fi putut jura 
că umbra aripilor sale puternice colorase peretele din spatele lui. 

- Ceea ce fac sau am făcut pentru Regatul meu nu este treaba ta. 

— Şi ea ce a făcut în ultimii patruzeci şi nouă de ani? I-a asuprit pe 
cei de la curte şi i-a torturat pe toți, după bunul ei plac? În ce scop? 

„Spune-mi despre ameninţarea pe care o reprezintă pentru lume“, 
am vrut să-l implor - „spune-mi ce înseamnă toate acestea, de ce au 
trebuit să se întâmple atât de multe lucruri îngrozitoare.“ 

- Stăpâna Muntelui nu trebuie să îşi justifice acţiunile. 

— Dar... 

- Festivităţile ne aşteaptă. 

Făcu un semn spre uşa din spatele lui. 

Ştiam că mă aflam pe un teren periculos, dar nu îmi păsa. 

- Ce vrei de la mine? În afară de a-l necăji pe Tamlin... 

— Să-l necăjesc pe el e cea mai mare plăcere a mea, zise el, imitând 
o plecăciune. Şi, în ceea ce priveşte întrebarea ta, de ce ar avea un băr- 
bat nevoie de un motiv pentru a se bucura de prezența unei femei? 

- Mi-ai salvat viaţa. 

- Şi, salvând-o pe a ta, i-am salvat viaţa lui Tamlin. 

- De ce? 

Îmi făcu un semn cu ochiul, netezindu-şi părul negru-albăstrui. 

- Feyre, aceasta e adevărata întrebare, nu-i aşa? 

Rostind acele vorbe, mă conduse în afara camerei. 

Am ajuns în sala tronului, unde mi-am adunat curajul de a mă 
läsa drogată și umilită din nou. Mulțimea se uită însă la Rhysand - 
la Rhysand, care era urmărit de frații lui Lucien. Vocea limpede a 
Amaranthei răsună deasupra muzicii, chemându-l. 

EI se opri, aruncând o privire către fraţii lui Lucien, care veneau 
ţanţoş spre noi şi a căror atenţie era îndreptată asupra mea. Nerăb- 
dători, flămânzi — răi. Am deschis gura, nu prea mândră ca să-l rog 
pe Rhysand să nu mă lase singură cu ei, câtă vreme discuta cu 
Amarantha, dar el își puse o mână pe spatele meu şi mă înghionti. 

— Stai pe-aproape şi ține-ți gura, îmi murmură el la ureche, con- 
ducându-mă la braţ. 

Mulțimea se despărţi de parcă am fi fost în flăcări, dezvăluind 
mult prea curând ceea ce se afla în fața noastră. 

Nu a noastră, m-am corectat după aceea, ci a lui Rhysand. 

Un Mare Spiriduş cu pielea maronie plângea în hohote pe po- 
deaua aflată în fața podiumului. Amarantha îi zâmbea precum un 
şarpe - atât de intens, încât nici măcar nu se uită la mine. Lângă ea, 
Tamlin era complet nepăsător. O bestie fără gheare. 

Rhysand mă privi - o poruncă tacită de a rămâne la marginea 
mulțimii. M-am supus şi, când mi-am îndreptat atenţia către Tamlin, 
aşteptând să se uite - doar să se uite la mine - el nu reacționă, 
având în prim-plan numai regina şi masculul din fața ei. I-am în- 
teles gestul. 

Amarantha îşi mângâie inelul, urmărind fiecare mișcare a lui 
Rhysand în timp ce se apropia. 

- Boiernaşul văratic, spuse ea despre bărbatul care se înjosea 
la picioarele ei, a încercat să scape prin ieşirea dinspre terenurile 
Regatului Primăverii. Vreau să ştiu de ce. 

La marginea mulțimii stătea un Mare Spiriduş, înalt şi chipeş - 
cu părul aproape alb cu ochi din cristal de un albastru zdrobitor 
şi cu o piele de un arămiu intens. Însă, când atenţia îi fu atrasă de 
Amarantha și Rhysand, se strâmbă. Îl mai văzusem înainte, în tim- 
pul primei mele probe - Marele Lord al Regatului Verii. Obişnuia să 
strălucească - aproape emanând o lumină aurie; acum era tăcut, 
mohorât. De parcă Amarantha i-ar fi supt şi ultimul strop de putere, 
în vreme ce își interoga supusul. 

Rhysand îşi băgă mâinile în buzunare şi se apropie de bărbatul 
aflat la pământ. 

Spiridușşul Verii se crispă, faţa strălucindu-i de lacrimi. Propriile-mi 
măruntaie se dizolvară de teamă și ruşine când, văzându-l Rhysand, 
se scăpă pe el. 

- T-te rog, icni acesta. 

Mulțimea era fără suflare, prea tăcută. 

Cu spatele la mine, umerii lui Rhysand erau relaxaţi, şi toate cu- 
săturile hainelor, la locul lor. Dar am ştiut că-şi fixase ghearele în 
mintea spiriduşului în clipa în care bărbatul, aflat la pământ, se opri 
din tremurat. 

Marele Spiriduș al Regatului Verii înlemnise, iar în ochii lui de 
un albastru uimitor se citeau frică şi o durere, o durere adevărată. 
Mi-am amintit că Regatul Verii fusese unul dintre regatele care se 
răzvrătiseră. Aşadar, acesta era un nou Mare Lord, necercetat, dar 
care fusese obligat să facă alegeri care îl costaseră niște vieți. 

După un moment de tăcere, Rhysand o privi pe Amarantha. 

— A vrut să scape. Să ajungă la Regatul Primăverii, să traverseze 
zidul şi să fugă spre sud, către teritoriul oamenilor. Nu a avut niciun 
complice, niciun motiv, în afară de propria-i laşitate jalnică. 

Făcu un semn brusc din barbă spre balta de urină în care stătea 
bărbatul. Cu coada ochiului, l-am văzut pe Marele Lord al Regatului 
Verii încovoindu-se puţin — destul cât să mă facă să mă întreb... să 
mă întreb ce alesese Rhysand în momentul în care hotărâse să caute 
în mintea bărbatului. 

Amarantha îşi dădu însă ochii peste cap şi se tolăni în tron. 

- Nimicește-l, Rhysand. 

Făcu un semn cu mâna spre Marele Lord al Regatului Verii. 

- După aceea, poţi face orice doreşti cu leşul lui. 

Marele Lord al Regatului Verii se înclină - de parcă ar fi primit 
un cadou - şi îşi privi supusul, care încremenise şi se calmase pe 
jos, îmbrăţișându-şi genunchii. Spiriduşul era pregătit - uşurat. 

Rhys îşi scoase o mână din buzunar, lăsând-o să-i atârne pe 
lângă corp. Aş fi putut jura că ghearele fantomatice pâlpâiră când 
îşi strânse uşor degetele. 

- Rhysand, încep să mă plictisesc, zise Amarantha cu un oftat, 
jucându-se din nou cu acel os. 

Prea atentă la prada ei, nu mă privise nici măcar o dată. 

Rhysand își încleştă pumnul. 

Ochii spiridușului se măriră - apoi sticliră când căzu într-o parte, 
în propria-i baltă de urină. Sângele îi curse din nas şi din urechi, 
băltind pe podea. Foarte rapid -— foarte uşor, irevocabil... Era mort. 

- Am spus să-i nimiceşti mintea, nu creierul, se răsti Amarantha. 

În jurul meu, mulțimea murmură, agitându-se. Nu voiam nimic 
mai mult decât să mă pierd în ea — să mă târăsc înapoi în celula mea 
şi să-mi şterg din memorie ce văzusem. Tamlin nu se înfiorase — 
nu-i tresărise niciun muşchi. Oare la ce orori asistase în lunga lui 
viaţă, dacă acest lucru nu-i năruise acea expresie rece, acel control? 

Rhysand ridică din umeri, băgându-şi mâna înapoi în buzunar. 

- Îmi cer scuze, regina mea. 

Se întoarse fără să-i fi fost dat voie şi nu mă privi când se îndreptă 
spre partea din spate a sălii tronului. L-am urmat, ţinându-mi în 

frâu tremuratul, încercând să nu mă gândesc la cadavrul întins în 
urma noastră sau la Clare - încă țintuită pe perete. 

Trecând prin mulțime, membrii acesteia rămaseră mult, mult în 
spate. „Iârfo', îi şoptiră unii, departe de urechile ei; târfa Amaranthei. 
Mulţi încercară însă să-i zâmbească şi să-i vorbească - „bine că l-ai 
omorât; bine ca l-ai ucis pe trădător.“ 

Cu umerii căzuţi şi fără să se grăbească, Rhysand nu catadicsi 
să le răspundă. Mă întrebam dacă oricine altcineva, în afară de el şi 
de Marele Lord al Regatului Verii, ştia că îl ucisese din milă. Eram 
dispusă să pariez că şi alte persoane fuseseră implicate în acest plan 
de evadare, poate chiar însuși Marele Lord al Regatului Verii. 

Dar poate că păstrarea acelor secrete ajutase doar jocurilor lui 
Rhysand. Poate faptul că îl cruţase pe acel spiriduș, ucigându-l rapid, 
în loc să-i nimicească mintea şi să-l transforme într-o legumă care 
saliva, fusese doar o altă mișcare calculată. 

Nu se opri nici măcar o dată în lungul drum care traversa încă- 
perea tronului, dar când am ajuns la mâncarea și vinul din partea 
din spate a camerei, îmi dădu un pocal şi bău şi el dintr-unul, alături 
de mine. Nu spuse nimic înainte ca vinul să mă învăluie în uitare. 


CAPITOLUL 

Sosi vremea celei de-a doua sarcini. 

Cu dinţii strălucind, Attorul îmi rânji când m-am aflat în faţa 
Amaranthei. O altă peşteră - mai mică decât sala tronului, dar des- 
tul de mare încât să fie, probabil, un vechi spațiu de distracţie. Nu 
era decorată și nici mobilată, cu excepţia pereţilor auriţi, iar regina 
însăşi stătea pe scaun din lemn sculptat, cu Tamlin în picioare, în 
spatele ei. Nu m-am uitat prea mult la Attor, care zăbovea de cea- 
laltă parte a scaunului reginei, biciuind podeaua cu coada-i lungă şi 
subțire. Zâmbea doar ca să mă descurajeze. 

Funcţiona. Nu mă puteam calma nici dacă îl priveam pe Tamlin. 
Când Amarantha zâmbi, mi-am pus mâinile în șold. 

- Ei bine, Feyre, a sosit vremea celei de-a doua probe. 

Părea foarte îngâmfată - sigură că moartea mea plutea în apro- 
piere. Eram îngrozită de ceea ce avea să urmeze. 

Fusese o prostie din partea mea să refuz să mor în dinţii vier- 
melui. Îşi încrucișă braţele şi își sprijini bărbia într-o mână. În inel, 
ochiul lui Jurian se roti, se întoarse către mine, cu pupila mărită în 
lumina slabă. 

- Ai găsit soluţia ghicitorii pe care ţi-am dat-o? 

Nu am binevoit să îi răspund. 

- Păcat, spuse ea, strâmbându-se. Totuşi, în această seară mă 
simt generoasă. 

Râsetele: şuierate ale Attorului și ale celor câțiva spiriduşi din 
spatele meu mi se strecurară de-a lungul şirei spinării. 

- Ce spui de un mic antrenament? întrebă Amarantha, iar eu 
m-am forțat să par nepăsătoare. 

Dacă Tamlin se prefăcea indiferent ca să ne protejeze pe amân- 
doi, atunci o puteam face și eu. 

Am îndrăznit însă să ridic ochii spre Marele Lord şi i-am văzut 
privirea grea. Nu voiam decât să-l ţin de mână, să-i simt pielea doar 
pentru o clipă — să-l miros, să-l aud rostindu-mi numele. 

Îmi era greu să-mi stăpânesc lacrimile, dar am reușit. Nu le-aş fi 
dat acestor oameni satisfacția de a mă frânge. 

Un şuierat uşor trecu pe deasupra încăperii şi am văzut-o pe 
Amarantha încruntându-se la Tamlin de la locul ei. Nu-mi dădusem 
seama că ne holbam unul la celălalt. 

- Daţi-i drumul, se răsti Amarantha, și, până să apuc să mă pre- 
gătesc, podeaua începu să se cutremure. 

Genunchii începură să-mi tremure și mi-am fluturat braţele pen- 
tru a rămâne în picioare în timp ce pietrele de sub mine începură să 
se scufunde, coborându-mă într-o grotă imensă, de formă dreptun- 
ghiulară. Câţiva spiriduşi chicotiră, dar i-am întâlnit din nou pri- 
virea lui Tamlin și am continuat să mă uit la el până când am ajuns 
atât de jos, încât faţa lui dispăru dincolo de margine. 

Am cercetat cei patru pereţi care mă înconjurau, căutând o ușă 
sau orice semn cu privire la ceea ce avea să se întâmple. Doi pereţi 
erau făcuți dintr-o singură bucată de piatră fină, strălucitoare - prea 
netedă şi plată să te poți cățăra. Celălalt perete nu era deloc un pe- 
rete, ci un grilaj din fier care împărțea camera în două, iar prin el... 

Răsuflarea mi se opri în gât. 

- Lucien. 

Legat în mijlocul podelei din cealaltă parte a camerei, cu singurul 
lui ochi roșiatic atât de larg deschis, încât era înconjurat de alb. Cel 
din metal se răsucea de parcă ar fi luat-o razna. Cicatricea lui oribilă 

se reliefa clar pe pielea lui palidă. Era din nou jucăria de tortură a 
Amaranthei. 

Nu existau uși, nu aveam nicio posibilitate să ajung la el, decât 
dacă aș fi escaladat grilajul dintre noi. Avea niște spaţii atât de largi 
încât aş fi putut, probabil, să mă caţăr pentru a sări pe partea lui. 
N-am îndrăznit să o fac. 

Spriduşii începură să murmure, iar aurul zăngăni. Oare Rhysand 
pariase din nou pe mine? În mulţime, părul roşu străluci — patru 
capete roşcate — și mi-am îndreptat spatele. Ştiam că fraţii lui zâm- 
beau văzând nenorocirea lui Lucien, dar unde era mama lui? Tatăl 
lui? Cu siguranţă că Marele Lord al Regatului Toamnei trebuia să fie 
prezent. Am cercetat mulțimea. Nici urmă de ei. În schimb, am 
descoperit-o pe Amarantha stând alături de Tamlin la marginea 
gropii şi privind în jos. Îşi înclină capul spre mine și făcu un gest 
elegant spre peretele de sub ea. 

- Aici, dragă Feyre, îți vei găsi însărcinarea. Răspunde pur şi 
simplu la întrebare, alegând mânerul potrivit, şi câştigi. Alege-l pe 
cel greşit şi eşti pierdută. Cum nu ai decât trei posibilităţi, cred că 
ţi-am oferit un avantaj în plus. 

Pocni din degete şi un geamăt metalic se auzi. 

- Asta, adăugă ea, dacă reușeşti să rezolvi misterul la timp. 

Nu cu mult mai sus, cele două grilaje uriașe, incrustate cu ţepi, 
pe care nu le băgasem în seamă, crezând că erau candelabre, înce- 
pură să coboare încet spre cameră... 

M-am răsucit spre Lucien. Acesta era rostul grilajului care îm- 
părțea camera în două — să-l văd făcut praf în timp ce eram, la rân- 
dul, meu zdrobită. Ţepii, care avuseseră lumânări și torţe înfipte în 
ei, străluceau roșiatic — şi, chiar şi de la distanță, vedeam căldura 
care emana dinspre aceştia. 

Gura mi se uscă în timp ce Lucien trăgea cu violenţă de lanţuri. 
Nu avea să fie o moarte uşoară. Groaza pe care o simţeam nu era 

însă nimic în comparație cu teroarea care puse stăpânire pe mine 
când m-am întors spre peretele pe care-l indicase Amarantha. 

Pe suprafața lui netedă era săpată o inscripție lungă, sub care 
erau trei mânere din piatră cu numerele J, I şi II gravate dedesubt. 

Am început să tremur. Am recunoscut doar cuvinte de bază — 
din cele nefolositoare, ca și, dar şi s-a dus. Restul era o încâlceală de 
litere pe care nu le cunoşteam, litere pe care ar fi trebuit să le pronunţ 
încet sau să le cercetez pentru a le înţelege. 

Respirația îmi deveni neregulată. Grilajul cu ţepi continuă să 
coboare, fiind acum la nivelul capului Amaranthei, urmând să-mi 
răpească în curând orice șansă de a ieşi din această groapă. Simţeam 
deja căldura din fierul înroşit, iar sudoarea îmi curgea pe spate. 
Cine-i spusese oare că nu ştiam să citesc? 

- E vreo problemă? 

Ridică din sprâncene. 

Mi-am îndreptat atenţia asupra inscripţiei, încercând să păstrez 
un ritm al respirației cât mai natural. Nu spusese nimic de citit — și-ar 
fi bătut joc şi mai tare de mine dacă ar fi ştiut că eram analfabetă. 
Soarta - un joc crud şi nemilos al sorții. 

Am auzit lanţurile întinzându-se, apoi pe Lucien blestemând la 
vederea a ceea ce se afla în fața mea. M-am întors spre el, dar, când 
i-am văzut chipul, mi-am dat seama că era prea departe de cuvinte 
ca să mi le poată citi cu glas tare, chiar și cu ochiul lui din metal. Dacă 
aş fi auzit întrebarea, poate că aş fi avut o şansă să răspund corect — 
deşi ghicitorile nu erau punctul meu forte. 

Aveam să fiu străpunsă de ţepuşe încinse şi apoi strivită de podea, 
ca un strugure. 

Grilajul trecu acum peste buza gropii, acoperind-o complet — 
niciun colț nu era sigur. Dacă nu răspundeam la întrebare înainte ca 
grilajul să ajungă în dreptul mânerelor... 

Am simțit că mă sugrum și am citit şi am citit şi am citit, dar cu- 
vintele nu au apărut. Aerul se umplu de duhoarea metalului - nu 

una magică, ci de oțel incandescent, nemilos, care se strecura spre 
mine, centimetru cu centimetru. 

— Răspunde! strigă Lucien la mine cu o voce şovăielnică. 

Mă usturau ochii. Lumea era doar o amestecătură de litere care-și 
băteau joc de mine cu răsucirile și formele lor. 

Metalul gemu, zgâriind piatra netedă a camerei, iar șoaptele spi- 
ridușilor se înteţiră. Mi s-a părut că-l văd pe fratele cel mai mare al 
lui Lucien chicotind. 

Aveau să doară -— ţepii aceia erau mari şi bonţi. Nu avea să se 
termine repede. Le trebuia o oarecare forță pentru a trece prin tru- 
pul meu. Am început din nou să transpir, holbându-mă la litere, la 
cifrele I, T şi III, care deveniseră, cumva, coarda mea de salvare. Două 
alegeri m-ar fi dus la pieire — una ar fi oprit mânerul. 

Am descoprit numerele de pe inscripţie - trebuie că era o ghi- 
citoare, o problemă de logică, un labirint de cuvinte mai îngrozitor 
decât labirintul oricărui vierme. 

— Feyre! strigă Lucien, suspinând, cu ochii la țepii care continuau 
să coboare. 

Prin găurile din grilaj, fețele voioase ale Reginei Zânelor și ale 
spiridușilor de rang inferior mă priviră batjocoritor. 

Trei... lä... lăcu..lăcuste... 

Grilajul nu se opri şi nu mai era nici cât un stat de om între mine 
şi primii ţepi. 

Săr... săn...săl... săltau... 

Am vrut să închid ochii şi să ţip, să cer îndurare şi să plâng. Ar fi 
trebuit să-mi iau rămas-bun de la Tamlin. Chiar acum. La atât mi se 
redusese viaţa, acestea erau ultimele mele momente; asta era: ulti- 
mele răsuflări ale trupului meu, ultimele bătăi ale inimii. 

- Alege odată! strigă Lucien şi câțiva din mulţime pufniră în râs — 
fraţii lui, fără îndoială, cel mai zgomotos. 

Am întins o mână spre mâner, holbându-mă la cele trei numere 
de după degetele mele tatuate şi tremurânde. 

III III 

Nu însemnau decât viaţă și moarte pentru mine. Norocul m-ar 
fi putut salva, dar... 

Doi. Doi era un număr norocos, pentru că era ca mine şi ca 
Tamlin - numai doi oameni. „Unu“ trebuie că era rău, pentru 
că „unu“ era ca Amarantha sau ca Attorul, fiinţe solitare. „Unu“ era 
un număr rău, iar „trei“ era prea mult — erau „trei surori“ îngrămă- 
dite într-o cocioabă, urându-se una pe cealaltă până ce ura le îneca, 
până le otrăvea. 

„Doi“. Era „doi“. Puteam să cred cu bucurie, cu dorinţă, cu fana- 
tism într-un zeu şi în Destin, dacă aveau să aibă grijă de mine. 
Credeam în „doi“. „Doi. 

Am întins mâna spre cel de-al doilea mâner, dar o durere surdă 
mi-o cuprinse înainte de a putea atinge piatra. Am scos un şuierat 
şi mi-am retras mâna. Mi-am desfăcut palma, dezvăluind ochiul 
despicat tatuat acolo. Cred că aveam halucinaţii. 

Grilajul aproape că acoperi inscripţia, la aproximativ doi metri 
deasupra capului meu. Nu mai puteam respira, nu mai puteam 
gândi. Căldura era prea puternică, iar metalul sfârâia, aşa că am în- 
chis ochii. 

Am întins din nou mâna spre mânerul din mijloc, dar durerea 
îmi paraliză degetele. Ochiul reveni la starea lui obișnuită. Am în- 
tins mâna spre primul mâner. Din nou, durere. 

Am întins mâna spre cel de-al treilea. Nicio durere. Degetele îmi 
atinseră piatra, iar eu mi-am ridicat privirea şi am văzut grilajul la 
mai puţin de un metru şi jumătate deasupra capului meu. Prin 
acesta, am văzut o privire înstelată, de culoare violet. 

Am întins mâna spre primul mâner. Durere. Dar, când am în- 
tins-o spre al treilea mâner... 

Chipul lui Rhysand rămase o mască a plictiselii. Sudoarea mi se 
scurgea pe frunte. Puteam doar să mă încred în el; puteam doar să 
mă las din nou în voia lui, silită să-mi recunosc neputinţa. 

De aproape, ţepii erau enormi. Nu trebuia decât să-mi ridic mâna 
deasupra capului şi i-aș fi atins. 

— Feyre, te rog, gemu Lucien. 

Tremuram atât de tare, încât abia mă mai puteam ţine pe pi- 
cioare. Fierbinţeala ţepilor mă învăluia. - 

Mânerul din piatră era rece în mâna mea. 

Am închis ochii, incapabilă să mă uit la Tamlin, pregătindu-mă 
de impact şi agonie, trăgând de cel de-al treilea mâner. 

Linişte. 

Căldura pulsândă nu se apropiase mai mult. Apoi, un oftat. Lucien. 

Am deschis ochii și mi-am văzut degetele tatuate albe sub cer- 
neală, ținând strâns mânerul. Țepii stăteau suspendațţi la câţiva cen- 
timetri distanță de capul meu. 

Nemișcaţi. Opriţi. 

Învinsesem. 

Grilajul gemu în timp ce se ridică spre tavan, eliberând aerul, iar 
răcoarea inundă încăperea. 

Lucien înălța un fel de rugăciune, sărutând pământul iar şi iar. 
Podeaua de sub mine se ridică şi mă sili să dau drumul mânerului 
care mă salvase, în timp ce eram adusă înapoi la suprafață. Genun- 
chii începură să îmi tremure. 

Nu ştiam să citesc, iar asta aproape că mă ucisese. Nu învinsesem 
în mod corect. M-am prăbușit în genunchi, lăsând platforma să mă 
poarte şi mi-am acoperit faţa cu mâinile tremurânde. 

Lacrimile începură să mă ardă încă dinainte ca durerea să-mi 
străpungă brațul drept. Nu aveam să rezolv niciodată cea de-a 
treia însărcinare. Nu aveam să-i eliberez niciodată pe Tamlin şi pe 
oamenii lui. Durerea mă săgetă din nou prin oase și, prin isteria 
mea crescândă, am auzit în gând cuvinte care mă făcură să mă 
opresc brusc. 

„Nu o lăsa să te vadă plângând.“ 

„Lasă-ţi mâinile pe lângă corp şi ridică-te.“ 

Nu puteam. Nu puteam să mă mișc. 

„Ridică-te. Nu-i da satisfacția de a te vedea înfrântă.“ 

Genunchii şi coloana mea, nu pe de-a-ntregul prin voința mea, 
mă siliră să mă ridic, iar când pământul se opri, în sfârşit, am pri- 
vit-o pe Amarantha fără nicio lacrimă în ochi. 

„Bun“, îmi spuse Rhysand. „[intuieşte-o cu privirea. Fără la- 
crimi - așteaptă să ajungi înapoi în celulă.“ Amarantha era trasă 
la față şi palidă, iar ochii ei negri erau ca onixul, în timp ce mă pri- 
vea. Învinsesem, dar ar fi trebuit să mor. Ar fi trebuit să fiu zdrobită, 
cu sângele curgându-mi peste tot. 

„Numără până la zece. Nu te uita la Tamlin. Uită-te fix la ea.“ 

M-am supus. Era singurul lucru care mă ţinea să nu izbucnesc 
în lacrimile care mi se formau în piept, bubuind să iasă. 

M-am silit să-i înfrunt privirea Amaranthei. Era rece, vastă şi 
plină de o răutate străveche, dar i-am rezistat. Am numărat până 
la zece. 

„Bravo, fato. Acum, pleacă. Întoarce-te pe călcâie - bun. Mergi 
spre ușă. Ţine-ţi bărbia sus. Lasă mulțimea să se despartă. Un pas, 
încă unul.“ 

L-am ascultat, l-am lăsat să mă ajute să nu-mi pierd minţile câtă 
vreme gărzile, care încă păstrau distanța, mă conduseră înapoi în 
celula mea. Cuvintele lui Rhysand îmi răsunară în minte, împie- 
dicându-mă să nu clachez, dar când uşa celulei se închise, el tăcu, 
iar eu am căzut la podea şi am plâns. 


Hp 


Am plâns ore în şir. Pentru mine, pentru Tamlin, pentru că ar 
fi trebuit să mor și pentru că, într-un fel, supraviețuisem. Am plâns 
pentru tot ce pierdusem, pentru fiecare prejudiciu care mi se adu- 
sese vreodată, pentru fiecare rană -— fizică sau de orice alt fel. Am 
plâns acea parte trivială din mine, odată atât de plină de culoare şi 
lumină - acum pustie, goală şi întunecată. 

Nu mă puteam opri. Nu puteam respira. Nu puteam să o înving. 
Azi câştigase, fără să ştie. 

Câştigase; supraviețuisem trişând. Tamlin nu avea să fie nicio- 
dată liber, iar eu aveam să pier în cele mai îngrozitoare moduri. Nu 
ştiam să citesc — eram o ființă omenească proastă, ignorantă. Lipsa 
de cunoştinţe mă ajunsese din urmă; acest loc urma să-mi fie mor- 
mânt. Nu aveam să mai pictez sau să mai văd soarele vreodată. 

Pereţii se apropiară — tavanul căzu. Mi-am dorit să fiu zdrobită, 
nimicită. Totul se apropie, presând către interior, absorbind aerul. 
Nu puteam rămâne în corpul meu - pereţii obligându-mă să ies din 
acesta. Mă întindeam către trup, dar mă durea de fiecare dată când 
încercam să păstrez legătura. Tot ceea ce îmi dorisem - tot ceea ce 
îndrăznisem să-mi doresc era o viață uşoară, liniştită. Nimic mai 
mult. Nimic extraordinar. Dar, acum... acum... 

Am simţit valul în întuneric fără să fiu nevoită să privesc în sus 
şi nu am tresărit la auzul paşilor uşori care se îndreptau spre mine. 
Nu m-am deranjat sperând că ar fi putut fi Tamlin. 

— Încă mai plângi? 

»„Rhysand.“ 

Am continuat să-mi ascund fața în palme. Podeaua se înălță 
spre tavanul care cobora - curând, urma să fiu strivită. Aici, nu era 
nicio culoare, nicio lumină. 

- Tocmai ţi-ai îndeplinit cea de-a doua sarcină. Lacrimile sunt 
inutile. 

Am plâns mai tare, iar el râse. 

Când îngenunche înaintea mea, pietrele reverberară, şi, în ciuda 
încercării mele de a mă lupta cu el, îmi apucă ferm încheieturile şi-mi 
luă mâinile de pe față. 

Pereţii nu se mișcau, camera era un spațiu deschis - gol. Singu- 
rele culori erau nuanțele întunericului, ale nopţii. Doar acei ochi 
violeți şi înstelaţi erau strălucitori, plini de culoare şi de lumină. 
Înainte de a se apleca spre mine, îmi zâmbi leneş. 

M-am retras, dar mâinile lui erau ca nişte cătuşe. Nu am putut 
face nimic în momentul în care gura lui îmi atinse obrazul și îmi 
linse o lacrimă. I-am simţit limba pe piele, fierbinte şi atât de înfio- 
rătoare, încât nu am putut să mă mişc în vreme ce linse o altă dâră 
de apă sărată și, apoi, o alta. Trupul mi se crispă şi mi se destinse în 
acelaşi timp, iar eu ardeam din cauza febrei, în ciuda frisoanelor 
care-mi făceau membrele să tremure. M-am retras abia când limba 
lui dansă de-a lungul vârfurilor umede ale genelor mele. 

El mă eliberă şi chicoti în vreme ce eu am mers în patru labe în 
colţul celulei. Privindu-l, m-am șters pe față. 

Zâmbi, așezându-se lângă perete. 

- M-am gândit eu că asta te va opri din plâns. 

- A fost dezgustător. 

M-am şters iar. 

- Serios? 

Ridică o sprânceană și îmi făcu semn să mă uit la palma lui — la 
Jocul în care ar fi trebuit să fie tatuajul meu. 

- Dincolo de mândria și de încăpăţânarea ta, aş fi putut să jur că 
am constatat că ai simţit ceva diferit. Interesant. 

- Pleacă. 

- Ca de obicei, recunoştinţa ta este copleșitoare. 

— Vrei să-ţi sărut picioarele pentru ce ai făcut în timpul probei? 
Vrei să-ţi mai ofer o săptămână din viața mea? 

- Doar dacă te simţi obligată să o faci, zise el, cu ochii lucind ca 
stelele. 

Am tăcut. Era destul de grav că acest Lord spiriduş pusese stă- 
pânire pe viața mea - dar să fi avut o legătură în care el să-mi ci- 
tească liber gândurile, sentimentele, şi în care să comunicăm... 

— Cine ar fi crezut că această fată nevinovată nu ştie să citească? 

- Ţine-ţi naibii gura în legătură cu asta. 

- Eu? Nici nu m-aş gândi să spun cuiva. De ce să las această 
informaţie să devină o bârfă măruntă? 

Dacă aş fi avut puterea, m-aș fi repezit asupra lui şi l-aş fi rupt în 
bucăţi. 

- Eşti un nenorocit dezgustător. 

— Va trebui să-l întreb pe Tamlin dacă astfel de vorbe măgulitoare 
i-au câștigat inima. 

Când se ridică, suspină - un sunet grav şi dulce, care îmi pă- 
trunse în oase. Îmi întâlni privirea şi îmi zâmbi uşor. Mi-am arătat 
dinţii, aproape şuierând. 

- Mâine te voi scuti de îndatoririle tale de însoţitoare, spuse el, 
ridicând din umeri în timp ce se îndreptă spre uşa celulei. Dar, în 
noaptea următoare, mă aștept să arăţi pe cât de bine posibil. 

Îmi aruncă un rânjet care îmi sugeră că asta nu însemna cine ştie 
ce. Se opri lângă ușă, dar nu se evaporă în întuneric. 

- M-am gândit la modalităţile prin care să te torturez când vei 
veni în regatul meu. Mă întreb: dacă îți voi cere să înveţi să citești, 
va fi la fel de dureros cum a părut astăzi? 

Dispăru în umbră înainte să mă năpustesc asupra lui. 

M-am plimbat prin celulă, încruntându-mă la ochiul din palmă. 
L-am blestemat în câte feluri m-am priceput, dar nu mi-a răspuns. 

Mi-a luat mult timp să-mi dau seama că, în mod conștient sau 
nu, Rhys mă salvase, efectiv, de la a mă distruge complet. 


CAPITOLUL 

Ce urmă celei de-a doua încercări fu un şir de zile pe care nu aş 
fi vrut să mi le amintesc. Un întuneric permanent stărui deasupra 
mea, iar eu am început să aştept momentul în care Rhysand să-mi 
dea pocalul cu vinul spiriduşilor, ca să mă pierd pentru câteva ore. 
Am renunţat să mă mai gândesc la ghicitoarea Amaranthei — era 
imposibilă, mai ales pentru un om incult şi ignorant. 

Gândul la Tamlin înrăutăţea totul. Rezolvasem două dintre sar- 
cinile Amaranthei, dar ştiam - în adâncul meu - că a treia avea să fie 
cea care urma să mă omoare. După ce se întâmplase cu sora ei, după 
ce îi făcuse Jurian, nu avea să mă va lăsa să plec vie de aici. Nu puteam 
să o învinovăţesc în întregime; mă îndoiam că aș fi uitat sau iertat 
dacă așa ceva i s-ar fi întâmplat lui Nesta sau lui Elain, indiferent de 
câte secole ar fi trecut. Dar tot nu urma să plec vie de aici. 

Acel viitor pe care îl visasem era doar atât: un vis. Aveam să îm- 
bătrânesc şi să mă usuc, în timp ce el ar fi rămas tânăr secole întregi, 
poate milenii. În cel mai bun caz, aş fi avut parte de câteva zeci de 
ani cu el înainte de a muri. 

Zeci de ani. Pentru asta luptam. O scânteie în timp pentru ei — o 
picătură în oceanul eonilor lor. 

Aşadar, am băut cu lăcomie acel vin şi nu mi-a mai păsat de cine 
eram şi de tot ce contase, cândva pentru mine. Nu m-am mai gândit 
la culoare, la lumină, la verdele din ochii lui Tamlin - la acele lucruri 

pe care încă voiam să le pictez, dar pe care nu mai aveam cum să le 
redau vreodată. 
Nu urma să părăsesc vie acest munte. 


za 


Mă îndreptam spre vestiar alături de cele două servitoare-umbre 
ale lui Rhys, fără a privi ceva anume şi gândindu-mă la şi mai puţin, 
când un zgomot şuierător şi fâlfâitul aripilor se auziră dintr-un colț 
din apropiere. Attorul. Zâna de lângă mine se încordă, dar bărbiile 
li se ridicară puţin. 

Nu mă obișnuisem cu Attorul, dar ajunsesem să-i accept prezența 
malefică. Văzând că rigiditatea escortelor mele trezise o groază ador- 
mită, gura mi se uscă în timp ce ne apropiam de curbă. Chiar dacă 
eram acoperite şi ascunse de umbră, fiecare pas mă aducea mai 
aproape de acel demon înaripat. Picioarele îmi deveniră din plumb. 

Apoi, o voce joasă, guturală, mârâi ca răspuns la şuieratul lui Attor. 
Unghiile ţăcăniră pe piatră, iar escortele mele se priviră înainte de a 
mă arunca într-o firidă, într-o tapiserie care nu fusese acolo cu o 
clipă înainte de a cădea peste noi, umbrele adâncindu-se, întărin- 
du-se. Am avut senzaţia că, dacă cineva ar fi tras acea tapiserie, ar fi 
văzut doar întuneric şi piatră. 

Una din ele îmi acoperi gura cu mâna, ţinându-mă strâns, um- 
brele șerpuind de pe mâna ei, pe a mea. Mirosea a iasomie — nu re- 
marcasem asta înainte. După toate aceste nopţi, nu ştiam nici măcar 
cum le chema. 

Attorul şi companionul lui dădură colţul, încă vorbind - încet. 
Doar atunci am reuşit să le înțeleg cuvintele şi mi-am dat seama că 
nu ne ascundeam pur și simplu. 

- Da, spuse Attorul, bine. Va fi foarte încântată să audă că sunt, 
în sfârşit, pregătiţi. 

- Marii Lorzi vor contribui cu forțele lor? întrebă vocea guturală. 

Aş fi putut jura că grohăia ca un porc. 

Se apropiară tot mai mult, fără să ştie că eram acolo. Escortele 
mele se împinseră mai mult în mine, atât de mult, încât mi-am dat 
seama că își ţineau respirația. Slujnice — și spioane. 

- Marii Lorzi vor face tot ce le va spune ea, izbucni Attorul, iar 
coada lui şerpui când biciui podeaua. 

- Am auzit de la soldaţii din Hybern că Marele Rege nu este 
mulțumit de situaţia asta cu fata. Amarantha a făcut un târg pros- 
tesc. L-a făcut să piardă Războiul ultima dată din cauza nebuniei ei 
cu Jurian; dacă îi întoarce din nou spatele, nu va mai fi atât de dispus 
să o ierte. Să-i fure vrăjile şi să ia un teritoriu doar pentru ea este un 
lucru. Eşecul de a-i susține cauza pentru a doua oară, este altceva. 

Se auzi un sâsâit puternic, iar eu am tremurat când Attorul se 
repezi cu fălcile la companionul lui. 

- Stăpâna mea nu face târguri care nu sunt avantajoase pentru 
ea. Îi lasă să se agaţe de speranţă, dar, odată aceasta sfărâmată, devin 
frumoşii ei servitori. 

Trebuie să fi trecut chiar prin faţa tapiseriei. 

— Să sperăm că așa va fi, răspunse vocea guturală. 

Ce fel de creatură era aceasta, care nu ezita în faţa Attorului? Mâna 
întunecată a escortei îmi apăsă mai tare gura, iar Attorul trecu mai 
departe. 

„Să nu ai încredere în simţurile tale“, răsună vocea lui Alis în 
mintea mea. Attorul mă mai prinsese o dată, când crezusem că sunt 
în siguranţă... 

— Şi ai face bine să-ţi ţii gura, îl avertiză Attorul, sau Stăpâna mea 
o va face pentru tine, iar unghiile ei nu sunt blânde. 

Cealaltă creatură scoase acel sunet ca de porc. 

- Aici am imunitate din partea regelui. Dacă stăpâna ta crede că 
este deasupra regelui deoarece conduce acest tărâm nenorocit, își va 
aminti în curând cine poate să-i ia puterile — fără vrăji sau poțiuni. 

Attorul nu răspunse - iar o parte din mine îşi dori ca el să o fi 
făcut, să fi izbucnit. Dar fu redus la tăcere de cealaltă creatură, iar 
frica îmi lovi stomacul ca o piatră aruncată în lac. 

Orice ar fi plănuit Regele Hybernului în toți aceşti ani - campania 
lui de a lua înapoi tărâmul muritorilor - părea că nu mai era mul- 
tumit să aştepte. Poate că, în curând, Amarantha avea să primească 
tot ce îşi dorea: distrugerea întregului meu tărâm. 

Sângele mi se răci. Nesta... aveam încredere că Nesta urma să-mi 
ducă familia departe, pentru a o proteja. 

Vocile lor scăzură, iar cele două femei se relaxară abia după încă 
un minut. Tapiseria dispăru, iar noi ne-am strecurat înapoi pe hol. 

- Ce a fost asta? am întrebat, uitându-mă de la una la cealaltă, în 
timp ce umbrele din jurul nostru se micşorau, dar nu cu mult. Cine 
este acela? am fost eu mai clară. 

- Probleme, au răspuns ele la unison. 

- Rhysand știe? 

— Va afla în curând, răspunse una din ele. 

Ne-am reluat mersul tăcut spre garderobă. 

Oricum nu aveam ce să fac în privinţa Regelui din Hybern - nu 
atâta timp cât eram prinsă la Poalele Muntelui, nu atunci când 
nu reușisem nici măcar să-l eliberez pe Tamlin, cu atât mai puţin pe 
mine. Dacă Nesta se pregătea să fugă împreună cu familia mea, nu 
mai aveam pe cine să avertizez. Așadar, zilele trecură, aducându-mă 
mai aproape de a treia încercare. 


Hp 


M-am cufundat atât de mult în mine, încât fu nevoie de ceva 
extraordinar pentru a mă scoate din nou la suprafață. Priveam lu- 
mina dansând pe pietrele ude ale tavanului celulei mele - ca lumina 
lunii pe apă - apoi, un zgomot veni spre mine, coborând prin pietre, 
făcând valuri pe podea. 

Eram atât de obişnuită cu viorile ciudate şi cu tobele spiridușilor, 
încât, atunci când am auzit melodia ritmică, am crezut că era încă o 
halucinație. Câteodată, dacă mă uitam fix la tavan suficient timp, 

devenea un vast cer înstelat, iar eu mă transformam într-un lucru 
mic și neimportant, purtat de vânt. 

Am privit spre gura de aerisire din colțul tavanului, prin care 
muzica intra în celula mea. Sursa trebuie că era foarte departe, de- 
oarece era doar o slabă agitație de note, dar, când am închis ochii, 
am auzit-o mai clar. Am... văzut-o. De parcă ar fi fost un tablou 
imens, o pictură murală vie. 

În muzica aceasta era frumusete — frumusete şi bunătate. Muzica 
se încolăcea peste ea însăşi, ca aluatul turnat dintr-o covată, o notă 
deasupra alteia, topindu-se împreună pentru a forma un întreg, 
ridicându-se, umplându-mă. Nu era o muzică sălbatică, dar con- 
ținea o violenţă a pasiunii, un fel de bucurie şi suferință înfocată, 
care se mărea. Mi-am strâns genunchii la piept, având nevoie să-mi 
simt fermitatea pielii, chiar şi aşa, pătată de ulei şi de vopsea. 

Muzica forma un tipar, o ascensiune fondată pe arcade de cu- 
loare. Am urmat-o, ieşind din acea celulă, prin straturile de pământ, 
tot mai sus — în câmpurile de albăstrele, dincolo de coroanele copa- 
cilor şi în deschiderea cerului. Pulsul muzicii era ca mâinile care mă 
împingeau uşor înainte, trăgându-mă mai sus, ghidându-mă prin- 
tre nori. Nu mai văzusem nori ca aceștia — în marginile lor pufoase, 
am zărit feţe frumoase şi triste. Dispărură înainte de a le putea 
vedea mai clar, iar eu am privit la distanță, spre locul din care mă 
chema muzica. 

Soarele, care ori apunea, ori răsărea, inunda norii în nuanțe de 
violet şi purpuriu, iar razele portocaliu-aurii se amestecau cu dru- 
mul meu formând o bandă din metal strălucitor. 

Am vrut să mă pierd în ea, am vrut ca lumina acelui soare să mă 
ardă complet, să mă umple cu o asemenea bucurie încât să devin și 
eu o rază de soare. Nu era o muzică pe care să dansezi — era o muzică 
pe care să o venerezi, care să umple golurile din suflet, care să te 
aducă într-un loc unde nu exista durere. 

Nu mi-am dat seama că plângeam până ce căldura umedă a unei 
lacrimi mă stropi pe braţ. Dar, chiar şi atunci, m-am agăţat de 

muzică, prinzându-mă de ea ca de o margine care nu mă lăsa să 
cad. Nu-mi dădusem seama cât de mult îmi doream să nu cad în 
acel întuneric profund - cât de mult voiam să rămân aici, printre 
nori, culori şi lumini. 

Am lăsat sunetele să mă devasteze, să mă aplatizeze și să treacă 
peste corpul meu cu bătăile lor. Tot mai sus, crescând spre un palat 
din cer, o sală din alabastru şi adular, unde tot ce era frumos şi bun 
şi fantastic sălăşluia în pace. Am plâns - am plâns din cauză că eram 
foarte aproape de acel palat, am plâns din nevoia de a fi acolo. Tot 
ce îmi doream era acolo — cel pe care îl iubeam era acolo... 

Muzica era ca degetele lui Tamlin plimbându-se pe corpul meu; 
era aurul din ochii lui și arcuirea zâmbetului său. Era acel chicotit 
liniştit şi felul în care spunea acele două cuvinte. Era Tamlin. Pentru 
asta luptam eu, asta jurasem să salvez. 

Muzica se înălță - mai puternică, mai grandioasă, mai ritmată, 
din orice instrument ar fi ieșit - o undă care atinse apogeul, distru- 
gând tristeţea din celula mea. Am suspinat, tremurând când sunetul 
se stinse în tăcere. Am stat acolo, tremurând și plângând, prea ne- 
împlinită şi neprotejată, dezgolită de muzica şi culoarea rămase în 
mintea mea. 

Când lacrimile se opriră, dar muzica răsuna încă în fiecare gură 
de aer pe care o sorbeau, m-am întins pe balotul de paie, ascultân- 
du-mi respirația. 

Muzica zbură prin amintirile mele, adunându-le, transformân- 
du-le într-o plapumă care se înfășură înjurul meu, încălzindu-mi 
oasele. Am privit la ochiul din mijlocul palmei mele, dar se uita 
înapoi la mine - nemișcat. 

Încă două zile până la ultima încercare. Doar două zile, apoi 
aveam să aflu ce îmi pregătiseră zeii. 


CAPITOLUL 

Era o petrecere ca toate celelalte — chiar dacă avea să fie, cel mai 
probabil, şi ultima pentru mine. Spiriduşii beau, se odihneau și dan- 
sau, râzând şi cântând cântece triviale şi eterice. Nicio scânteie de 
anticipare pentru ce ar fi putut să se întâmple a doua zi — pentru ce 
aş fi putut schimba pentru ei, pentru lumea lor. Poate că și ei știau 
că urma să mor. 

M-am ascuns lângă un perete, uitată de mulțime, aşteptând ca 
Rhysand să-mi facă semn să beau vinul și să dansez sau să fac orice 
altceva ar fi vrut el. Eram îmbrăcată cu ţinuta mea obișnuită, vopsită 
de la gât în jos cu acea vopsea de un albastru-închis. În seara aceasta, 
rochia mea diafană era de culoare roz. Culoarea părea prea deschisă 
şi feminină în contrast cu spiralele de vopsea de pe pielea mea. Prea 
veselă pentru ce mă aștepta a doua zi. 

Rhysand întârzia să mă cheme mai mult decât de obicei - pro- 
babil din cauza zânei suple din poala lui, care îi mângâia părul cu 
degetele sale lungi şi verzui. Avea să se plictisească de ea în curând. 

Nu m-am deranjat să mă uit la Amarantha. Era mai bine să îmi 
închipui că nu era aici. Lucien nu-mi vorbea niciodată în public, iar 
Tamlin... Devenise dificil să-l privesc în ultimele zile. 

Voiam să se termine totul. Voiam ca acel vin să mă poarte prin 
această noapte și să mă ducă spre soarta mea. Eram atât de concentrată 

să anticipez ordinul lui Rhysand de a-l servi, încât nu am observat că 
stătea cineva lângă mine până când căldura corpului lui nu se prelinse 
pe al meu. 

Am înțepenit când am mirosit acel parfum pământesc de ploaie 
şi nu am îndrăznit să mă întorc spre Tamlin. Stăteam unul lângă 
celălalt, fixând mulțimea cu privirea, ca pe nişte statui nemişcate și 
imperceptibile. 

Degetele lui se atinseră de ale mele şi o săgeată aprinsă trecu prin 
mine, arzându-mă atât de rău, încât am lăcrimat. Mi-am dorit să 
nu-mi atingă mâna marcată, pentru ca degetele lui să nu fie nevoite 
să mângâie contururile acelui tatuaj nenorocit. 

Am trăit însă momentul - viața mea a devenit din nou frumoasă 
pentru acele câteva secunde în care mâinile ni s-au atins. 

Dacă în sinea mea eram un torent, fața îmi era o mască înghe- 
tată. El îşi cobori mâna și plecă la fel de repede cum venise, trecând 
prin mulţime. Doar când se uită peste umăr şi îşi înclină ușor 
capul, am înțeles. 

Inima îmi bătea mai repede decât o făcuse vreodată în timpul 
acelor încercări, iar eu m-am prefăcut pe cât de plictisită am putut 
înainte de a pleca de lângă perete şi de a-l urma nepăsătoare. Am 
mers pe altă cale, dar m-am îndreptat spre acea uşă mică, ascunsă 
pe jumătate, aflată sub tapiseria lângă care zăbovea. Aveam doar 
câteva clipe înainte ca Rhysand să înceapă să mă caute, dar o clipă 
doar cu Tamlin mi-ar fi fost de ajuns. 

Abia am reuşit să respir când uşa se apropie tot mai mult, trecând 
de podiumul Amaranthei, de grupul de spiriduşi care chicoteau... 
Tamlin dispăru pe ușă la fel de repede ca fulgerul, iar eu mi-am 
încetinit paşii, ocolind. Zilele acestea nu îmi acordase nimeni aten- 
ție cu adevărat, nu până când devenisem jucăria drogată a lui Rhys. 
Prea repede, ușa apăru în fața mea, iar eu am deschis-o fără zgomot, 
pentru a intra. 

Întunericul m-a învăluit. Am văzut doar o scânteie de culoare 
verde şi auriu înainte ca fierbințeala trupului lui Tamlin să mă atingă 
şi ca buzele noastre să se întâlnească. 

Nu l-am putut săruta destul de profund, nu l-am putut ţine des- 
tul de strâns, nu l-am putut atinge destul. Cuvintele erau inutile. 

I-am tras de cămaşă, simțind nevoia să-i ating pielea pentru ul- 
tima oară şi a trebuit să-mi înăbuş un geamăt care se stârni în mine 
când îmi apucă sânii. Nu voiam să fie blând - deoarece tot ceea ce 
simţeam pentru el nu era deloc așa. Simţeam ceva sălbatic, intens şi 
arzător, asta cum era el cu mine. 

Îşi smulse buzele de pe ale mele şi îmi muşcă gâtul — îl mușcă la 
fel ca în Noaptea Focurilor. Trebui să scrâşnesc din dinţi pentru a 
mă abține să nu gem, dându-ne de gol. Asta ar fi putut fi ultima dată 
în care îl atingeam, ultima dată când am fi putut fi împreună. Nu 
aveam de gând să ratez ocazia. 

Degetele mele apucară catarama curelei sale, iar gura lui o găsi pe 
a mea. Limbile noastre dansară - nu vals sau menuet, ci un dans de 
război, un dans al morţii, al tobelor din oase şi al viorilor ţipătoare. 

Îl voiam - acolo. 

Mi-am încolăcit un picior în jurul taliei lui, trebuind să fiu mai 
aproape, iar el opuse rezistență, încordându-și mai mult şoldurile, 
strivindu-mă de peretele rece ca gheaţa. I-am desfăcut cureaua, sco- 
țând-o, iar Tamlin mârâi, exprimându-și dorința la urechea mea - 
un sunet jos, cercetător, care mă făcu să văd roşu, alb și fulgere. 
Amândoi ştiam ce urma să se întâmple a doua zi. 

I-am aruncat cureaua şi am început să bâjbâi după pantalonii 
lui. Cineva tuşi. 

- Ce ruşine! spuse Rhysand, iar noi ne-am întors şi l-am văzut în 
lumina slabă care intra pe ușă. 

Stătea în spatele nostru, pe coridor. Nu venise din sala tronului. 
Cu acea abilitate a lui, probabil că intrase prin perete. 

— Pur şi simplu, o ruşine. 


Regatul Spinilor şi al Trandafirilor 429 


Se îndreptă spre noi. Tamlin mă ţinea în continuare. 

— Uite ce i-ai făcut animalului meu de companie. 

Gâfâind, niciunul din noi nu spuse nimic, dar aerul se transformă 
într-un sărut rece pe pielea mea, pe sânii mei dezgoliți. 

- Amarantha ar suferi mult dacă ar şti că micul ei războinic se 
distrează cu slujitoarea ei umană, continuă Rhysand, încrucişân- 
du-şi braţele. Mă întreb cum te-ar pedepsi. Sau poate că ar păstra 
obiceiul şi l-ar pedepsi pe Lucien. La urma urmelor, încă mai are un 
ochi de pierdut. Poate că i-l va pune şi într-un inel. 

Foarte încet, Tamlin îşi luă mâinile de pe mine și se îndepărtă 
din îmbrăţişarea mea. 

- Mă bucur să văd că eşti rezonabil, spuse Rhysand, iar Tamlin se 
enervă. Acum, fii un Mare Lord isteț, pune-ţi cureaua şi aranjează-ți 
hainele înainte de a ieşi afară. 

Tamlin se uită la mine și, spre groaza mea, făcu aşa cum îi co- 
mandă Rhysand. Marele meu Lord continuă să îmi privească fața 
când își îndreptă tunica şi părul, apoi se retrase şi îşi puse cureaua. 
Vopseaua de pe mâini şi haine - vopseaua de pe mine - dispăruse. 

— Bucură-te de petrecere, rosti încet Rhysand, arătându-i uşa. 

Ochii verzi ai lui Tamlin pâlpâiră în timp ce continua să mă pri- 
vească fix în ochi. Spuse, încet: 

— Te iubesc. 

Fără să se mai uite la Rhysand, plecă. 

Am fost orbită temporar de strălucirea care se revărsă înăuntru 
când deschise uşa şi se strecură afară. Nu se uită în urmă la mine 
înainte ca uşa să se închidă uşor, iar întunericul se cobori din nou 
peste holul obscur. 

Rhys chicoti. 

- Dacă ești atât de disperată să te eliberezi, ar fi trebuit să-mi 
spui mie. 

- Porcule, am izbucnit, acoperindu-mi sânii cu faldurile rochiei. 

Din câțiva pași, traversă distanța dintre noi şi îmi fixă brațele de 
perete. Oasele mă durură. Aș fi putut jura că ghearele de întuneric 
intrau în pietrele de lângă capul meu. 

— Tu chiar vrei să te lași la mila mea sau chiar eşti atât de proastă? 

Vocea lui era o combinaţie de furie senzuală şi putere. 

- Nu sunt sclava ta. 

- Eşti o proastă, Feyre. Îți poţi imagina ce s-ar fi întâmplat dacă 
Amarantha v-ar fi găsit acolo? Tamlin poate că refuză să fie iubitul 
ei, dar îl ține lângă ea sperând că îl va distruge, că îl va domina, aşa 
cum îi place să le facă tuturor celor ca tine. 

Am tăcut. 

- Sunteţi nebuni, amândoi, murmură el, cu respiraţia întretăiată. 
Cum de nu v-aţi gândit că vor observa că aţi dispărut? Ar trebui să 
fiţi recunoscători că nu vă supravegheau încântătorii fraţi ai neno- 
rocitului de Lucien. 

— Ţie ce-ţi pasă? m-am repezit eu, iar el îmi strânse atât de puter- 
nic încheieturile, încât am fost sigură că, dacă ar mai fi apăsat puţin, 
mi-ar fi rupt oasele. 

- Ce-mi pasă? inspiră el, furia contorsionându-i trăsăturile. 

Aripile — aripile acelea membranoase minunate — îi izbucniră din 
spate, croite din umbrele care îl urmau. 

- Ce-mi pasă? 

Înainte să poată continua, capul i se răsuci brusc spre ușă, pentru 
ca apoi să mă privească din nou. Aripile îi dispărură la fel de repede 
precum apăruseră, iar buzele i se lipiră zdrobitor de ale mele. Limba 
lui îmi deschise gura cu forţa, iar el mă invadă, îmi invadă spațiul 
unde încă îl simțeam pe Tamlin. L-am împins şi m-am zbătut, dar mă 
ţinea strâns, limba-i cutreierându-mi cerul gurii, izbindu-se de dinții 
mei, punând stăpânire pe gura mea, punând stăpânire pe mine... 

Uşa se dădu în lături, iar silueta voluptuoasă a Amaranthei umplu 
spațiul. Tamlin - lângă ea era Tamlin, care privea uimit, cu umerii 
rigizi, cum buzele lui Rhys le dominau pe ale mele. 

Amarantha izbucni în râs, iar pe fața lui Tamlin se lăsă o mască 
împietrită, lipsită de sentimente, lipsită de orice ar fi amintit măcar 
de departe de acel Tamlin care îşi împletise lumea cu a mea cu doar 
câteva clipe înainte. 

Rhys mă eliberă fără grabă, purtându-şi limba pe buza mea de 
jos, iar în spatele reginei apăru o mulțime de Mari Spiriduși, care 
începură să râdă şi ei. Rhysand le aruncă un rânjet leneș, plin de 
mândrie, şi se înclină, dar în ochii reginei se zări ceva când îl privi 
pe Rhysand. Târfa Amaranthei, așa îl numeau. 

- Ştiam că până la urmă se va întâmpla, spuse ea, punându-și 
mâna pe braţul lui Tamlin. 

Îşi tinu celălalt braţ ridicat — pentru ca ochiul lui Jurian să vadă 
tot, spunând, în același timp: 

- Voi, oamenii, sunteți toţi la fel, nu-i aşa? 

Mi-am ţinut gura, chiar dacă muream de ruşine, chiar dacă ar- 
deam să-i dau o explicaţie. Tamlin era cel care trebuia să-şi dea seama 
care era adevărul. 

Nu îmi fu dat să aflu însă dacă Tamlin înţelesese sau nu, pentru 
că regina țâțâi şi îmi întoarse spatele, luându-și însoțitorii cu ea. 

„Gunoaie omeneşti, cu sufletele nestatornice şi banale“, îşi spuse 
ea sieși, ca o pisică satisfăcută. 

Urmându-i, Rhys mă luă de braţ, târându-mă înapoi în sala tro- 
nului. De-abia când lumina se revărsă asupra mea, am văzut petele 
şi urmele din vopseaua mea — petele de pe sâni şi abdomen şi vop- 
seaua care apăruse, în mod misterios, pe mâinile lui Rhysand. 

- M-am săturat de tine pe seara asta, spuse Rhys, împingându-mă 
uşor spre ieşirea principală. Întoarce-te în celula ta. 

În spatele lui, Amarantha și curtenii ei zâmbiră cu răutate, rân- 
jind şi mai larg când observară tatuajul distrus. L-am căutat cu pri- 
virea pe Tamlin, dar el se îndrepta spre tronul său obişnuit de pe 
podium, având grijă să rămână cu spatele la mine. De parcă nu ar fi 
suportat să mă privească. 

M-am împleticit înapoi în celula mea, unde nu se poate spune că 
am dormit, pentru că m-am tot gândit la expresia feței lui Tamlin 
când îl văzuse pe Rhys sărutându-mă. 


sa 


Nu ştiu cât era ceasul, dar, câteva ore mai târziu, în celulă se auziră 
paşi. M-am ridicat brusc în capul oaselor, iar Rhys apăru din umbră. 

Încă îi simţeam buzele pe ale mele, alunecarea lină a limbii sale 
în gura mea, chiar dacă de atunci mă spălasem de trei ori pe gură cu 
apa din găleata care era în celulă. 

Tunica îi era descheiată în dreptul gâtului, iar el îşi trecu mâna 
prin părul său de un negru albăstrui înainte de a se lăsa să alunece 
fără cuvinte pe podea, sprijinindu-se de zidul din fața mea. 

- Ce vrei? l-am întrebat, pe un ton poruncitor. 

- O clipă de linişte şi pace, rosti dintr-odată, masându-şi tâmplele. 

Am tăcut. 

- De ce? 

Îşi masă pielea palidă, trăgând repetat de colţurile gurii. Oftă. 

- Din cauza situaţiei ăsteia. 

Am continuat să stau în capul oaselor, pe patul meu din fân. 
Nu-l mai văzusem niciodată atât de sincer. 

- Ticăloasa aia mă stoarce de puteri, zise el mai departe şi îşi lăsă 
mâinile să-i cadă de pe tâmple, sprijinindu-și capul de zid. 

- Mă urăşti. Imaginează-ţi cum te-ai simţi dacă te-aş obliga să 
mă slujeşti în dormitor. Sunt Marele Lord al Regatului Nopţii, nu 
târfa ei. 

Deci, zvonurile erau adevărate. Și mi-aş fi putut imagina foarte 
uşor cât de mult l-aş fi urât — şi în ce m-aş fi transformat — dacă aş 
fi fost sclava unei asemenea fiinţe. 

- De ce-mi spui asta? 

Mândria şi răutăţile dispărură. 

- Pentru că sunt epuizat și singur, iar tu eşti singura persoană 
căreia îi pot vorbi fără teamă. 

Lăsă să-i scape un hohot de râs. 

- E absurd: un Mare Lord al Prythianului și un... 

- Dacă ai de gând să mă insulţi, n-ai decât să pleci. 

- Dar mă pricep foarte bine să te insult. 

Şi-mi aruncă unul dintre rânjetele lui. I-am aruncat, la rândul 
meu, o privire încruntată, dar el oftă. 

- O singură mișcare greşită mâine, Feyre, şi suntem terminați. 

Această idee atinse o coardă atât de înfricoşătoare, încât îmi tăie 
respiraţia. 

- Și, dacă dai greş, continuă el, mai mult ca pentru sine, atunci 
Amarantha va fi regină pentru totdeauna. 

„Dacă a pus mâna pe puterea lui Tamlin o dată, cine spune că nu 
o să o facă din nou?“ Era întrebarea pe care nu îndrăznisem încă să 
i-o adresez. 

— Nu se va lăsa păcălită din nou atât de ușor, spuse el, uitându-se 
fix la tavan. Cea mai mare armă a ei este faptul că ne ţine înlănțuite 
puterile. Dar nici nu le poate accesa, nu întru totul. Deşi, cu ajutorul 
lor, ne poate controla. De aceea nu am putut niciodată să-i sfărâm 
mintea, de aceea e încă în viaţă. În clipa în care vei distruge bleste- 
mul Amaranthei, furia lui Tamlin va fi atât de puternică, încât nicio 
forță din lume nu-l va putea împiedica să o împrăştie pe ziduri. 

Mă trecu un fior. 

- De ce crezi că fac asta? şi flutură o mână spre mine. 

- Pentru că eşti un monstru. 

El râse. 

— E adevărat, dar sunt şi un pragmatic. Cea mai bună armă pe care 
o avem împotriva ei este să-l aducem pe Tamlin într-o stare de furie 
oarbă. Una a fost să te vadă că ai făcut înţelegerea aceea nesocotită 
cu Amarantha și alta când Tamlin ţi-a văzut tatuajul meu pe brațul 

tău... O, ar fi trebuit să te naşti având capacitățile mele, măcar ca să-i 
fi simțit mânia care emana din el. 

Nu voiam să mä gândesc prea mult la capacitățile lui. 

- Cine spune că nu te va face și pe tine bucăți? 

— Poate că va încerca, dar am sentimentul că mai întâi o va omorî 
pe Amarantha. Oricum se va ajunge la asta: chiar şi supunerea ta în 
fața mea poate fi pusă pe seama ei. Așa că mâine o va omori, iar eu voi 
fi liber înainte să poată începe o luptă cu mine, o luptă care să reducă 
muntele nostru, cândva sacru, la o grămadă de dărâmături. 

Îşi curăță unghiile. 

- Şi mai am câţiva aşi în mânecă. 

Am ridicat din sprâncene, în semn de întrebare. 

- Feyre, pentru numele zeilor! Te droghez, dar nu te-ai întrebat 
de ce ţi-am atins doar talia şi braţele? 

Până în noaptea aceea — până la sărutul acela blestemat. Am scrâş- 
nit din dinți, dar, în timp ce furia mă cuprinse, imaginea deveni 
mai clară. 

- Doar așa pot pretinde că sunt nevinovat, spuse el, e singurul 
lucru care îl va face pe Tamlin să se gândească de două ori înainte 
de a începe o luptă cu mine, care ar putea duce la pierderea catas- 
trofală a unor vieţi nevinovate. Este singurul mod prin care îl pot 
convinge că am fost de partea ta. Crede-mă, nu mi-ar fi plăcut nimic 
mai mult decât să mă bucur de tine, dar în joc sunt lucruri mai im- 
portante decât să mă culc cu o muritoare. 

Deşi ştiam răspunsul, l-am întrebat: 

- Cum ar fi? 

— Teritoriul meu, de pildă, spuse el, iar ochii i se umplură cu acel 
sentiment de îndepărtare pe care nu-l văzusem până atunci. Ce a 
mai rămas din curtenii mei, luaţi ca sclavi de o regină tirană, care le 
poate pune capăt vieților cu un singur cuvânt. Cu siguranță, Tamlin 
şi-a exprimat aceleaşi sentimente faţă de tine. 

N-o făcuse, cel puţin, nu în întregime. Nu putuse, din cauza 
blestemului. 

- De ce te-a luat Amarantha drept ţintă? am îndrăznit să-l întreb. 
De ce te-a transformat în târfa ei? 

- În afară de motivul evident? şi făcu semn spre faţa lui perfectă. 

Când văzu că nu zâmbesc, respiraţia i se opri o clipă. 

— Tatăl meu l-a ucis pe tatăl lui Tamlin şi pe fraţii lui. 

Am tresărit. Tamlin nu-mi spusese niciodată asta, nu-mi spu- 
sese niciodată că Regatul Nopţii era de vină. 

- E o poveste lungă și n-am chef să ţi-o spun acum, dar să zicem 
că atunci când ne-a furat pământurile, Amarantha a decis că dorea să 
îl pedepsească mai ales pe fiul ucigașului prietenului ei — a decis că 
mă ura suficient pentru faptele tatălui meu, încât să mă facă să sufăr. 

Poate că i-aș fi întins o mână, poate că mi-aş fi cerut iertare, dar 
gândul mi se ofili. Ce-i făcuse Amarantha... 

— Aşa că, spuse el, puţin obosit, iată-ne, cu soarta lumii noastre 
nemuritoare în mâinile unei femei analfabete. 

Cu un hohot neplăcut, își lăsă capul să cadă, își puse o mână pe 
frunte şi închise ochii. 

- Ce nenorocire! 

O parte din mine căuta cuvintele care să-l rănească în momentul 
acesta de vulnerabilitate, dar cealaltă jumătate își amintea ce spu- 
sese, ce făcuse, cum se uitase rapid spre ușă înainte de a mă săruta. 
Ştiuse că se apropia Amarantha. Poate că mă sărutase pentru a o 
face geloasă, dar poate... 

Dacă nu m-ar fi sărutat, dacă nu s-ar fi arătat şi nu ne-ar fi între- 
rupt, aş fi intrat în sala aceea a tronului cu tatuajul distrus. Și toată 
lumea, în special Amarantha, ar fi știut ce pusesem la cale. Nu i-ar 
fi trebuit foarte mult să-şi dea seama cu cine fusesem. Şi nu voiam 
să mă gândesc la pedeapsa care ar fi urmat. 

Indiferent de motivele sau metodele sale, Rhysand mă ţinea în 
viaţă. Şi o făcuse încă dinainte de a ajunge la Poalele Muntelui. 

- Ți-am spus prea multe, zise el, ridicându-se în picioare. Poate 
că ar fi trebuit să te droghez mai întâi. Dacă ai fi deşteaptă, ai găsi un 
mod de a folosi asta împotriva mea. Şi, dacă ai fi crudă, ai merge la 
Amarantha şi i-ai spune adevărul despre târfa ei. Poate că ţi l-ar da 
pe Tamlin pentru asta. 

Îşi băgă mâinile în buzunarele pantalonilor negri, dar, chiar 
când începu să se piardă în umbră, ceva din linia umerilor lui mă 
făcu să vorbesc. 

- Când mi-ai vindecat braţul... Nu trebuia să negociezi cu mine. 
Ai fi putut să-mi ceri toate săptămânile anului. 

Încruntată, l-am privit cum se îndepărta cu spatele la mine, pe 
jumătate mistuit de întuneric. 

— Toate săptămânile şi aş fi spus da. 

Nu era întru totul o întrebare, dar aveam nevoie de un răspuns. 

Pe buzele lui senzuale miji un surâs. 

- Ştiu, rosti el şi dispăru. 


CAPITOLUL, 

Pentru ultima încercare, mi se dădură pantalonii şi vechea mea 
tunică — pătate, rupte şi urât mirositoare — dar, în pofida duhorii pe 
care o emanam, mi-am ţinut fruntea sus când mă escortară spre 
sala tronului. 

Ușile se deschiseră larg, iar tăcerea din sală se cobori asupra mea. 
Am aşteptat să aud strigăte şi zeflemele, am așteptat să văd aurul 
strălucind când privitorii îşi puneau pariurile, dar, de data aceasta, 
spiridușii se mulțumiră să mă privească fix, cei mascaţi aruncân- 
du-mi priviri grele. 

Întreaga lor lume stătea pe umerii mei, spusese Rhys. Nu cre- 
deam însă că îngrijorarea era singurul sentiment care le marca tră- 
săturile. Am înghiţit cu greu de câteva ori, când unii dintre spiriduşi 
îşi duseră degetele la buze, întinzându-şi apoi mâinile spre mine - 
un gest pentru cei căzuți, un adio pentru morţii onoraţi. Nu era nimic 
răutăcios în acest gest. Cei mai mulți dintre spiriduşi aparțineau 
regatelor Marilor Lorzi — aparținuseră acestor regate cu mult înainte 
ca Amarantha să le răpească pământurile, vieţile. Şi dacă Tamlin şi 
Rhysand recurgeau la stratageme pentru a ne ţine în viaţă... 

Am parcurs calea pe care o eliberaseră pentru mine - îndrep- 
tându-mă spre Amarantha. Regina a zâmbit când m-am oprit lângă 

tronul ei. Tamlin se afla la locul lui obișnuit, lângă ea, dar nu aveam 
să mă uit la el — nu încă. 

— Ai trecut de două încercări, spuse Amarantha, culegându-şi 
firele de praf de pe rochia de un roşu sângeriu. 

Părul negru îi strălucea, un întuneric sclipitor care amenința 
să-i înghită coroana din aur. 

— Şi te mai aşteaptă doar una. Mă întreb dacă n-ar fi mai rău să 
dai greş acum, când eşti atât de aproape de succes. 

Se bosumflă şi am aşteptat amândouă să auzim râsul spiriduşi- 
lor, dar se auziră numai câteva râsete, ca un sâsâit de şarpe, dinspre 
gărzile cu pielea roşie. Ceilalţi păstrară tăcerea, chiar şi ticăloşii de 
fraţi ai lui Lucien. Chiar şi Rhysand, oriunde s-ar fi aflat în mulțime. 

Am clipit pentru a-mi limpezi ochii, care mă ardeau. Poate jură- 
mintele lor de credință, pariurile pe viaţa mea și antipatia pe care 
mi-o arătaseră fuseseră doar o fațadă, ca în cazul lui Rhysand. Și 
poate că acum - acum, că sfârșitul era aproape - şi ei aveau să în- 
frunte posibila mea moarte, cu puţina demnitate rămasă. 

Amarantha îi privi amenințătoare, dar când ochii îi căzură asu- 
pra mea, zâmbi larg şi dulceag. 

— Ai ceva de spus înainte de a muri? 

M-am gândit la o mulţime de înjurături, dar m-am mulțumit să 
mă uit la Tamlin. El nu reacționă - trăsăturile îi erau de piatră. Mi-am 
dorit să-i privesc fața - măcar pentru o clipă. Nu aveam nevoie 
decât să-i văd ochii verzi. 

— Te iubesc, i-am spus. Indiferent de ce spune ea despre mine, 
indiferent dacă dragostea asta e doar a inimii mele neghioabe de 
om. Chiar şi când îmi vor arde trupul, te voi iubi. 

Buzele îmi tremurară, privirea mi se înceţoşă, iar pe faţa-mi rece 
se scurseră câteva lacrimi, pe care nu le-am şters. 

Fl nu reacţionă, nici măcar nu-şi încleştă mâinile pe braţele tro- 
nului. Probabil acesta era modul lui de a îndura totul, chiar dacă 
inima mi se prăbuşea în piept. Chiar dacă tăcerea lui mă ucidea. 

Amarantha spuse dulce: 

— Ai avea noroc, draga mea, dacă ar mai rămâne din tine ceva 
care să poată fi ars. 

Am privit-o îndelung, ura inundându-mi pieptul, dar cuvintele 
ei nu fură primite cu zeflemele, zâmbete sau aplauze de către mul- 
time, ci doar cu tăcere. 

Fu un dar care îmi dădu curaj, care mă făcu să-mi strâng degetele 
într-un pumn, care mă făcu să-mi cuprind cu mâna tatuajul de pe 
braţ. O învinsesem până acum, cinstit sau nu, şi nu aveam să mă 
simt singură în clipa morţii. Nu aveam să mor singură. Era tot ceea 
ce puteam să cer. 

Amarantha își sprijini bărbia în palmă. 

- N-ai reuşit să rezolvi ghicitoarea mea, nu? 

Nu i-am răspuns, iar ea a zâmbit. 

— Păcat. Răspunsul este foarte interesant. 

- Termină odată, am mârâit eu. 

Amarantha îl privi pe Tamlin. 

- Nu ai să-i spui nimic, acum, la sfârşit? spuse ea, ridicând o 
sprânceană. 

Fiindcă el nu răspunse, ea îmi aruncă un rânjet. 

— Foarte bine, atunci. 

Bătu din palme de două ori. 

Pe uşa deschisă larg, gărzile târâră trei siluete - doi bărbaţi și o 
femeie — cu fețele acoperite cu saci maronii. Chipurile ascunse se 
mişcară într-o parte şi în alta, încercând să înțeleagă murmurele 
care străbăteau ca un val sala tronului. Genunchii mi se îndoiră 
uşor văzând cum se apropiau. 

Lovindu-i fără milă şi împingându-i cu cruzime, gărzile cu piele 
roşie îi forțară pe cei trei spiriduşi să îngenuncheze la picioarele estra- 
dei, cu faţa la mine. Trupurile şi hainele nu le dezvăluiau identitatea. 

Amarantha bătu din nou din palme și de fiecare parte a spiri- 
duşilor îngenuncheaţi apărură trei slujitori înveşmântaţi în negru. 

Fiecare avea în mâinile albe şi lungi o pernă din catifea întunecată. 
Pe fiecare pernă se afla un pumnal din lemn lustruit, cu lama nu din 
metal, ci din cenuşă. Cenuşă, pentru că... 

- Ultima ta încercare, Feyre, mârâi Amarantha, făcând un semn 
spre spiriduşii îngenuncheaţi. Înjunghie una dintre făpturile astea 
ticăloase în inimă. 

Am privit-o lung, deschizând şi închizând gura. 

- Sunt nevinovaţi, nu că asta ar avea importanţă pentru tine, 
continuă ea, pentru că nu ţi-a păsat atunci când ai ucis amărâta aia 
de santinelă a lui Tamlin. Nu l-a interesat nici pe dragul de Jurian 
când mi-a măcelărit sora. Dar, dacă e o problemă pentru tine... ei 
bine, îți rămâne întotdeauna opțiunea de a refuza. Bineînţeles, ast- 
fel îţi vei pierde viața, dar înțelegerea e înţelegere, nu? Totuşi, dacă 
mă întrebi, date fiind antecedentele tale în a-ţi omori semenii, cred 
că-ți ofer, de fapt, un cadou. 

Să refuz şi să mor. Să iau trei vieţi nevinovate şi să trăiesc. Trei ne- 
vinovaţi, pentru viitorul meu. Pentru fericirea mea. Pentru Tamlin, 
curtea lui şi libertatea unui întreg regat. 

Lemnul pumnalelor ascuţite ca briciul fusese lustruit cu atâta în- 
demânare, încât lucea în lumina candelabrelor din sticlă colorată. 

— Ei bine? întrebă ea. 

Ridică mâna, permițându-i lui Jurian să mă privească îndelung, 
văzând pumnalele din cenușă şi, torcând ca o pisică, îi spuse: 

— N-aş vrea să pierzi spectacolul acesta, vechiul meu prieten. 

Nu puteam să o fac. Nu era ca la vânătoare; nu o făceam pentru 
supravieţuire sau pentru autoapărare. Era o crimă cu sânge-rece — a 
lor, a sufletului, dar pentru Prythian - pentru Tamlin, pentru toți 
cei aflați acolo, pentru Alis şi băieţii ei... Mi-am dorit să fi cunos- 
cut numele unuia dintre zeii noştri uitaţi, ca să îl pot implora să 
intervină, mi-am dorit să fi ştiut măcar o rugăciune, ca să implor un 
sfat, iertarea. 

Dar nu ştiam nici acele rugăciuni, nici numele zeilor uitaţi — 
numai numele celor care ar fi rămas sclavi, dacă nu treceam la fapte. 
Am recitat în gând acele nume, inundată fiind de oroarea ființelor 
îngenuncheate la picioarele mele. Pentru Prythian, pentru Tamlin, 
pentru lumea lor şi a mea... Aceste morţi nu aveau să fie în zadar — 
chiar dacă m-ar fi condamnat pe vecie. 

M-am apropiat de prima siluetă îngenuncheată - cel mai lung şi 
mai crud pas pe care îl făcusem vreodată. Trei vieţi pentru elibera- 
rea Prythianului - trei vieți care urmau să fie luate de pomană. Pu- 
team să fac asta. Puteam să fac asta, chiar dacă Tamlin mă privea. 
Puteam face acest sacrificiu — să-i sacrific... Puteam face asta. 

Degetele îmi tremurară, dar primul pumnal ajunse în mâna 
mea, cu mânerul lui rece şi neted, lemnul lamei fiind mai greu decât 
mă aşteptasem. Erau trei pumnale, pentru că voia să mă facă să simt 
agonia repetată de a întinde mâna după acel pumnal. Voia să vadă 
că vorbeam serios. 

- Nu atât de repede! 

Amarantha chicoti, iar gărzile care ţineau prima siluetă îngenun- 
cheată îi smulseră gluga de pe faţă. 

Era un tânăr Mare Spiriduş chipeş. Nu-l cunoşteam, nu-l văzu- 
sem niciodată, dar ochii lui albaştri mă implorau. 

— Aşa e mai bine, spuse Amarantha, dând din nou din mână. 
Hai, dragă Feyre. Şi să te bucuri din plin de experiență. 

Ochii lui erau de culoarea unui cer pe care nu aveam să-l mai văd 
vreodată dacă aş fi refuzat să-l ucid, o culoare pe care n-aş fi putut-o 
uita niciodată, indiferent de câte ori aș fi pictat-o. El dădu din cap, 
cu ochii atât de mari, încât albul îi invadase cu totul. Nici el nu avea 
să mai vadă acel cer. Şi nici oamenii aceştia, dacă nu făceam ce 
aveam de făcut. 

- Te rog, murmură el, privind zbuciumat când pumnalul din 
cenuşă, când fața mea. Te rog. 

Pumnalul îmi tremura în mână şi l-am strâns cu mai multă 
putere. Trei spiridușşi — între mine şi libertate stăteau doar trei spi- 
riduşi, înainte ca Tamlin să se poată dezlănțui asupra Amaranthei. 
Dacă ar fi putut-o distruge... „Nu va fi un gest inutil, mi-am spus. 
„Nu va fi un gest inutil.“ 

- Nu o face, mă imploră spiriduşul, când am ridicat pumnalul. Nu! 

Am inspirat profund, cu buzele tremurând. Dacă i-aş fi spus că-mi 
părea rău, nu ar fi fost suficient. Nu reuşisem să-i spun asta lui 
Andras, iar acum... acum... 

- Te rog! rosti el, cu ochii înlăcrimaţi. 

Cineva din mulţime începu să plângă. ÎI răpeam de lângă cineva 
care poate că îl iubea la fel de mult cât îl iubeam eu pe Tamlin. 

Nu voiam să mă gândesc la asta, nu voiam să mă gândesc la cine 
era sau la culoarea ochilor lui. Amarantha rânjea cu o bucurie săl- 
batică, triumfătoare. Să omori un spiriduş, să te îndrăgosteşti de un 
spiriduș și apoi să fii silit să omori un spiriduş pentru a păstra acea 
iubire. Era o idee strălucită, plină de cruzime, şi o ştia şi ea. 

Întunericul se apropie ca un val de tron şi apăru Rhysand, cu bra- 
tele încrucişate, de parcă s-ar fi apropiat pentru a vedea mai bine. 
Părea indiferent, dar mâna îmi fu cuprinsă de furnicături. „Fă-o; 
spuse furnicătura. 

- Nu face asta, gemu tânărul spiriduş. 

Am început să-mi clatin capul. Nu voiam să-l mai aud. Trebuia 
s-o fac acum, înainte să mă convingă să renunţ. Te rog! iar vocea i se 
transformă într-un țipăt. 

Sunetul mă lovi atât de puternic, încât am făcut un salt. 

Cu un suspin nefericit, i-am înfipt pumnalul în inimă. 

Fl urlă, zbătându-se în strânsoarea gărzilor, lama sfârtecându-i 
carnea şi oasele, uşor de parcă ar fi fost din metal, nu din cenuşă, iar 
sângele, fierbinte şi fluid, îmi împroşcă mâna. Am plâns, smulgând 
pumnalul, reverberaţiile oaselor lui pe lamă străpungându-mi mâna. 

Ochii lui, plini de şoc şi ură, rămaseră aţintiți asupra mea, iar 
trupul i se prăbuși, blestemându-mă, iar acea persoană din mulţime 
lăsă să-i scape un bocet de moarte. 

Pumnalul însângerat căzu la pământ, zăngănind, iar eu am făcut 
câţiva paşi în spate, împleticindu-mă. 

- Foarte bine, spuse Amarantha, iar eu am rămas încremenită, 
fără să pot simți ceva, fără să pot gândi, fără să pot ţipa. 

Mi-aş fi dorit să-mi pot părăsi trupul; să scap de pata a ceea ce 
făcusem; trebuia să plec de acolo - nu puteam suporta sângele de pe 
mâini, căldura lipicioasă dintre degete. 

- Acum, următorul. O, nu fi aşa nefericită, Feyre. Nu te distrezi? 

M-am uitat la a doua siluetă, încă acoperită de glugă. De data 
aceasta, o femeie. Garda în negru îmi întinse perna cu pumnalul 
curat, iar gărzile care o ţineau îi smulseră gluga. 

Avea o față simplă, părul de un brun auriu, ca al meu. Pe obrajii 
rotunzi i se rostogoleau lacrimi, iar ochii precum bronzul îmi urmă- 
reau mâna însângerată care se îndrepta spre al doilea pumnal. Cură- 
tenia lamei din lemn lua în derâdere sângele de pe degetele mele. 

Aş fi vrut să mă aşez în genunchi şi să-i cer iertare, să-i spun că 
moartea ei nu avea să fie în zadar. Voiam să fac asta, dar trupul îmi 
era sfâşiat, de-abia-mi simțeam mâinile, inima zdrobită. Ce făcusem... 

— Zeii să mă salveze, începu ea să murmure cu o voce plăcută şi 
uniformă -— ca o muzică. Mamă, strânge-mă în braţe, continuă ea, 
recitând o rugăciune similară uneia pe care o auzisem odată, când 
Tamlin uşurase moartea ultimului spiriduş care murise în foaier. 

O altă victimă a Amaranthei. 

- Adu-mă la tine. 

Nu puteam să ridic pumnalul, nu puteam să fac acel pas care să 
anuleze distanţa dintre noi. 

— Lasă-mă să intru pe porţi; lasă-mă să miros lumea aceea veg- 
nică din lapte şi miere. 

Lacrimi tăcute îmi curseră pe față și pe gât, unde îmi înmuiară 
gulerul jegos al tunicii. Auzind-o, ştiam că acea lume nemuritoare 
avea să Îmi fie interzisă pe vecie. Ştiam că nicio Mamă nu avea să mă 
strângă în brațe. Salvându-l pe Tamlin, mă condamnam pe vecie. 

Nu puteam face asta, nu puteam să ridic din nou acel pumnal. 

- Nu mă lăsa să mă tem de cel rău, inspiră ea, privindu-mă 
adânc, privind prin mine, în sufletul meu sfârtecat. Şterge-mi durerea. 

Un suspin îmi ieşi printre buze. 

— Îmi pare rău, am gemut. 

— Lasă-mă să pătrund în veşnicie, rosti ea, respirând calm. 

Plângeam pentru că înțelegeam. „Omoară-mă acum, spunea ea. 
„Fă-o repede. Nu mă chinui. Omoară-mă acum.“ Ochii ei ca din 
bronz erau neclintiţi, trişti. Infinit mai rău, infinit mai dureros decât 
rugăminţile spiriduşului de lângă ea. 

Nu puteam să o fac. 

Ea îmi susţinu însă privirea — se uită în ochii mei şi dădu din cap. 

Ridicând pumnalul din cenuşă, ceva din mine se rupse, fără 
speranţa de a mai fi reparat vreodată, indiferent de câţi ani aveau 
să treacă, indiferent de câte ori aş fi încercat să-i pictez faţa. 

Grupul spiriduşilor care boceau se mărise - rudele şi prietenii 
ei. Pumnalul îmi atârna greu în mână - în mâna lucioasă şi pătată 
de sângele primului spiriduş. 

Ar fi fost mai onorabil să refuz - mai curând să mor decât să 
ucid spiriduşi nevinovaţi. Dar... dar... 

- Lasă-mă să intru în veşnicie, repetă ea, ridicându-şi bărbia. 
Să nu mă tem de cel rău, murmură ea - doar pentru mine. Să nu 
simt durerea. 

I-am prins umărul delicat, osos, și i-am înfipt pumnalul în inimă. 

Ea inspiră brusc, iar sângele i se vărsă pe pământ ca o ploaie. 
Când i-am privit din nou faţa, ochii îi erau închişi. Se prăbușşi la 
pământ, rămânând nemişcată. 

M-am îndepărtat de mine, cât mai mult. 

Spiridușşii se frământau acum - se mişcau, murmurau şi plân- 
geau. Am lăsat pumnalul să cadă, iar clinchetul metalului pe mar- 
mură se auzi în urechile mele ca un răget. De ce Amarantha con- 
tinua să zâmbească, deşi între mine şi libertate nu mai era decât o 
singură persoană? I-am aruncat o privire lui Rhysand, dar atenţia 
lui era concentrată asupra Amaranthei. 

Un singur spiriduş — şi eram liberi. Încă o lovitură a braţului meu. 

Și poate încă una după aceea - poate încă o lovitură, în sus şi 
direct în inima mea. 

Ar fi fost o uşurare — o uşurare să-mi iau viaţa, o ușurare să mor, 
mai degrabă, decât să mă confrunt cu asta, cu tot ce făcusem. 

Un slujitor spiriduş îmi oferi ultimul pumnal şi tocmai mă în- 
tindeam spre el, când paznicul îndepărtă gluga de pe capul bărba- 
tului îngenuncheat în fața mea. 

Am simţit cum mâinile mi se înmoaie inutile, de-a lungul trupu- 
lui. Ochii verzi cu incrustaţii de chihlimbar se ridicară spre mine. 

Totul se prăbuşi în jurul meu, strat după strat, spulberându-se și 
sfărâmându-se, iar eu l-am privit pe Tamlin. 

Am întors brusc capul spre tronul de lângă cel al Amaranthei, încă 
ocupat de Marele meu Lord, iar ea râse, pocnind din degete. Acel 
Tamlin de lângă ea se transformă în Attor, care îmi zâmbi hoţeşte. 

Fusesem trasă pe sfoară - înșelată de propriile simţuri. Încet, cu 
sufletul îndepărtându-se de trup, m-am întors spre Tamlin. În ochii 
lui se citeau vina şi tristețea şi am făcut câțiva paşi în spate împle- 
ticindu-mă, aproape căzând din picioare. 

- E ceva în neregulă? întrebă Amarantha, ridicând fruntea. 

- Nu... nu e corect, am reușit eu să spun. 

Faţa lui Rhysand devenise palidă — foarte palidă. 

- Corect? medită Amarantha, jucându-se cu osul lui Jurian, aflat 
la gâtul ei. Nu ştiam că voi, oamenii, cunoaşteţi acest concept. Îl 
omori pe Tamlin şi eşti liberă. 

Zâmbetul ei era cel mai hidos pe care-l văzusem vreodată. 

- Şi, după aceea, poți să ţi-l ţii pentru totdeauna. 

Gura nu mă mai slujea. 

- Doar dacă, şi Amarantha continuă, crezi că se cuvine să-ţi sa- 
crifici viața. La urma urmelor, care-i sensul? Să supravieţuieşti, doar 
ca să-l piezi? 

Cuvintele ei erau ca otrava. 

- Imaginează-ţi toţi acei ani pe care ar fi trebuit să-i petreceţi 
împreună... şi dintr-odată să fii singură. E chiar tragic. Deşi, cu doar 
câteva luni în urmă, îi urai suficient pe cei din neamul nostru încât 
să ne măcelăreşti, se pare că ai trecut destul de ușor peste asta. 

Îşi atinse inelul. 

- Iubita umană a lui Jurian a făcut-o. 

Încă în genunchi, ochii lui Tamlin începură să strălucească - 
sfidând-o. 

- Deci, cum rămâne, spuse Amarantha, dar eu am refuzat să o 
privesc. Cum va fi, Feyre? 

Să-l omor şi să-i salvez regatul, împreună cu viaţa mea sau să mă 
omor şi să-i las să trăiască toată viaţa ca sclavi ai Amaranthei, s-o las 
pe ea şi pe Regele Hybernului să-şi ducă războiul final împotriva 
împărăției oamenilor. Nicio înţelegere nu m-ar fi salvat - nu mai 
aveam ce vinde din mine pentru a evita să iau o decizie. 

Am privit pumnalul de pe pernă. Alis avusese dreptate cu numai 
câteva săptămâni în urmă; niciun om care venea aici nu mai putea 
pleca. Nici eu nu eram o excepţie. Nu exista cale de scăpare. Dacă aș 
fi avut minte, mi-aş fi înfipt pumnalul în inimă înainte să pună 
mâna pe mine. Măcar aş fi murit repede. Nu aş fi îndurat tortura 
care mă aştepta cu siguranţă, posibil chiar o soartă ca a lui Jurian. 
Alis avusese dreptate. Dar... 

Alis - Alis spusese ceva... ceva care m-ar fi putut ajuta. Ultima 
parte a blestemului, o parte pe care nu putuseră să mi-o spună, care 
avea să mă ajute... Şi tot ce reuşise să facă fusese să-mi spună să 
ascult. Să ascult ce aud — de parcă aş fi ştiut deja tot. 

Mi-am întors încet faţa spre Tamlin. Amintirile se năpustiră, 
una după alta, vâltori de culori şi cuvinte. Tamlin era Marele Lord 
al Regatului Primăverii — şi asta cu ce mă ajuta? Marele Ritual avea 
loc - nu. 

Mă minţise în toate privinţele - în legătură cu motivul pentru 
care fusesem adusă la moșie, în legătură cu tot ce se întâmplase pe 
pământurile lui. Blestemul - nu-i fusese îngăduit să-mi spună ade- 
vărul, dar nici nu pretinsese că totul era în regulă. Nu, mă minţise 
şi îmi explicase pe cât de bine putuse şi mă făcuse dureros de con- 
ştientă, la fiecare cotitură, că era ceva în neregulă. 

Attorul în grădină - ascuns la fel de bine de mine precum mă 
ascundeam şi eu de el. Totuşi, Tamlin era cel care mă ascunsese - el 
îmi spusese să stau nemişcată şi-l condusese pe Attor direct spre 
mine, mă lăsase să-l aud. 

Iar când vorbise cu Lucien despre blestem, lăsase uşile de la sala 
de mese deschise, chiar dacă atunci nu înţelesesem despre ce vor- 
beau. Voise să trag cu urechea. 

Pentru că voia să ştiu, să ascult — pentru că această cunoaștere... 
Am trecut în revistă toate conversațiile, întorcând cuvintele ca pe 
nişte pietre. O parte din blestem n-o înţelesesem, ce nu-mi putuseră 
ei spune explicit, dar Tamlin voia să ştiu... 

„Stăpâna mea nu încheie învoieli care să nu fie în avantajul ei.“ 

N-ar fi ucis niciodată ceea ce îşi dorea mai mult — nu când şi-l 
dorea pe Tamlin la fel de mult ca mine. Dacă îl ucideam, fie ştia că 
nu puteam să o fac, fie juca un joc foarte, foarte periculos. 

Conversaţie după conversaţie, toate răsunară în amintirea mea, 
până când am auzit cuvintele lui Lucien, iar atunci, totul încremeni. 
Şi atunci am ştiut. 

Mi-am ţinut respiraţia în acele clipe în care am derulat aminti- 
rea, rememorând conversaţia pe care o auzisem într-o zi. Lucien şi 
Tamlin în sala de mese, uşa aproape larg deschisă pentru ca oricine 
să poată... să aud eu. 


448 SARAH J. MAAS 


Lucien chicotea. „Pentru cineva cu inima din piatră, a ta e moale 
zilele astea.“ 

L-am privit pe Tamlin, ochii alunecându-mi spre pieptul lui, când 
o altă amintire mă străbătu. Attorul în grădină, râzând. 

„Deşi ai o inimă din piatră, Tamlin, spunea Attorul, în mod sigur 
te temi de destul de multe.“ 

Amarantha nu ar fi riscat niciodată să-l ucid - pentru că ştia că 
nu puteam să îl ucid. 

Nu dacă inima lui nu putea fi străpunsă de o sabie. Nu dacă 
inima lui se prefăcuse în piatră. 

I-am privit faţa, căutând o sclipire de adevăr, dar în privirea lui 
nu era decât acea răzvrătire temerară. 

Poate că greşeam - poate că era doar un joc de cuvinte al unui 
spiriduş, dar în toate acele momente în care îl îmbrăţișasem pe 
Tamlin... Nu îi simţisem niciodată bătăile inimii. Nu văzusem nimic 
până când adevărul mă izbise în față; dar de data aceasta nu mai 
eram oarbă. 

Aşa îl controla şi aşa îi controla magia. Așa îi controla pe toți 
Marii Lorzi, dominându-i şi ţinându-i în lesă, aşa cum ţinea şi su- 
fletul lui Jurian legat de trupul acela. 

„Să nu ai încredere în nimeni“, îmi spusese Alis, dar aveam în- 
credere în Tamlin - şi, mai presus de asta, aveam încredere în mine. 
Aveam încredere că auzisem bine - aveam încredere că Tamlin 
fusese mai deştept decât Amarantha, aveam încredere că sacrificiile 
pe care le făcusem nu fuseseră în van. 

Sala era tăcută, dar atenţia mea era concentrată asupra lui Tamlin. 
Probabil că revelaţia mi se citea clar pe față, pentru că respiraţia lui 
se înteţi şi-şi ridică bărbia. 

Am făcut un pas spre el, apoi încă unul. Aveam dreptate. Trebuia 
să fie aşa. 

Am inspirat profund, înşfăcând pumnalul de pe perna întinsă. 
Era însă posibil să mă înșel — ar fi fost o greşeală dureroasă, tragică. 

Cum stăteam aplecată asupra lui, cu pumnalul de cenușă în mână, 
am văzut însă un zâmbet uşor plutind pe buzele lui Tamlin. 

Exista ceva numit Soartă - pentru că Soarta făcuse să fiu acolo 
pentru a trage cu urechea la conversaţia lor de taină, pentru că Soarta 
îi şoptise lui Tamlin că fata rece, contradictorie, pe care o târâse în 
căminul lui avea să fie cea care să rupă vraja, pentru că Soarta mă ți- 
nuse în viață pentru a ajunge aici, doar ca să vadă dacă ascultasem. 

Era acolo - Marele meu Lord, iubitul meu, îngenunchind în 
faţa mea. 

— Te iubesc, i-am spus eu, înjunghiindu-l. 

Tamlin strigă când lama îi pătrunse în carne, rupându-i oasele. 
Pentru un moment îngrozitor, când sângele lui îmi ţâşni pe mână, 
am crezut că pumnalul din cenușă îl străpunsese. 

Apoi, se auzi o bubuitură slabă - şi o reverberaţie înțepătoare în 
mâna mea, când pumnalul lovi ceva dur şi rezistent. Tamlin se aplecă, 
palid la față, iar eu i-am smuls pumnalul din piept. Cu sângele deja 
începând să se usuce pe lamă, am ridicat arma. 

Avea vârful ciobit, întors în interior. 

Tamlin se prinse de piept cu mâna, rana începând să se vindece. 
Ryhsand, la picioarele podiumului, rânji larg. Amarantha se ridică. 

Spiriduşii începură să murmure. Am lăsat lama să cadă, zăn- 
gănind pe marmura roşie. 

„Omoar-o acum, am vrut să-i urlu lui Tamlin, dar el continuă să 
rămână nemișcat, cu mâna lipită de rană şi sângele scurgându-i-se 
încetişor. Prea lent - se vindeca prea lent. Masca nu căzuse. 
„Omoar-o acum.“ 

— A câştigat, strigă cineva din mulțime. 

- Eliberează-i, se auzi o altă voce. 

Faţa Amaranthei era însă palidă, trăsăturile contorsionate fă- 
când-o să semene cu un şarpe. 

- O s-o eliberez când voi credea de cuviinţă. Feyre n-a specificat 
când trebuie să-i eliberez — doar că trebuie s-o fac. La un moment 

dat. Poate după ce mori, sfârşi ea, cu un zâmbet plin de ură. Ai pre- 
supus că atunci când am spus eliberare imediată în privinţa ghici- 
torii, se aplica și încercărilor, nu? Fiinţă umană proastă şi nebună. 

Am făcut un pas în spate, urmărind-o cum cobora de pe estradă. 
Degetele i se transformară în gheare - ochiul lui Jurian se agita săl- 
batic în inel, pupila dilatându-se şi îngustându-se. 

- Dar pe tine, şuieră ea spre mine. Iu. 

Dinţii îi străluciră, devenind ascuţiţi. 

- Te voi omori. 

Cineva strigă, dar eu nu puteam să mă mișc, nici măcar nu pu- 
team să mă dau la o parte, iar ceva mult mai dureros decât fulgerul 
mă lovi şi mă prăbuşi la pământ. 

— Te voi face să plăteşti pentru cutezanţa ta, mârâi Amarantha şi 
gâtul îmi fu răvăşit de un urlet, când în trup îmi izbucni o durere 
cum nu mai simţisem vreodată. 

Oasele mi se sfărâmau în timp ce trupul îmi era ridicat și zvârlit 
pe podeaua tare, iar un alt val de tortură agonizantă mă izbi. 

- Recunoaşte că nu-l iubeşti cu adevărat şi te voi cruța, spuse din- 
tr-o răsuflare Amarantha și, cu ochii împăienjeniți de durere, am 
văzut-o apropiindu-se de mine ca o fiară de pradă. 

Nu aș fi spus asta, n-aş fi spus-o nici dacă m-ar fi spulberat. 

Ceva mă rupea însă din interior şi m-am zbătut, incapabilă să-mi 
urlu durerea. 

- Feyre! strigă cineva. 

Nu cineva - Rhysand. 

Amarantha continua să se apropie. 

- Crezi că eşti demnă de el? De un Mare Lord? Crezi că meriţi 
ceva, ființă umană? 

Spinarea mi se arcui, iar coastele mi se rupseră, una câte una. 

Rhysand îmi strigă din nou numele, de parcă i-ar fi păsat cu ade- 
vărat. Am leşinat, dar ea mă făcu să îmi revin, asigurându-se că sim- 
team totul, asigurându-se că urlam de fiecare dată când îmi rupea 
un os. 

- Ce sunteți voi, decât mâzgă, oase şi carne pentru viermi? urlă 
Amarantha. Ce sunteți voi, în comparație cu seminția noastră, de 
vă credeți demni de noi? 

Spiriduşii începură să strige că nu era cinstit, cerând ca Tamlin 
să fie eliberat de blestem, numind-o mincinoasă şi trişoare. Prin ceața 
care îmi cuprinsese privirea, l-am văzut pe Rhysand ghemuindu-se 
lângă Tamlin. Nu pentru a-l ajuta, ci pentru a înșfăca... 

- Sunteţi toţi niște porci — niște porci jegoşi şi manipulanți. 

Am suspinat printre urlete, când piciorul ei mă lovi în coastele 
rupte. Din nou. Din nou. 

- Inima ta muritoare nu contează pentru noi. 

L-am văzut pe Rhysand în picioare, ţinând în mână cuțitul în- 
sângerat. Se năpusti spre Amarantha, iute ca o umbră, cu pumnalul 
din cenușă îndreptat spre gâtul ei. 

Ea ridică o mână — fără ca măcar să se uite spre el - şi fu izbit de 
un perete de lumină albă. 

Durerea se opri o secundă, destul cât să-l văd cum se loveşte de 
pământ, se ridică din nou şi se repede spre ea — cu mâini care acum 
aveau gheare. Se lovi din nou de zidul invizibil pe care îl ridicase 
Amarantha în jurul său, iar durerea mea pâlpâi când regina se în- 
toarse spre el. 

— Jeg trădător, şuieră ea spre Rhysand. Eşti la fel de rău ca bestiile 
astea umane. 

Una câte una, de parcă o mână le împingea, ghearele îi pătrunseră 
în propria lui piele, lăsând sânge în urma lor. El blestemă, cu voce 
joasă și cu răutate. 

- Ai plănuit asta de la bun început. 

Magia ei îl trimise rostogolindu-se şi apoi se repezi din nou în 
Rhys — atât de dur, încât capul i se izbi de stânci, iar cuțitul îi căzu din 
degetele răsfirate. Nimeni nu făcu nicio mişcare pentru a-l ajuta, iar 
ea îl lovi încă o dată cu forţa ei. Marmura roșie se sparse acolo unde 
lovise magia, trimițând spre mine o pânză de păianjen formată din 
fisuri. Val după val, ea continuă să-l lovească. Rhys gemu. 

- Opreşte-te, am spus eu, expirând în timp ce, cu sângele um- 
plându-mi gura, am încercat să întind o mână, pentru a-i cuprinde 
picioarele. Te rog. 

Braţele lui Rhys cedară pe când se lupta să se ridice, iar sângele 
îi picură din nas, împrăştiindu-se pe marmură. Ochii lui îi întâlniră 
pe ai mei. 

Legătura dintre noi se întări. Am trecut ca fulgerul din trupul meu 
în al lui, m-am văzut cu ochii lui, sângerând, zdrobită şi suspinând. 

M-am întors în propria-mi minte, iar Amarantha se întoarse din 
nou către mine. 

- Să mă opresc? Să mă opresc? Nu te preface că-ţi pasă, ființă 
umană, croncăni ea și își îndoi un deget. 

Spinarea mea se arcui, coloana vertebrală contractându-se până 
în punctul de a se rupe. Rhys îmi strigă numele, iar eu am leșinat 
din nou. 

Şi atunci, amintirile începură să se deruleze - o compilaţie a 
celor mai urâte momente din viața mea, un lung şir de disperări şi 
întuneric. Apăru și ultima pagină și am început să plâng, deși nu 
eram total conștientă de agonia trupului meu, când am văzut acel 
iepure sângerând în luminiș, cu pumnalul meu înfipt în gât. Primul 
meu vânat — prima viață pe care o luasem. 

Îmi fusese foame, fusesem disperată. Totuşi, după aceea, de în- 
dată ce familia mea devorase iepurele, m-am strecurat înapoi în pă- 
dure și am plâns ore în şir, ştiind că întrecusem o limită, că îmi 
murdărisem sufletul. 

- Spune că nu-l iubeşti! ţipă Amarantha, iar sângele de pe mâinile 
mele deveni sângele iepurelui — deveni sângele a ceea ce pierdusem. 

N-aveam de gând s-o spun, pentru că iubirea pentru Tamlin era 
singurul lucru care-mi rămăsese, singurul lucru pe care nu aveam 
intenţia să-l sacrific. 

În privirea mea în roşu-şi-negru se ivi o cărare. I-am întâlnit 
ochii lui Tamlin, mari, când se târâi spre Amarantha, privindu-mă 

murind, incapabil să mă salveze pentru că rana i se vindeca prea 
încet, iar ea încă îi ținea puterile în frâu. 

Amarantha nu avusese niciodată intenția de a mă lăsa în viață, 
nici de a-l elibera pe el. 

- Amarantha, opreşte-te odată, o imploră Tamlin, la picioarele 
ei, apăsând cu mâna pe rană. Opreşte-te. Îmi pare rău - îmi pare 
rău pentru tot ce am spus despre Clythia cu ani în urmă. Te rog. 

Amarantha nu îl ascultă, dar eu nu-mi puteam lua ochii de la 
el. Ochii săi erau foarte verzi — verzi precum pajiștile domeniului 
lui. O umbră care ştergea toate amintirile ce mă inundaseră, care 
dădea deoparte răul care mă sfărâma, os cu os. Când rotulele mi se 
tensionară, amenințând să se rupă în două, am ţipat din nou, dar 
am văzut acea pădure fermecată, am văzut acea după-amiază în 
care am stat întinşi pe iarbă, am văzut acea dimineaţă când am ur- 
mărit răsăritul, când pentru o clipă - doar pentru o clipă, am cunos- 
cut fericirea adevărată. 

- Spune că nu-l iubeşti! scuipă Amarantha, iar trupul meu se 
contorsionă, rupându-se bucată cu bucată. Recunoaște că inima 
ţi-e nestatornică. 

— Amarantha, te rog, gemu Tamlin, sângele curgându-i pe duşu- 
mea. Fac orice. 

- De tine mă ocup mai târziu, se repezi ea la el şi mă trimise 
zvârcolindu-mă într-un put înfiorător de durere. 

Nu aveam să o spun niciodată - nu aveam să o las să audă așa 
ceva, chiar dacă m-ar fi omorât. Dacă iubirea urma să-mi aducă 
prăbușirea, aşa să fie. Dacă slăbiciunea m-ar fi făcut să cedez, aș fi 
îmbrăţișat-o cu tot sufletul. Dacă asta era... 


Pentru că, deşi fiecare din loviturile mele este puternică, 


Atunci când ucid, o fac lent... 


Ultimele trei luni fuseseră o moarte oribilă şi lentă. Ce simţeam 
pentru Tamlin era cauza acesteia. Şi nu exista antidot - nici durerea, 
nici absenţa, nici fericirea. 

Dar, dacă sunt dispreţuită, devin o fiară greu de învins. 


Putea să mă tortureze cât dorea, dar nu ar fi putut niciodată dis- 
truge ceea ce simţeam pentru el. Nu l-ar fi făcut niciodată pe Tamlin 
să o dorească — nu şi-ar fi putut alina niciodată înțepătura respinge- 
rii lui. 

Lumea se întunecă la cozile ochilor mei, atenuând tăişul durerii. 


Dar îi binecuvântez pe toți cei care sunt destul de curajoşi încât 


să îndrăznească. 


Fugisem foarte mult timp de asta. Să mă deschid în faţa lui, a 
Nestei și a lui Elain - acesta fusese un test de curaj la fel de dureros 
precum oricare dintre încercările mele. 

- Spune-o, bestie abjectă, şuieră Amarantha. 

Poate că reuşise prin minciună să scape de învoială, dar cu ghi- 
citoarea, jurase altfel — eliberare imediată, indiferent de dorinţa ei. 

Sângele îmi umplu gura, cald, picurându-mi de pe buze. Am pri- 
vit pentru ultima dată fața mascată a lui Tamlin. 

— Iubirea, am expirat eu, lumea prăbușindu-se într-un întuneric 
fără de sfârşit. 

O pauză în magia Amaranthei. 

- Răspunsul la ghicitoare, am şoptit, ieşind din întuneric, îne- 
cându-mă cu propriul sânge, este... iubirea. 

Ochii lui Tamlin se măriră, după care ceva se rupse definitiv în 
coloana mea vertebrală. 

Eram departe, dar încă vedeam - vedeam cu ochi care nu erau ai 
mei, ochii unei persoane care se ridică lent de pe podeaua fisurată 
şi însângerată. 

Faţa Amaranthei se stinse. Vedeam corpul meu, prosternat pe 
pământ, cu faţa răsucită într-o parte, într-un unghi oribil. O flacără 
de păr roşu în mulțime. Lucien. 

În singurul ochi care îi rămăsese lui Lucien străluceau lacrimi, 
iar el îşi ridică mâinile și-și îndepărtă masca de vulpe. 

Faţa brăzdată de cicatrice oribile rămăsese atrăgătoare - trăsă- 
turile, ascuţite și elegante. Gazda mea se uita acum la Tamlin, care 
se întorcea lent pentru a privi trupul meu mort. 

Faţa încă mascată a lui Tamlin se contorsionă în ceva ce semăna 
cu adevărat unui lup, iar el îşi ridică privirea spre regină şi își arătă 
colții, care începură să i se alungească. 

Amarantha se retrase, îndepărtându-se de trupul meu. Nu reuși 
decât să şoptească „Ie rog“, înainte ca lumina aurie să explodeze. 

Regina fu aruncată în zidul din spatele ei şi, repezindu-se spre 
ea, Tamlin lăsă să-i scape un urlet care zgudui muntele. Se trans- 
formă în fiară mult mai repede decât puteau percepe ochii mei - 
blană, gheare și kilograme de mușchi ucigători. 

Când izbi zidul, el o apucă de gât şi pietrele crăpară când o trânti 
din nou în zid cu o labă cu gheare. 

Ea se zbătu, dar nu putu face nimic în faţa atacului violent al fia- 
rei lui Tamlin. Sângele îi curse pe braţul îmblănit, acolo unde reuşise 
să-l zgârie. 

Attorul şi gărzile se repeziră să o ajute pe regină, dar câţiva spi- 
riduşi şi Mari Spiriduși, cu măştile azvârlite la pământ, săriră pentru 
a le bloca drumul, trântindu-i. Amarantha ţipă, încercând să-l lo- 
vească pe Tamlin cu picioarele, aruncându-şi asupra lui magia întu- 
necată, dar un perete auriu îi învăluise blana, ca o a doua piele. Nu 
putea să-l atingă. 

- Tam! strigă Lucien în haosul din jur. 

O sabie zvâcni în aer, o stea căzătoare din oțel. 

Tamlin o prinse în laba-i masivă. Ţipătul Amaranthei fu brusc 
întrerupt când el îi împlântă sabia în cap şi în stânca de sub gâtul ei. 

Apoi îşi strânse maxilarele puternice în jurul gâtului ei — şi i-l 
sfâşie. 

Se lăsă tăcerea. 

Abia când mi-am privit din nou de sus trupul distrus, mi-am dat 
seama prin ochii cui văzusem. Rhysand nu se apropie însă de tru- 
pul meu, nu când sunetul labelor gonind - o rază de lumină, apoi 
sunete de pași - umplu aerul. Fiara dispăruse deja. 

Sângele Amaranthei îi dispăruse de pe faţă, de pe tunică, iar 
Tamlin se prăbuși în genunchi. 

Îmi ridică trupul inert, sfărâmat, ţinându-mă la piept. Nu-şi înde- 
părtase masca, dar am văzut lacrimile care cădeau pe tunica mea 
murdară şi am auzit suspinele zguduitoare care izbucneau din piep- 
tul lui pe când mă legăna, mângâindu-mi părul. 

- Nu, spuse cineva dintr-o suflare — Lucien, cu sabia atârnându-i 
în mână. 

Într-adevăr, erau multe zâne, spiriduşi și mulți Mari Spiriduşi 
care urmăreau cu ochii umezi cum Tamlin mă îmbrăţişa. 


458 SARAH J. MAAS 


Voiam să ajung la Tamlin. Să-l ating, să-l implor să mă ierte pen- 
tru ce făcusem, pentru trupurile de pe podea, dar eram foarte departe. 

Lângă Lucien apăru cineva - un bărbat înalt, arătos, cu părul 
şaten, care semăna cu el. Lucien nu-și privi tatăl, deși se încordă 
când Marele Lord al Regatului Toamnei se apropie de Tamlin şi-şi 
întinse mâna făcută pumn spre el. 

Tamlin ridică privirea numai când Marele Lord îşi descleștă 
pumnul și îşi răsuci palma. O scânteie lucitoare căzu asupra mea. 
Străluci şi dispăru când îmi atinse pieptul. 

Încă două siluete se apropiară - ambele, atrăgătoare şi tinere. 
Prin ochii gazdei mele, i-am recunoscut imediat. Cel cu pielea măs- 
linie din stânga purta o tunică verde-albăstruie, iar pe părul blond 
avea o ghirlandă de trandafiri - era Marele Lord al Regatului Verii. 
Tovarăşul său cu pielea albă, îmbrăcat în alb și cenușiu, avea o co- 
roană sclipitoare din gheaţă. Era Marele Lord al Regatului Iernii. 

Cu bărbiile ridicate, cu umerii trași în spate, presărară și ei asu- 
pra mea seminţele acelea sclipitoare, iar Tamlin îşi înclină capul, cu 
recunoştinţă. 

Un alt Mare Lord se apropie, lăsând şi el să cadă asupra mea o 
picătură de lumină. El strălucea cel mai puternic dintre toţi şi, după 
straiele lui cu roşu şi auriu, l-am recunoscut ca fiind Marele Lord al 
Regatului Zorilor. Atunci, Marele Lord al Regatului Zilei, îmbrăcat 
în alb şi auriu, cu pielea de culoarea nucilor, strălucind de o lumină 
interioară, prezentă şi el un dar similar şi-i zâmbi trist lui Tamlin, 
după care se îndepărtă. 

Rhysand se apropie, aducând cu el sufletul meu sfâșiat şi atunci 
l-am văzut pe Tamlin privindu-mă încremenit — uitându-se la noi. 

- Pentru ce ne-a dăruit, spuse Rhysand, întinzând mâna, îi dă- 
ruim ceea ce predecesorii noştri au oferit doar câtorva înainte. 

Făcu o pauză. 

— Acum, suntem chit, adăugă el, iar eu i-am simţit umorul înțepă- 
tor când își deschise mâna şi lăsă sămânţa de lumină să cadă pe mine. 

Cu tandrețe, Tamlin îmi dădu părul umed de pe față. Mâna îi stră- 
lucea cu puterea soarelui la răsărit, iar în centrul palmei se formă 
acel boboc ciudat şi luminos. 

— Te iubesc, şopti el şi mă sărută, atingându-mi inima cu mâna. 

Totul era negru, cald şi dens. De culoarea cernelei, dar mărginit 
cu auriu. Înotam către suprafață, unde mă aştepta Tamlin, unde mă 
aştepta viaţa. În sus, tot mai sus, dornică să respir. Lumina aurie 
crescu, iar întunericul se transformă într-un vin spumant, ale cărui 
bule clipoceau în jurul meu, permițându-mi să înot mai uşor şi... 

Am inhalat, iar aerul îmi inundă gâtul... 

Zăceam pe pardoseala rece. Nu mă durea nimic - nu sângeram, 
nu aveam oase rupte. Deasupra mea atârna un candelabru - nu ob- 
servasem niciodată cât de complexe erau cristalele, cum reverberau 
suflarea discretă a mulțimii. O mulţime -— ceea ce însemna că încă 
mă aflam în sala tronului, adică eu... eu chiar trăiam. Ceea ce în- 
semna că eu Îi... îi ucisesem pe acei... eu îi... Camera se învârti. 

Am gemut, sprijinindu-mi mâinile de pardoseală, pregătin- 
du-mă să mă ridic, dar, văzându-mi pielea, am înmărmurit. Strălu- 
cea în mod ciudat, iar degetele mele, întinse pe jos, păreau mai lungi. 
M-am ridicat. Mă simţeam... mă simțeam mai puternică, mai ra- 
pidă şi mai atrăgătoare. Şi... 

Devenisem o Mare Zână. 

Am înţepenit când l-am simţit pe Tamlin în spatele meu, când 
i-am mirosit parfumul de ploaie şi de fâneaţă de primăvară, mai 

intens ca oricând. Nu am putut să mă întorc să-l privesc, nu am 
putut să mă mişc. O Mare Zână, nemuritoare. Ce făcuseră? 

Îl auzeam pe Tamlin inspirând şi expirând. Auzeam respiraţia, 
şoaptele şi plânsul tuturor din acea sală, liniştea în care sărbătoreau, 
continuând să ne privească - să mă privească - unii slăvind puterea 
glorioasă a Marilor Lorzi prin cântece de laudă. 

- Era singura modalitate prin care te puteam salva, spuse Tamlin 
blând. 

Apoi, am privit spre perete, iar mâna mi se ridică până la gât. 
Uitasem cu totul de mulțimea uimită. 

Acolo, sub trupul putrezit al lui Clare, se afla Amarantha, cu gura 
căscată şi cu sabia care îi ieşea din frunte. Gâtul îi era retezat — iar 
acum, partea din față a rochiei îi era îmbibată cu sânge. 

Amarantha era moartă. Ei erau liberi. Eu eram liberă. Tamlin era... 

Amarantha era moartă, iar eu îi ucisesem pe acei doi Mari 
Spiriduși; eu... 

Am clătinat încet din cap. 

- Eşti... 

Împingându-mă în peretele negru care ameninţa să mă înghită, 
vocea mi se auzi prea zgomotos în urechi. Amarantha era moartă. 

- Convinge-te, zise el. 

Privind în jos, m-am întors. Pe pardoseala roşie era o mască aurie, 
care se holba la mine prin locaşurile goale, prin care obişnuiau să se 
vadă nişte ochi. 

- Feyre, spuse Tamlin şi-mi apucă bărbia cu degetele, ridicân- 
du-mi uşor chipul, pentru a-l vedea. 

Prima dată, am văzut acea bărbie cunoscută, apoi gura și, apoi... 

Arăta exact cum îl visasem. 

Îmi zâmbi, chipul fiindu-i luminat de acea bucurie liniştită pe 
care ajunsesem să o îndrăgesc atât de mult, și îmi dădu părul într-o 
parte. Am savurat atingerea degetelor lui şi mi-am întins şi eu dege- 
tele pentru a-i mângâi faţa, urmărind conturul acelor pomeţi înalți 

şi acel nas drept şi minunat - fruntea lată şi curată, sprâncenele uşor 
arcuite care îi încadrau ochii verzi. 

Câte nu făcusem pentru a trăi acest moment, pentru a mă afla 
aici... Mi-am alungat gândul din nou. Peste un minut, peste o oră, 
după o zi, aveam să mă gândesc la asta, urma să mă oblig să-l înfrunt. 

Când i-am atins inima lui Tamlin, un ritm constant îmi răsună 


E3 


prin oase. 


M-am aşezat pe marginea unui pat şi, cu toate că m-am gândit 
că a fi nemuritor însemna că puteam îndura o durere mai mare, vin- 
decându-mă însă mai repede, am scâncit când Tamlin îmi inspectă 
şi îmi vindecă rănile care îmi mai rămăseseră. În orele scurse după 
moartea Amaranthei - după ceea ce le făcusem acelor doi spiriduși, 
nu prea reușisem să fim singuri. 

Dar acum, în această cameră liniştită... Nu puteam evita adevărul 
care îmi răsuna în minte, cu fiecare suflare. 

Îi ucisesem. Îi măcelărisem. Nici măcar nu le văzusem trupurile 
duse departe. 

În sala tronului fusese haos în momentele de după trezirea mea. 
Attorul şi zânele rele dispăruseră din sală instantaneu, împre- 
ună cu fraţii lui Lucien - o mișcare inteligentă, de vreme ce Lucien 
nu era singurul spiriduş care avea o datorie de plătit. Nici urmă de 
Rhysand. Unii spiriduşi fugiseră, în vreme ce alții începuseră a săr- 
bători, iar ceilalți continuaseră să se plimbe sau rămăseseră, pur şi 
simplu, în picioare - palizi, privind în depărtare. De parcă nici lor 
nu le prea venea să creadă că era adevărat. 

Rând pe rând, înghesuindu-l, plângând şi râzând de bucurie, 
Marile Zâne și spiriduşii din Regatul Primăverii îngenuncheaseră în 
faţa lui Tamlin, îl sărutaseră sau îl îmbrăţişaseră, mulţumindu-i — 
mulțumindu-mi. Am rămas destul de în urmă astfel încât să pot 

da doar din cap, deoarece nu aveam ce să le ofer în schimbul recu- 
noştinţei lor, a recunoştinţei pentru spiriduşii pe care îi măcelărisem 
pentru a-i salva. 

După aceea, în sala agitată a tronului avuseseră loc nişte întâl- 
niri rapide şi intense cu Marii Lorzi care se aliaseră cu Tamlin pen- 
tru a plănui următorii paşi; apoi, cu Lucien şi câțiva Mari Spiriduşi 
din Regatul Primăverii, care se prezentaseră ca fiind santinelele lui 
Tamlin. Însă cuvintele şi respiraţiile erau prea zgomotoase, miro- 
surile prea puternice, lumina prea intensă. Să rămân pe loc în tot 
acest timp era mai uşor decât să mă mișc, decât să mă acomodez cu 
trupul puternic şi ciudat care îmi aparţinea. Nici măcar nu puteam 
să-mi ating părul fără să mă şocheze ușoara diferență pe care o 
simțeam în degete. 

Aşa am stat, până când fiecare nou simţ sporit a devenit blând şi 
natural, iar Tamlin mi-a observat, în sfârşit, tăcerea şi ochii plictisiți 
şi m-a luat de braţ. M-a condus prin labirintul de tuneluri şi cori- 
doare, până când am găsit dormitorul liniștit, într-o aripă îndepăr- 
tată a palatului. 

— Feyre, spuse Tamlin acum, încetând să-mi mai inspecteze pi- 
ciorul gol. 

Mă obişnuisem atât de mult cu masca lui, încât chipul lui frumos 
mă surprindea de fiecare dată când îl zăream. 

Pentru asta... pentru asta îi omorâsem pe acei spiriduşi. Moartea 
lor nu fusese în zadar și, totuşi... Sângele care mă pătase dispăruse 
în clipa în care m-am trezit, ca şi cum faptul că devenisem nemu- 
ritoare, că supravieţuisem, îmi câștigase cumva dreptul de a mă 
spăla de sângele lor. 

— Ce s-a întâmplat? am întrebat eu. 

Vocea mea era calmă. Seacă. Trebuia să încerc să par mai veselă 
pentru el, pentru ceea ce tocmai se întâmplase, dar... 

Îmi zâmbi pe jumătate. Dacă ar fi fost om, ar fi avut aproape trei- 
zeci de ani. Dar nu era om, aşa cum nu eram nici eu. 

Nu eram sigură dacă gândul mă făcea să fiu fericită sau nu. Nu 
era cea mai mare grijă a mea. Ar fi trebuit să îi cer iertare, ar fi 
trebuit să cerşesc iertarea familiilor şi prietenilor acelor spiri- 
duşi. Ar fi trebuit să fiu în genunchi, plângând de ruşine pentru tot 
ce făcusem... 

- Feyre, rosti el din nou, coborându-mi piciorul, aşezându-se 
între genunchii mei. 

Îmi mângâie obrazul cu un deget. 

— Cum te voi putea răsplăti vreodată pentru ce ai făcut? 

- Nu trebuie, i-am spus. Să lăsăm lucrurile așa cum sunt — să 
lăsăm acea celulă rece şi întunecată să dispară, iar eu voi uita pentru 
totdeauna chipul Amaranthei. Chiar dacă cei doi spiriduşi morţi, 
chiar dacă fețele lor nu mă vor părăsi niciodată. Dacă aş reuși să 
pictez din nou, în loc de culori şi lumină, le-aş vedea mereu chipurile. 

Tamlin îmi ţinu faţa în mâini, apropiindu-se, dar apoi îmi dădu 
drumul şi îmi apucă braţul stâng - brațul meu tatuat. Observând 
semnele, se încruntă. 

— Feyre... 

- Nu vreau să vorbesc despre asta, am mormăit eu. 

Înțelegerea pe care o făcusem cu Rhysand - o altă grijă măruntă 
în comparaţie cu pata de pe sufletul meu, cu hăul din sinea mea. Nu 
mă îndoiam de faptul că, în curând, aveam să-l revăd pe Rhysand. 

Tamlin urmări cu degetele desenul reprezentat de tatuajul meu. 

- Vom găsi o cale de scăpare, murmură el și îmi mângâie brațul 
pentru ca, mai apoi, să-şi odihnească mâna pe umărul meu. 

Deschise gura, iar eu am ştiut ce avea de gând să spună - su- 
biectul pe care urma să-l abordeze. 

Nu puteam să vorbesc despre asta, despre ei - nu încă. Aşa că 
i-am spus „Mai târziu şi mi-am prins picioarele de ale lui, trăgându-l 
mai aproape. Mi-am pus mâinile pe pieptul său, simțindu-i bătăile 
inimii. Asta — de asta aveam nevoie acum. Nu avea să şteargă ceea ce 

făcusem, dar... simţeam nevoia să-l am aproape, să-l miros şi să-l gust, 
să-mi aduc aminte că era adevărat — că acel moment era adevărat. 

- Mai târziu, repetă el şi se aplecă să mă sărute. 

Era un sărut blând, nesigur - nu ca acele săruturi sălbatice şi 
apăsate din sala tronului. Își trecu din nou buzele peste ale mele. Nu 
voiam să îşi ceară scuze, să îi fie milă de mine sau să mă cocolo- 
şească. L-am apucat de partea din faţă a tunicii, trăgându-l mai 
aproape şi deschizând gura. 

El mârâi ușor, iar sunetul mă încinse, făcându-şi loc şi arzând în 
inima mea. L-am lăsat să ardă în golul din pieptul şi din sufletul 
meu. L-am lăsat să distrugă vălul negru care începea să mă încon- 
joare, să consume sângele fantomatic pe care încă îl mai simţeam pe 
mâini. M-am lăsat pradă acelui foc, m-am lăsat pradă lui, în vreme 
ce mâinile îi rătăceau pe trupul meu, descheindu-mi haina. 

M-am retras, încetând să-l mai sărut pentru a-i putea privi 
chipul. Ochii îi erau strălucitori — flămânzi - dar mâinile încetaseră 
să mai exploreze, oprindu-se ferm pe şoldurile mele. Calm ca un 
prădător, aşteptă și mă privi trasându-i conturul feţei, sărutând fie- 
care loc pe care îl atingeam. 

Singurul sunet care se auzea era respiraţia lui neregulată - şi, 
curând, mâinile-i începură să-mi rătăcească pe spate și talie, mân- 
gâindu-mă, tachinându-mă și dezbrăcându-mă. Când degetele mele 
călătoare ajunseră în dreptul gurii sale, el mă mușcă de un deget, 
băgându-l în gură. Nu mă durea, dar mă mușcă destul de tare încât 
să-l privesc din nou în ochi. Să-mi dau seama că se săturase să mai 
aştepte — la fel ca şi mine. 

Mă aşeză cu grijă pe pat, murmurându-mi numele în apropierea 
gâtului, a lobului urechii şi a vârfurilor degetelor. L-am îndemnat -— 
mai repede, mai apăsat. 

Cu gura, îmi exploră rotunjima sânilor şi interiorul coapselor. 
Un sărut pentru fiecare zi pe care ne-o petrecuserăm departe unul 
de celălalt, un sărut pentru fiecare chin şi rană, un sărut pentru cer- 
neala adânc gravată în pielea mea şi pentru toate zilele pe care urma 

să ni le petrecem împreună, de acum înainte. Zile pe care poate că 
nu le mai meritam. Am căzut însă iar pradă acelui foc, am cedat în 
faţa acestuia şi a lui Tamlin şi m-am lăsat mistuită. 


pa 


Am fost trezită de ceva care mă trăgea de mijloc, de un fir din 
adâncul meu. 

L-am lăsat pe Tamlin dormind în pat, epuizat. În câteva ore, 
urma să părăsim Poalele Muntelui şi să ne întoarcem acasă, iar eu 
nu voiam să îl trezesc mai devreme decât era necesar. M-am rugat 
să pot dormi şi eu cândva atât de liniştit. 

Am ştiut cine mă chema cu mult înainte de a deschide uşa şi de 
a merge de-a lungul coridorului, poticnindu-mă şi clătinându-mă 
din când în când, în încercarea de a mă obişnui cu noul meu trup, 
cu noile ritmuri şi noul echilibru. Încet şi cu atenţie, am urcat un 
rând de scări înguste, înaintând până când, spre surprinderea mea, 
un firicel de lumină pătrunse în casa scării, iar eu m-am trezit într-un 
balcon mic, ce ieşea din coasta muntelui. 

Am şuierat văzând cât era intensă era lumina, protejându-mi 
ochii. Crezusem că era miezul nopţii — în întunericul muntelui, pier- 
dusem complet noţiunea timpului. 

Rhysand chicoti uşor din locul în care îl vedeam vag, stând în 
picioare, pe balustrada din piatră. 

- Am uitat că, pentru tine, a trecut ceva vreme. 

Ochii mă înţepară din cauza luminii, şi am tăcut până când am 
scăpat de acea durere groaznică de cap şi am putut privi în zare. 
Munţii înzăpeziţi, de culoare violet, mă întâmpinară, însă piatra 
acestui munte era maronie şi stearpă — nu se vedea nici măcar un fir 
de iarbă sau un cristal de gheaţă. 

În cele din urmă, m-am uitat la el. Avea aripile ascunse la spate, 
iar mâinile și picioarele lui erau normale, fără gheare. 

— Ce vrei? 

Nu am reușit să mă răstesc aşa cum intenţionasem, nu cu ardoa- 
rea cu care îmi amintisem că se tot luptase să o atace pe Amarantha, 
pentru a mă salva. 

- Doar să-ţi spun „la revedere“. 

O briză caldă îi ciufuli părul, îndepărtându-i norii de întuneric 
de pe umeri. 

- Înainte ca iubitul tău să te ia cu el pentru totdeauna. 

- Nu pentru totdeauna, i-am răspuns fluturându-mi degetele ta- 
tuate, ca să le vadă. Nu voi sta cu tine o săptămână, în fiecare lună? 

Din fericire, am rostit cu răceală acele cuvinte. 

Rhys zâmbi ușor, scuturându-și aripile şi strângându-le la loc. 

— Cum aş putea să uit? 

M-am uitat la nasul pe care îl văzusem sângerând cu doar câteva 
ore mai devreme, la ochii violeţi, care fuseseră atât de îndurerați. 

- De ce? l-am întrebat eu. 

Știind la ce mă refeream, ridică din umeri. 

— Pentru că nu am vrut ca toţi să îşi aducă aminte de mine ca 
stând deoparte, când se vor scrie legendele. Vreau ca urmaşii mei să 
ştie că eu am fost acolo şi că am luptat împotriva ei până la capăt, 
chiar dacă nu am putut face mare lucru. 

Am clipit, dar, de această dată, nu din cauza strălucirii soarelui. 

- Pentru că nu am vrut să lupţi singură, continuă el, fixându-mă 
cu privirea. Sau să mori singură. 

Şi, pentru o clipă, mi-am amintit de spiriduşul care murise în 
foaierul nostru şi cum îi spusesem acelaşi lucru lui Tamlin. 

- Mulţumesc, i-am răspuns eu gâtuit. 

Rhys îmi zâmbi, dar nu şi din priviri. 

- Nu prea cred că-mi vei mai mulțumi când te voi lua în Regatul 
Nopţii. 

Întorcându-mă spre munţi, nu m-am obosit să-i răspund. Şiru- 
rile nesfârşite de culmi umbrite se întrezăreau sub cerul deschis 
şi limpede. 

Însă nimic nu îmi trezi interesul, nimic nu distinse lumina şi 
culorile. 

- Vei zbura acasă? l-am întrebat calmă. 

Râse uşor. 

- Din păcate, ar dura mai mult decât îmi pot permite. Într-o altă 
zi, voi cunoaşte iar cerurile. 

I-am privit aripile strânse în corpul său puternic şi i-am spus cu 
o voce răgușită: 

- Nu mi-ai spus niciodată că iubeşti aripile - sau zburatul. 

Nu, făcuse ca transformarea lui să pară un lucru... comun, inutil, 
plictisitor. 

Ridică din umeri. 

- Am fost lipsit de tot ceea ce am iubit vreodată. Nu vorbesc 
foarte mult despre aripi. Sau despre zburat. 

Acel chip alb ca luna prinsese o oarecare culoare, iar eu m-am 
întrebat dacă Amarantha îl ţinuse atât de mult sub pământ încât îşi 
pierduse bronzul pe care-l avusese odată. Un Mare Lord căruia îi 
plăcea să zboare - închis sub un munte. Umbre care nu-i aparțineau 
îi bântuiau încă ochii de culoare violet. M-am întrebat dacă, vreo- 
dată, aveau să-şi piardă strălucirea. 

- Cum e să fii o Mare Zână? mă întrebă calm și curios. 

M-am uitat din nou spre munţi, gândindu-mă. Şi, poate că din 
cauză că nu mai era nimeni care să mă audă, poate din cauza um- 
brelor din ochii lui, care urmau să fie pentru totdeauna şi ale mele, 
i-am spus: 

- Sunt o ființă nemuritoare, care a fost muritoare. Acest trup... 

Mi-am privit mâna, atât de curată şi de strălucitoare - o batjocură 
a ceea ce făcusem. 

- Acest trup este diferit, dar asta — mi-am dus mâna la piept, la 
inimă - asta e încă o inimă de om, dar alături de care mi-ar fi fost 
mai uşor să trăiesc... 

Vocea mi se înmuie. 

- Dacă aş fi avut o altă inimă, mi-ar fi fost mai uşor să trăiesc 
amintindu-mi ce am făcut. Poate nu mi-ar mai păsa atât de mult; 
poate că m-aş putea convinge că moartea lor nu a fost în zadar. 
Poate nemurirea mă va face să uit. Nu-mi dau seama dacă îmi do- 
resc aşa ceva. 

Rhysand se uită atât de mult timp la mine, încât trebui să-l privesc. 

— Feyre, bucură-te că ai o inimă de om. Să-ţi fie milă de cei care 
nu simt nimic. 

Nu am putut să-i spun despre golul care se formase deja în su- 
fletul meu - nu am vrut, aşa că am încuviinţat. 

- Ei bine, la revedere, spuse el, rotindu-şi gâtul de parcă am fi 
discutat banalități. 

Se aplecă până în dreptul taliei, aripile îi dispărură complet și, 
în momentul în care începu să dispară în umbra cea mai apro- 
piată, ameţi. 

Mă privi cu ochi mari şi sălbatici şi cu nările umflate. 

Ceea ce văzu pe chipul meu îl uimi — o uimire pură i se citi pe 
față şi se împiedică, făcând un pas înapoi. Chiar se împiedică. 

- Ce este... am dat eu să spun, dar dispăru - dispăru pur şi sim- 
plu, fără urmă - în aerul proaspăt. 


Hp 


Tamlin și cu mine am plecat pe unde venisem eu - prin acea peş- 
teră îngustă din burta muntelui. Înainte de plecare, Marii Spiriuși 
ai celor şapte regate au distrus și apoi au închis curtea Amaranthei 
de la Poalele Muntelui. Am fost ultimii care au părăsit locul, iar când 
Tamlin făcu un semn cu braţul, intrarea în regat se prăbuşi în 
urma noastră. 

Încă nu știam cum să întreb ce făcuseră cu acei doi spiriduși. 
Poate într-o zi, poate curând, aveam să întreb cine erau, cum îi 
chema. Auzisem că trupul Amaranthei fusese transportat pentru a 
fi ars - deși, cumva, ochiul şi degetul lui Jurian lipseau. Oricât de 

mult îmi doream să o urăsc, oricât de mult îmi dorisem să-i fi scui- 
pat cadavrul în flăcări... am înţeles de ce acționase așa - am înțeles-o 
într-o foarte mică măsură. 

Mergând prin întuneric, Tamlin mă luă de mână. Niciunul din 
noi nu spuse nimic în momentul în care apăru o rază de soare, 
colorând în argintiu pereții umezi ai peşterii, dar când lumina stră- 
luci mai puternic şi peştera se încălzi, am pășit amândoi în iarba de 
primăvară care acoperea văile şi gropile din pământurile lui. Din 
pământurile noastre. 

Briza și mirosul florilor sălbatice mă loviră şi, în ciuda golului 
din piept şi a petei din sufletul meu, nu m-am putut abține să nu 
zâmbesc în clipa în care am urcat un deal abrupt. Picioarele mele de 
zână erau cu mult mai puternice decât picioarele mele de om, iar 
când am ajuns în vârful dealului, nu am fost atât de obosită pe cât 
aş fi fost odată. Am rămas însă fără suflare când am văzut conacul 
acoperit de trandafiri. 

Casa. 

Cât timp visasem la ea în temnițele Amaranthei, nu îmi îngă- 
duisem să mă gândesc la acest moment — nu îmi dădusem voie să 
visez atât de departe. 

Acum, reuşisem - ajunsesem amândoi acasă. 

Când am privit în jos, spre conac, grajduri şi grădini şi când am 
auzit doi copii râzând - sincer, liber - undeva acolo, l-am strâns de 
mână. O clipă mai târziu, două siluete mici şi strălucitoare se repe- 
ziră ţipând în câmpul de dincolo de grădină, urmărite de o siluetă 
mai înaltă, care chicotea - erau Alis şi băieții ei. În sfârşit în siguranță 
şi nemaifiind nevoiţi să se ascundă. 

Tamlin mă luă pe după umeri, strângându-mă lângă el şi odih- 
nindu-și obrazul pe capul meu. Buzele îmi tremurară, iar eu l-am 
cuprins de mijloc. 

Am stat în tăcere în vârful dealului până când soarele care apu- 
nea polei casa şi lumea şi Lucien ne chemă la cină. 

M-am desprins din brațele lui Tamlin și l-am sărutat uşor. Ziua 
de mâine - urma să am parte de o zi de mâine și de o eternitate în 
care să mă confrunt cu tot ceea ce făcusem, în care să confrunt 
bucăţile din mine pe care le sfărâmasem câtă vreme fusesem închisă 
la Poalele Muntelui. Dar, pentru moment... pentru ziua de astăzi... 

— Să mergem acasă, i-am spus şi l-am luat de mână. 


MULTUMIRI 


Să fiu sinceră, nu sunt prea sigură cui ar trebui să îi mulțumesc 
mai întâi, pentru că această carte există datorită multor oameni, 
care au muncit la ea foarte mulți ani. Le transmit recunoştinţa mea 
eternă şi dragostea: 

Lui Susan Dennard, sora şi partenera mea de vânătoare, care 
mi-a fost alături precum Leonardo lui Raphael, Gus lui Shawn, 
Blake lui Adam, Scott lui Stiles, Aragorn lui Legolas, Noelle lui Safi, 
Schimdt lui Jenko, Senneth lui Kira, Elsa Annei, Sailor Jupiter (sau 
Luna!) lui Sailor Moon, Moss lui Roy, Martin lui San, Alan Grant lui 
Ian Malcolm, Brennan lui Dale şi Esqueleto lui Nacho: pur şi sim- 
plu, nu ştiu ce m-aș face fără tine. Sau fără glumele noastre. Prietenia 
noastră este definiția cuvântului „epic“ — şi sunt aproape sigură că a 
fost scrisă în stele. (Cam cu o mie de ani înainte de era dinozaurilor. 
Există o profeție.) Vezi şi: Imhotep, Ceşcuţe pentru mânuţe, Oooo, 
serios? Cryssals, Henry Cavill, Claaaassic Peg şi tot ce-a mai apărut 
în Nacho Libre. Sarusan Forever. 

Lui Alex Bracken, una dintre primele prietene pe care mi le-am 
făcut în această industrie şi care rămâne una dintre cele mai bune 
prietene ale mele chiar și în ziua de astăzi. Sunt momente în care 
încă mi se pare că abia am terminat facultatea, că am primit primele 
oferte de a scrie şi că ne întrebăm ce ne aşteaptă - sunt foarte bucu- 
roasă că am reușit să ne împărtăşim reciproc experiențele acestei 

călătorii nebune. Îţi mulțumesc pentru feedbackul uimitor, pentru 
multele lecturi (ale acestei cărți şi ale multor altora) şi pentru că ai 
avut întotdeauna grijă de mine. Nu pot să-ţi spun cât de mult în- 
seamnă acest lucru pentru mine. Îți mulțumesc pentru că ai crezut 
atât de mulţi ani în această poveste. 

Lui Biljana Likic care, practic, a citit cartea capitol cu capitol, în 
timp ce o scriam, care m-a ajutat să compun toate acele ghicitori și 
poezii umoristice absurde şi care m-a făcut să cred că această po- 
veste nu va rămâne închisă într-un sertar, pentru tot restul vieţii 
mele. Fato, mă bucur foarte mult să văd că ai succes! 

Agentului meu, Tamar Rydzinski, care a oferit o şansă unei scrii- 
toare nepublicate în vârstă de douăzeci şi doi de ani şi care, cu un 
singur apel telefonic, mi-a schimbat viața. Eşti incredibilă. Îți mul- 
țumesc pentru tot. 

Lui Cat Onder - e o încântare să lucrez cu tine şi sunt onorată că 
eşti editorul meu. Laurei Bernier - îţi mulțumesc foarte, foarte mult 
pentru că m-ai ajutat să transform această carte în ceva de care sunt 
cu adevărat mândră. Nu aș fi reuşit fără feedbackul tău genial. 

Întregii echipe Bloomsbury de pe mapamond: nu pot să vă spun 
cât sunt de încântată de faptul că această serie este găzduită de 
voi. Sunteţi cei mai buni. Vă mulţumesc pentru că ați muncit din 
greu, pentru entuziasm şi pentru că mi-aţi îndeplinit visurile. Nu 
mă pot imagina pe mâini mai bune. Vă mulțumesc, vă mulțumesc, 
vă mulțumesc. 

Lui Dan Krokos, Erin Bowman, Mandy Hubbard şi lui Jennifer 
Armentrout - vă mulțumesc pentru că mi-aţi fost tot timpul ală- 
turi. Nu ştiu ce m-aş fi făcut fără voi. 

Lui Brigid Keemmerer, lui Andrea Maas şi lui Kat Zhang, care 
au citit cu entuziasm diversele variante timpurii ale cărții şi mi-au 
oferit un feedback crucial. Vă rămân datoare. 

Elenei de la NovelSounds, Alexiei de la AlexaLovesBooks, lui 
Linnea de la Linneart şi tuturor Ambasadorilor Tronului de Cleștar: 

Băieți, vă mulțumesc pentru sprijinul acordat şi pentru dăruirea voas- 
tră. Faptul că v-am cunoscut a fost unul dintre punctele culminante 
ale acestei călătorii. 

Părinților mei: a durat ceva până să-mi dau seama, dar sunt ex- 
trem de binecuvântată pentru că sunteţi părinţii mei şi fanii mei 
numărul unu. Familiei mele: mulțumesc pentru sprijinul și dragos- 
tea necondiționată. 

Lui Annie, cel mai grozav câine din istoria tovarășilor canini: Te 
voi iubi pentru totdeauna. 

Și, în cele din urmă, soţului meu, Josh - această carte este pentru 
tine. Ţi-a aparținut dintotdeauna, așa cum şi inima mea ţi-a apar- 
ținut din momentul în care te-am zărit în prima zi de orientare pen- 
tru boboci, la facultate. Având în vedere modul în care viețile 
noastre s-au împletit misterios, înainte de a ne vedea, îmi vine greu 
să cred că nu a fost mâna destinului. Îți mulțumesc pentru că mi-ai 
dovedit că dragostea adevărată există. Faptul că am şansa de a-mi 
petrece viaţa alături de tine mă face să fiu cea mai norocoasă femeie 
din lume. 

După ce a aflat că magia există şi a primit acest dar prețios de la 
stăpânii lumii fermecate a zânelor, Feyre nu poate uita evenimentele 
întunecate prin care a trecut. Nu poate uita nici înțelegerea pe care 
a făcut-o cu Rysand, vicleanul stăpân al Regatului Nopţii. Care va 
fi preţul pe care îl va plăti pentru a-şi recăpăta libertatea? Şi, mai 
presus de orice, va reuşi Feyre să-şi vindece sufletul ca să schimbe, 
pentru totdeauna, soarta lumii sale? 

plot la Lisabona * Misteriul din New York 

*GERONIMO STILTON* 
GERONIMO STILTON Banda 
Motanului — Ed. softcover * Călătoriile, ce 
pasiune — Ed. softcover * Furtul diamantului 
uriaș — Ed. softcover « Iubirea e ca brânza — 
Ed. softcover + Misteriosul hoţ de brânză — 
Ed. softcover * Numele meu e Stilton — Ed. 
softcover 

TEA STILTON Cazul straniu al hoțului de coji 
de brânză seria Geronimo Stilton + Misterul 
paptirusului negru seria Geronimo Stilton 


CARTE ILUSTRATĂ. 

** * Basmele mele preferate 

*** Flautul fermecat 

*** E.T. Extraterestrul descoperă comunicațiile 
*** Nu ştiam că poți sări mai sus pe Lună 

*** Nu stiam că rechinii își schimbă mereu dinții 
*** Nu ştiam că unele vase au aripi 

*** Piaţa cotidiană în lumea antică 


ELLA BUREOOT / Domnul Întuneric se 
strecoară 

VAN GOOL / Micul meu dicționar român-englez 
e Micul meu dictionar român-francez * Micul 
meu dicționar român-german 

DESPINA CALAVREZO / Wintertime 

HELENE LASSERRE & GILLES BONO- 
TAUX / Motanul meu este un ipocrit 

VIC PARKER / 40 de povești cu ponei și cai 

TIG THOMAS / 50 de povești cu prințese 


CARTEA JUCĂRIE 

Fereastra spre Crăciun — Ciorăpelul 

Fereastra spre Crăciun — Hărnicuţa 

P. FLEMMING, J. BLACKMAN / Aripioare — 
Papagalul * Anpioare — Pinguinul 

J. GODE, P. FLEMMING / Lucy își asculte 
clești, ca să tremure toți peştii 

*** Multiplan — Broaştele fantastice 

*** Multiplan — Corpul uman 

*** Multiplan — Mumiile egiptene 

*** Mulhplan — Sistemul solar 


CĂRŢI DE ACTIVITĂŢI 

ARINA ALEXANDRU / Alfabetul desenat mai 
ușor de învățat * Numărăm până la 10 

*** 365 de lucruri de creat și confectionat 

*** Atelier de jocuri şi activități Montessori: Des- 
coperă lumea înconjurătoare * Atelier de jocuri și 
activități Montessori: Descoperă matematica 

MINNA LACEY / 365 de activități științifice 
şi distractive 

LAROUSSE / Caietul meu de grafică 3-4 ani 


LAROUSSE / Caiet de jocuri și activități pentru 
copii îsteți (grupa mică) 

LAROUSSE / Catet de jocuri și activități pentru 
copii isteti (grupa mijlocie) 

LAROUSSE / Caiet de jocuri şi activități pentru 
copi isteti (grupa mare) 

LAROUSSE / Sunt un campion — corpul uman 

LAROUSSE / Sunt un campion — țările lumu 

*** Marea carte a labirinturilor 

*** Marea carte de colorat şi activităţi 

PARRAGON Pinkabella 
Pinkabella — Carte activități * Pinkabella e la 
modă * Pinkabella adoră să deseneze * Pinka- 
bella casa de păpuși 

HINKLER BOOKS / Perfect albastru — Ne 
jucăm şi învăţăm 

FIONA WATT / Artă și imaginație 

*** Să ne pregătim de școală 

SUDOKU / Sudoku peste 8 ani 

USBORNE / Carte puzzle cu imagini 

POVEȘTI ILUSTRATE - Ilustrații Fran- 
cesca Rossi 
Albă ca Zăpada * Alice în Ţara Minunilor * 
Cenuşăreasa * Pinocchio * Scufita Roșie * 

Vrăzitorul din Oz 


RAO EDUCAŢIONAL 

VIORELA ANASTASIU / Geografia României, 
pentru admiterea în învățământul superior 

ZVETLANA APOSTOIU, MARIANA 
POPA, ANGELA SOARE / Manual de 
limba franceză, clasa a 4-a 

SARAH ]. MAAS a debutat cu roma- 
nul Tronul de Cleștar, publicat în 2010. 
Volumul a fost nominalizat pentru dis- 
tincția Waterstones Childrens Teen Book 
of the Year şi a fost tradus în treisprezece 
limbi. Au urmat Diamantul de la miezul 
nopții şi Moștenitoarea Focului, volume la 
fel de gustate de public. În prezent, Sarah 
locuieşte în sudul Californiei, alături de 
soțul şi de câinele familiei, şi lucrează la 
continuarea seriei Regatul spinilor şi al 
trandafirilor. 


FEYRE ŞTIE SĂ VÂNEZE. 


Feyre a crescut într-o lume în care magia există 
doar în legende. Dar dacă această lume ar fi reală şi, 
mai mult decât atât, ar ameninţa să arunce lumea 
muritorilor într-un război întunecat? Mânată de 
| promisiunea de a-și apăra familia, făcută mamei ei, 
N Feyre va afla că în regatul zânelor totul este posibil, 
chiar şi să te îndrăgosteşti de un Mare Lord al 
spiriduşilor. O amenințare pluteşte însă asupra 
acestui tărâm magic, iar Feyre este singura care poate 
N salva de la pieire regatul zânelor şi lumea oamenilor. 


( FEYRE TREBUIE SĂ RUPA VRAJA 
SAU ÎŞI VA PIERDE INIMA PE VECI. 


PRIMUL VOLUM AL UNEI NOL TRILOGII 
SCRISE DE SARAH J. MAAS, 
CREATOAREA SERIEI DE SUCCES 

